
Inleiding 


Die  Nederduitsch  Hervormde  Gemeente  Wolmaransstad  weerspieël  ’n 
geskiedenis  van  terugslae  en  heropbouing.  Die  afbakening  van  die  tydperk 
1892  - 1955,  blyk  sinvol  te  wees  aangesien  dit  ’n  definitiewe  afgeslote  periode 
in  die  geskiedenis  van  die  gemeente  van  Wolmaransstad  is.  Dit  is  opmerklik 
dat  die  geskiedenis  tot  1955  eerder  ’n  oorlewingstryd  vir  dié  gemeente  was.  In 
Deel  1 word  aangetoon  hoe  moeilik  hierdie  stryd  was  en  dat  die  gemeente  net 
sterker  anderkant  uitgekom  het. 

Met  die  afbakening  van  die  tydperk  1956  -1992,  word  in  Deel  11  aangetoon 
dat  die  gemeente  van  Wolmaransstad  as  ’n  selfstandige  gemeente  van  die 
Nederduitsch  Hervormde  Kerk  van  Afrika  doelgerig  voortgegaan  het  met  die 
bediening  van  die  evangelie  en  die  opbou  van  die  gemeente. 

Gedurende  die  honderd  jaar  van  bestaan  is  daar  in  die  gemeente  Woord 
verkondig,  sakramente  bedien,  tug  toegepas  en  barmhartigheidsdiens  verrig. 
Van  hierdie  sake  word  ook  in  Deel  1 en  1 1 bespreek. 

Dat  die  gemeente  aktief  was  gedurende  die  tydperk  1892  - 1992,  word  in  Deel 
111  gestaaf  deur  die  bouwerk  van  ampsdraers  asook  die  deurlopende  teen- 
woordigheid  van  sommige  families  gedurende  die  honderd  jaar.  Ds  AAJ 
Swart,  ouderling  PJ  Rossouw  en  ouderling  MJ  Koekemoer  het  hierdie  inligting 
versamel  en  uiteengesit. 

In  die  verloop  van  honderd  jaar,  het  ook  die  vrou  in  die  gemeente,  ’n  baie 
belangrike  rol  vervul.  Tydens  al  die  terugslae  maar  ook  in  die  vestiging  en  op- 
bou  van  die  gemeente,  was  die  bydrae  wat  die  vrou  in  die  gemeente  gelewer 
het,  altyd  daar  gewees.  In  Deel  111  word  ook  die  rol  van  die  vrou  in  die  ge- 
meente  deur  ds  AAJ  Swart  weergegee. 

Soos  wat  lidmate  gekom  en  gegaan  het,  so  het  daar  gedurende  die  honderd 
jaar  van  bestaan  baie  ander  “lewende  getuies”  gekom  en  gegaan.  In  deel  IV 
word  hierdie  interessanthede  vir  ons  beskryf.  Ander  interessanthede  en 
besonderhede  van  die  feesvieringe  word  ook  in  hierdie  afdeling  opgeneem. 

In  die  geheel  gesien  was  daar  in  die  verloop  van  honderd  jaar  baie  persone 
betrokke  gewees  en  het  daar  ook  baie  in  die  gemeente  gebeur.  Ter  wille  van  die 
hanteerbaarheid  van  die  stof,  is  besluit  om  die  reeds  vermelde  indelings  te 
gebruik.  So  is  daar  gepoog  om  die  verhaal  van  God  se  genadige  bemoeienis 
met  die  gemeente  van  Wolmaransstad,  die  beste  weer  te  gee. 

JJC  Koekemoer 

Harrismith 

11  Januarie  1992 

Voorwoord 


Dat  dit  harde  en  moeisame  werk  was  om  hierdie  geskiedenis  van  die  gemeente 
Wolmaransstad  te  skryf,  kan  nie  betwis  word  nie.  Om  dit  te  kon  meemaak  was 
verrykend  en  louter  vreugde.  Wat  hier  aangebied  word,  is  nie  net  ’n 
opeenstapeling  van  feite  en  interessanthede  nie.  Dit  vertel  van  God  se 
besigwees  met  die  sondige  mens  wat  Hy  wil  gebruik  in  sy  gemeente  om 
dienswerk  te  verrig.  Dit  is  aangrypend. 

Ons  is  groot  dank  verskuldig  aan  ds  JJC  Koekemoer,  die  jongste  van  die 
seuns  van  die  gemeente  wat  predikant  geword  het,  vir  die  optekening  van  die 
geskiedenis.  Hy  het  in  hierdie  gemeente  opgegroei  en  ken  die  mense,  die  ge- 
meente  se  omstandighede  en  hierdie  deel  van  Wes-Transvaal. 

Was  dit  nie  vir  die  hulp  en  bystand  van  so  baie  persone  in  en  buite  die  ge- 
meente  nie,  dan  sou  dit  nie  moontlik  wees  om  so  ’n  rykdom  van  gegewens 
beskikbaar  te  gehad  het  nie.  Hier  word  in  die  besonder  gedink  aan  ouderlinge 
PJ  Rossouw  en  MJ  Koekemoer  wat  waardevolle  inligting  versamel  het  ten  op- 
sigte  van  die  families  waaroor  in  hierdie  boek  gehandel  word. 

Jannie  Rossouw  van  Overvaal  Nuus  en  sy  twee  assistente,  Marien  Lategan  en 
Marietha  Scholtz,  het  dit  makliker  gemaak  met  die  voorbereiding  vir  die  druk 
van  die  boek. 

Die  waarde  van  die  Argiefbewaarplek  van  die  Nederduitsch  Hervormde  Kerk 
in  Pretoria  is  onberekenbaar  en  onmisbaar.  Ons  hartlike  dank  gaan  aan  die 
Argivaris,  mnr  FS  van  Rensburg,  en  die  assistente,  mev  E Myburgh,  wat  flink 
en  akkuraat  die  bronne  waarna  gesoek  is  na  vore  gebring  het.  Dit  getuig  van 
kundigheid  en  volgehoue  doeltreffende  administrasie. 

Mag  hierdie  boek  nie  net  aan  die  leser  kennis  oordra  nie,  maar  hom  of  haar 
ook  en  veral  iets  van  God  se  genade  laat  sien. 

DS  AAJ  Swart 

Predikant  van  Wolmaransstad 
Januarie  1992 

DEEL  1 

Die  geskiedenis  van  die  Nederduitsch  Hervormde  Gemeente 
Wolmaransstad  vanaf  1892  tot  1955 

Hoofstuk  1 

DIE  ONTSTAANSGESKIEDENIS  VAN 
WOLMARANSSTAD 

Geboorteplek  van  die  eerste  blanke  noord  van  die  Vaalrivier 

In  die  vroeë  negentiende  eeu  was  Wes-Transvaal  ’n  landskap  waarin  swart 
stamme  mekaar  voortdurend  uitgemoor  het.  Die  sterkeres  het  voortdurend  die 
swakkeres  verwilder.  Dit  het  tot  gevolg  gehad  dat  beboste  rante  as  goeie 
skuilplek  gebruik  is.  Die  Makwassierante  aan  die  oostekant  van 
Wolmaransstad  was  juis  so  ’n  vesting  waar  die  Korannas  onder  leiding  van 
Mathlawatsie  hulle  gevestig  het. 

Die  Korannas  is  ’n  stam  wat  grootliks  bestaan  het  uit  Boesmans,  aangesien 
die  oorspronklike  leier,  Kora,  ’n  Hottentot  was  wat  uit  Kaapland  met  ’n 
klomp  volgelinge  gevlug  het,  en  op  sy  trek  noordwaarts  alle  Boesmanmans 


Die  ruínes  van  die  blyplek  van  die  sendelinge  waar  die  eerste  blanke  kind 
noord  van  die  Vaalrivier  gebore  is. 

uitgeroei,  maar  die  vroue  by  hulle  ingelyf  het. 

Spore  van  die  rondswerwende  Boesmans  en  die  Korannas  is  tot  vandag  nog 
sigbaar  op  verskeie  plekke,  onder  andere  rotstekeninge  op  plekke  soos  die 
genoemde  rante,  die  plase  Blinkklip  en  Klipfontein  wes  van  Sendelingsfontein 
(Van  Zyl  1966:10).  Laasgenoemde  wys  daarop  dat  die  naam  Makwassie  nie 
van  die  Korannakaptein,  Mathlawatsie,  afkomstig  is  nie,  maar  eerder  van  ’n 
geurige  kruiebossie  wat  in  die  rante  en  omgewing  gegroei  het.  Daar  word  egter 
vandag  aanvaar  dat  dit  die  ‘beukebossie’  is,  wat  ’n  skerp  reuk  afgee  wanneer 
dit  aangeraak  of  gekneus  word. 

Die  Korannas  moes  egter  op  die  vlug  slaan  toe  die  sterk  Barolongstam  sy  ver- 
skyning  maak.  In  1822  word  eerwaarde  Samuel  Broadbent  en  T.L.  Hodgson 
deur  die  Wesleyaanse  Kerk  gestuur  om  sending  onder  die  Barolongs  te  kom 
doen.Vanuit  Griekwastad  se  rigting  het  hulle  die  Hartsrivier  oorgesteek  en  in 
aanraking  gekom  met  Sifonello,  die  kaptein  van  die  Barolongs. 

Sifonello  het  vir  hulle  in  die  rante  noord  van  die  huidige  Wolmaransstad- 
Witpoortpad,  ongeveer  3 km  van  die  dorpie  Witpoort,  ’n  huisie  van  hout  en 
klei  gebou,  wat  later  na  ’n  aanval  deur  die  Mantatese  met  klip  herbou  is.  Hier 
is  dan  ook  die  eerste  blanke  kind,  Lewis  Broadbent,  noord  van  die  Vaalrivier 
op  21  Julie  1823  gebore.  ’n  Hele  twaalf  jaar  voor  die  begin  van  die  Groot  Trek. 

Andries  Hendrik  Potgieter,  die  vader  van  Wes-Transvaal 

Teen  1835  het  die  Kaapse  Oosgrensboere  genoeg  gehad  van  die  Kafferoorloë. 
Hulle  was  moeg  vir  die  Grenskwessie,  Hottentotkwessie,  Slawekwessie,  Sen- 
dingkwessie  en  Taalregte  en  veral  vir  die  manier' waarop  die  Britse  regering  aan 
die  Kaap  hierdie  kwessies  hanteer  het.  Vir  Potgieter  was  daar  ’n  onoorbrug- 
bare  kloof  tussen  die  buitelandse  en  binnelandse  siening  en  benadering  van 
bogenoemde  kwessies.  Hulle  moet  net  trek.  Met  ’n  onwrikbare  geloof  trek 
Potgieter  en  sy  manne  teen  die  einde  van  1835  om  ’n  toekoms  te  verseker  vir 
hulle  kinders  en  die  se  nageslagte. 

Potgieter  wou  nie  in  die  rigting  van  Natal  beweeg  nie,  want  soos  hy  dit  gestel 
het,  is  daar  ’n  see,  en  waar  daar  ’n  see  is,  is  daar  Engelse.  Daarom  besluit  hy 
om  in  die  rigting  van  die  binneland  te  trek.  In  die  suidelike  Vrystaat  kom 
Potgieter  in  aanraking  met  die  Barolongs  wat  in  1823  as  gevolg  van  die 
Matabele  - aanslag  uit  die  Makwassierante  oor  die  Vaalrivier  gevlug  het. 

Die  Oorvaalse  gebied  was  grootliks  onbewoon,  toe  die  Voortrekkers  dit  bin- 
negetrek  het.  Die  Matabele-opperhoof,  Silkaats,  het  skrikbewind  gevoer  sodat 
die  ander  stamme  gevlug  het  om  van  hom  af  weg  te  kom.  In  sy  poging  om  ook 
die  Blankes  uit  te  moor  wat  vanaf  die  suide  op  pad  was,  word  hy  by  Vegkop 
gestuit  en  later  heeltemal  verslaan  deur  strafekspedisies  van  kommandant  An- 
dries  Hendrik  Potgieter.  Silkaats  gaan  vestig  hom  nou  in  Zimbabwe,  die  eer- 
tydse  Rhodesie. 

Met  die  Voortrekkers  se  intog  in  Transvaal  kon  hulle  begin  bou  aan  ’n  eie 
soewereine  staat,  sonder  die  vervreemding  deur  enige  nasie  van  sy  erfgrond. 
Feitlik  die  hele  Wes-Transvaal  is  verlate  gevind. 


Vestiging  in  die  Transvaal 

Met  die  bevolking  van  Transvaal  het  dit  gebeur  dat  rondom  ’n  sentrum  ’n 
bevolkingskonsentrasie  plaasgevind  het  en  so  dan  verskillende  ‘maatskappye’ 
gevorm  is^So  word  daar  dan-ook  gepraat  van  vyf  maatskappye,  waarvan  die 
oudste  die  rondom  Potchefstroom  was  wat  reeds  in  1838  as  eerste  dorp  in 
Transvaal  aangele  is.  Later  ontstaan  die  Ohrigstadse,  Soutpansbergse, 
Magaliesbergse  en  Buffelrivierse  maatskappye. 

Potchefstroom,  geleë  op  die  walle  van  die  Mooirivier,  was  die  sentrum  van 
die  oudste  maatskappy.  Hierdie  maatskappy  het  oor  ’n  geweldige  gebied 
gestrek.  Vanaf  die  Vaalrivier  in  die  suide  tot  by  Soutpansberg  in  die  noorde,  en 
vanaf  die  Kalahari  in  die  weste  tot  Renosterpoort  in  die  ooste. 

Binne  hierdie  groot  gebied  van  die  Potchefstroomse  maatskappy,  het  met- 
tertyd  kleiner  bevolkingskonsentrasies  ontstaan.  So  ontstaan  daar 
byvoorbeeld  groepe  te  Suikerbosrand,  Magaliesburg,  Klerksdorp  en 
Wolmaransstad. 

In  die  verre  suidweste  van  die  Potchefstroomse  maatskappy  het  ’n  hele  aantal 
mense  hulle  gevestig.  Hoeveel  hulle  was,  kan  nie  bepaal  word  nie.  Tydens  ds  A 
Murray  se  besoek  aan  die  Transvaalse  kerklidmate  in  1850,  het  hy  vanaf 
Klerksdorp  twee  dae  lank  verder  gery.  Die  presiese  posisie  van  hierdie  bevol- 
kingskonsentrasie  is  moeilik  om  te  bepaal.  Die  twee  dagreise  waarvan  daar 
gepraat  word,  dui  op  ’n  afstand  van  ongeveer  vyftig  myl.  Met  sy  besoek  in 
1852,  het  ds  Murray  van  Hartbeesfontein  af  daarheen  gereis  en  gese  dat  dit 
‘niet  meer  ver’  is  nie.  Dit  blyk  dus  of  daardie  bevolkingskonsentrasie  in  die 
suidweste  nie  so  ver  as  Bloemhof  of  Christiana  kon  gewees  het  nie,  maar 
eerder  naby  die  Wolmaransstad  van  vandag. 


Wolmaransstad  word  die  gemeenskapsentrum 

Aanvanklik  het  die  omgewing  van  Wolmaransstad  deel  uitgemaak  van  die 
Potchefstroomse  distrik  en  het  onder  die  wyk  Makwassie  ressorteer. 

Met  die  ontdekking  van  diamante  in  Kimberley  en  omgewing  in  1871  en  daar- 
na  goud  in  die  Noorde  het  die  Makwassiewyk  iets  nuuts  belewe.  Gereelde 
verkeer  ontstaan  deur  hierdie  wyk.  ’n  Poskoetsroete  ontstaan  oor  Christiana, 
Bloemhof,  Makwassie  omgewing,  Ou  Leeuwdoorns,  Harrisburg,  Klerksdorp, 

Potchefstroom  en  Johannesburg.  In  1876  was  daar  nog  baie  min  huise  in  die 
omgewing  van  die  huidige  Wolmaransstad.  Tog  was  Thos  Leask  se  winkel 
langs  die  Makwassiespruit , waar  mense  van  die  omgewing  hulle  huisbeno- 
digdhede  gekoop  het.  Dit  het  tot  gevolg  gehad  dat  die  poskoets  en  transport- 
waens  hulle  nuwe  weg  oor  Wolmaransstad  gehad  het.  Om  verwarring  uit  te 
skakel,  bepaal  die  regering  self  die  erkende  publieke  pad. 

Intussen  is  die  Hervormers  van  die  wyk  van  Makwassie,  voor  die  stigting  van 
die  gemeente  Wolmaransstad  of  die  gemeente  Makwassi  (Bosmansrust),  reeds 
baie  jare  vanuit  Potchefstroom  bedien.  Ds  Dirk  van  der  Hoff  het  een  keer  per 
jaar  buitekerk  met  Nagmaalsviering  aan  hierdie  lidmate  van  die  kerk  bedien. 
Vir  hierdie  doel  is  saamtrekke  in  Wolmaransstad  en  Witpoort  omgewing 
gehou,  gewoonlik  in  plaashuise.  Eers  in  1889  sou  Makwassie  (Bosmansrust)  as 
selfstandige  gemeente  afstig. 

Langs  die  Makwassiespruit  het  ’n  nuwe  gesig  te  voorskyn  gekom.  Hier  en  daar 
het  besigheidsgeboue  ontstaan  en  ’n  paar  woonhuise.  Vir  die  mense  aan  die 
westekant  van  die  wyk  Makwassie  het  die  afstand  om  af  te  le  Klerksdorp  toe, 
vir  bank-,  poskantoor-  en  landdrosverpligtinge,  te  erg  begin  word.  Hulle  wil  ’n 
eie  dorp  he  wat  in  hul  behoeftes  kan  voorsien. 

Heer  JMA  Wolmarans,  lid  van  die  destydse  Uitvoerende  Raad  van  die  ZAR, 
en  kommandant  Piet  Cronje  van  Potchefstroom,  word  afgevaardig  om  die 
stigting  van  ’n  dorp  in  die  wyk  Makwassie  te  ondersoek.  Die  regering  van  die 
ZAR  keur  op  19  Augustus  1884  die  stigting  van  ’n  dorp  goed. 

’n  Probleem  tree  egter  na  vore  toe  Witpoort  en  die  Leeufonteiners  ook 
daarop  aanspraak  maak,  dat  die  dorp  moontlik  daar  aangele  word.  Hierdie 
aanspraak  het  ook  op  kerklike  gebied  sy  uitwerking  gehad.  Witpoort  spog  ook 
met  volop  water  en  ’n  pragtige  geografiese  gebied  en  daar  was  reeds  ’n 
kerkgebou.  Die  Leeufonteiners  kon  net  sulke  goeie  redes  aanvoer  ten  opsigte 
van  water  en  ’n  mooi  omgewing. 


JMA  Wolmarans  na  wie  word  as  die  “Vader”  van 

Wolmaransstad  vernoem  is.  Wolmaransstad. 

President  Paul  Kruger  kom  egter  van  Pretoria  af  met  sy  koets  en  na  ’n  besoek 
aan  Witpoort  en  Leeufontein  word  besluit  om  die  dorp  langs  die 
Makwassiespruit  aan  te  le.  Dit  was  ’n  besondere  sentrale  plek  vir  die  gemeen- 
skap  wat  aan  die  transport  - en  poskoetsroete  gele  het  met  volop  stand- 
houdende  waterkuile.  Op  16  Februarie  1891  word  hierdie  droom  bewaarheid. 
Die  dorp  is  na  JMA  Wolmarans  vernoem.  Hy  was  ’n  broer  van  ADW 
Wolmarans  en  seun  van  FG  Wolmarans.  Dit  was  nou  voor  die  hand  liggend 
dat  die  gestigte  dorp  nou  ook  op  kerklike  gebied  erken  moes  word. 

Die  bewoording  van  die  proklamasie  gedateer  16  Februarie  1891  het  as  volg 
gelui: 

"Nademaal  de  Hoogedelachtb.  Volksraad  in  zijne  zitting  van  den  19den 
Augustus  1884,  bij  art.  185,  van  de  besluiten  van  dien  datum  zijne  goedkeuring 
heefte  gehecht  aan  het  stichten  van  een  dorp,  gelegen  in  Maquasi,  district  Pot- 
chefstroom.  Zoo  is  het,  dat  ik  bij  deze proclameer  en  bekend  maak,  dat,  en  wel 
op  een  gedeelte  van  de  plaatsen  Rooderand  en  Vlakfontein  een  dorp  is  en  zal 
zijn  onder  de  naam  Wolmaransstad,  en  dat  gemeld  dorpsgrondgebied,  onder- 
worpen  zal  zijn  aan  de  administratie,  controle  en  het  bestuur  van  de  Regeering 
der  Zuid-Afrikaansche  Republiek  en  de  administratie  en  het  bestuur  er  van  in 
handen  zal  gesteld  worden  van  zoodanige  ambtenaren  als  daartoe  reeds 
aangesteld  zijn  of  hierna  door  de  Regeering  der  Zuid-Afrikaansche  Republiek 
zullen  worden  aangesteld.  God  behoede  land  en  Volk. 

Gegeven  onder  myne  hand  te  Pretoria  dezen  lóden  dag  der  maand  Februarie 
achtien  honderd  een  en  negentig. 

S.J.P.  Kruger, 

Staatspresident. 

Dr.  J.  W.  Leyds, 

Staatssecretaris.  ” 

Hoofstuk  2 


AFSTIGTING 

Op  26  April  1892  vind  die  afstigting  plaas  te  Welverdiend,  die  plaas  van  WC 
de  Beer.  Hierdie  eerste  erediens  van  die  gemeente  is  gehou  in  die  waenhuis. 
Net  die  fondamente  van  die  geboutjie  is  egter  nog  staande.  Dit  is  egter  moeilik 
om  te  sê  van  watter  gemeente  Wolmaransstad  afgestig  het,  omdat  daar  nerens 
in  die  notules  van  die  Algemene  Kerkvergadering  of  van  die  gemeente 
Wolmaransstad  daarna  verwys  word  nie.  Ongelukkig  is  die  notules  van  die 
Kommissie  van  die  Algemene  Kerkvergadering  van  1879-1894  nie  meer 
beskikbaar  nie.  Daar  is  ’n  sterk  vermoede  dat  Wolmaransstad  van  Bosmans- 
rust  (Witpoort)  afgestig  het,  omdat  van  Wolmaransstad  se  gemeentelede  onder 
andere  ouderling  JG  Waldeck,  vroeer  deur  die  gemeente  Bosmansrust 
(Makwassie),  afgevaardig  is  na  die  Algemene  Kerkvergadering  van  26  Mei 
1890  - twee  jaar  voor  die  stigting  van  Wolmaransstad.  Wie  hierdie  afstigting 
aangevra  het,  is  ook  moeilik  om  te  se.  Nerens  word  dit  spesifíek  vermeld  nie. 
Maar  dat  dit  van  die  gemeentelede  kon  wees  wat  die  verste  van  Witpoort  af  ge- 
woon  het,  is  waarskynlik.  Veral  as  daar  gekyk  word  na  wie  by  die  afstigting 
van  1892  teenwoordig  was. 

Daar  was  min  of  meer  dertig  manslidmate  teenwoordig  by  die  afstigting  van 
die  gemeente.  Hierdie  broeders  was  nie  net  van  die  huidige  Wolmaransstad 
distrik  afkomstig  gewees  nie.  So  was  Isak  van  Niekerk  van  Rietfontein,  die 
latere  Kingswood,  afkomstig.  Cornelius  en  Adam  Barnard  het  nog  verder  suid 


Die  oorblyfsels  van  die  huis  en  waenhuis  waarin  die  gemeente  gestig  is. 

gewoon.  Hulle  was  van  Bloemhof  afkomstig.  Ouderling  Nieuwoudt  het  op 
Makouwskop  gewoon.  Dit  was  dus  mense  wat  ver  van  Witpoort  af  gewoon 
het.  As  in  aanmerking  geneem  word  dat  hulle  enigste  vervoer  ’n  wa  en  osse 
was,  was  die  lang  afstande  ’n  sterk  faktor.  Hierdie  nuutgestigte  gemeente  sou 
in  die  toekoms  ook  ’n  geweldige  gebied  beslaan. 

Van  die  min  of  meer  dertig  manslidmate  teenwoordig,  kan  met  sekerheid  die 
volgende  genoem  word: 

GS  Nieuwoudt  van  Makouwskop,  WC  de  Beer  van  Welverdiend,  JG  Waldeck 
van  Knapdaar,  Jacobus  de  Beer  van  Wolmaransstad,  Samuel  de  Beer  van 
Wolmaransstad,  Marthinus  de  Beer  van  Bloubos,  Gabriel  Rossouw  van 
Cyfergat,  Lukas  Meyer  van  Voetpaddrift  (oupa  van  ds  LJ  Meyer),  Cornelius 
Barnard  van  Rietpan,  Adam  Barnard  van  Rietpan,  Izak  van  Niekerk  van  Riet- 
fontein,  Cornelius  Gregorius  van  Niekerk  van  Rietfontein  (oupagrootjie  van 
ds  CJS  van  Niekerk),  Gert  Pieter  Jansen  van  Vuren  van  Welverdiend,  Mar- 
thinus  W Koekemoer  van  Kameelbult,  GJR  Coertze  van  Lukaskraal. 

Die  volgende  persone  was  waarskynlik  teenwoordig,  omdat  hulle  onmiddellik 
na  die  stigting  van  die  gemeente  op  die  voorgrond  getree  het: 

Gert  Coetzee  van  Vlakpan,  Andries  van  der  Westhuizen  van  Bosplaas,  Lag 
Manie  le  Roux  van  Tweepan,  Hans  Steyn  van  Oshoek,  Erasmus  Botma  van 
Makwassie,  Gert  Visser  van  Kareefontein,  Wessel  Badenhorst  van  Rietpan, 
Manie  van  der  Westhuizen  van  Goedgedacht,  PJ  Geldenhuys  van  Bezuiden- 
houtskraal,  HJ  Roodt  van  Bezuidenhoutskraal,  Lou  Badenhorst  van  Rietpan. 

Dit  is  byna  vanselfsprekend  dat  die  ouers  van  die  Gouws-dogters  óók  teen- 
woordig  sou  wees  met  so  ’n  plegtige  geleentheid  soos  die  bevestiging  van  hulle 
kinders  as  lidmate. 

Die  predikant  wat  teenwoordig  was  met  die  afstigting,  was  ds  J van  Belkum 
van  Rustenburg.  Op  daardie  stadium  was  hy  nog  nie  konsulent  van 
Wolmaransstad  nie. 


Mnr  en  mev  WC  de  Beer 

Vermoedelik  was  hy  deur  die  Kommissie  van  die  Algemene  Kerkvergadering 
afgevaardig.  As  eerste  ouderling  word  verkies  Georg  Sebastian  Nieuwoudt 
-‘Swart  Org’.  En  as  eerste  diaken  Wessel  Cornelius  de  Beer. 

Belydenis  van  geloof  is  afgeneem.  Die  drie  nuwe  lidmate  wat  bevestig  is,  is 
volgens  die  lidmaatregister  die  volgende: 

Roelof  Johannes  Coertze,  Maria  Magdalena  Gouws,  Susara  Johanna  Josina 
Gouws.  Die  kinders  is  deur  die  ouers  self  gekatkiseer,  ’n  aanduiding  van  die  rol 
wat  die  Bybel  en  belydenisskrifte  in  die  lewe  van  die  lidmate  gespeel  het.  Ds 
Dirk  van  der  Hoff  het  tydens  sy  bediening  gewoonlik  een  keer  per  jaar 
buitekerk,  met  Nagmaalsviering,  aan  hierdie  lidmate  bedien.  Dit  was  ge- 
woonlik  in  ’n  plaashuis  gehou,  waar  die  omgewing  se  mense  dan  bymekaar 
gekom  het.  Tydens  hierdie  Nagmaalsviering  het  die  predikant  die  katkisante 
verder  onderrig.  Na  die  mislukte  kerkvereniging  in  1885  het  ds  MJ  Goddefroy 
hierdie  werk  as  konsulent  hanteer. 

Die  presiese  getal  lidmate  met  afstigting  kan  nie  definitief  vasgestel  word  nie. 
In  1893  rapporteer  ouderling  JG  Waldeck  op  die  Algemene  Kerkvergadering 
dat  daar  212  ‘lidmate’  en  230  ‘nie-lidmate’,  altesaam  442  siele  in  die  gemeente 
is. 


Ouderling  GS  Nieuwoudt,  sy  vrou 
en  drie  van  sy  kinders. 


Daar  is  heelwat  onduidelikheid  omtrent  die  benaminge  Bosmansrust  (Wit- 
poort)  of  Bosmansrust  (Makwassi).  Oorspronklik  was  die  hele  suidwestelike 
deel  van  Transvaal,  ten  suide  van  Klerksdorp  en  Lichtenburg  ’n  wyk  van  Pot- 
chefstroom,  naamlik  wyk  Maquassi.  Omdat  die  eerste  kerkgebou  in  hierdie 
wyk  op  Bosmansrust  (Witpoort)  gebou  is,  is  daar  steeds  na  hierdie  gemeente 

verwys  as  Bosmansrust  (Maquassi)  en  soms  Witpoort  (Maquassi).  Met  die 
kerkvereniging  in  1903  tussen  Wolmaransstad  en  Bosmansrust  (Witpoort) 
word  besluit  dat  die  gemeente  bel^end  sal  staan  as  die  Nederduitsch  Hervormde 
Gemeente  Maquassi.  In  1947  stig  die  huidige  Makwassie  van  Wolmaransstad 
af,  maar  sou  tot  in  1952  as  Ennis  bekend  staan.  Vanaf  1952  kry  Ennis  die 
naam  Makwassie  en  staan  Bosmansrust  net  bekend  as  Bosmansrust 
(Witpoort). 

Wat  die  woord  Maquassi  self  betref,  word  dit  deur  die  jare  op  verskillende 
maniere  gespel,  onder  andere  as  Maquassie;  Makwassi;  Makwásjie  en  as 
Makwassie.  Eerwaarde  S Broadbent  skryf  egter  in  sy  boek,  A Narrative  of  the 
first  introduction  of  Christianity  among  the  Barolong  tribe  of  Bechuanas,  dat 
die  naam  op  twee  maniere  gebruik  word,  naamlik  Maquassi  en  Makwassi. 
Daarom  word  vermoed  dat  dit  die  korrekte  gebruik  van  die  woord  is  en  dat  die 
Ring  van  Maquassi  sy  naam  hiervandaan  kry. 


Konklusie 

Dit  is  baie  jammer  dat  die  notules  tot  en  met  1895  sulke  geredigeerde 
weergawes  van  die  vergaderings  is.  Baie  belangrike  inligting,  veral  tydens  so  ’n 
belangrike  tyd  soos  die  afstigting,  het  daarmee  verlore  gegaan.  Dit  wil 
voorkom  asof  ds  Van  Belkum  al  hierdie  notules  agterna  op  een  dag  geskryf 
het.  Dit  is  ook  te  verstane  dat  hy  die  notules  geskryf  het,  omdat  niemand  jiíis 
daardie  tyd  kon  skryf  nie.  Omdat  hy  voorsitter  van  die  vergaderings  was  asook 
die  notules  moes  skryf,  is  dit  ook  te  verstane  dat  van  die  inligting  vergete  kon 
raak.  Maar  belangrike  werk  is  beslis  gedoen.  Dit  was  ook  maar  net  die  begin 
van  ’n  harde  en  goeie  stryd  vir  hierdie  gelowiges  om  daardie  behoefte  vir  ’n  eie 
gemeente  goed  uit  te  bou. 


Ds  J van  Belkum 

Hoofstuk  3 


VOOR  DIE  OORLOG  VAN  1899-1902 

Eerste  Kerkgebou  word  opgerig 

Op  6 November  1892  word  die  tweede  erediens  te  Wolmaransstad  gehou  in 
die  wolpakhuis  van  Thomas  Leask.  Tydens  hierdie  erediens  het  vyf  jong- 
mense  belydenis  van  geloof  afgele  en  is  sewe  kinders  gedoop.  Daar  word  ook 
besluit  om  ds  Jac  van  Belkum  as  konsulent  te  benoem,  wat  natuurlik  heeltemal 
buite  hulle  mag  en  reg  was,  omdat  slegs  die  Kommissie  van  die  Algemene 
Kerkvergadering  die  konsulente  kon  benoem.  Hierdie  taak  is  later  deur  die 
ringskommissies  oorgeneem.  Die  gemeente  was  aan  die  ontwikkel  en  so  word 
daar  ook  besluit  om  die  kerkraad  uit  te  brei.  Broeders  JG  Waldeck  en  GJR 
Coertze  word  tot  die  amp  van  ouderling  verkies  en  broeders  FC  de  Beer  en  PJ 
Geldenhuys  tot  die  amp  van  diaken. 


Wolpakhuis  van  Thos  Leask  waarin  die  tweede  erediens  gehou  is. 


Dat  daar  ’n  behoefte  ontstaan  het  vir  ’n  eie  gemeente  is  gewis,  want  tydens 
hierdie  tweede  erediens,  skaars  ses  maande  na  die  stigting  van  die  gemeente, 
word  besluit  om  ’n  kerk  te  bou.  Vroeg  in  die  begin  van  1893  is  daar  met  ywer 
begin  bou  aan  die  kerk  en  op  21  Oktober  1893  word  die  hoeksteen  gele.  ’n 
Dokument  as  bewys  van  hierdie  groot  historiese  gebeurtenis  is  vandag  nog  te 
vind  in  die  hoeksteen  wat  in  die  kerksaal  bewaar  word.  Hierdie  dokument,  styf 
in  ’n  bottel  toegedraai,  is  in  ’n  holte  binne  die  hoeksteen  ingemessel.  Op  26  Mei 
1894  word  die  kerk  met  diepe  dankbaarheid  ingewy.  Ds  Van  Belkum  het  heel 
waarskynlik  die  inwydingsdiens  gehou.  Dit  was  die  gebruik  dat  wanneer  daar 
kerk  gehou  is,  terselfdertyd  kerkraadsvergadering  gehou  is.  Die  notule  is  deur 
ds  Van  Belkum  self  geskryf  met  geen  verwysing  na  iemand  anders  wat  die  diens 
kon  gehou  het  nie. 

As  nuutgestigte  gemeente  in  1892  moes  die  gemeente  Wolmaransstad  in- 
spring  om  die  skuld  van  die  nuwe  kerkgebou  te  delg.  Vrydag  6 Junie  1895  word 
besluit  om  ’n  basaar  te  hou  - die  eerste  basaar  in  die  gemeente  Wolmaransstad. 
Ouderling  G Nieuwoudt  word  gekies  as  afslaer  en  broeder  MW  Koekemoer  as 
kassier.  Op  Maandag  25  Februarie  1896  besluit  die  kerkraad  om  die  skuld  op 
die  kerk  te  vereffen.  Ds  Van  Belkum  maak  bekend  dat  die  basaar  £197.10.9 
(R395-09)  opgelewer  het  en  dit  help  om  die  kerkskuld  van  £266. 15.0  (R533-50) 
te  verminder. 


JG  Waldeck  wat  as  tweede 
ouderling  verkies  is. 


Maandagoggend  9 Junie  1895  tydens  die  gemeentevergadering,  besluit  die  ge- 
meente  om  vier  banke  en  een  stoel  vir  Nagmaalgebruik  aan  te  koop.  Met  die 
bou  van  die  kerk  is  nie  banke  ingesit  nie  en  dit  sou  eers  tydens  ’n  ge- 
meentevergadering  op  18  September  1897  besluit  word  om  banke  in  te  sit.  In- 
tussen  moes  die  mense  self  hulle  eie  stoele  saamgebring  het.  Die  koste  per  bank 
was  £1.10.0.  (R3).  Na  die  vergadering  word  deur  middel  van  kollektelyste  ’n 
bedrag  van  £39.6.0  (R78-60)  vir  die  kerkbanke  ingesamel. 


Ouderling  as  voorleser 


Op  die  kerkraadsvergadering  van  16  September  1895  rapporteer  ouderling 
Coertze:  ‘Er  zijn  menschen  die  zeggen  lidmaten  onzen  kerk  te  willen  worden 
indien  de  godsdienst  geopen  wordt  door  den  leeraar  en  niet  door  een  der 

ouderlingen.’  Wie  hierdie  mense  was,  kan  egter  nie  met  sekerheid  gese  word 
nie,  maar  waarskynlik  was  hulle  of 'van  die  Nederduitse  Gereformeerde  Kerk, 
wat  alreeds  gevestig  was  in  Wolmaransstad,  of  van  die  Gereformeerde  Kerk, 
wat  eers  in  1899  van  Potchefstroom  afgestig  het  en  daar  waarskynlik  ’n  gemis 
aan  ’n  predikant  was. 

Baie  beslis  besluit  die  kerkraad  dat  hierdie  gebruik  nie  ter  wille  van  mense 
afgeskaf  kan  word  nie  en  dat  ’n  ouderling  of  ’n  vaste  voorleser  steeds  diê 
voorlesing  moet  waarneem.  Hiermee  bevestig  die  gemeente  die  belangrike  rol 
van  die  ouderling  as  regeeramp  in  die  Nederduitsch  Hervormde  Kerk.  Dit  kom 
ook  daarin  na  vore  dat  die  ouderling  as  opsighouer  oor  die  gemeente  die  Wet 
en  Belydenis  tydens  die  erediens  voorlees. 

Die  kerkwet  van  die  Kaapse  Kerk  was  tot  in  1862  in  Transvaal  in  gebruik  vir 
soverre  dit  aanvaarbaar  was.  Dit  is  daarom  ook  te  verstane  dat  die  Voortrek- 
kergebruike  soos  onder  andere  die  van  voorleser  met  hulle  saamgebring  is. 

Gedurende  die  eerste  jare  toe  daar  nog  nie  ’n  predikant  in  Transvaal  was  nie, 
het  daar  ’n  gewigtige  taak  op  die  voorleser  gerus  wat  die  Voortrekkers  moes 
voorgaan  in  die  erediens.  Dit  was  toe  ook  moontlik  vir  die  voorleser  om  ’n  ver- 
name  posisie  te  beklee,  veral  as  ook  in  gedagte  gehou  word  dat  onder- 
wystoestande  in  die  ZAR  toe  nog  veel  te  wense  oorgelaat  het.  Ook  na  ds  van 
der  Hoff  gekom  het,  was  die  voorleser  se  diens  nog  baie  nodig,  want  ds  Van 
der  Hoff  het  die  hele  Transvaal  as  arbeidsveld  gehad.  Hy  kon  gevolglik  nie 
gereeld  in  al  die  gemeentes  optree  nie.  Die  tekort  aan  predikante  wat  die 
Nederduitsch  Hervormde  Kerk  tot  in  die  twintigste  eeu  nog  beleef  het,  het 
verseker  dat  die  voorleser  nie  in  onbruik  geraak  het  nie.  In  hierdie  verband  is 
dit  van  belang  om  te  let  op  ’n  bepaling  wat  in  die  Kaapse  kerkwet  opgeneem  is: 
‘Het  ambt  van  Voorlezer  beschouwd  wordende  als  vereenigd  met  dat  van 
Krankebesoeker  en  Katechiseermeester,  zullen  zij  in  vacante  Gemeenten,  en 
zelfs  daar  waar  een  Leeraar  is,  op  last  van  deselven  in  die  betrekking  behooren 
werkzaam  te  zijn.’ 

In  1862  stel  die  Kommissie  van  die  Algemene  Kerkvergadering  ’n  nuwe  kerk- 
wet  op  wat  deur  die  Volksraad  goedgekeur  is.  ‘In  hierdie  kerkwet  word  daar 
slegs  aan  die  kerkraad  opgedra  dat  hulle  die  aanstelling,  die  instruksies,  die 
skorsing  en  die  ontslag  van  voorlesers  en  kosters  moet  behartig.  Daarin  word 
egter  geen  verdere  bepalings  gevind  van  wat  van  die  voorlesers  verwag  word 
nie.’ 

Eers  in  1951  word  ’n  nuwe  kerkwet  opgestel  deur  die  Kommissie  van  die 
Algemene  Kerkvergadering . Artikel  5 van  hierdie  kerkwet  stel  die  volgende  oor 
die  voorleser:  ‘Die  Kerkraad  het  insonderheid  die  taak:  om  die  scriba,  kassier, 
orrelis,  voorleser  en  koster  aan  te  stel.’ 

Die  oorspronklike  bedoeling  van  die  voorleser  in  die  Nederduitsch  Hervorm- 
de  Kerk  was  om  die  taak  van  die  predikant  te  verlig  vanweë  die  baie  lang  ere- 

dienste  en  ook  om  die  persone  wat  nie  self  die  Bybel  kon  lees  nie,  met  die  in- 
houd  van  die  Bybel  bekend  te  maak.  Daarom  het  die  Skriflesing  ook  voor  die 
begin  van  die  erediens  plaasgevind. 

Albei  hierdie  bedoelings  is  egter  iets  van  die  verlede.  Vandag  word  daar  nie 
meer  ’n  voorleser  deur  die  kerkraad  aangestel  nie,  maar  ’n  ouderling  word 
gebruik  om  die  lofsang,  wet  en  belydenis  voor  te  lees. 

Ds  Van  Belkum  doen  konsulentwerk  buite  die  Republiek 

Tydens  die  kerkraadsvergadering  van  September  1895  se  ouderling 
Bredenham: 

‘Er  zijn  menschen  komen  wonen  van  onze  kerk,  naby  de  grens  van  die 
Republiek.  Zij  vragen  om  voorziening  in  hunne  geestelijke  behoeften.’  Hierdie 
mense  het  aan  die  Kaapse  kant  van  die  grens,  naby  Vryburg  gewoon.  Aange- 
sien  daar  so  ’n  behoefte  ontstaan  het,  besluit  die  kerkraad  dat  ds  Van  Belkum 
hulle  kan  besoek,  indien  hulle  hom  op  die  spoorwegstasie  naby  Vryburg  sal 
gaan  haal.  Ds  Van  Belkum  stem  in  om  dit  te  doen  aangesien  hy  in  elk  geval  na 
Christiana  moet  gaan. 

Ds  Van  Belkum  het  ’n  skriftelike  uitnodiging  ontvang  waarby  aan  hom 
vergoeding  van  reis-  en  verblyfkoste  toegesê  word.  Ds  Van  Belkum  is  so 
tegemoet  gekom,  sodat  hy  in  staat  was  om  sy  dienswerk  te  verrig.  Hulle  het 
hom  op  ’n  spoorwegstasie  naby  Vryburg  gaan  haal,  verblyf  verskaf  en  weer 
weggebring.  Dit  is  te  verstane  dat  ds  Van  Belkum  ingewillig  het,  aangesien 
hierdie  Hervormers  nie  ’n  eie  gemeente  gehad  het  nie  en  die  afstand  van  die 
naaste  kerk  baie  ver  was.  Dit  is  ook  baie  moontlik  dat  hierdie  mense  uit  die 
Republiek  afkomstig  was  en  net  agter  beter  grond  aangetrek  het.  Hieruit  is  dit 
duidelik  dat  alhoewel  die  Hervormde  Kerk  Staatskerk  was,  was  hy  steeds 
Volkskerk  en  het  die  grense  van  die  Republiek  nie  terselfdertyd  die  grense  van 
die  Kerk  daargestel  nie. 


Eiendomskwessie 

Cornelius  Barnard  (jr)  wat  ook  teenwoordig  was  tydens  die  gemeentestigting 
op  Welverdiend,  was  voor  die  kerkvereniging  van  1885  lid  van  die  Neder- 
duitsch  Hervormde  Gemeente  Bloemhof,  ’n  wyk  van  Potchefstroom.  Hy  was 
die  enigste  lidmaat  wat  nie  verenig  het  nie  en  daarom  het  die  hof  bepaal  dat  hy 
die  enigste  besitter  van  die  kerklike  eiendomme  was.  Op  5 Junie  1893  het  die 
hof  uitspraak  gegee  dat  die  Nederduitsch  Hervormde  of  Gereformeerde  Kerk 
alle  kerklike  eiendomme  aan  die  Nederduitsch  Hervormde  Kerk  terug  moes 
gee.  In  die  meeste  gemeentes  is  tot  ’n  skikking  gekom  sonder  ’n  onaangename 
hofsaak  soos  onder  andere  Bloemhof.  (Engelbrecht  1936:  401-402)  As  lidmaat 
van  die  Nederduitsch  Hervormde  Gemeente  Wolmaransstad  skenk  hy  die 
kerkgebou  aan  Wolmaransstad. 


18 


Die  kerkraad  besluit  om  hierdie  kerklike  eiendomme  vir  £100  (R200)  weer  aan 
die  Nederduitsch  Hervormde  of  Gereformeerde  Gemeente  Bloemhof  te  ver- 
koop.  Broeders  GJ  Waldeck,  GS  Niewoudt  en  MW  Koekemoer  word  deur  die 
kerkraad  afgevaardig  om  die  Nederduitsch  Hervormde  of  Gereformeerde 
Kerk  van  Bloemhof  te  ontmoet  en  die  geld  te  ontvang.  Die  kerkraad  het  hier 
heeltemal  buite  sy  eie  mag  opgetree  deurdat  daar  nie  eers  deur  die  gemeente 
besluit  is  om  hierdie  eiendomme  te  verkoop  nie.  Nadat  die  kerkraad  die  geld 
reeds  ontvang  het  van  die  Nederduitsch  Hervormde  of  Gereformeerde  Ge- 
meente  Bloemhof,  is  die  saak  aan  die  gemeente  voorgelê  vir  goedkeuring.  ‘In 
die  gemeentevergadering  saterdagavond  gehouden  wordt  besloten  het  verslag 
van  die  broeders  GS  Niewoudt  en  GJ  Waldeck  in  zake  Bloemhof  goed  te 
keuren  en  £25  (R50)  af  te  staan  voor  het  bouwen  ván  de  kerk  te  Christiana.’ 

Die  ironie  van  die  saak  is  dat  die  Trichardsfonteinse  Hofsaak  oor  die  eien- 
dommekwessie  juis  eiendomme  aan  die  gemeente  toegesê  het.  So  het  die  kerk- 
gebou  immers  in  Barnard  se  besit  gebly.  ‘Die  hof  het  van  die  standpunt  uitge- 
gaan  dat  ’n  Kerk  ’n  universitas  is,  wat  alleen  met  toestemming  van  al  sy  lede 
opgehef  kan  word.  En  dat  die  kerk  nie  ’n  societas,  ’n  vennootskap  of  maat- 
skappy  is,  wat  wel  deur  die  meerderheid  van  stemme  opgehef  kan  word  nie. 
Alhoewel  die  kerkrade  verenig  het,  kon  hulle  nie  die  kerklike  eiendomme  aan 
’n  ander  liggaam  oormaak  nie.’  Dieselfde  geld  ook  vir  Wolmaransstad.  Die 
kerkraad  het  nie  die  reg  gehad  om  die  eiendomme  op  Bloemhof  aan  die  Neder- 
duitsch  Hervormde  of  Gereformeerde  Kerk  van  Bloemhof  te  verkoop  nie.  Die 
gemeente  as  geheel  moes  hierdie  besluit  geneëm  het. 

Die  gemeente  raak  gevestig 

Die  gemeente  was  aan  die  ontwikkel  en  hierdie  groei  kan  duidelik  gesien  word 
aan  die  gemeente  se  getalle.  In  1896  was  ‘De  opname  der  gemeente  geeft  de 
volgende:  355  lidmaten  en  514  kinderen.’  Binne  drie  jaar  se  tyd  het  die  ge- 
meente  verdubbel  in  sy  getalle.  Hierdie  groei  moet  beslis  toegeskryf  word  aan 
die  reuse  werk  wat  die  Prokurasie-Kommissie  gedoen  het.  Vir  baie  Hervormérs 
wat  aanvanklik  met  die  kerkvereniging  saamgegaan  het,  soos  ook  op 
Wolmaransstad,  was  die  Prokurasie-Kommissie  ’n  brug  om  weer  na  die  Her- 
vormde  Kerk  terug  te  kom . Dit  het  nie  alleen  die  aansien  van  die  Hervormde 
Kerk  verhoog  nie,  maar  ook  die  getal  lidmate  weer  aansienlik  laat  vermeerder. 

Dat  die  gemeente  op  sy  eie  bene  begin  staan  het,  het  al  hoe  duideliker  begin 
word.  Die  gemeente  wil  nou  ’n  eie  predikant  hê.  Daar  word  op  ’n  ge- 
meentevergadering  in  Februarie  1896  besluit  om  ’n  predikant  saam  met 
Lichtenburg  en  Ventersdorp  te  beroep.  Ouderlinge  Bredenham  en  Coertze 
word  afgevaardig  om  die  gemeente  Lichtenburg  en  Ventersdorp  te  ontmoet  by 
Taaiboschspruit.  Hierdie  samesprekings  het  tot  niks  gelei  nie. 

’n  Brief  is  ook  intussen  van  die  Kommissie  van  die  Algemene  Kerkvergade- 
ring  ontvang  wat  die  gemeente  se  mening  vra  omtrent  die  stigting  van  ’n  Teolo- 
giese  Fakulteit.  Op  17  Februarie  1899  gee  die  gemeente  sy  volle  steun  daar- 

voor.  Die  kerk  wou  niks  weet  van  ’n  predikant  uit  die  Kaap  nie  en  omdat  die 
predikante  in  Holland  opgelei  moes  word,  het  die  gemeente  ook  die 
dringendheid  van  die  opleiding  van  eie  predikante  besef.  Die  teologiese 
opleiding  van  predikante  vir  die  Nederduitsch  Hervormde  Kerk  is  egter  deur 
die  Engelse  Oorlog  vertraag.  Dit  kon  eers  werklikheid  word  met  die  tot- 
standkoming  van  ’n  Teologiese  Fakulteit  aan  die  ou  Transvaalse  Universi- 
teitskollege  in  1917. 

In  1899  het  ’n  beroep  ’n  groter  werklikheid  geword,  toe  daar  ’n  brief  van  die 
gemeente  Klerksdorp  ontvang  is,  waarin  gevra  word  om  saam  ’n  predikant  te 
beroep.  ‘Na  lange  bespreking  van  de  wenschelykheid,  noodzaaklikheid  van  het 
beroepen  van  een  leraar  wordt  het  voorstel  met  algemeene  stemmen 
aangenomen’  deur  die  gemeentevergadering.  Die  gemeentevergadering  gee  aan 
die  kerkraad  opdrag  om  met  Klerksdorp  te  onderhandel  ’om  die  moontlikheid 
van  ’n  beroep  te  ondersoek. 

Op  Saterdag  20  Mei  1899  woon  drie  kerkraadslede  van  Klerksdorp  die 
kerkraadsvergadering  by,  naamlik  FW  Ernst,  PF  Jansen  van  Vuuren  en  NA 
van  Herwaarden.  ‘De  Nederduitsch  Hervormde  Gemeente  van  Klerksdorp  en 
Wolmaransstad  komen  overeen  samen  te  gaan  tot  de  beroeping  van  een  leeraar 
op  die  volgende  voorwaarden:’ 


1.  Die  predikant  wat  beroep  word,  sal  ’n  salaris  van  £225  (R450)  ontvang  uit 
Klerksdorp,  £150  (R300)  uit  Wolmaransstad  en  moontlik  £50  (R100)  uit 
Venterskroon.  Die  predikant  sal  in  Klerksdorp  woon,  waar  ’n  pastorie  gebou 
sal  word  en  die  gemeente  Wolmaransstad  een  derde  van  die  koste  sal  dra.  In- 
dien  Wolmaransstad  eendag  self  ’n  pastorie  wil  bou,  sal  die  gemeente 
Klerksdorp  die  betaalde  bedrag  teruggee. 

2.  Die  predikant  sal  verplig  wees  om  elke  maand  op  Wolmaransstad  te  preek 

en  behoorlik  huisbesoek  te  doen.  Op  Venterskroon  sal  vier  keer  per  jaar  kerk 
gehou  word.  " 

3.  Verder  was  dit  ’n  uitdruklike  voorwaarde,  dat  die  predikant  wat  beroep 
word  ooreenkomstig  die  wette  van  die  Nederduitsch  Hervormde  Kerk  in  die 
ZAR  beroep  word.  Dit  het  beteken  dat  ’n  predikant  net  uit  die  Nederduitsch 
Hervormde  Kerk  in  die  ZAR  of  uit  Holland  beroep  kon  word. 

4.  Die  kostes  om  ’n  beroep  uit  te  bring,  moes  gelykop  gedra  word.  So  sou  daar 
moontlik  in  Augustus  ’n  gekombineerde  vergadering  van  die  kerkraad  van 
Wolmaransstad,  Klerksdorp  en  Venterskroon  gehou  word.  Hierdie 
ooreenkoms  moes  egter  eers  in  die  gemeentevergadering  goedgekeur  word. 

Dieselfde  aand  het  die  gemeentevergadering  hierdie  ooreenkoms  goedgekeur. 
Maar  van  hierdie  vooruitsig  van  ’n  eie  predikant  sou  niks  van  kom  nie,  want 
die  Engelse  Oorlog  het  intussen  uitgebreek.  Die  staat  moes  verdedig  word. 

HOOFSTUK  4 


TYDENS  EN  NA  DIE  OORLOG 

Algemene  toestande  na  die  oorlog 

Gedurende  die  oorlogsjare  van  1899  - 1902  het  nie  net  die  volk  ’n  geweldige 
terugslag  beleef  nie,  maar  was  dit  ook  ’n  tyd  waarin  die  gemeente  ’n  geweldige 
knou  gekry  het.  In  baie  huisgesinne  was  die  plek  van  ’n  vader,  moeder  of  kind 
leeg.  Dit  het  tot  gevolg  gehad  dat  die  lidmatetal  baie  afgeneem  het.  Die  meeste 
huise  was  afgebrand  en  die  wat  nie  afgebrand  was  nie,  was  ontsettend  verniel. 
Die  vrugteboorde  was  totaal  vernietig.  ’n  Leeftyd  se  werk  was  uitgewis.  Die 
kerk  was  ook  baie  verniel.  Die  Engelse  het  die  kerk  vol  gate  gebreek  om  dit  te 
gebruik  as  ’n  fort.  Later  is  dit  in  die  oorlog  gebruik  as  ’n  perdestal  en 
uiteindelik  as  ’n  hospitaal. 

Die  stryd  om  te  bestaan  was  moeilik.  Die  meeste  boere  het  al  hul  vee  verloor. 
Hier  en  daar  was  daar  nog  iemand  wat  ’n  paar  beeste  of  perde  besit  het,  ge- 
woonlik  toe  te  skryf  aan  die  moed  en  durf  en  soms  die  heldhaftige  wyse 
waarop  die  vrouens  voor  die  Engelse  uitgevlug  het.  Die  toestand  was 
onbeskryflik  - daar  was  gebrek  aan  alles.  By  dit  alles  was  baie  van  die  lidmate, 
onder  wie  kerkraadslede,  as  krygsgevangenes  weggevoer  na  St  Helena,  Ceylon 
en  Bermuda.  So  was  daar  Wessel  Badenhorst,  Karel  Zastron,  Cornelius  Bar- 
nard,  Gerrie  Rossouw,  sy  broer  en  baie  ander.  Die  ontredderde  toestand  het 
ook  ’n  effek  op  die  kerk  gehad.  Die  organisasie  van  die  kerk  was  heeltemal 
versteur.  Ds  J van  Belkum  het  aan  die  Kommissie  van  die  Algemene 
Kerkvergadering  geskryf  ‘..  .dat  hy  vele  gemeenten  bezocht  heeft,  maar  dat  de 
arbeid  te  groot  is.’  Daarom  het  hy  die  gemeente  Wolmaransstad  laat  weet  dat 
hy  nie  meer  kan  dien  as  konsulent  nie,  maar  het  die  kerkraad  aangeraai  om 
met  ds  A Murray  van  Ventersdorp  te  onderhandel.  Wie  toe  met  ds  Murray 
onderhandel  het,  word  nie  in  die  notules  gese  nie,  maar  daar  is  ’n  sterk  ver- 


Ds  A Murray 

moede  dat  dit  wel  die  kerkraad  was  en  dat  hy  nie  deur  die  Kommissie  van  die 
Algemene  Kerkvergadering  aangestel  is  nie.  Die  rede  hiervoor  is  dat  daar 
nerens  in  die  notules  van  die  Kommissie  van  die  Algemene  Kerkvergadering 
gestel  word  dat  ds  Murray  as  konsulent  van  Wolmaransstad  sou  optree  nie. 
Eers  in  1904  word  ds  Murray  as  konsulent  van  Makwassi  benoem,  nadat 
Wolmaransstad  en  Bosmansrust  (Witpoort)  verenig  het. 

Ds  Murray  het  ingewillig,  maar  weens  die  vernielde  kerkgebou,  word  die 
eerste  Nagmaal  na  die  oorlog  op  3 Mei  1903  weer  in  ’n  plaashuis  gehou,  die 
huis  van  die  heer  WC  de  Beer  op  De  Put.  Die  Nagmaal  word  deur  ds  Murray 
bedien.  Tydens  hierdie  geleentheid  het  ses  jongmense  belydenis  van  geloof 
afgele  en  is  daar  vier  kindertjies  gedoop.  Dit  is  opmerklik  dat  na  ’n  tydperk 
van  drie  jaar,  so  min  jongmense  belydenis  van  geloof  afgelê  het  en  kindertjies 
gedoop  is.  Die  heel  waarskynlikste  rede  hiervoor,  was  die  verwoestende 
uitwerking  van  die  konsentrasiekampe. 


Wolmaransstad  en  Bosmansrust  (Witpoort)  verenig 

Die  gemeente  Wolmaransstad  was  heeltemal  verarm  en  hul  droom  om  ’n  eie 
predikant  te  he,  was  nou  heeltemal  vergete.  Die  enigste  uitweg  was  om  met 
Bosmansrust  te  verenig. 

Op  29  Augustus  kom  die  kerkrade  van  Wolmaransstad  en  Bosmansrust  op 
Witpoort  onder  voorsitterskap  van  ds  A Murray  bymekaar.  ‘Eenparig  word 
besloten  - op  voorstel  van  ouderling  Rossouw  ondersteund  door  ouderling 
Stoltz  - om  die  twee  gemeenten  te  vereenigen  onder  die  naam  van  de  Neder- 
duitsch  Hervormde  Gemeenten  van  Makwassie  met  Witpoort  als  Hoof 
Kerkplaats.’  Ds  Murray  word  gevra  om  voortaan  as  konsulent  op  te  tree, 
heeltemal  teenstrydig  met  die  gebruik  dat  die  Algemene  Kerkvergadering  ’n 
konsulent  moet  benoem.  Dit  is  egter  te  verstane  dat  die  ‘hoofkerkplaats’  op 
Witpoort  sou  wees,  aangesien  die  kerkgebou  op  Witpoort  nie  so  verniel  was 
soos  die  kerkgebou  op  Wolmaransstad  nie.  Twee  ouderlinge  en  drie  diakens 
word  as  verteenwoordigers  van  die  wyk  Wolmaransstad  gekies  ten  einde  die 
kerkraad  op  ses  ouderlinge  en  ses  diakens  te  staan  te  bring. 

Op  25  Mei  1904,  nege  maande  na  die  vereniging  van  die  twee  gemeentes,  word 
daar  eers  besluit  om  die  Kommissie  van  die  Algemene  Kerkvergadering  daar- 
van  te  verwittig.  Uit  die  notules  is  dit  ook  duidelik  dat  daar  nie  voor  die  tyd  by 
die  Kommissie  van  die  Algemene  Kerkvergadering  aansoek  gedoen  is  om  te 
verenig  nie.  Hierdie  optrede  was  nie  kerkregtelik  korrek  nie.  Die  rede  blyk 
egter  onkunde  te  wees,  eerder  as  eiegeregtigheid.  Die  bedoeling  was  om  die 
nood  van  die  kerk  te  verlig. 

Hierdie  vereniging  tussen  die  twee  gemeentes,  het  egter  nie  sonder  steurnisse 
verloop  nie.  ‘Oud  diaken  Koekemoer  deelt  mede  dat  de  Hr  Wessel  de  Beer  on- 
willig  is  de  oude  kerkboeken  te  overhandigen’  aan  die  Nederduitsch  Hervorm- 

de  Gemeente  van  Makwassi.  Alhoewel  WC  de  Beer  op  29  Augustus  1903  ten 
gunste  van  ’n  vereniging  tussen  hierdie  twee  gemeentes  was,  wil  dit  uit  die 
notules  voorkom  asof  hy  bang  was  Wolmaransstad  gemeente  sal  later 
heeltemal  verdwyn.  Daarom  verseg  hy  om  die  kerkboeke  te  oorhandig.  Teen 
1904  het  die  heer  WC  de  Beer  intussen  die  vernielde  kerkgebou  op 

Wolmaransstad  weer  herstel,  aangesien  ‘...£100  (R200)  door  de  Regering 
gegeven  is’  om  die  vernielde  kerkgebou  te  herstel.  Hy  is  egter  bereid  om  die 
kerkgebou  aarndie  Nederduitsch  Hervormde  Gemeente  van  Makwassi  te  gee, 
‘...  op  voorwaarde  dat  ook  daar  godsdienst  gehouden  zal  worden  - na  breed- 
voerige  discussie  stelt  ouderling  MJ  van  Rensburg  voor  dat  voor  het  tegen- 
woordige  er  zes  predikbeurten  in  het  jaar  gehouden  zullen  worden  om  de  beurt 
te  Witpoort  en  te  Wolmaransstad  asook  dat  de  toelage  aan  den  consulent  ver- 
dubbel  zal  worden.’  Ds  Murray  en  die  kerkraad  van  die  verenigde  gemeente 
Makwassie,  besluit  eenparig  om  aan  hierdie  besluit  te  voldoen.  A1  hierdie 
onaangenaamheid  sou  miskien  nooit  plaasgevind  het  nie,  as  daar  van  die  begin 
af  ’n  ontwerpooreenkoms  opgestel  was  wat  voor  die  vereniging  presies  gese  het 
wat  die  verpligtinge  van  elke  gemeente  teenoor  die  predikantstandplaas  was. 

Op  ’n  kerkraadsvergadering  van  4 Februarie  1905  te  Witpoort,  word  eenparig 
besluit  dat  die  voorsitter,  ds  Murray,  ’n  skriftelike  versoek  tot  die  heer  WC  de 
Beer  rig  om  alle  dokumente  en  boeke  van  die  gemeente  Wolmaransstad  op  die 
volgende  gemeentevergadering  voor  te  le.  Uit  die  verdere  notules  blyk  dit  dat 
selfs  hierdie  skrywe  en  afgevaardigdes  van  die  kerkraad  nie  die  heer  WC  de 
Beer  van  besluit  laat  verander  het  nie,  want  tot  en  met  die  afskeiding  tussen 
hierdie  twee  gemeentes  was  WC  de  Beer  altyd  in  besit  van  die  kerkboeke  en 
dokumente.  Kerkregtelik  was  die  houding  van  die  heer  WC  de  Beer  verkeerd, 
want  die  twee  gemeentes  het  verenig  en  daarmee  was  hulle  vorige.bestaan 
opgehef . Dit  is  anders  as  met  ’n  kombinasie  waartydens  albei  gemeentes  steeds 
voortbestaan. 


Ds  AAJ  Swart  staan  in  die  voorhuisgedeelte  van  die  huis  waarin  die 
eerste  Nagmaal  na  die  oorlog  gevier  is. 

Gemeente  Makwassi  soek  ’n  vaste  predikant 


Tydens  ’n  gemeentevergadering  te  Witpoort  op  4 Februarie  1905,  stel  ds  Mur- 
ray  voor  dat  ’n  vaste  predikant  beroep  word  en  dat  die  grond  van  die  gemeente 
Makwassi,  dit  wil  sê  die  grond  wat  onderskeidelik  aan  die  gemeente 
Wolmaransstad  en  Bosmansrust  (Witpoort)  behoort  het,  verkoop  kan  word 
vir  ongeveer  £1200  (R2400),  waarmee  ’n  pastorie  gebou  kon  word.  ‘De  ge- 
meente  draagt  heb  aan  den  kerkeraad  op  om  den  grond  te  verkopen  en  die 
noodige  voorzorg  voor  eene  woning  voor  den  predikant  te  maken  en  om  dan 
een  Leeraar  te  beroepen  en  ook  te  bepalen  welk  salaris  hem  aangeboden  zal 
worden.’ 


Verkoop  van  Grond 

Die  gemeente  Makwassi  het  op  die  volgende  plekke  grond  besit:  naby 
Schweizer-Reneke,  op  Klerksdorp,  Wolmaransstad  en  op  Bloemhof. 


(i)  Grond  te  Klerksdorp 

Op  die  gemeentevergadering  29  April  1905  word  diaken  Du  Toit  opdrag  gegee 
om  die  gesamentlike  eiendomme  te  Klerksdorp  te  verkoop.  Hierdie 
gesamentlike  eiendomme  het  aan  die  gemeentes  Klerksdorp  en  Bosmansrust 
(Witpoort)  behoort,  toe  die  twee  gemeentes  van  1893  - 1898  in  kombinasie 
was.  Die  ooreenkoms  was  dat  een  derde  van  die  prys  van  die  gesamentlike  eien- 
domme  (die  kerkgebou  met  die  grond)  later  aan  Bosmansrust  betaal 
sou  word,  sodra  Bosmansrust  dit  nodig  het.  Op  27  April  1907  word  broers  W 
Stoltz  en  JA  du  Toit  deur  die  kerkraad  afgevaardig  om  hierdie  een  derde  te 
ontvang.  Die  kerkraad  van  Klerksdorp  is  dadelik  gereed  om  £100  (R200)  te  gee 
of  £150  (R300)  oor  ’n  jaar.  Eenparig  besluit  Makwassi  gemeente  om  die  saak 
tot  later  te  laat  oorstaan,  vermoedelik  omdat  die  geld  nie  onmiddellik  nodig 
was  nie  en  daar  nog  nie  dieselfde  jaar  met  die  bou  van  ’n  pastorie  begin  sal 
word  nie. 

(ii)  Grond  te  Bloemhof 

Tydens  dieselfe  gemeentevergadering  van  29  April  1905  word  besluit  om  ds 
Van  der  Horst  van  die  Nederduitsche  Hervormde  of  Gereformeerde  Gemeente 
van  Bloemhof,  as  agent  te  vra  om  die  gesamentlike  grond  naby  Bloemhof  te 
verkoop.  Hierdie  grond  was  oorspronklik  eers  deel  van  die  gemeente 
Wolmaransstad  se  eiendomme.  Eers  in  1910  sou  hierdie  grond,  lot  no  29  wat 
1271  morge  groot  was,  teen  £500  (R1000)  verkoop  word. 

(iii)  Grond  naby  Schweizer-Reneke 

‘Aan  de  ouderlingen  MJ  Jansen  van  Rensburg  en  MW  Koekemoer  wordt 
opgedragen  handelend  op  te  treden  in  zake  de  verkooping  van  gronden  vroeger 
geschouden  aan  de  gemeente  Wolmaransstad.’ 

Uit  die  kerkraadsnotule  van  21  Julie  1906  blyk  dit  duidelik  dat  broeder  MJJ 
van  Rensburg  lot  no  22  en  272  wat  lllOmorge  groot  was,  teen  10  sjielings  (Rl) 
per  morg  verkoop  het. 

Nuwe  transportaktes  vir  lot  no  22  en  29  is  opgestel.  Uit  die  notules  is  dit 
duidelik  dat  die  heer  WC  de  Beer  nog  op  daardie  stadium  al  die  transportaktes 
van  die  Wolmaransstadse  kerkgronde  in  sy  besit  gehad  het.  Die  verenigde  ge- 
meente  Makwassi  het  kerkregtelik  die  reg  gehad  om  hierdie  gronde  te  verkoop 
en  omdat  die  twee  gemeentes  nie  in  kombinasie  met  mekaar  was  nie,  het  die 
heer  WC  de  Beer  geen  aanspraak  gehad  op  die  eiendomme  wat  vroeër  aan 
Wolmaransstad  behoort  het  nie. 

Beroep 

1 Februarie  1908  word  vir  die  eerste  keer  gepoog  om  ’n  predikant  te  beroep. 
Met  meerderheid  van  stemme  besluit  die  kerkraad,  wat  deur  die  ge- 
meentevergadering  gemagtig  is  om  ’n  beroep  uit  te  bring,  om  ds  CH  Murray 
eerste  te  beroep  en  as  hy  nie  aanneem  nie,  vir  proponent  MW  Odendaal.  Die 
beroepsbriewe  met  ’n  waarborg  van  £300  (R600)  per  jaar  as  traktement  word 
geteken.  Nie  een  van  hulle  neem  egter  die  beroep  aan  nie. 


Ds  KT  van  dén  Heever 

Die  kerkraad  besluit  op  26  April  1908  om  nog  ’n  keer  ’n  beroep  uit  te  bring. 
Eers  word  proponent  JÁR  du  Toit,  hulppredikant  aan  die  Paarl  beroep  en  as 
hy  nie  aanneem  nie,  ds  JH  Hugo  van  Upington.  Beide  hierdie  twee  persone  sou 
ook  nie  die  beroepe  aanneem  nie.  Die  kerkraad  besluit  toe  om  nie  verder  ’n 

beroep  uit  te  bring  nie,  maar  intussen  vir  ds  KT  van  den  Heever  van  die  Neder- 
duitsch  Hervormde  of  Gereformeerde  Gemeente  van  Christiana  te  vra  om  te 
kom  preek.  Uit  die  notules  is  dit  nie  duidelik  hoe  gereeld  hy  kom  preek  het  nie. 
Van  die  ideaal  voor  die  oorlog  om  net  ’n  predikant  uit  die  Nederduitsch  Her- 
vormde  Kerk  in  die  ZAR  of  uit  Holland  te  beroep,  is  nou  heeltemal  afgesien. 
Predikante  was  skaars  en  hierdie  groot  gemeente  het  gesukkel  om  sonder  ’n 
predikant  klaar  te  kom.  Daarby  was  die  gemeente  Makwassi  finansieel 
heeltemal  te  swak  om  ’n  predikant  uit  Holland  te  beroep.  Volgens  die  notule 
van  ’n  kerkraadsvergadering  van  24  Oktober  1908  was  daar  696  belydende  lid- 
mate  en  altesaam  was  daar  1556  siele  in  die  gemeente. 

Op  24  Oktober  1908  besluit  die  kerkraad  om  ds  KT  van  den  Heever  te  beroep 
en  as  hy  nie  aanneem  nie,  ds  Murray  van  Rustenburg.  Tydens  hierdie  vergade- 
ring  is  die  notule  nie  geteken  deur  die  voorsitter  nie  en  sy  naam  verskyn  ook  nie 
aan  die  begin  van  die  notule  nie.  Dit  wil  voorkom  asof  ds  Van  den  Heever  die 
vergadering  waargeneem  het  want  in  die  notule  staan  geskrywe:  ‘Tengenwoor- 
dig  zijn  de  Voorzitter  ...’.  Dit  is  opmerklik  dat  daar  nerens  in  die  notules 
vermeld  word  dat  ds  Van  den  Heever  die  beroep  aangeneem  het  nie,  alhoewel 
hy  as  voorsitter  van  die  eerste  kerkraadsvergadering  wat  op  die  llde  Januarie 
1909  gevolg  het,  opgetree  het.  Dit  versterk  net  die  vermoede  dat  hy  wel 
moontlik  teenwoordig  kon  gewees  het  op  die  vergadering  van  24  Oktober  1908 
en  waarskynlik  toe  al  sy  antwoord  op  die  beroep  gegee  het. 

Gemeente  Wolmaransstad  stig  af  van  Makwassi 

Makwassi  gemeente  se  vreugde  was  groot  toe  ds  Van  den  Heever  die  beroep 
aangeneem  het.  Op  11  Januarie  1909  besluit  die  kerkraad  ‘...  dat  een  kom- 
missie  worde  aangestel  om  ’n  geschikte  stuk  grond  aan  te  kopen,  voor  ’n 
pastorie’  op  Witpoort.  Dit  was  gedoen  sonder  ’n  besluit  van  die  ge- 
meentevergadering.  Die  gemeentevergadering  het  wel  toestemming  gegee  om 
van  die  gemeente  se  gronde  te  verkoop  met  die  oog  op  die  bou  van  ’n  pastorie 
en  die  beroep  van  ’n  predikant,  maar  het  nog  nie  toestemming  gegee  om  ’n 
stuk  grond  te  koop  en  die  pastorie  te  begin  bou  nie. 

Uit  die  notules  blyk  egter  nie  presies  wanneer  die  pastorie  voltooi  is  nie.  Maar 
met  die  voltooiing  van  die  pastorie,  het  die  gedagte  al  hoe  meer  na  vore  gekom 
om  die  eiendomme  op  Wolmaransstad  te  verkoop  omdat  dit  lyk  asof  daar  in 
die  toekoms  kerklik  meer  op  Witpoort  gekonsentreer  gaan  word.  ‘Daarom 
kom  daar  ’n  voorstel  om  die  kerkgebou  op  Wolmaransstad,  met  die  grond  te 
verkoop.  Daar  was  twee  kerkraadslede  wat  dadelik  protes  aangeteken  het, 
naamlik  ouderling  Gert  van  Vuren  en  diaken  Gert  Rossouw.  Dit  was  ’n  harde 
stryd  sodat  ds  Van  den  Heever  die  beroepsbrief  op  die  vergadering  moes  bring. 
Dit  het  toe  geblyk  dat  ds  Murray  die  beroepsbrief  so  geskryf  het  dat  dit  een  ge- 
meente  is,  met  Wolmaransstad  as  ’n  buitekerk.  Hieruit  wil  dit  voorkom  asof 
die  Wolmaransstadters  altyd  gehoop  het  om  weer  as  ’n  gemeente  op  hul  eie  te 
funksioneer.  Dit  blyk  ook  verder  dat  die  gemeente  Wolmaransstad  nie  duidelik 
geweet  het,  wat  die  verskil  tussen  ’n  vereniging  en  kombinasie  was  nie. 

Die  saak  is  in  die  hande  van  die  Kommissie  van  die  Algemene  Kerkvergade- 
ring  gelaat  wat  besluit  het  dat  Wolmaransstad  weer  zal  bestaan  als  een  af- 
zonderlike  gemeente,  sorterende  onder  deze  Ring.’  Wanneer  hierdie  afstigting 
plaasgevind  het,  kan  nie  presies  uit  die  notules  afgelei  word  nie.  Uit  die  notule 
van  Makwassi  (Witpoort)  is  dit  duidelik  dat  dit  tydens  die  kerkraadsvergade- 
ring  van  30  April  1910,  die  eerste  keer  ter  sprake  gekom  het. 

Albei  hierdie  gemeentes  was  egter  nog  steeds  deur  ds  Van  den  Heever  bedien. 
Op  ’n  gesamentlike  kerkraadsvergadering  van  die  Nederduitsch  Hervormde 
Gemeente  Wolmaransstad  en  die  Nederduitsch  Hervormde  Gemeente 
Makwassi  op  11  November  1910  te  Wolmaransstad  word  besluit  dat  ‘...  het 
predikantsalaris  wordt  verhoogdt  tot  £350  (R700)  - waarvan  Wolmaransstad 
£150  (R300)  betaalt  en  Makwassi  £200  (R400).’  Ds  Van  den  Heever  sou  in  hier- 
die  twee  gemeentes  werksaam  wees  totdat  hy  ’n  beroep  na  Ventersdorp  in  1916 
aanvaar  het. 


Gemeente  Wolmaransstad  bou  kerk  en  pastorie 

Die  gemeente  was  geleidelik  besig  om  van  die  oorlogskade  te  herstel.  Al- 
hoewel  die  gemeente  saam  met  Bosmansrust  ’n  predikant  deel,  was  hulle  vol 
ywer  en  entoesiasme  vir  die  toekoms.  Die  spore  van  die  oorlog  was  besig  om  te 
verdwyn.  Die  aantal  lidmate  het  weer  sterk  toegeneem.  As  gevolg  van  hierdie 
toename  in  lidmaatgetalle  en  die  ywer  waarmee  die  kerkraad  gewerk  het  om 
die  gemeente  weer  op  te  bou,  word  daar  kort  na  die  afstigting  ’n  nuwe 
kerkgebou  opgerig,  waarvan  die  hoeksteen  reeds  so  vroeg  as  30  Julie  1910  gelê 
word.  Uit  die  notules  van  Bosmansrust  is  dit  duidelik  dat  die  laaste  vergade- 
ring  waarin  hierdie  twee  gemeentes  nog  in  vereniging  was,  op  30  April  1910 
gehou  was.  Die  notules  van  Wolmaransstad  vanaf  die  afstigting  tot  en  met  12 
Julie  1913  ontbreek.  Die  gemeente  se  organisasie  was  versteur,  want  in  ’n  brief 
aan  die  Kommissie  van  die  Algemene  Kerkvergadering  vra  die  kerkraad  van 
Wolmaransstad: 

‘Hoe  te  handelen,  nu  de  gemeenten  Wolmaransstad  en  Witpoort  weer  uit 
elkander  gaan  met  de  ouderlinge  en  diaken  of  deze  alleen  op  nieuwe  gekozen 
moeten  worden,  of  dat  zij  als  wettig  kunnen  worden  beschouwd.  Wordt 
besloten  te  skrijven,  dat  de  ouderlingen  en  diakenen  kunnen  blyven,  zolang 
hun  dienstijd  duurt,  mits  de  gemeente  dit  goed  vindt  en  hare  goedkeuring 
gevraagt  wordt  in  eene  gemeentevergadering,  zoo  spoedig  mogelijk  te 
houden.’ 

Dit  is  waarskynlik  die  rede  waarom  daar  geen  notules  bestaan  nie.  As  die 
hoeksteen  30  Julie  1910  gelê  is,  moes  daar  in  hierdie  tydperk  van  30  April  tot 
30  Julie  beslis  ’n  gemeentevergadering  plaasgevind  het,  wat  aan  die  kerkraad 
die  magtiging  gegee  het  om  dadelik  te  kon  begin  met  die  bou  van  die  kerk.  Die 
heer  WC  de  Beer,  wat  geweier  het  om  die  gemeente  se  boeke  af  te  staan 
gedurende  die  vereniging  met  Bosmansrust,  het  twee  erwe  aan  die  gemeente 
geskenk  om  die  kerkgebou  op  te  rig. 

Die  tweede  kerkgebou 


Die  eerste  pastorie 


Daar  is  egter  in  die  hoeksteen  wat  herlê  is,  ’n  bottel  met  ’n  tweede  dokument 
van  die  verrigtinge  op  30  Julie  1910,  ingemessel.  Hierdie  hoeksteen  wat  herlê 
was,  was  die  oorspronklike  hoeksteen  van  die  eerste  kerkgebou  wat  in  die 
nuwe  kerkgebou  ingelê  was.  Uit  hierdie  tweede  dokument  wat  baie  verweer  is, 
blyk  dit  dat  die  hoeksteen  gelê  was  deur  ds  CW  du  Toit  van  Potchefstroom  en 
dat  hy  bygestaan  was  deur  ds  KT  van  den  Heever  van  die  gemeente  Bosmans- 
rust  en  konsulent  van  Wolmaransstad.  Die  teks  van  ds.  Du  Toit  was  Jesaja 
28:4  en  die  teks  van  ds  Van  den  Heever  was  Psalm  132:3.  Die  dokument  is 
onderteken  deur  die  predikant,  die  boukommissie,  die  ouderlinge,  die  diakens, 
die  kassier  en  die  koster.  Hierdie  deel  van  die  dokument  is  so  verweer  dat  die 
name  nie  uitgemaak  kán  word  nie.  Die  gemeente  was  weer  bereid  om  op  sy  eie 
bene  te  staan.  Met  groot  trots  word  die  nuwe  kerkgebou  in  Leaskstraat  ingewy 
op  14  Januarie  1911. 

In  ’n  artikel  van  Die  Hervormer  gedateer  15  Februarie  1911  word  die 
volgende  oor  hierdie  heuglike  gebeurtenis  gesê:“De  opkomst  was  zoo  groot, 
dat  er  voor  de  jonge  menschen  afzonderlijk  dienst  moest  zijn.  De  inwijding 
vond  plaats  om  2 uur,  door  ds  Du  Toit,  die  preekte  over  1 Koningen  6. 

Ds  Van  der  Horst  met  een  deel  van  een  kerkeraad  der  Nederduitsch 
Gereformeerde  Kerk  was  ook  tegenwoordig.  Eenige  broeders  en  zusters  van 
andere  gemeenten  hebben  zich  bij  ons  aangesloten. 

De  gemeente  gaat  goed  vooruit.  Het  nieuwe  kerkgebouw  heeft  gekost 
£785.3.11.  Moge  de  Heer  der  Gemeente  velen  een  grooten  zegen  geven  in  dit 
bedehuis.” 

Maar  die  gemeente  het  verder  begin  dink.  Die  noodsaaklikheid  van  ’n  eie 
pastorie  het  hulle  ook  gou  besef.  Hulle  het  waarskynlik  uit  die  vereniging  met 
Bosmansrust  geleer  dat  ’n  eie  pastorie  vir  die  predikantstandplaas  van  groot 
waarde  kon  wees. 

In  Die  Hervormer  gedateer  15  Maart  1913  word  verder  ook  gesê:  “Deze  ge- 
meente  heeft  besloten  om  een  gebouw  te  laten  bouwen  voor  de  leeraar,  waarin 
wij  hem  kunnen  ontvangen  met  kerkdagen.” 

Op  12  Julie  1913  rapporteer  die  boukommissie  dat  die  pastorie  voltooi  is  teen 
£265  (R530).  Wie  op  hierdie  boukommissie  was  en  hoe  lank  daar  aan  die 
pastorie  gebou  is,  kan  nie  presies  vasgestel  word  nie,  aangesien  die  notules  van 
Wolmaransstad  eers  op  12  Julie  1913  weer  opgeteken  is.  As  aanvaar  word  dat 
daar  onmiddellik  na  die  voltooiing  van  die  kerkgebou  begin  is  met  die  pastorie, 
het  die  bouery  aan  die  pastorie  agtien  maande  geduur. 

Aangesien  ’n  eie  predikant  op  daardie  stadium  onmoontlik  was,  besluit  die 
kerkraad  ‘...om  de  pastorie  te  verhuren  aan  de  heer  G Irvine  teen  £1.14.0 
(R3-40)  per  maand.  Óp  27  April  1918  sou  Wolmaransstad  en  Bosmansrust  op- 
nuut  poog  om  saam  ’n  predikant  te  beroep.  Die  heer  G Irvine  moes  nou  die 
pastorie  verlaat  en  die  finansiële  kommissie  word  verantwoordelik  gehou  vir  sy 
gesaaides. 

Die  kerk  en  pastorie  was  gebou.  Maar  op  ’n  gemeentevergadering  op  10 
Januarie.  1914  doen  die  kassier,  broeder  JH  Steyn,  verslag  oor  die  gemeente  se 
finansies.  Hieruit  blyk  toe  dat  die  gemeente  ’n  skuld  van  £100  (R200)  het.  ‘De 
gemeente  besluit  om  elk  een  schaap  of  bok  te  geven  om  die  schuld  te  dekken.’ 

Die  gemeentewerk  begin  vlot 

Op  11  April  1914  tydens  ’n  kerkraadsvergadering  word  die  eerste  finansiële 
kommissie  van  die  gemeente  Wolmaransstad  gekies.  Broeders  JH  Steyn  en  A 
van  Aarde  word  gekies  om  verantwoordelik  te  wees  vir  al  die  inkomende  geld, 
asook  vir  die  toesig  oor  die  pastoriegronde.  Die  kerkraad  besluit  ook  dat  ‘...in 
vervolg  ten  minste  een  ouderling  de  katkisatie  van  begin  tot  einde  toe  zal 
bijwonen.’  As  in  gedagte  gehou  word  dat  diaken  Gert  Rossouw  vanaf  1907  die 
katkisasiemeester  van  die  gemeente  was,  is  dit  te  verstane  dat  die  kerkraad 
hierdie  besluit  geneem  het.  Ds  KT  van  den  Heever,  die  konsulent  van 
Wolmaransstad,  het  waarskynlik  eers  alleen  die  kategese  behartig.  Hieruit  is 
dit  duidelik  dat  die  kerkraad  ook  sy  taak  ten  opsigte  van  kategese  besef  het. 

Tydens  dieselfde  kerkraadsvergadering  op  11  April  1914  was  broeder  JH  Vil- 
joen  van  Bosmansrust  ook  teenwoordig  met  ’n  voorstel  ‘...om  de  leeraar  ’n 
kar  en  een  paar  paarden  te  geven  tot  gebruik,’  omdat  hy  gereeld  vanaf  Wit- 
poort  na  Wolmaransstad  moes  ry  om  albei  gemeentes  te  bedien.  Elke  diaken 
word  aangesê  om  £6  (R12)  te  kollekteer  om  die  perde  aan  te  koop.  Met  die 
volgende  kerkraadsvergadering  op  1 1 Julie  1914  sê  ds  Van  den  Heever  ‘De  som 
van  £29.10.0  (R59)  is  ingekomen  voor  de  paarden.’ 

Die  skeiding  van  die  twee  gemeentes  en  die  ywer  wat  dit  tot  gevolg  gehad  het, 
het  verseker  dat  Wolmaransstad  voortbestaan. 

HOOFSTUK  5 


DIE  EERSTE  WÊRELDOORLOG 
EN  REBELLIE 

Uitbreek  van  die  Eerste  Wereldoorlog  en  Rebellie 


Die  rustige  gang  van  sake  in  die  gemeente  is  onderbreek  deur  die  Eerste 
Wereldoorlog  en  die  Rebellie.  Baie  gemeentelede  het  by  generaal  Kemp 
aangesluit  om  te  rebelleer. 

Die  bekende  Siener  van  Rensburg,  ’n  lidmaat  van  die  gemeente,  was  ook  by 
hierdie  kommando.  Sy  teenwoordigheid  was  vir  almal  in  die  laer  van  groot 
betekenis.  Deur  sy  heldersiendheid  was  hulle  dikwels  van  ’n  gewisse  dood 
gered.  Hierdie  onvergeetlike  legendariese  figuur  word  later  breedvoeriger 
beskryf. 

Volgens  die  notules  was  daar  tydens  die  Rebellie  geen  kerkraadsvergadering 
gehou  nie.  Op  die  eerste  kerkraadsvergadering  na  die  Rebellie  op  10  April  1915 
word  ’n  brief  van  die  Kommissie  van  die  Algemene  Kerkvergadering 
voorgelees  dat  ’n  amptelike  vergadering  te  Johannesburg  gehou  gaan  word. 
Volgens  artikel  1 1 van  die  kerkwet  kom  ‘De  Algemene  Kerkvergadering  bijeen 
zoo  dikwijls  de  Commissie  der  Algemene  Kerkvergadering  dit  noodig  oordeelt, 
doch  minstens  elke  drie  jaar’.  In  Desember  1912  was  die  laaste  Algemene 
Kerkvergadering  gehou  en  daarom  kan  vermoed  word  dat  hierdie  brief  ’n  ken- 
nisgewing  was  van  die  volgende  Algemene  Kerkvergadering  wat  in  1915  gehou 
moes  word. 


Siener  van  Rensburg 

Na  bespreking  van  die  saak  besluit  die  kerkraad  van  Wolmaransstad  om  geen 
afgevaardigdes  te  stuur  nie.  Die  redes  wat  die  gemeente  vir  hulle  besluit 
aangevoer  het,  was  die  volgende: 

1)  ‘Omdat  wij  nog  leven  in  de  oorlog,  en  wij  niet  weten  welke  wending  zaken 
zullen  nemen. 

2)  Omdat  ’n  groot  aantal  van  onze  manslidmaten  nog  in  de  kampen  zijn,  en 
wij  derhalve  niet  het  gevoelen  van  onze  gemeente  kunnen  gaan  verteenwoor- 
digen  op  de  vergadering.’ 

Hierdie  toestand  in  die  gemeente  Wolmaransstad  kan  ’n  aanduiding  wees  van 
die  algemene  toestand  in  die  Kerk  so  kort  na  die  Rebellie.  Dit  was  waarskynlik 
om  hierdie  rede  onmoontlik  om  in  1915  ’n  Algemene  Kerkvergadering  te  hou 
en  is  die  volgende  Algemene  Kerkvergadering  eers  op  16  Mei  1916  te  Pretoria 
gehou. 


Twis  na  die  Rebellie 

Klagtes  teen  ds  Van  den  Heever 

Die  lewe  in  die  gemeente  was  na  die  Rebellie  ’n  bietjie  onstuimig.  Tydens  ’n 
kerkraadsvergadering  op  9 Oktober  1915  en  op  ’n  gemeentevergadering  ‘... 
dadelik  na  afloop  van  de  kerkraadsvergadering’  word  twee  klagtes  teen  ds  KT 
van  den  Heever  behandel.  Ds  Van  den  Heever  stel  die  doel  waarom  die  kerk- 
raadsvergadering  byeengeroep  is,  naamlik  ‘...  om  plannen  te  beramen  hoe  om 
weer  vrede  in  de  gemeente  te  bewerkstelligen.’  Die  eerste  skriftelike  klag  van 
mevrou  LM  van  Niekerk,  wat  tydens  die  kerkraadsvergadering  onder  bespre- 
king  gekom  het,  was  ‘..  dat  hij  onpasselike  woorden  zou  geuit  hebben,  in 
laaslede  November  bij  de  begrafenis  van  Steinman  die  te  Witpoort  geschoten 

word.’  Wat  hierdie  ‘onpasselike  woorden’  was,  word  nie  in  die  notules 
vermeld  nie.  Hierdie  klag  het  nie  veel  gewig  gedra  nie  en  was  waarskynlik 
begrond  in  die  klaer  se  vooroordele  teen  die  predikant  omdat  ‘...  het  gebleken 
is  dat  er  misverstand  was,  werd  deze  kwestie  in  der  minne  bijgelegd.’ 

Op  die  gemeentevergadering  word  die  brief  van  broeder  WBJ  Badenhorst 
gelees.  ‘Lid  Badenhorst  heeft  tegen  de  leeraar  dat  hij  niet  zijn  plicht  gedaan 
heeft  om  de  mensen  op  te  zoeken,  dwz  de  opstandelingen  ....’  Of  hierdie 
besoek  aan  die  rebelle  net  gewone  huisbesoek  was  of  die  besoek  van  diegene  in 
die  tronke,  word  nie  in  die  notules  omskryf  nie.  Ds  Van  der  Horst  van  die 
Nederduitsch  Hervormde  of  Gereformeerde  Gemeente  van  Wolmaransstad 
het  wel  die  rebelle  wat  in  Kimberley  in  die  tronk  was,  besoek.  Dit  was  dus 
moontlik  om  die  rebelle  te  besoek,  maar  ds  Van  den  Heever  het  sy  plig  ver- 
suim.  Verder  lui  die  klag  ‘...  dat  hij,  de  leraar,  in  ’n  privaatgesprek,  aan  ie- 
mand  gezegd  heeft  onze  mensen  zijn  verplicht  om  Duits-Zuid-West  te  gaan 
nemen.’  Hierdeur  het  ds  Van  den  Heever  hom  aan  die  kant  van  die  regering 
geskaar  en  die  indruk  geskep  dat  ook  die  rebelle  Suidwes-Afrika  moes  inneem. 

Die  klagtes  verkeerd  aanhangig  gemaak 

Volgens  die  notules  wil  dit  voorkom  asof  hierdie  skriftelike  klagtes  verkeerd 
aanhangig  gemaak  is.  Úit  die  klagskrifte  van  broeder  Badenhorst  en  mevrou 
Van  Niekerk  word  nie  vermeld  of  die  klagskrifte  deur  twee  of  drie  ander  lid- 
mate  van  die  gemeente  onderteken  is  nie.  Volgens  artikel  159  van  die  kerkwet 
kan  ‘Elke  lid  der  gemeenten  bij  ondergeteekende  verklaring  eene  klacht  in- 
dienen  tegen  een  predikant  of  kerkraadslid,  met  dien  verstande,  dat  elke  klacht 
minstens  door  twee  of  drie  getuigen  moet  geteekend  zijn.’  Alhoewel  daar 
ander  lidmate  was  wat  tydens  die  gemeentevergadering  dieselfde  besware  teen 
die  leraar  gehad  het,  kan  ons  nogtans  nie  vasstel  of  die  indiening  van  die 
klagskrifte  voldoen  het  aan  die  bepalings  van  die  kerkwet  nie. 

Die  kerkraad  hanteer  die  klag  van  broeder  Badenhorst  verkeerd 

Volgens  artikel  146  van  die  kerkwet  is  dit  duidelik  dat  ‘De  kerkeraad  onder- 
zoekt  zelf  of  laat  onderzoeken  door  eene  Commissie  uit  zijn  midden,  alle 
aanklachten,  die  tegen  leden  zijner  gemeente  worden  ingebracht.’  ’n  Groot 
fout  wat  die  kerkraad  begaan  het,  was  om  nie  die  klag  van  broeder  Badenhorst 
eers  self  te  ondersoek  of  te  laat  ondersoek  deur  ’n  kommissie  uit  sy  midde  nie. 

Uit  die  notule  van  die  gemeentevergadering  van  Oktober  1915  word  daar 
besluit  dat  oor  die  klag  ‘...  geen  besluit  zal  worden  genomen  maar  zaken  zullen 
blijven  hangen  tot  Januarie  nachtmaal,  als  wanneer  de  ringskommissie  of  de 
Kerklike  Kommissie  hier  zal  zijn  om  handelend  op  te  treden.’ 

Die  ringskommissie  se  hantering  van  die  klag 

Die  eerste  terugvoer  in  sake  die  klag  van  broeder  Badenhorst,  word  gevind  in 

die  jaarverslag  van  die  ringskommissie  oor  die  jaar  1915.  Hieruit  blyk  toe  dat 
‘Na  veel  discussie  en  geduldig  aanhoren  van  de  grieve  der  klagers,  was  de  Com- 
missie  toch  ten  slotte  verplicht  de  vergadering  zonder  sukses  op  te  breken.’ 

Die  saak  rondom  die  Rebellie  was  baie  netelig.  Dit  wil  voorkom  asof  die  hele 
aangeleentheid  deur  die  ringskommissie  net  bolangs  gehanteer  was  en  dat  daar 
werklik  net  na  die  griewe  en  klagtes  van  die  gemeente  geluister  was,  sonder  om 
die  werklike  probleem  op  te  los. 

Die  resultaat 

Broeder  Badenhorst  se  klag  teen  ds  Van  den  Heever,  wat  hom  aan  die  kant 
van  die  regering  geskaar  het  en  versuim  het  om  die  rebelle  te  besoek,  was  nie 
deeglik  deur  of  die  kerkraad  of  die  ringskommissie  ondersoek  nie.  Deur  die 
optrede  van  die  kerkraad  en  ringskommissie  wil  dit  voorkom  asof  die  saak 
doodgesmoor  was.  Die  uiteinde  van  die  saak  is  dat  daar  nerens  in  die  notules 
van  beide  die  kerkraad  en  ringskommissie,  ’n  duidelike  antwoord  op  broeder 
Badenhorst  se  klag  gevind  word  nie.  Dat  daar  onrustigheid  in  die  gemeente 
was  oor  hierdie  saak,  staan  vas.  Die  klag  teen  ds  Van  den  Heever  wat  hom  aan 
die  kant  van  die  regering  geskaar  het  en  versuim  het  om  die  rebelle  te  besoek, 
het  ’n  slegte  nadraai  gehad.  Deur  sy  optrede  het  dit  sy  verhouding  met  die  ge- 
meente  baie  skade  berokken.  Botha  (1991:77)  bevestig  ook  die  onrustigheid  in 
die  gemeente  Lichtenburg  na  aanleiding  van  die  leraar  se  betrokkenheid  by  die 
regeringsmagte.  ‘Dat  ds  Kuhn  onder  hierdie  omstandighede  besluit  het  om  as 
kapelaan  by  die  regeringsmagte  wat  op  pad  was  na  Suidwes  aan  te  sluit,  was 
om  die  minste  te  se  nie  ’n  baie  wyse  besluit  nie.  Trouens  daarmee  sou  die 
verhouding  tussen  hom  en  die  grootste  gedeelte  van  die  gemeente 
onherstelbaar  geskaad  word.’  Deur  sulke  optredes  van  die  leraars  is  dit 
duidelik  dat  daar  onrustigheid  in  beide  gemeentes  ontstaan  het. 

Die  hele  gebeure  rakende  ds  Van  den  Heever  was  baie  onaangenaam,  want  in- 
tussen  het  die  gemeente  vir  ds  Van  den  Heever  £100  (R200)  op  sy  traktement 
geskuld.  Op  ’n  buitegewone  kerkraadsvergadering  op  16  Februarie  1916  gee  ds 
Van  den  Heever  die  gemeente  twee  maande  uitstel  om  sy  traktement  te  veref- 
fen.  Geld  is  uit  die  gemeente  geleen  om  ds  Van  den  Heever  se  salaris  te  veref- 
fen.  In  hierdie  tydperk  het  ds  Van  den  Heever  ’n  beroep  na  Ventersdorp 
aangeneem.  Op  die  ringsvergadering  van  3 April  1916  word  ds  S Vermooten 
van  Potchefstroom  benoem  as  konsulent  vir  Wolmaransstad. 

Gemeentelike  omstandighede  na  die  Rebellie 

Op  14  Oktober  1916  word  daar  ’n  sensusverslag  op  die  kerkraadsvergadering 
voorgelê:  250  belydende  lidmate  met  ’n  sieletal  van  516.  Hierdie  syfers  is  vir 
ons  ’n  duidelike  bewys  van  die  geweldige  terugslag  wat  die  gemeente  beleef  het 
as  gevolg  van  die  oorlog.  Dit  sien  ons  veral  as  ons  kyk  na  die  lidmaatgetalle 
voor  die  oorlog  soos  op  25  Februarie  1896:  355  belydende  lidmate  met  ’n 
sieletal  van  544. 

Onder  ds  S,  Vermooten  as  konsulent  en  broeder  GS  Rossouw  as  vise- 
voorsitter  vantlie  kerkraad,  was  die  gemeente  na  die  Rebellie  nie  sonder 
leiding  nie. 

Uit  die  notules  van  die  ringsvergadering  is  dit  duidelik  dat  daar  nie  tweede 
konsulente  in  daardie  tyd  benoem  is  nie.  Volgens  artikel  97  van  die  kerkwet  is 
‘In  vacante  gemeenten  al  het  herders  en  leeraars  werk  opgedragen  aan  een  con- 
sulent.’  In  baie  gevalle  moes  ’n  predikant  vir  meer  as  een  gemeente  as  kon- 
sulent  optree,  aangesien  daar  so  min  predikante  was.  Daarom  is  dit  te  verstane 
dat  die  kerkraad  dit  goed  gedink  het  om  ’n  vise-voorsitter  te  kies. 

Artikel  102  van  die  kerkwet  bepaal  dat  ‘Wanneer  de  kerkeraad,  zonder  den 
consulent  vergadert,  worden  die  genomen  besluiten  hem  ter  goedkeuring 
gezonden.  Hij  kan  ze  slechts  afkeuren,  wanner  zij  in  strijd  zijn  met  die  wetten 
en  bepalingen  der  kerk.’  Uit  die  notules  is  dit  duidelik  dat  die  vergadering  wat 
deur  die  vise-voorsitter  gelei  was,  almal  deur  die  konsulent  goedgekeiMi  wa^. 

Tot  en  met  die  jaar  1920,  was  di  S Vermooten,  PW  Ennis  en  dr  JHJA- 
Greyvenstein  konsulente  van  Wolmaransstad.  In  1920  het  Wolmaransstad  en 
Bosmansrust  weer  in  kombinasie  gegaan  en  saam  ’n  predikant  beroep.  f 


Die  Kategese 


Na  die  Rebellie  het  die  kerkraad  meer  aandag  aan  die  kategese  begin  skenk. 
Diaken  Gert  Rossouw  wat  reeds  vanaf  1907  as  katkisasiemeester  diens  gedoen 
het,  word  op  27  Januarie  1917  as  die  eerste  Sondagskoolsuperintendent  deur 
die  kerkraad  aangestel.  Vanaf  hierdie  datum  word  daar  vir  die  eerste  keer 
tydens  kerkraadsvergaderings  verslag  gedoen  oor  die  kategese. 

Alhoewel  gemeente  Wolmaransstad  kategese  as  deel  van  die  kerkraaad  se  op- 
sigtaak  begin  sien  het,  word  daar  nogtans  tydens  die  ringsvergadering  van  26 
Maart  1917  gestel  dat  die  kategese  in  die  verskillende  gemeentes  nog  veel  te 
wense  oorlaat,  omdat  ‘...nergens  in  de  kerk  geschiedenis  of  zedeleer  onderwijs 
wordt  gegeven.’  A1  wat  op  hierdie  stadium  onderrig  was,  was  Bybelge- 
skiedenis. 


Gerrie  Rossouw 

Die  kategese  het  ’n  vinnige  groei  begin  toon,  want  teen  Januarie  1919  was 
daar  nege  kategeseklasse  met  honderd  en  twaalf  katkisante  en  nege  kategete. 

Met  die  verloop  van  tyd  is  op  verskillende  plekke  bo  en  behalwe  op  die  dorp 
Sondagskool  gehou,  weens  die  ver  afstande  en  min  vervoer  wat  beskikbaar 
was.  So  was  daar  onder  andere  Sondagskool  gehou  op  die  volgende  plekke: 
Swartrust,  gelei  deur  ouderling  HJ  le  Roux;  Kareepan,  gelei  deur  Petrus  van 
der  Westhuizen  en  later  saam  met  hom  sy  seun  SM  van  der  Westhuizen; 
Rietkuil,  gelei  deur  Henning  Viljoen;  Goedgedacht,  gelei  deur  Theuns  Kotzee; 
Rietpan,  gelei  deur  ouderling  Wessel  Badenhorst;  Bezuidenhoutskraal,  gelei 
deur  diaken  Jan  Geldenhuys;  Doornhoek,  gelei  deur  Carel  Mienie; 
Makwassie,  gelei  deur  ouderling  Andries  Dreyer  en  Wolmaransstad  gelei  deur 
diaken  Danie  van  der  Westhuizen. 

Ouderling  GS  Rossouw  het  nie  net  die  Sondagskool  gelei  op  Rooibult  nie, 
maar  het  ook  as  hoof  van  die  kategese  al  die  bogenoemde  plekke  besoek. 


In  die  gemeente  Wolmaransstad  het  die  kategese  sy  regmatige  plek  begin  in- 
neem. 


Kerkraad  van  1922 


JH  Steyn  (Skriba),  WHJ  Kotzee,  HJ  le  Roux,  PP  Steyn,  DsJJJ 
GS  Rossouw,  GP  van  Vuren,  AJ  van  der  Westhuizen,  NJ  van 
Rensburg  (Profeet). 

Agter  vlnr.:  T Maartens,  DJ  Kriel,  PS  de  Beer,  BJ  Badenhorst,  LJ  Fouche,  CJ 
Mienie,  JP  Koekemoer  (Kassier),  JC  Coetzee,  JC  Botes,  DD  van  der 
Westhuizen. 

Heelagter:  BC  Lottering  (Koster). 

Afwesig:  Oudl  GP  Rossouw. 

Die  doop 


Alhoewel  die  kerkwet  volgens  artikel  50  bepaal  het  dat  ‘Het  doopen  in  die 
week  en  aan  huis  zal  zoveel  mogelijk  tegengegaan  worden  en  is ^lleen  dan 
geoorloofd,  wanneer  de  predikant  dit  om  zeer  géwichïigê  omstandigheden 
noodzakelijk  vinde,’  het  hierdie  gebruik  nog  na  die  Rebellie  voorgekom. 


Tydens  die  ringsvergadering  van  26  Maart  1917  word  ‘...hel_privaat_dopen 
aarLhuis  en  in  de  week  door  sommige  predikante'’  sterk  afgeke^r.7*^  r 


ti  aíe  Roonis^ 


oc 

^atolisis 


wn  vOorkom  a§ojí  hier'^iïelément  van 

ten  opsigte  van  die  sakramentsleer  bestaan  het.  In  die  Rooms-Katolíeke  Kerl^ 
funksioneer  die  gedagte  van  ex  npere  nperatn , die  heilsnoodwendigheid  van^ 
die  doop.  Sonder  die  doop  is  die  mens  verlore  en  wil  dit  voorkom  asof  hierdie 


7'  gedagte  van  ‘nooddoop’  aanwesig  was  by  sommige  gemeentelede.  Daarom  is 
daar  op  die  eefstëenbeste  geleentheid  gedoop.  Die  gedagte  dat  die  dopeling  in 
die  teenwoordigheid  van  die  gemeenskap  van  gelowiges  gedoop  moet  word, 
het  ontbreek.  Vir  Calvyn  is  dit  belangrik  dat  ‘...wanneer  iemand  gedoopt  moet  \ iex 
worden,  hem  in‘de  vêrgadérïng  der  geïovígen  voorstelde  en  , terwijl  de  gehele  \ 
kerk  als  het  ware  als  getuige  toeziet  en  voor  hem  bidt...’ 


Weens  praktiese  redes  kan  ook  verstaan  word  waarom  die  ringsvergadering 
waarskynlik  so  ’n  besluit  geneem  het.  Eerstens  ter  wille  van  kontrole,  omdat 
die  predikant  waarskynlik  nie  altyd  die  tyd  gehad  het  om  register  tydens 
huisbesoek  te  gehou  het  nie  en  omdat  daar  waarskynlik  in  baie  gemeentes  nie 
’n  skriba  was  wat  die  doopregister  op  datum  gehou  het  nie.  Dit  was  wel  die 
geval  in  gemeente  Wolmaransstad  aangesien  die  kerkraad  eers  in  1918  besluit 
om  ‘...de  broeder  JH  Steyn  aan  te  stellen  als  scriba  des  Kerkeraads.’ 


Wolmaransstad  in  kombinasie  met  Bosmansrust 
Op  24  Januarie  1920  besluit  Wolmaransstad  op  ’n  gemeentevergadering  om 
met  Bosmansrust  in  ‘..kominatie  in  te  gaan  vooreerst  voor  twee  jaren  begin- 
nende  onmiddelijk  na  die  Ringsitting  in  April  1920.’  Ds  Strydom  was  toe 
alreeds  vanaf  1919  predikant  op  Witpoort.  Uit  die  notule  van  die  ringsvergade- 
ring  word  glad  nie  verwys  na  die  kombinasie  tussen  Wolmaransstad  en 
Bosmansrust  nie.  Die  enigste  rede  waaraan  gedink  kan  word,  is  dat  die 
ringskommissie  nooit  in  kennis  gestel  is  nie. 

’n  Bepaalde  ontwerpooreenkoms  is  tussen  die  betrokke  kerkrade  opgestel: 

(1)  Wolmaransstad  sal  £150  (R300)  bydragen  tot  het  salaris  der  leeraar,  alle  3 
maanden  te  betalen  de  som  van  £37.10.0  (R75). 

(2)  Er  sal  4 maal  in  het  jaar  Nachtmaaldiensten  worden  gehouden  voor  onze 
gemeente. 

(3)  Er  zullen  behalwe  de  Nachtmaaldienste,  nog  14  Zondagen  in’t  jaar  worden 
gewyd  aan  diensten  in  deze  gemeente. 

(4)  Eenmaal  in  het  jaar  sal  de  leeraar  op  huisbesoek  in  de  gemeente  van 
Wolmaransstad  moeten  uitgaan. 

(5)  Drie  maanden  voor  het  einde  van  het  tweede  jaar  van  combinatie  sal  er 

kennis  gegeven  worden,  of  combinatie  verder  verlengd  of  geeindigd  sal 
worden. 

Hieruit  is  dit  baie  duidelik  dat  gemeente  Wolmaransstad  baie  geleer  het  uit  die 
vereniging  met  Bosmansrust  aan  die  begin  van  die  eeu.  Daar  is  nou 
ooreengekom  oor  die  verdeling  van  dienste,  die  indeling  van  die  pastorale 
werk,  die  verdeling  van  die  predikant  se  traktement.  Hierdie  kombinasie  het 
tot  1927  geduur. 

Tydens  ’n  gemeentevergadering  op  9 April  1927  stel  broeder  GS  Rossouw 
voor  dat  die  kombinasie  met  Bosmansrust  beëindig  moet  word,  aangesien 
Bosmansrust  daarop  aandring  dat  Wolmaransstad  ’n  groter  finansiële  bydrae 
moet  lewer.  Wolmaransstad  het  op  dié  tydstip  meer  as  ’n  derde  van  die  lidmate 
van  die  kombinasie  gehad.  ‘Broeder  GS  Rossouw  spreek  zijn  gedachte  uit  oor 
dat  het  wenslik  is  om  laater  een  predikant  te  kregen.’  Hierdie  voorstel  word 
algemeen  aanvaar  deur  die  gemeente.  Uit  die  notules  van  die  Westelike  Ring  is 
daar  egter  glad  nie  verwysings  dat  die  kombinasie  tussen  Wolmaransstad  en 
Bosmansrust  beëindig  was  nie.  Die  enigste  rede  waaraan  gedink  kan  word,  is 
dat  die  ringskommissie  nie  in  kennis  gestel  was  of  dat  daar  nie  aansoek  by  die 
ringskommissie  gedoen  wás  om  die  kombinasie  te  beëindig  nie. 


’n  Groep  katkisante  van  26  April  1924  saam  met  ds  SJ  Strydom 

HOOFSTUK  6 


VESTIGING  VAN  GEMEENTE 
WOLMARANSSTAD 

Wolmaransstad  koop  ’n  nuwe  pastorie 


Vanwee  finansiele  probleme  het  die  gemeente  nie  dadelik  beroep  nie.  Op  ’n 
gemeentevergadering  van  7 April  1928  word  besluit  om  eers  pastorie  te 
bouw  en  dan  een  predikant  te  beroep.’  Op  hierdie  selfde  gemeentevergadering 
word  besluit  ‘...  om  ver  een  jaar  lank  met  een  konsulent  klaar  te  kom  en  met 
een  pastorie  aan  bouw  te  gaan.’  Op  daardie  stadium  was  ds  PW  Ennis  van 
Klerksdorp  die  konsulent. 

Die  gemeentevergadering  kies  op  13  Oktober  1928  ’n  boukommissie  om  ’n 
nuwe  pastorie  te  begin  bou.  Hierdie  pastorie  sou  op  die  kerkgronde  gebou 
word. 

Die  boukommissie  het  tenders  gekry  en  na  raming  sou  die  pastorie  ongeveer 
£900  (R1800)  kos.  Op  26  Januarie  herroep  die  gemeente  sy  vorige  besluit  om  te 
bou  en  besluit  om  eerder  die  huis  van  meneer  Janover  te  koop  vir  £830  (R1660) 
op  die  volgende  voorwaardes:  £300  (R600)  word  met  die  skryf  van  die  koop- 
brief  betaal,  £230  (R460)  in  paaiemente.  Vir  die  uitstaande  bedrag  van  £300 
(R600)  neem  die  gemeente  Janover  se  verband  oor.  Hy  sou  verder  die  trans- 
portkoste  betaal  en  die  huis  afgee  op  31  Augustus  1929. 

Hierdie  gunstige  voorwaardes  maak  die  gemeente  se  besluit  begryplik.  ’n 
Verdere  voordeel  hieraan  verbonde,  was  dat  daar  dadelik  beroep  kon  word. 
Die  gemeente  besluit  egter  ‘...  om  nie  een  predikant  te  beroep  nie  voor  eers  dat 
de  pastorie  betaal  is  nie.’  Finansies  was  dus  die  belangrikste  struikelblok  in  die 
weg  om  self  te  beroep. 


Die  tweede  pastorie 

Die  meeste  gemeentes  rondom  Wolmaransstad  het  finansieel  net  so  swaar 
gekry,  sodat  hulle  ook  nie  ’n  eie  predikant  kon  beroep  nie.  ’n  Poging  van 
Wolmaransstad  om  weer  met  Bosmansrust  te  kombineer,  het  nie  geslaag  nie. 
Later  is  daar  gepoog  om  ’n  kombinasie  tussen  Wolmaransstad,  Schweizer- 
Reneke  en  Delareyville  te  bewerkstellig,  met  die  toestemming  van  die  Kom- 
missie  van  die  Algemene  Kerkvergadering.  Selfs  hierdie  poging  het  misluk.  By 
dit  alles  het  daar  in  1933  ’n  vernietigende  droogte  geheers,  wat  dit  vir  die  ge- 
meente  onmoontlik  gemaak  het  om  finansieel  te  groei  en  daardie  droom  van  ’n 
eie  predikant  te  bewaarheid. 

Eerste  selfstandige  beroep 

Op  ’n  gemeentevergadering  Januarie  1934  doen  die  kassier  verslag  oor  die 
fínansies  van  die  jaar  wat  verby  was.  ’n  Balans  van  £63.2.0  (R126-20)  was  oor 
in  die  kas.  ‘Die  gemeente  besluit  op  voorstel  van  broeder  N Basson 
gesekondeer  deur  broeder  JJ  Liebenberg  om  nog  in  dieselfde  jaar  ’n  predikant 
te  beroep.  Die  gemeente  kon  dus  sy  besluit  deurvoer  om  eers  die  pastorie  ten 
volle  te  betaal  voordat  daar  beroep  is. 

Die  datum  1 9 Oktober  1 934  staan  uit  in  die  geskiedenis  van  die  gemeente 
Wolmaransstad.  Die  kerkraad  bring  sy  eerste  selfstandige  beroep  uit  op  ds  PS 
Grobler,  wat  op  daardie  stadium  konsulent  in  die  gemeente  was.  ’n  Trakte- 
ment  van  £300  (R600)  word  aangebied,  maar  ds  Grobler  bedank  die  beroep. 
Op  22  November  beroep  die  kerkraad  vir  ds  FJZ  Booysen  van  Trichards- 
fontein.  Die  traktement  sou  £275  (R550)  per  jaar  wees. 

Presies  ’n  maand  later  ‘.. . seg  de  scriba  dat  ds  Booysen  de  beroep  aangeneem 
het  en  de  brief  word  gelees.’ 

Ds  en  mev  FJZ  Booysen  en  hulle 
kinders  Frikkie,  Harrie  en  Ben. 


Groot  was  die  gemeente  se  blydskap  en  dankbaarheid  om  ds  en  mevrou 
Booysen  as  eerste  pastoriepaar  te  kan  ontvang.  ‘Op  7 Februarie  1935  ry  ’n 
groot  perdekommando  van  die  kerkplein  af  om  ds  Booysen  vyf  myl  uit  die 
dorp  op  die  Klerksdorppad  te  ontmoet.  Regterkant  voor  het  ds  PS  Grobler  op 
“Noble”,  ’n  witblouperd  van  die  broeder  Dirk  van  Niekerk  gery.  Langs  hom 
het  die  oudste  ouderling,  ouderling  Gert  van  Vuren  ook  op  ’n  wit  perd  gery. 
Net  agter  ds  Grobler  het  proponent  LM  le  Roux  ook  op  sy  wit  perd  gery  en 
langs  hom  ouderling  Gert  Rossouw.  Agter  hulle  het  die  kerkraadslede  en  dan 
die  gemeentelede  gevolg.  Terug  dorp  toe  het  die  perdekommando  voorgery, 
dan  ouderling  Gert  van  Rensburg  met  sy  kapkar  en  twee  swart  perde  met  ds  en 
mevrou  Booysen  by  hom  in  die  kar,  dan  nog  ’n  paar  perdekarre  en  die  paar 
motorkarre  heelagter.  By  die  stadsaal  het  ’n  skaar  van  mense  gewag.  Die 
volgende  dag  is  ds  Booysen  bevestig  en  Sondagmore  het  hy  sy  intreepreek 
gehou.’ 

Uit  hierdie  ontvangs  is  dit  duidelik  dat  die  gemeente  baie  dankbaar  was.  Die 
gemeente  het  dit  met  oorgawe  gedoen,  want  ’n  droom  wat  maar  altyd  in  die 
toekoms  gele  het,  was  nou  bewaarheid. 

Volgens  ’n  artikel  in  Die  Hervormer  van  27  November  1935  kom  die  waarde 
van  ’n  eie  vaste  predikant  baie  duidelik  na  vore: 

“Die  gemeente  het  andermaal  die  voorreg  gehad  om  saam  te  kom  op  18,19  en 
20  Oktober  1935.  Vrydagmiddag  was  die  kerkplein  reeds  vol  waens  en  tente. 
Dit  kon  ook  nie  anders  verwag  word,  want  die  aand  was  daar  ’n  tiekieaand 
georganiseer  deur  mevr  ds  Booysen.  Vir  die  doel  om  matte  in  ons  kerk  te  kry. 
Die  tiekieaand  was  een  volslae  sukses.  Die  mooi  som  van  £57  (R114)  is  opge- 
bring.  Mev  ds  Booysen  en  die  susters  word  hartelik  bedank.  Ds  TFJ  Dreyer 
van  Standerton  wat  oorgekom  het  om  ons  predikant  behulpsaam  te  wees,  was 
ook  opgemerk  in  die  gewoel  van  die  tiekieaand.  ^ 

“Ons  mannebasaar  het  die  som  van  £330  (R660)  opgebring.  Die  kerkraad  het 
meer  verwag,  maar  is  onder  omstandighede  tevrede,  want  daar  is  £159  (R318) 
op  die  skuld  afbetaal. 

“Die  kerkraad  bespeur  groot  vooruitgaan  in  ons  gemeente  deur  die  pragtige 
samewerking  van  ons  leeraar,  die  kerkraad  en  gemeente.”Met  die  koms  van  ds 
Booysen  was  dit  alreeds  besluit  om  die  kerk  groter  te  maak  en  dit  is  toe  ook 
daadwerklik  aangepak.  Aldrie  die  vleuels  is  elkeen  17  voet  uitgebou  teen  ’n 
gesamentlike  bedrag  van  £396  (R792).  Die  ekstra  banke  het  ouderling  Gert  van 
Vuren  gemaak. 

Op  20  April  1935  is  die  herboude  kerk  in  ontvangs  geneem  deur  die  boukom- 
missie  wat  bestaan  het  uit  die  volgende  persone:  GS  Rossouw  (voorsitter),  GP 
van  Vuren,  JJ  Liebenberg,  J du  Plessis,  GFJ  van  Rensburg  en  JH  Steyn 
(skriba).  Die  bouaannemer  was  meneer  Bergh.  Dieselfde  aand  lê  54  jongmense 
belydenis  van  geloof  af  in  die  herboude  kerkgebou. 

Na  twee  jaar  neem  ds  Booysen  ’n  beroep  aan  na  Witbank  en  op  11  April  1937 
hou  hy  sy  afskeidspreek. 

Die  koms  van  ’n  eie  vaste  predikant  het  in  die  verdere  geskiedenis  van  die  ge- 
meente,  verreikende  gevolge  gehad.  Nog  in  dieselfde  tydperk  wat  ds  Booysen 
in  die  gemeente  was,  is  daar  al  planne  beraam  vir  die  bou  van  ’n  nuwe  pastorie. 

Tweede  selfstandige  beroep 

’n  Jaar  later  word  ds  JD  Storm  in  die  gemeente  bevestig  en  lewer  hy  sy  in- 
treepreek.  In  Die  Hervormer  van  25  Mei  1938  berig  ouderling  LJ  Fouche  as 
volg  oor  hierdie  gebeure: 

“Op  15,16  en  17  April  1938  het  die  gemeente  Nagmaal  gevier.  Reeds 
Vrydagmore,  om  10  vm,  het  die  dienste  al  begin  toe  ons  konsulent,  ds  JA  van 
den  Berg,  voor  die  gemeente  opgetree  het  en  32  nuwe  lidmate  voorgestel  het. 

“Dieselfde  middag,  om  4 uur,  het  die  gemeente  sy  nuwe  leeraar,  ds  en  mevr 
Storm  twee  myl  buite  die  dorp  ontvang  met  ’n  groot  skaar  van  motors  en 
perderuiters.  By  die  pastorie  het  ’n  groot  skaar  van  mense  ds  en  mevr  Storm 
toegesing  ‘Dat’s  Heeren  zegen  op  u daal.’ 

“Ouderling  GS  Rossouw  het  namens  die  kerkraad  en  gemeente  ds  en  mevr 
Storm  hartlik  welkom  geheet.  Twee  ouderlinge  en  een  diaken  van  Zwartrug- 
gens  het  met  ds  Storm  saamgekom  en  hom  hier  kom  afgee.  Gevoelvol  het 
broeder  Hattingh  vertel  van  die  goeie  werk  wat  ds  en  mevr  Storm  op  Zwartrug- 
gens  gedoen  het  en  hoe  die  kerkraad  en  gemeente  hulle  moes  losskeur  van  ds  en 
mevr  Storm. 

“Die  aand  om  8 uur  het  die  gemeente  die  nuwe  leeraar  en  sy  gade  ’n  ontvangs 
gegee  in  die  stadsaal  waar  ’n  adres  hulle  aangebied  is  namens  kerkraad  en  ge- 
meente.  Die  saal  was  soo  vol  dat  ’n  groot  aantal  mense  buite  moes  staan. 

“Die  groot  menigte  mense  is  getrakteer  met  heerlike  verversings  deur  mevr  dr 
Bodenstein  en  ’n  aantal  susters  van  die  gemeente.  Die  Satcrdagmore  was  daar 
’n  klein  sustersbasaar  wat  die  mooi  som  van  oor  die  honderd  pond  opgebring 
het. 

“Die  gemeente  is  terug  na  hul  wonings  getroos,  bemoedig  en  tevrede  dat  hul 
nou  weer  sal  bloei  en  groei.” 

Gemeente  bou  die  derde  pastorie 

Reeds  in  die  tyd  van  ds  Booysen  het  die  kerkraad  al  uitgevind  dat  die  huis  wat 
van  mnr  Janover  gekoop  is  vir  ’n  pastorie,  nie  beantwoord  aan  sy  doel  vir  ’n 
pastorie  nie  en  is  daar  planne  beraam  vir  die  bou  van  ’n  geskikte  pastorie. 

Nog  in  dieselfde  jaar  wat  ds  Storm  in  die  gemeente  gekom  het,  word  daar 
begin  met  die  bou  van  ’n  pastorie  op  die  hoek  van  Leask-  en  Piet  Retiefstraat. 
Op  24  Desember  1938  word  die  hoeksteen  deur  ds  PS  Grobler  van  Krugersdorp 
gele.  Hierdie  keer  is  die  werk  nie  onder  kontrak  uitgegee  nie,  maar  het  die  ge- 
meente  self  gebou.  Die  bouvoorman  was  diaken  LJ  Botma.  Op  15  April  1939 
is  die  pastorie  voltooi  en  nooi  ds  Storm  die  gemeente  om  die  pastorie  te 
besigtig.  Ouderling  LJ  Fouche  berig  as  volg  in  Die  Hervormer  \ an  31  Mei  1939 
oor  hierdie  mylpaal:  “Die  gemeente  van  Wolmaransstad  het  op  15  en  16  April 
nagmaal  gevier.  Ds  FJZ  Booysen  van  Witbank,  was  ons  leeraar,  ds  JD  Storm, 
behulpsaam  met  die  dienste. 


Diaken,  LJ  Botma  en  sy  vrou  met  hulle  kinders.  Heel 
links  is  die  dogter  Drien  wat  later  met  Ben  van  Wyk 
getroud  is.  Hy  is  tans  ouderling  in  die  gemeente. 


“Saterdagaand  met  die  gemeentevergadering  het  ds  Storm,  die  gemeente 
hartlik  bedank  vir  die  ruime  en  pragtige  pastorie  wat  die  gemeente  laat  bou  het 
vir  die  bedrag  van  £1775  (R3550).  Dit  strek  die  gemeente  tot  eer  om  so  ’n 
pastorie  te  he,  die  mooiste  woning  in  Wolmaransstad. 

“Ds  Booysen  het  die  gemeente  gelukgewens  dat  hy  in  sy  doel  geslaag  het  met 
die  bou  van  so  ’n  doeltreffende  pastorie.” 

Ds  Storm  was  ook  verantwoordelik  vir  ander  “nuutjies”  in  die  gemeente. 
Gedurende  sy  dienstyd  is  daar  ook  begin  met  ’n  kwartaallikse  gemeenteblad 
wat  as  offisiele  orgaan  van  die  gemeentes  Wolmaransstad,  Makwassie  en  Ot- 
tosdal  gedien  het.  Hierdie  blad  is  netjies  versorg  en  gedruk  deur  Klerksdorp 
Drukkery. 

Onder  sy  bekwame  leiding  word  die  eerste  Jeugvereniging  (Jongeliedeverenig- 
ing)  in  1947  op  Wolmaransstad  gestig  met  as  voorsitter  MJ  Koejcemoer  en 
sekretaresse  CG  Coetzee. 

Die  derde  pastorie 


Die  nuwe  kerkgebou 

Boufonds 

In  ’n  gemeentevergadering  wat  in  April  1946  gehou  is,  besluit  die  gemeente 
op  aanbeveling  van  die  kerkraad  namelik  om  een  boufonds  te  stig  en  een 
niewe  kerk  te  bou,  lyste  sal  later  deur  die  kerkraad  uitgegee  word  vir  boo- 
genoemde  doel.’  Die  eerste  kollektelyste  word  op  31  Mei  1947  uitgegee.  Met 
hierdie  poging  het  die  diakens  £250  (R500)  ingebring.  Bydraes  vir  hierdie 
boufonds  was  nooit  verpligtend  nie;  dit  was  vrywillige  bydraes.  Op  ’n  ge- 
meentevergadering  in  April  1950  ‘...  deel  ds  Grobler  aan  die  gemeente  mee  dat 
die  kerkraad  nie  kan  aangaan  met  die  manier  waarop  die  laaste  twee  jaar  geld 
ingesamel  is  nie.’  Op  voorstel  van  diaken  P van  Nieuwenhuizen  word  ouder- 
linge  GS  Rossouw  en  LJ  Fouché  afgevaardig  om  deur  die  gemeente  te  gaan  en 
te  kollekteer.  En  op  ’n  gemeentevergadering  in  Oktobermaand  se  ds  Grobler 
‘...  die  gewillige  lidmate  het  gegee.’  Op  ’n  gemeentevergadering  in  Januarie- 
maand  1951  doen  die  kassier  verslag  oor  die  jaar  1950,  waaruit  blyk  dat  die 
boufonds  op  ’n  bedrag  van  £1071  (R2142)  staan. 

Om  die  boufonds  aan  te  help,  word  daar  besluit  om  wyksfunksies  te  hou.  Die 
eerste  wyksfunksie  word  op  14  Junie  1952  op  die  plaas  Klippan  gehou.  Hierdie 
eerste  wyksfunksie  was  deur  diaken  Piet  Rossouw  gereel,  wat  later  nog  ’n  baie 
groot  rol  in  die  gemeente  Wolmaransstad  sou  speel.  Hierna  is  nog  baie 
wyksfunksies  gehou,  wat  die  boufonds  aansienlik  laat  styg  het.  Hierdie 
wyksfunksies  het  die  vorm  van  ’n  basaar  aangeneem.  Daar  was  vee  verkoop, 
koek  verkoop,  skyf  geskiet,  boeresport  gehou  en  nog  baie  meer. 

Ds  MM  Grobler 


Ds  en  mev  PARC  van  Wyk  en  hulle  kinders 

Tydens  die  kerkraadsvergadering  van  17  Mei  1952  ‘...vra  die  jeugouderling, 
ouderling  CJ  van  Vuren,  dat  die  Jongeliedevereniging  geld  kan  insamel  om  die 
klokke  te  koop.’  Die  kerkraad  het  hierdie  versoek  verwelkom.  Ds  Van  Wyk, 
predikant  vanaf  Desember  1951,  doen  ook  met  die  daaropvolgende  ge- 
meentevergadering  ’n  beroep  op  die  gemeente  om  die  Jongeliedevereniging  en 
Sondagskoolkinders  te  ondersteun  wat  besluit  het  ‘...om  een  gesamentlike 
funksie  te  hou  met  die  winter  nagmaal.’  Onder  leiding  van  JJ  Knoetze  het  die 
Jongeliedevereniging  toneelopvoerings  in  omliggende  dorpe  gehou  om  fondse 
vir  hierdie  doel  in  te  samel. 


Adam  Rossouw  en  Hester  Barnard, 
lede  van  die  Jeugvereniging,  in 
toneelklere. 


Met  die  gemeentevergadering  op  24  Januarie  1953  maak  ds  Van  Wyk  bekend 
dat  die  boufonds  op  £4300  (R8600)  staan  en  vra  dat  die  gemeente  solank  ’n 
boukommissie  moet  kies.  Die  volgende  broeders  word  uit  die  gemeente  gekies: 
GJC  van  Niekerk;  P Claase;  GJ  van  Staden;  FG  Basson;  JA  du  Plessis  en  dr  N 
Bodenstein.  Uit  die  kerkraad  word  ds  Van  Wyk  asook  die  finansiële  kom- 
missie  gekies. 

Op  29  Augustus  1953  deel  ds  Van  Wyk  die  gemeente  mee  dat  die  argitek, 
meneer  Hendrik  Vermooten,  die  terrein  kom  besigtig  het,  wat  deur  diaken  MJ 
van  Vuren  en  sy  eggenote  gekoop  en  aan  die  gemeente  geskenk  is.  Meneer  Ver- 
mooten  het  aan  die  hand  gedoen  dat  ’n  lening  van  £12  000  (R24  000)  aangevra 
word,  aangesien  die  mening  was  dat  die  nuwe  kerk  £25  000  (R50  000)  sal  kos 
sonder  die  orrel.  Die  kerkraad  besluit  om  ’n  lening  van  £12  000  (R24  000)  aan 
te  gaan. 

Moontlik  as  gevolg  van  die  vinnige  verwikkelinge  soos  die  kies  van  ’n 
boukommissie  en  die  besoek  van  die  argitek,  is  daar  met  groter  toewyding 

gewerk  om  die  boufonds  te  verstewig.  Intussen  op  23  Januarie  1954,  is  die 
driekwart  erf  waarop  die  ou  pastorie  is  en  die  aangrensende  erf  deur  diaken  P 
van  Eeden  vir  ’n  bedrag  van  £1  000  (R2  000)  gekoop.  Die  erf  aangrensend  aan 
die  padinspekteurs  se  terrein  is  deur  ouderling  CJJ  van  Vuuren  gekoop  vir 
£200  (R400).’  Broeders  JP  Koekemoer  en  MJ  van  Vuren  was  deur  die  kerkraad 
benoem  om  die  koopbriewe  te  teken.  Met  al  hierdie  entoesiasme  het  die 
boufonds  gestyg  dat  die  kassier  op  23  Januarie  1954  in  sy  verslag  aan  die  ge- 
meente  meedeel  dat  die  boufonds  op  £11  076  (R22  152)  staan. 

Bou 

Op  1 Maart  1954  is  daar  begin  met  die  bou  van  die  kerk  deur  die 
weeshuisbouers.  ‘Maandagmore,  lste  Maart  sal  die  fondasie  afgesteek  word 
en  die  middag  drie  uur  sal  die  eerste  sooi  gespit  word.  Dit  het  toe  so  gebeur,  die 
ringsvergadering  was  in  sitting  op  Witpoort  en  het  twee  uur  namiddag  verdaag 
om  die  plegtigheid  op  Wolmaransstad  by  te  woon.  Die  eerste  sooi  is  deur 
ouderling  MJ  van  Vuren  gespit.’ 

Bereidwilligheid  van  gemeentelede  om  te  help  met  die  kerkbouprojek  blyk 
baie  duidelik  uit  ’n  gemeentevergadering  op  17  Oktober  1953:  ‘Van  die  ge- 
meentelede  het  versoek  dat  met  die  bou  van  die  kerk  gewag  word  tot  na 
ploegtyd  daar  hulle  graag  met  hulle  motorvragwaens  boumateriaal  kosteloos 
wil  aanry.’ 

Van  die  gemeentelede  het  toe  self  al  die  sand  vir  die  bouery  aangery.  So  ook  al 
die  boumateriaal  van  die  stasie  af  na  die  terrein.  Op  hierdie  manier  het  die  ge- 
meente  baie  gespaar. 

Uit  die  gemeente  self  het  ook  baie  bydraes  gekom  vir  die  nuwe  kerkgebou. 

Die  hoeksteen  is  deur  ouderling  GS  Rossouw  geskenk,  die  Nagmaalstafel 
deur  ouderling  JP  Koekemoer,  die  ligte  deur  diaken  P van  Eeden,  die 
gehoorstel  deur  diaken  J Olivier,  die  matte  deur  broeder  GJC  van  Niekerk,  die 
orrel  deur  GPJ  van  Vuren,  die  kansellap  deur  TL  Steyn.  Die  voorlesersbankie 
is  deur  ouderling  LJ  Fouché,  die  kollektesakkies  deur  I Gouws  en  JC  Com- 
brink  geskenk  en  ’n  skenking  vir  die  haan  op  die  toring  is  van  ouderling  TJ 
Kotzee  ontvang. 


Ouderlinge  BGM  van  Wyk  en  GJ  Visser  wat  in  diens 
was  van  die  NHW-bouers  en  deel  was  van  die  bouspan. 

Boukommissie  van  die  huidige  kerkgebou 

Voor  vlnr.:  PB  van  Nieuwenhuizen  (Skriba),  Ds  PARC  van  Wyk  (Voorsitter). 
2de  ry  vlnr.:  JJ  Olivier,  JA  du  Plessis,  GJ  van  Staden,  dr  NJ  Bodenstein,  GJC 
van  Niekerk,  MJ  Wessels. 

3de  ry  vlnr.:  PJ  Rossouw,  FG  Basson,  GA  Nel,  JP  Koekemoer,  MJ  van 
Vuren. 


Die  bouwerk  vorder 

Inwyding 


Op  Saterdag  16  April  1955  word  die  nuwe  kerkgebou  onder  groot  belangstel- 
ling  van  ongeveer  2000  aanwesiges  feestelik  in  gebruik  geneem.  Van  die  per- 
sone  teenwoordig  was  onder  andere  die  afgevaardigdes  na  die  ringsvergadering 
wat  dieselfde  tyd  op  Wolmaransstad  gehou  is. 

Die  skriba,  PB  van  Nieuwenhuizen  berig  as  volg  oor  hierdie  gebeure  in  Die 
Hervormer  van  Junie  1955:  “Die  verrigtinge  het  ’n  aanvang  geneem  met  die 
afskeidsdiens  in  die  ou  kerkgebou.  ’n  Treffende  afskeidsboodskap  is  gebring 
deur  ds  GJJ  Roos  van  Potchefstroom-Noord.  Hy  het  gewag  gemaak  van  die 
ou  kerkgebou  wat  deur  die  voorgeslagte  onder  moeilike  omstandighede  daar 
opgerig  is.  Dit  het  diens  gedoen  vir  baie  jare.  Tere  herinneringe  is  daaraan  ver- 
bonde,  soveel  kindertjies  is  daar  gedoop,  soveel  jongmense  het  daar  belydenis 
van  geloof  afgele,  soveel  egpare  is  in  die  huwelik  bevestig,  soveel  kere  kon  die 
gemeente  in  feesstemming  daar  vergader  rondom  Woord  en  Sakrament  en  aan 
soveel  dierbares  is  daar  die  laaste  eer  bewys.  Soos  sware  hamerslae  het  die 
woorde  op  menige  siel  geval:  ‘DIT  IS  VERBY’. 

“Oom  Gerrie  Rossouw  en  oom  Peet  Koekemoer  met  Kanselbybel  en 
gesangboek  het  die  skare  vooruit  gegaan  na  die  nuwe  kerk  terwyl  die  ou  klok 
sy  afskeidsboodskap  uitgalm.  Toe  ons  by  die  nuwe  kerk  aankom,  word  ons 

welkom  toegeroep  deur  die  nuwe  k’  T 

% 

“Die  Jeug  en  sondagskool  sing  Ps  146,  die  deure  word  ontsluit  en  n 
dankbare  gemeente,  saam  met  baie  belangstellendes  en  vriende,  vergader  vir 
die  eerste  keer  in  die  nuwe  Godshuis,  rondom  Gods  heilryke  Woord.  JDr  ES  /3  ' 
Mulder  bring  ’n  treffende  boodskap  na  aanleiding  van  Ps  84.  Verskeie  bood- 
slcappe  van  gelukwensing  is  oorgebring. 

“Die  aand  met  die  voorbereidingsdiens,  deur  ds  PW  Venter,  het  56  jong  lid- 
mate  belydenis  van  geloof  afgelê. 

“Sondagmóre  het  ds  Johannes  Dreyer  die  Nagmaalsdiens  gehou.  Sondagmid- 
dag  is  die  doopdiens  deur  ds  CS  van  H Steenekamp  gelei  en  die  aanddiens  deur 
ds  PJJ  Venter.” 

Met  al  dié  dienste  was  die  kerk  stampvol.  Daar  is  selfs  van  die  ou  kerk  se 
banke  ingedra  en  stoele  in  die  paadjies  gesit  vir  ekstra  sitplek.  Die  diakens  wat 
nie  ’n  sitplek  op  die  trappies  van  die  preekstoel  gekry  het  nie,  moes  net 
doodeenvoudig  gestaan  het.  ’n  Groot  mylpaal  is  bereik.  Nadat  alles  bymekaar 
gereken  is,  het  die  totale  kostes  min  of  meer  £35  000  (R70  000)  beloop.  ’n  Jaar 
later  doen  die  kassier  egter  verslag  en  berig  dat  daar  net  £8  000  (R16  000)  skuld 
oor  is.  ’n  Maand  later,  nadat  ds  Van  Wyk  ’n  beroep  aanvaar  het,  hou  hy  op  20 
Mei  1956  sy  afskeidspreek  in  die  gemeente. 

Noodsaaklikheid  van  ’n  nuwe  kerkgebou 

Vir  die  gemeente  Wolmaransstad  was  dit  ’n  besondere  mylpaal.  Daar  kon 
egter  met  reg  gevra  word  of  die  nuwe  kerkgebou  wat  min  of  meer  £35  000 
(R70  000)  gekos  het,  nie  ’n  te  groot  eis  aan  die  gemeente  op  daardie  stadium 
gestel  het  nie.  Om  dié  vraag  te  beantwoord  moet  in  gedagte  gehou  word  dat  die 

ou  kerkgebou  in  Leaskstraat  heeltemal  te  klein  geword  het,  sodat  die  diakens 
met  nagmaaltye  al  die  eredienste  deur  moes  staan.  Op  daardie  stadium  was 
‘...al  drie  die  vleuels  van  die  kerkgebou  elkeen  met  sewentien  voet  verleng’, 
soos  die  besluit  van  die  gemeentevergadering  was.  ‘Een  voorstel  van  broeder 
GJC  van  Niekerk  wat  als  volg  lui:‘Dat  dit  noodsaaklik  is  om  die  konsistorie- 
kamer  te  vergroot’  het  die  gemeente  laat  besef  dat  die  onkostes  met  hierdie 
aanbouery  so  hoog  sou  wees  dat  daar  net  sowel  in  die  rigting  van  ’n  nuwe 
kerkgebou  gedink  kan  word.  Aangesien  die  ou  kerkgebou  reeds  vergroot  was 
en  ‘...  de  dak  te  laag  kom  ver  die  gallerei’  is  dit  te  verstane  op  aanbeveling  van 
die  kerkraad,  om  eerder  ’n  nuwe  kerk  te  bou. 

Verder  moet  in  gedagte  gehou  word  dat  ‘...  die  algemene  gevoel  was  dat  ons 
graag  die  kerk  voltooi  wou  hê  en  nie  half  klaar  nie.’  Daarom  is  onkostes 
aangegaan  om  al  die  bykomstighede  soos  die  orrel,  klokke,  horlosie  asook  die 
ringmuur  te  bekom.  Soos  dit  uit  die  geskiedenis  van  die  Nederduitsch  Her- 
vormde  Kerk  van  Wolmaransstad  blyk,  kan  ook  verstaan  word  dat  hulle  vir  so 
’n  groot  projek  kans  gesien  het.  As  ons  in  gedagte  hou  dat  die  gemeente  in 
1958  sy  laaste  kerkskuld  betaal  het,  kan  begryp  word  met  hoeveel  ywer  hierdie 
Hervormers  gewerk  het.  Dit  moet  egter  nie  uit  die  oog  verloor  word  nie  dat  die 
koms  van  ’n  eie  vaste  predikant,  baie  daartoe  bygedra  het  om  so  ’n  groot 
projek  met  sukses  af  te  handel. 

HOOFSTUK  7 


AFSTIGTINGS  EN 
GREN  S VERSKUI WIN  GS 

As  daar  gekyk  word  na  die  bedieningsgebied  van  die  gemeente  met  stigting, 
word  dit  duidelik  dat  die  stigting  van  ander  gemeentes  nie  sou  uitbly  nie.  Hier- 
die  gebied  het  gestrek  vanaf  die  Makwassierante,  oor  Bezuidenhoutskraal, 
Wolwespruit  tot  Kommandodrift  aan  die  Vaalrivier.  Hiervandaan  volg  dit  die 
Vaalrivier  tot  by  Rietfontein  (die  latere  Kingswood),  Bloemhof  en  Christiana. 
Verder  volg  dit  tot  teen  die  Kaapse  grens.  Vanaf  die  Kaapse  grens  tot  by  die 
Lichtenburg-Wolmaransstad  grens.  Vanuit  hierdie  gemeente  het  al  die  ander 
gemeentes  van  die  Ring  van  Maquassi  ontstaan,  behalwe  Leeudoringstad  wat 
van  Bosmansrust  afgestig  het  en  Delareyville  wat  van  Lichtenburg  afgestig  het 
nadat  Wolmaransstad  sekere  gedeeltes  afgestaan  het  aan  Delareyville. 

Bloemhof 

Met  die  vergadering  van  die  Westelike  Ring  op  3 April  1916  word  aan  die 
ringskommissie  opgedra  om  ’n  gemeente  te  Bloemhof  te  stig,  met  dien 
verstande  dat  ds  KT  van  den  Heever  konsulent  word  van  die  nuutgestigte  ge- 
meente.  Hierdie  stigting  sou  eers  gedurende  Julie  1916  ’n  werklikheid  word. 

Agter  die  hoeksteen  van  die  vorige  kerkgebou  van  die  gemeente  is  ’n  doku- 
ment  gevind,  wat  deur  ds  J Kiihn  geskryf  is  met  die  hoeksteenlegging  op  30 
Oktober  1920.  Hierin  skryf  hy  onder  andere  die  volgende: 

“Dese  Gemeente,  de  Ned  Herv  Gemeente  van  Bloemhof,  is  gestigt  in  het  jaar 
1916,  door  de  Weleerwaarde  Heer  Ds  KT  van  den  Heever,  predikant  van 
Ventersdorp.  Zij  is  als  een  mostaardzaad  begonnen,  want  het  getal  harer  lid- 
maten  was  tydens  de  stigting,  maar  ongeveer  30.” 

Hoewel  nerens  in  die  notules  van  die  gemeente  Wolmaransstad  melding 
gemaak  word  van  hierdie  afstigting  nie,  kan  aanvaar  word  dat  dit  met  instem- 
ming  van  die  kerkraad  moes  geskied  het.  Die  bewoording  van  die  besluit  van 
die  ringsvergadering  op  3 April  1916  veronderstel  ’n  aanloop  tot  so  ’n  besluit. 

Op  9 Julie  1927  dien  ’n  versoek  van  die  kerkraad  van  Bloemhof  op  die 
kerkraadsvergadering  om  ’n  kommissie  aan  te  wys  om  die  grens  tussen  die 
twee  gemeentes  te  bepaal.  GS  Rossouw,  LJ  Fouché,  JP  Koekemoer  en  EP 
Nortje  word  aangewys. 

Op  8 Oktober  1927  rapporteer  die  kommissie  terug  en  die  lyn  word  soos  volg 
vasgestel: 

“Die  Lynplase  is  Hartsfontein,  Vlakplaas,  Rietpan,  Anniesrust,  Doornbult, 
Blouboskuil,  Uitkyk  by  JJ  Jacobs,  Oerzonskraal.” 

Delareyville 

Delareyville  was  vroeër  ’n  afdeling  van  die  gemeente  Lichtenburg,  geleë  in  die 
suidwestelike  deel.  Dat  daar  ’n  groot  begeerte  was  by  die  lidmate  in  dié 
omgewing  van  Delareyville  om  ’n  eie  gemeente  te  hê,  word  duidelik  uit  die 
voorgeskiedenis  van  die  gemeente,  soos  neergepen  deur  ds  PA  Geyser  in  die 
gedenkblad  opgestel  met  die  vyftigjarige  bestaan  van  die  gemeente  in  1972. 

Met  die  oog  op  die  stigting  van  ’n  gemeente  te  Delareyville  is  na  meer  lidmate 
gesoek  en  het  dit  daartoe  gelei  dat  Wolmaransstad  genader  is  om  lidmate  af  te 
staan.  Die  persoon  wat  hierin  ’n  belangrike  rol  gespeel  het,  was  die  broeder  CL 
Engelbrecht,  ’n  lidmaat  en  ouderling  van  die  gemeente  Wolmaransstad. 

Tydens  ’n  kerkraadsvergadering  op  11  April  1914  dien  ’n  versoekskrif  van 
lede  van  die  gemeente  Wolmaransstad  te  Brakspruit  om  onder  Delareyville 
(Lichtenburg)  te  behoort.  Die  vergadering  besluit  dat  die  versoek  toegestaan 
word,  met  dien  verstande  dat  Doornbult  ’n  lynplaas  sal  wees,  en  die  lyn  van- 
daar  langs  Brakspruit  op  sal  gaan  tot  by  die  boonste  einde  van  Boschbult,  en 
dat  die  lidmate  op  die  lynplase  beslis  sal  kan  kies  waar  hulle  wens  om  te 
ressorteer.  Hierdie  besluit  met  die  petisie  is  deurgestuur  na  die  kerkraad  van 
Lichtenburg.  Met  die  ringsvergadering  van  die  Westelike  Ring  op  22  Maart 
1915  kom  ’n  petisie  te  sprake  wat  dui  op  ’n  versoek  om  nog  meer  lidmate  van 
Wolmaransstad  te  kry  met  die  oog  op  gemeentestigting  te  Delareyville.  Die 
besluit  van  die  ringsvergadering  lui  soos  volg: 

“Een  deel  van  Wolmaransstad  kry  met  hen  ringsafgevaardigde  ouderling  CL 
Engelbrecht  de  petisie  weer  terug  met  versoek  om  haar  eerste  voor  de  kerkraad 
te  brengen.” 

Nêrens  kan  die  voorlegging  van  hierdie  petisie  in  die  notules  gevind  word  nie. 
Moontlik  is  hierdie  petisie  die  aanleiding  daartoe  dat  broeder  GPJ  van  Vuren 
hom  met  die  vergadering  van  15  April  1916  uitspreek  teen  die  afstaan  van  lid- 
mate  aan  Delareyville  (Lichtenburg)  en  versoek  die  kerkraad  om  die 
aangeleentheid  met  die  kerkraad  van  Lichtenburg  op  te  neem  sodat  die  ou 
grenslyn  gehandhaaf  bly,  naamlik  van  Korannafontein  met  Brakspruit, 
Boschbult,  Doornbult  en  Hartsrivier. 

Hierna  het  ’n  kommissie  uit  die  kerkraad,  bestaande  uit  GPJ  van  Vuren,  GS 
Rossouw  en  AJ  van  der  Westhuizen,  by  twee  geleenthede  ’n  kommissie  van 
Lichtenburg  te  Delareyville  ontmoet.  Die  resultaat  van  hierdie  samesprekings 
was  dat  die  grens  soos  volg  vasgestel  is:  Kareekuil,  Welgevonden,  Oshoek, 
Bosjeslaagte  en  Goedgevonden. 

Op  23  April  1921  word  daar  weer  op  versoek  van  Delareyville  gekyk  na  die 
grense.  A van  der  Westhuizen,  H le  Roux  en  D Kriel  is  die  kommissielede  van 
die  kant  van  Wolmaransstad.  Die  volgende  sal  die  grens  wees:  As  lynplase: 
Mooiplaas,  Welgevonden,  Oshoek,  Bosjeslaagte,  Brakspruitvlei  en  vandaar  na 
Schaapplaats  en  kerkgronde  lot  35  en  vandaar  die  distrikslyn  na  Mooifontejn. 

Volgens  mededelings  van  kinders  van  wyle  ouderling  CL  Engelbrecht,  het  die 
ouderling  ook  dikwels  vir  Siener  van  Rensburg  van  Wolmaransstad  gevra  om 
dienste  waar  te  neem  nog  voor  die  stigting  van  die  gemeente  Delareyville.  Die 
gemeente  is  op  22  April  1922  afgestig  van  Lichtenburg. 

Schweizer-Reneke 

Op  ’n  kerkraadsvergadering  van  Wolmaransstad  gehou  op  25  April  1924  kom 
die  kwessie  van  stigting  van  ’n  gemeente  te  Schweizer-Reneke  na  vore.  Die 
kerkraad  ag  dit  wenslik  om  ’n  gemeente  te  Schweizer-Reneke  te  stig.  Uit  ’n  ar- 
tikel  wat  verskyn  het  in  Die  Hervormer  van  15  Oktober  1924,  blyk  dit  dat  ds 
PJ  Venter,  op  hierdie  tydstip  predikant  van  Delareyville,  lidmate  van  die  Her- 
vormde  Kerk  in  die  omgewing  van  Schweizer-Reneke  begin  bearbei  het.  Dit  het 
tot  gevolg  gehad  ’n  vermeerdering  van  lidmate  en  ’n  toenemende  begeerte  om 
’n  gemeente  te  Schweizer-Reneke  te  stig.  Hiertoe  was  die  kerkraad  van 
Wolmaransstad  gewillig. 

Op  24  Oktober  1924  is  ’n  skywe  van  ds  PJ  Venter  ter  tafel  waarin  hy  die 
kerkraad  van  Wolmaransstad  vra  vir  afgevaardigdes  om  die  grens  te  bepaal 
tussen  Wolmaransstad  en  Schweizer-Reneke. 

Aangesien  ds  Venter  hierdie  groep  lidmate  bearbei  het,  is  hulle  mettertyd  ge- 
sien  as  ’n  afdeling  van  Delareyville. 

Op  15  Mei  1925  word  die  gemeente  Schweizer-Reneke  gestig  onder  leiding  van 
ds  PJ  Venter  en  die  kommissie  van  die  Westelike  Ring.  Volgens  ’n  artikel  in 
Die  Hervormer  van  15  Maart  1925  op  bladsy  xi,  het  twee  derdes  van  hierdie 
lidmate  aan  die  gemeentes  Wolmaransstad  en  Bloemhof  behoort.  Daarom  dat 
ds  Venter  met  die  stigtingsgeleentheid  dan  ook  verklaar  dat  al  die  kerkrade  wat 
betrokke  is,  instem.  Daar  word  ook  verklaar  dat,  ooreenkomstig  ’n  besluit  van 
die  Algemene  Kerkvergadering,  alle  lidmate  wat  lynplase  bewoon  binne  ses 
maande  moet  besluit  aan  welke  gemeente  hulle  wil  behoort. 

Die  grenslyn  word  bekend  gemaak.  Tussen  Wolmaransstad  en  Schweizer- 
Reneke  sal  dit  wees:  Hartsfontein  110,  Langverwacht,  Hessie,  Grootdoorns, 
Zitland,  Diamantdoorns,  Makouwskop,  Nooitgedacht  58,  Nooitgedacht  59, 
Lot  43,  Migdol. 

Ottosdal 

Ds  PJ  Uys,  tans  (1991)  predikant  van  Ottosdal,  het  vir  die  herdenking  van  die 
vyftigjarige  bestaan  van  die  gemeente  ’n  gedenkblad  die  lig  laat  sien.  Die 
volgende  is  sy  optekening  van  die  geskiedenis  rondom  en  met  die  stigting  van 
Ottosdal: 

“In  die  beginjare  het  dit  moeilik  gegaan  met  die  lidmate  wat  in  Ottosdal  se 
omgewing  gebly  het.  Alhoewel  die  gemeente  van  die  NG  Kerk  reeds  in  1913 

gestig  is,  en  dorpstigting  kort  daarna  gevolg  het,  moes  die  lidmate  lang 
afstande  aflê  na  die  kerk  wat  te  Wolmaransstad  geleë  was.  Van  vroeg  af  het 
daar  reeds  stemme  begin  opgaan  vir  die  moontlikheid  vir  die  stigting  van  ’n  eie 
gemeente.  Met  huisbesoek  het  die  lidmate  met  hulle  kerkraadslede  en  met  die 
leraar  oor  hierdie  moontlikheid  gepraat.  Reeds  in  1935  is  daar  op  die 
Ringsvergadering  van  die  1 lde  Februarie  1935  te  Bloemhof  berig  dat  Ottosdal 
aan  die  Ringskriba  gevra  het  wat  die  moontlikheid  van  afstigting  is.  Hy  noem 
egter  dat  hulle  met  hom  kontak  gemaak  het  en  gesê  het  dat  hulle  self  besluit  het 
dat  daar  eers  gewag  moes  word. 

“Op  ’n  kerkraadsvergadering  wat  gehou  is  die  21ste  September  1935  het 
ouderling  AB  Terblanché  opdrag  gekry  om  ’n  opsie  te  neem  op  ses  erwe  te  Ot- 
tosdal.  Met  die  daaropvolgende  kerkraadsvergadering  wat  gehou  is  op  die 
25ste  Januarie  1936  word  daar  genoem  dat  die  Verenigde  kerkraad  van  Ot- 
tosdal  twee  erwe  aan  die  Hervormde  kerk  van  Wolmaransstad  as  geskenk 
gegee  het.  Broeders  Terblanché  en  Fouché  kry  opdrag  om  nog  twee  erwe  aan  te 
koop.  Alhoewel  broeders  GS  Rossouw,  AB  Terblanché  en  LJ  Fouché  gekies  is 
om  die  4 erwe  te  laat  transporteer,  word  daar  ook  tydens  die  vergadering  van 
die  26ste  Maart  1936  besluit  dat  daar  nie  nou  oorgegaan  sal  word  tot  afstigting 
of  die  bou  van  ’n  saal  nie,  maar  aan  die  kerkraadslede  word  opgedra  om  die 
lidmate  in  die  rigting  te  stuur. 

“Dat  die  kerkraad  wel  deeglik  aandag  aan  die  opdrag  gegee  het,  merk  ons  op 
as  die  kerkraad  broeders  GS  Rossouw,  GJ  Stols,  AB  Terblanché,  LJ  Fouché 
en  JH  Steyn  benoem  om  die  grenslyn  tussen  Wolmaransstad  en  Ottosdal  te 
bepaal  vir  die  afstigting.  Daar  is  egter  toe  nog  nie  oorgegaan  tot  afstigting  nie 
en  met  die  kerkraadsvergadering  van  die  19de  September  1936  word  besluit: 
‘Afstigting  van  gemeente  Ottosdal.  Na  heelwat  bespreking  word  op  voorstel 
van  broeder  LJ  Fouché  en  GJ  Stols  besluit  dat  daar  twee  maal  per  jaar 
Nagmaaldienste  gehou  sal  word.  Kinderdoop  ingesluit.’  Hieruit  het  uit- 
eindelik  voortgevloei  dat  daar  op  die  lOde  Januarie  1937  tot  ’n  besluit  gekom  is 
dat  daar  ’n  kerksaal  te  Ottosdal  gebou  sal  word.  Op  ’n  gemeentevergadering 
wat  die  16de  Januarie  1937  gehou  is,  het  ds  Booysen  vir  ’n  kollekte  gevra  om  ’n 
kerksaal  op  Ottosdal  te  bou.  ‘Na  heel  wat  geargumenteer  is  oor  afsny  van  ge- 
meente  te  Ottosdal  en  Kerksaal  bou  of  nie,  waaraan  Broeders  DJ  Kriel,  C 
Gagiano,  JA  du  Plessis,  JJ  Liebenberg,  GFJ  van  Rensburg,  M du  Plessis  en  LJ 
Fouché  deelgeneem  het  word  op  voorstel  van  broeder  DJ  van  Vuuren  en  AB 
Terblanché  die  beleid  van  die  kerkraad  goedg«keur  en  sal  Kollektelyste  vir  die 
doel  uitgegee  word.’  Tydens  die  Oktober-kerkraadsvergadering  het  die 
kerkraad  die  briewe  van  die  gemeentes  van  Klerksdorp,  Lichtenburg  en 
Delareyville  behandel  waarin  die  gemeentegrense  goedgekeur  is.  Die  kerkraad 
van  Wolmaransstad  het  aan  die  afstigtende  gemeente  die  4 erwe  te  Ottosdal, 
die  ou  orrel  en  ou  lampe  beloof  en  aan  hulle  toestemming  gegee  om  in 
Wolmaransstadgemeente  te  kollekteer  vir  die  aanbou  van  ’n  eie  kerksaal. 

“Die  lidmate  wat  in  die  omgewing  van  Ottosdal  gewoon  het,  wou  egter  ’n  eie 
gemeente  daar  gestel  hê.  Hulle  het  uiteindelik  ook  ’n  petisie  aan  die  ringskom- 
missie  voorgelê  wat  op  die  24ste  Julie  1937  te  Wolmaransstad  vergader  het. 
‘Aan  die  kommissie  word  voorgelê  ’n  versoekskrif  van  128  lidmate  van  die  ge- 
meente  Wolmaransstad,  wat  met  hulle  handtekening  aan  gemelde  gemeente 
vra  om  ’n  Ned.  Herv.  Gemeente  op  Ottosdal  te  stig.’  Voordat  hierdie  versoek 
voor  die  ringskommissie  gelê  is,  het  die  kerkraad  van  Wolmaransstad 
dieselfde  oggend  ook  byeengekom  en  die  volgende  is  genotuleer:  ‘Kerkraad 
besluit  om  die  versoek  toe  te  staan  en  die  4 erwe  op  Ottosdal  aan  die  gevraagde 
afstigtende  gemeente  te  gee  als  geskenk.  Ook  is  op  een  gemeente  Vergadering 
besluit  om  Kollektelyste  in  die  gemeente  te  gee  om  te  kollekteer  vir  een 
Kerksaal  op  Ottosdal.  Lyste  reeds  is  uitgegee.’  Dit  is  toegestaan  nadat 

‘Petisielys  ondertekend  deur  126  Lidmate  Vraende  om  een  gemeente  te  stig  op 
Ottosdal.  Lijn  tussen  Wolmaransstad  en  Ottosdal  is  reeds  gemaak.’  Die 
ringskommissie  het  uiteindelik  toegestem  tot  afstigting  alhoewel  daar  nie  op  ’n 
bepaalde  datum  besluit  was  nie.  Dit  is  opgedra  aan  die  leraar  van 
Wolmaransstad  om  uiteindelik  die  reëlings  te  tref  vir  die  afstigting.  Dat  daar 
heelwaarskynlik  op  ’n  datum  besluit  is  teen  die  einde  van  1937,  blyk  as  ’n  mens 
lees  dat  vanweë  die  feit  dat  die  predikant  ’n  beroep  aanvaar  het  en  uit 
Wolmaransstad  verhuis  het,  dat  die  afstigting  vertraag  is  en  eers  op  die  8ste 
Januarie  1938  om  3.00  nm  te  Ottosdal  plaasgevind  het.” 

Makwassie  (eers  Ennis) 

Met  verloop  van  tyd  het  daar  ’n  afdeling  van  die  gemeente  Wolmaransstad 
ontstaan  waarna  verwys  is  as  Maquassi-stasie.  Die  gemeente  Makwassie  was 
gesentreer  rondom  Witpoort. 

By  lidmate  in  hierdie  afdeling  was  daar  ’n  behoefte  aan  ’n  kerksaal.  In  Die 
Hervormer  van  20  Oktober  1946  verskyn  die  volgende  berig  op  bladsy  15,  in- 
gestuur  deur  ouderling  LJ  Fouché,  skriba  van  die  gemeente  Wolmaransstad: 

“’n  Langgevoelde  behoefte  vir  ’n  kerksaal  te  Maquassie-stasie  is  nou 
uiteindelik  verwesenlik.  Deur  die  leiding  van  ds  JD  Storm  het  ons  die  voorreg 
gehad  om  op  7 September  1946,  die  saal  in  te  wy. 

“Die  inwydingswoord  is  waargeneem  deur  Ds  PW  Venter,  van  die  gemeente 
Klerksdorp,  wat  seer  seker  ’n  blywende  indruk  op  die  gemeente  van  die  afde- 
ling  gemaak  het,  waarvoor  hy  die  hartlike  dank  ontvang,  namens  leraar, 
kerkraad  en  gemeente.  Ook  word  van  hierdie  gulde  geleentheid  gebruik 
gemaak  om  Ds  Venter  hartlik  te  bedank  vir  sy  dienste  met  die  laaste  Nagmaal 
in  afwesigheid  van  ons  leraar.  Sy  preke  was  dan  ook  besonder  opbouend  en 
leersaam. 

“Ds  Storm  het  Sondag  die  8ste  September,  Nagmaal  bedien  in  die  nuwe 
kerksaal  te  Maquassi-stasie.  Die  saal  was  goed  gevul  en  byna  honderd  lede  het 

aan  die  Nagmaal  deelgeneem,  ook  was  daar  by  die  namiddagdiens  ’n  doping 
van  twee  kindertjies.” 

Dat  hierdie  gebeurtenis  die  stigting  van  ’n  gemeente  verhaas  het,  is  nie  te  be- 
twyfel  nie,  want  op  15  Maart  1947  vind  die  afstigting  plaas. 

Die  afstigting  blyk  nie  ’n  baie  lang  aanloop  te  gehad  het  nie.  Oor  een  saak  was 
die  lidmate  van  die  aanstaande  gemeente  nie  gelukkig  nie.  Hulle  wou  graag  ’n 
gunstiger  verdeling  van  bates  en  laste  gehad  het. 

Ouderling  GS  Rossouw  en  OC  Koekemoer  het  voorgestel  dat  aan  die 
afstigtende  gemeente  gegee  sal  word  die  vier  erwe  en  dat  die  gemeente  verder  sy 
eie  laste  dra. 

Broeders  LJ  Fouché  en  HJ  Boshoff  se  voorstel  wou  hê  dat  die  afstigtende  ge- 
meente  na  berekening  ’n  prorata-gedeelte  van  £285  (R570)  gegee  moet  word. 
Ouderling  Fouché  was  van  mening  dat  dit  wet  is  dat  die  gemeente  wat  afstig  ’n 
prorata-deel  moet  ontvang.  “Nadat  die  kerkwet  deurgesien  is,  is  bevind  dat 
daar  nie  so  een  wet  is  nie.” 

Voordat  die  saak  tot  stemming  gebring  word,  pleit  broeders  B Harmse  en  C 
Jacobs  vir  billikheid  en  regverdigheid  al  is  dit  maar  om  van  £100  (R200)  tot 
£200  (R400)  van  die  moedergemeente  te  kry. 

Die  voorstel  van  ouderlinge  GS  Rossouw  en  OC  Koekemoer  is  aanvaar  met  ’n 
meerderheid  van  vier  stemme. 

In  Die  Hervormer  van  Junie  1947  op  bladsy  16  word  die  volgende  gesê  in  ver- 
band  met  die  stigting  van  die  gemeente  Ennis: 

“Hierdie  gemeente  het  op  die  15de  Maart  1947  afgestig  van  haar  moederge- 
meente,  Wolmaransstad.  Die  Kommissie  van  die  Ring  van  Potchefstroom  het 
die  stigting  waargeneem  en  die  skriba  ds  Ras,  het  ’n  woord  van  geluk  en 
bemoediging  gebring.  Ds  PJJ  Venter,  van  Maquassie-gemeente,  wat  die  ouma 
van  hierdie  jong  gemeente  is,  was  ook  teenwoordig. 

“Ons  het  die  groete,  geluk  en  belofte  van  hartlike  samewerking  van  ons 
moedergemeente  ontvang. 

“Op  10  en  11  Mei  1947,  het  die  nuwe  gemeente  toe  Nagmaalsviering  gehad.” 
Hierdie  gemeente  het  bekend  gestaan  as  Ennis,  totdat  daar  gedurende  1951  ’n 
naamsverandering  gekom  het  vir  beide  die  gemeentes  Makwassie  en  Ennis.  Die 
gemeente  Makwassie  (Witpoort)  se  naam  het  toe  Bosmansrust  geword  en  dié 
van  Ennis  het  toe  Makwassie  geword. 

Hierna  was  daar  grensveranderings  ten  gunste  van  Bosmansrust,  Ottosdal, 
Schweizer-Reneke  en  Makwassie.  Tot  en  met  die  sestigerjare  het  die 
grensveranderings  nie  noemenswaardige  probleme  opgelewer  nie.  Dit  kon 
toegeskryf  word  aan  die  sogenaamde  lynplase  waar  lidmate  ’n  keuse  gehad  het 
tot  watter  gemeente  hulle  wou  behoort.  Gedurende  die  sewentigerjare  het 
grensverskuiwings  plaasgevind  sonder  hierdie  toegewing.  Dit  was  ’n  bron  van 
ontevredenheid  by  die  lidmate. 

HOOFSTUK  8 


DIE  HANTERING  VAN  DIE 
KERKLIKE  TUG  VANAF  1892  - 1955 

In  hierdie  tydperk  van  63  jaar,  word  tien  gevalle  van  owerspel  en  agtien 
gevalle  van  oortreding  van  die  sewende  gebod  genoem.  Met  die  oortreding  van 
die  sewende  gebod  is  voorhuwelikse  geslag&gemeenskap  Itedoel.  Dit  is 
opmerklik  dat  die  tug  in  verband  met  hierdie  gevalle  met  die  verloojvvan  jare, 
met  ’n  ander  houding  benader  is. 

Die  eerste  twee  voorvalle  wat  in  die  notules  aangeteken  is,  was  tydens  die 
kerkraadsvergadering  op  6 Junie  1895.  Wie  die  klagtes  van  owerspel  ingedien 
het  en  of  die  aangeklaagdes  voor  die  kerkraad  verskyn  het,  word  nie  vermeld 
nie.  Uit  die  notules  blyk  dit  net  dat  die  twee  dogters  geweier  is  om  belydenis 
van  geloof-af-te  le.  Die  een  dogter  is,  nadat  sy  haar  ‘..  bjina  twee  íaren 
on'berkneliik  heeft  eedraeen  toeeelaten  toL-de— aanneming.’  Dit  is  egter 
opmerklik  dat  hierdie  dogter  vir  twee  jaar  lank  onder  sensuur  geplaas  is,  terwyl 
daar  ook  pertinent  gese  word  dat  sy  vir  daardie  twee  jaar  onberispelik  gelewe^ 
het.  Vir  Calvyn  was  dit  belangrik  dat  ‘...  wanneer  de  zondaar  aan  de  kerK 
getuigenis  geeft  van  zijn  boetvaardigheid,  en  daar  dit  getuigenis  de  ergernis, 
voorzover  in  hom  is,  uitwist,  moet  hij  niet  verder  gedrongen  worden.’  Volgensl 
Calvyn  kan  so  ’n  oormatige  strengheid  baie  gevaarlik  wees  en  geveinsdheid  ofí 
wanhoop  tot  gevolg  he,  as  die  sondaar  vir  so  ’n  lang  tydperk  onder  sensuur' 
geplaas  word. 

Tot  en  met  die  oorlog  van  1899  - 1902  blyk  dit  dat  die  sensuur  ten  minste  tot 
die  volgende  Nagmaal,  dit  wil  se  elke  ses  maande  en  selfs  langer,  geduur  het. 
Namate  daar  meer  gereeld  Nagmaal  gehou  was,  het  die  tydperk  van  sensuur 
ook  aansienlik  korter  geword.  Dit  blyk  duidelik  uit  die  notule  van  Julie  1913: 
‘...  besloten  sensuur  op  hen  toe  te  passen  voor  drie  maanden.’  Die  volgende 
Nagmaal  sou  eers  weer  in  Oktobermaand  gehou  word. 

Uit  die  notules  is  dit  ook  duidelik  dat  daar  in  die  meeste  gevalle  ’n  kommissie 
bestaande  uit  lede  van  die  kerkraad  afgevaardig  is  om  die  aangeklaagdes  te 
vermaan.  Behalwe  in  ’n  paar  gevalle  is  ’n  kommissie  nie  aangestel  nie,  aange- 
sien  hierdie  persone  hulleself  deur  ’n  skriftelike  erkenning  by  die  kerkraad 
aangemeld  het.  In  die  meeste  gevalle  was  dit  jongmense  wat  die  sewende  gebod 
oortree  het  en  waarvan  die  kindjie  vroeg  in  hulle  huwelik  gebore  is. 

Uit  die  notules  is  dit  ook  duidelik  dat  die  skriba  altyd  die  aangeklaagde  per- 
soon  skriftelik  in  kennis  gestel  het  wanneer  en  waarvoor  hy  of  sy  opgeroep 
word  en  indien  skuldig  ook  wanneer  die  sensuur  presies  sou  begin.  Wanneer 
die  sensuur  presies  sou  begin  en  beeindig  word,  is  deur  die  kerkraad  in  die  kerk 
afgekondig  sodat  die  hele  gemeente  daarvan  bewus  kon  wees  en  die 
aangeklaagde  berou  sal  he  daaroor.  Dit  wil  egter  voorkom  of  hierdie  gebruik 


later  afgeskaf  is  en  dat  die  broeder  of  suster  eerder  voor  die  volle  kerkraad 
vermaan  of  bestraf  is’,  want  in  1927  is  die  laaste  keer  wat  die  notules  pertinent 
se  dat  ‘...  de  kerkraad  besluit  het  om  af  te  kondig.’ 

\ In  die  jare  veertig  en  vyftig  word  daar  drasties  afgewyk  in  die  hantering  van 
tugsake  insake  owerspel  en  die  oortreding  van  die  sewende  gebod.  Nie  op  een 
van  hierdie  gevalle  wat  voorgekom  het,  is  sensuur  vir  ’n  sekere  tydperk 
ítoegepas  nie.  Almal  is  slegs  deur  die  kerkraad  ernstig-vermaap.  Calvyn  se  _ 
'onderskeid  ‘...lussen  bozedaden  en  vergrijpen.  Want  bij  ^chtere  zonden  moet  c 
men  niet  zo  grote  gestrengheid  aanwenden,  maar  dan  is  de  bestraffing  met 
woorden  voldoende,  en  dat  wel  een  zachtzinnige  en  vaderlijke  bestraffing’ 
blyk  relatief  te  wees,  want  in  die  begin  het  die  kerkraad  sensuur  vir  twee  jaar 
toegepas,  terwyl  die  kerkraad  die  aangeklaagdes  later  net  ernstig  vermaan  het. 
Dit  het  dus  vir  die  kerkraad  moeilik  geword  om  die  onderskeid  te  tref  tussen 
bose  dade  en  ligtere  vergrype.  Dit  wil  egter  voorkom  asof  die  kerkraad  van  die 
beginjare  owerspel  en  die  oortreding  van  die  sewende  gebod  as  ‘boze  daden’ 
gesien  het  en  die  kerkraad  in  die  latere  tyd  dit  meer  as  ‘lichtere  vergrijpen’  ge-  \) 
sien  het.  wcA~  ^ V 

Agt  gevalle  van  ‘kwaaivriendskap’  het  ook  in  die  tydperk  1892  - 1955 
voorgekom.  Dit  is  egter  opmerklik  dat  hierdie  probleem  van  persoonlike 
geskille  meer  opgeteken  is  na  1934,  toe  daar  vir  die  eerste  keer  ’n  eie  vaste 
predikant  in  die  gemeente  was.  Dit  is  moontlik  as  gevolg  van  die  feit  dat  die 
predikant  kennis  gedra  het  van  die  bepalings  van  die  kerkwet  en  meer  betrokke 
was  by  die  gemeente  as  die  konsulente  van  vroeer  dat  hierdie  geskille  deur  die 
kerkraad  behandel  is  en  dus  in  die  notules  opgeteken  is.  Ons  moet  egter  steeds 
in  gedagte  hou  dat  die  eerste  notules  tot  en  met  1899,  soos  reeds  genoem,  baie 
onvolledig  is  en  dat  ds  Van  Belkum  dalk  vergeet  het  om  sulke  gevalle  te 
vermeld.  Uit  die  kerkraadsnotules  is  dit  duidelik  dat  daar  altyd  ’n  kommissie 
na  hierdie  persone  gestuur  was,  gewoonlik  die  wyksouderling  en  diaken,  wat 
aïe  vrede  probeer  herstel  hetTen  as  hulle  niks  kon  uitrig  nie,  moes  die  betrokke 
persone  voor  die  kerkraad  verskyn  het.  ‘Indien  hy  nie  verskyn  nie  sal  hy  onder 
sensuur  geplaas  word  ingevolge  artikel  27  en  28  van  die  kerkwet.’ 

Uit  die  notules  blyk  dit  dat  daaruigt  een  geval  van  afsnyding  of  ekskom- 
munikasie-was.  Die  klag  was  teen  ’n  kerkraadslid  wat  ‘...  die  aposteldienste  in 
dïe  laaste  weke  gereeld  bywoon.’  Nadat  ’n  kerklike  kommissie  hom  besoek  het 
en  rapporteer  ‘...  dak_hii  bii  die  aposteLkerk  aangesluit  het  en  besig  is  om  hul 
geloof  te  ondersoeK^  word  ds  Storm  afgevaardig  om  verder  met  die  saak  te 
AhánáiITUÍt^^  die  aangeklaagde  sy  bedanking  in  op  5 Oktober 

\L246.  Omdat  hy  volhard  het  in  ’n  valse  leer,  word  hy  afgesny  en  staan  hy  buite 
die  JceïdcTHieruirblyk  dit  dat  di^kerkráad  gebruik  gemaak  het  vaíTdíé  for-" 
mulier  van  die  ban,  maar  dat  daar  nogtans  gepoog  is  om  die  gevalle  sondaar  in 
iefde  te  benader  en  te  probeer  red. 

HOOFSTUK  9 


BARMH ARTIGH  EIDSDIEN S IN  DIE  GEMEENTE 
WOLMARANSSTAD  1892  - 1955 

Tydens  die  periode  1892  - 1955  neem  barmhartigheidsdiens  ’n  belangrike  plek 
in  in  die  gemeente  Wolmaransstad.  Dit  is  opmerklik  dat  in  die  notules  voor  die 
oorlog  van  1899  - 1902  nêrens  vermeld  word,  dat  barmhartigheidsdiens  gedoen 
is  nie.  Dit  is  egter  onvoorstelbaar  dat  daar  gedurende  daardie  periode  geen 
barmhartigheidsdiens  gedoen  is  nie.  Verder  moet  in  gedagte  gehou  word  dat 
hierdie  notules  baie  geredigeerd  is  en  dat  ds  Van  Belkum  waarskynlik  vergeet 
het  om  sulke  gevalle  te  vermeld. 

Tot  en  met  1955  word  dertien  gevalle  van  behoeftige  weduwees,  drie  gevalle 
van  verweesde  en  verwaarloosde  kinders,  vier  gevalle  van  siekes,  twee  gevalle 
van  gestremdheid  en  vier  gevalle  van  armsorg  in  die  notules  vermeld.  Hieruit  is 
dit  duidelik  dat  die  barmhartigheidsdiens  op  baie  terreine  gefunksioneer  het. 

Volgens  die  notules  is  die  diens  van  barmhartigheid  in  die  vroeër  jare  deur  die 
kerkraad  hanteer  en  nie  deur  die  diakonaat  soos  die  gebruik  teen  1950  was  nie. 
Op  ’n  kerkraadsvergadering  29  April  1905  vra  die  kerkraad  dat  ‘De  ouderling 
MJ  van  Rensburg  en  diaken  Steyn  zullen  trachten  iets  te  verkrygen  voor  de 
weduwee  Pretorius.’  Die  ouderling  sowel  as  die  diaken  was  dus  betrokke  by  die 
barmhartigheidsdiens.  Op  ’n  kerkraadsvergadering  in  April  1923  ‘...  wordt 
besloten  dat  broeder  Gert  Rossouw  in  een  winkel,  voor  deze  weduwee,  een 
kombers  en  een  paar  ander  stukjies  goed  te  koopen  en  later  de  rekening  voor 
den  kerkeraad  te  legge.’  Uit  hierdie  geval  is  dit  duidelik  dat  die  ouderling  soms 
self  hierdie  diens  van  barmhartigheid  verrig  het.  Hierdeur  is  die  amp  van  die 
diaken  baie  verskraal  en  wil  dit  voorkom  asof  die  amp  van  diaken  ondergeskik 
was  aan  die  amp  van  die  ouderling. 

Die  hantering  van  die  barmhartigheidsdiens  deur  die  kerkraad,  het  tot  so  laat 
as  1932  gefunksioneer  want  ‘Broeder  D van  der  Westhuizen  vra  aan  de 
kerkeraad  om  en  fonds  ver  de  weduwee  Kloppers  uit  die  kerkkas.  Word  alge- 
meen  toegestaan.’  Op  daardie  stadium  het  daar  dus  nie  ’n  diakoniefonds  in  die 
gemeente  bestaan  nie,  omdat  al  die  onkostes  deur  die  kerkkas  gedra  is. 

Eers  in  1949  word  daar  vir  die  eerste  keer  ‘...  verwijs  naar  die  Diakonie  raad.’ 
Vanaf  hierdie  datum  sou  die  diens  van  barmhartigheid  deur  die  diakonaat 
behartig  word.  Tydens  hierdie  selfde  kerkraadsvergadering  in  Februarie  1949 
word  die  Sustersvereniging  gevra  ‘...om  een  of  twee  susters  op  die  Diakonie 
raad  te  benoem.’ 

Uit  die  notules  is  dit  duidelik  dat  nie  in  al  die  gevalle  geld  voorsien  is  nie,  maar 
eerder  kos  en  klere.  Dat  die  kerkraad  nie  altyd  geweet  het  watter  maatstaf  om 

toe  te  pas  nie,  word  uit  die  voorstel  van  broeder  LJ  Fouché  en  GFJ  van 
Rensburg  afgelei  dat  elke  broeder  diaken  in  die  toekomst  besittings  en  in- 
komste  van  mense  wat  deur  die  armbeurs  gehelp  word  opneem.’ 

Uit  die  brief  van  die  maatskaplike  werkster  wat  vra  vir  ondersteuning  aan 
meneer  Steenkamp  wat  siek  is,  kan  gesien  word  dat  die  kerkraad  sulke  sake 

nugter  hanteer  het.  Die  kerkraad  het  besluit  ‘...  dat  die  ouderling  en  diaken 
van  die  afdeling  ondersoek  sal  instel  en  met  nagmaal  sal  raport  uitbring.  Ds 
Grobler  sal  die  dokter  raadpleeg  oor  genoemde  geval.’ 

Die  gemeente  Wolmaransstad  het  nie  net  aan  individuele  gevalle  aandag 
geskenk  nie,  maar  ook  barmhartigheidsdiens  verrig  aan  instansies  soos  die 
Kerk  se  weeshuis  te  Krugersdorp  en  ouetehuis  in  Pretoria  asook  die  Nic 
Bodenstein  hospitaal  op  Wolmaransstad. 

Barmhartigheidsdiens  is  selfs  oor  die  land  se  grense  heen  gedoen.  Op  ’n 
kerkraadsvergadering  van  7 April  1953  word  besluit  om  Aprilmaand  se  Nag- 
maaltafelkollekte  te  gee  vir  die  oorstromings  in  Holland.  Geld  is  ook  bewillig 
op  ’n  kerkraadsvergadering  gehou  op  2 April  1955  ‘...  om  die  Hervorm- 
de  Kerk  in  Switserland  weer  op  te  knap.’ 

Seker  een  van  die  belangrikste  tye  waarin  die  gemeente  Wolmaransstad  ’n 
bydrae  gelewer  het,  was  tydens  1933  toe  die  gemeentelede  ’n  geweldige  finan- 
siële  nood  beleef  het.  As  gevolg  van  hierdie  armblanke  vraagstuk  (depressie) 
was  die  nood  orals  hoog  in  die  gemeenskap.  Bo  en  behalwe  die  versorging  van 
die  gemeentelede  het  die  gemeente  Wolmaransstad  ook  na  die  nood  van  die  ge- 
meenskap  geluister.  Op  ’n  brief  wat  meneer  Steyn,  die  hoof  van  die  hoërskool 
geskryf  het,  vra  hy  ‘...  ver  een  fonds  ver  die  behoeftige  kinders.  Kerkraad 
besluit  om  met  nachtmaal  een  colekte  te  vraag  aan  de  gemeente.’  Op  die  ge- 
meentevergadering  van  27  Januarie  1934  word  besluit  om  na  afloop  van  die 
vergadering  by  die  deure  te  kollekteer. 

Uit  die  notules  is  dit  duidelik  dat  die  staat  en  kerk  saamgewerk  het  om  hierdie 
probleem  van  armoede  en  werkloosheid  op  te  los.  Net  die  Nederduits 
Gereformeerde  Kerk  is  egter  deur  die  regering  genader  en  daarom  besluit  die 
kerkraad  van  die  Nederduitsch  Hervormde  Kerk  van  Wolmaransstad  ‘...  om 
een  brief  dadelik  te  schryf  aan  de  regering  oor  die  skema  van  samewerking 
tussen  kerk  en  staat  dat  de  regering  alleen  de  verenigde  kerkeraad  nader  voor 
die  probleem  van  armoede  en  werkloosheid.’  Uit  die  verdere  notules  kom  die 
saak  egter  nie  weer  ter  sprake  nie  en  is  die  vermoede  dat  die  gemeente  op  sy  eie 
barmhartigheidsdiens  bly  verrig  het. 

DEEL  II 

Voortgaande  Evangeliebediening  en  gemeentebou 
HOOFSTUK  1 

TYDPERK  1957  - 1964 

Ds  CJ  Labuschagné  A>rK 

Nadat  ds  Van  Wyk  te  kenne  gegee  het  dat  hy  die  beroep  na  die  gemeente 
Wonderfontein  aangeneem  het,  is  daar  besluit  om  dadelik  ’n  beroep  uit  te 
bring.  Na  vele  pogings  wat  onsuksesvol  was,  word  proponent  CJ  Labuschagne 
beroep.  Na  ’n  positiewe  antwoord  is  ’n  groot  ontvangs  vir  die  nuwe 
pastoriepaar  gereel. 

In  Die  Hervormer  van  September  1957  berig  PJ  Rossouw  soos  volg  oor  hier- 
die  gebeure:  “Na  ons  agt  maande  vakant  was,  kan  ons  op  Vrydag  11  Januarie 
1957  weer  ’n  eie  pastoriepaar  ontvang  in  die  persone  van  ds  en  mev  CJ 
Labuschagne.  Vrydagaand  was  die  onthaal  in  die  stadsaal,  Saterdagmiddag  is 
die  ordening  waargeneem  deur  ds  BJ  van  Staden  en  Sondagoggend  het  ds 
Labuschagne  sy  intreepreek  gelewer.” 

Intussen  het  die  fondse  goed  gevorder  om  die  bedrag  wat  nog  verskuldig  was 
op  die  nuwe  kerkgebou,  te  vereffen.  Ook  hieroor  berig  Die  Hervormer  van 
September  1957  die  volgende:  “Op  Vrydag  12  April  het  ons  weer  ons  gewone 
Aprilbasaar  gehou  en  die  aand  is  £266  (R532)  ingesamel.  Op  Saterdag  20  April 
het  ons  na  die  voorbereidingsdiens,  gemeentevergadering  gehad,  waarby  die 
kassier  die  finansiele  verslag  voor  die  gemeente  gele  het.  Uit  die  verslag  het 
geblyk  dat  die  gemeente  se  finansiele  toestand  gesond  is  en  dat  daar  nog  maar 
£4500  (R9000)  verskuldig  is  op  die  kerkgebou.  Die  gemeente  hoop  om  hierdie 
skuld  nog  voor  die  end  van  vanjaar  af  te  betaal”. 


Vlnr. : Ds  en  mev  JC  Labuschagne  saam  met  egpaar  Johannes  en  Alida 
Pretorius.  Die  bruid  is  die  dogter  van  wyle  oudl  Jan  Visser. 

Op  20  April  1957  word  ’n  gemeentevergadering  gehou.  Die  voorsitter,  ds  CJ 
Labuschagne  deel  die  vergadering  mee  dat  die  Algemene  Kerkvergadering 
besluit  het:  dat  susters  voortaan  ook  mag  stem  in  gemeentevergaderings. 

Susters  sal  egter  nie  as  ouderlinge  en  diakens  gekies  mag  word  nie.  By 
Nagmaalvierings  is  dit  besluit  dat  broeders  en  susters  gelyktydig  mag  aansit.’ 
Alles  word  sonder  teenspraak  deur  die  gemeente  aanvaar. 

Vir  die  eerste  keer  na  ds  Storm  se  vertrek  verskyn  daar  weer  in  April  1958  ’n 
gemeenteblad.  Hierdie  keer  het  die  gemeenteblad  maandeliks  verskyn  en  net 
vir  die  gemeente  Wolmaransstad.  PJ  Rossouw  skryf  soos  volg  in  Die  Her- 
vormer  van  November  1958  oor  hierdie  maandblad:  ‘Aan  die  begin  van  April 
het  die  gemeente  van  Wolmaransstad  die  eerste  uitgawe  van  ons  plaaslike  ge- 
meenteblad  ontvang,  wat  maandeliks  verskyn.  Die  buiteblad  het  ’n  pragtige 
groot  wapen  van  ons  kerk  op,  geteken  deur  ’n  kunstenaar  in  ons  distrik.’  Hier- 
die  gemeenteblad  sou  in  die  dienstyd  van  ds  de  Lange  nog  gereeld  maandeliks 
verskyn  het. 

Na  twee  jaar  in  die  gemeente  ontvang  ds  Labuschagne  in  November  1958  ’n 
aanstelling  by  die  Universiteit  van'  Pretoria,  as  junior  lektor  in  semitiese  tale. 
Gedurende  ds  Labuschagne  se  verblyf  in  die  gemeente  is  die  kerkskuld  alles 
vereffen. 


Die  Kerkraad  met  die  vertrek  van  ds  en  mev 

Labuschagne 

Voor  vlnr.:  DA  Renke,  LC  van  der  Westhuizen,  AJ  van  der  Merwe,  JP 
Koekemoer,  Dr  JC  Lahuschagne,  GP  Rossouw,  MJJ  van  Vuren,  FG  Basson. 
2de  ry  vlnr.:  GP  Labuschagne,  DA  Pretorius,  NJ  Jooste,  BG  Koekemoer,  JC 
Combrink,  MG  de  Beer,  PA  le  Roux,  BJ  Badenhorst,  J van  Rensburg,  PJ 
Rossouw,  TJ  Kotzee,  JC  van  Staden,  JA  Visser,  JH  Fouche,  HD  Kotze,  A 
Britz,  RJ  Hudson,  JP  Badenhorst,  M du  Toit,  AJ  Grobler. 

Heelagter:  HJ  Lubbe  en  JH  Claase 

Heelvoor  vlnr.:  PS  Geldenhuis,  BPH  Badenhorst,  J van  Rensburg,  PNJ  van 
Rensburg,  IJ  Gouws,  P Botes. 

Ds  JC  de  Lange 


Op  6 Desember  1958  is  ds  JC  de  Lange  as  herder  en  leraar  berofcp.  Ds  De 
Lange  word  op  7 Februarie  1959  in  die  gemeente  bevestig  en  lewer  op  8 
Februarie  sy  intreepreek. 

Op  ’n  kerkraadsvergadering  gehou  op  18  April  1959,  word  besluit  om  te  begin 
met  ’n  kerksaalboufonds.  Ouderling  MJJ  van  Vuren  bied  ’n  standplaas  aan  vir 
hierdie  doel,  aangrensend  aan  die  kerkgrond,  met  die  voorwaarde  dat  binne 
twee  jaar,  met  die  bou  van  ’n  kerksaal  begin  sal  word. 

Op  24  Oktober  1959  kies  die  gemeente  die  volgende  persone  as  boukommissie 
van  die  kerksaal:  Ds  JC  de  Lange,  PJ  Rossouw,  J Olivier,  T de  Lange,  FG 
Basson,  MJJ  van  Vuren,  DA  Pretorius,  GJ  Koekemoer  en  DJ  Rossouw.  Later 
het  die  broeders  G J Koekemoer  en  DJ  Rossouw  bedank  en  is  JP  Koekemoer  en 
JH  Fouche  in  hulle  plekke  gekies.  Die  sustersvergadering  het  ook  vier  susters 
benoem:  Mev  ds  De  Lange,  mev  A van  Vuren,  mev  Tokkie  Fouche  en  mev  C 
Pretorius. 

Om  die  boufonds  vir  die  kerksaal  aan  te  vul  word  onder  andere  op  ’n 
kerkraadsvergadering  van  17  Oktober  1959  besluit,  om  ’n  spesiale 
Kersgeskenk-kollekte  te  hou. 

Op  29  Oktober  1960  deel  ds  De  Lange  die  gemeente  mee  dat  die  fonds  nou  op 
£5189  (R 10  378)  staan  en  dat  ten  minste  £8000  (R16  000)  byeen  gebring  moes 
word  alvorens  ’n  begin  met  die  bou  van  die  saal  gemaak  kan  word.  Ouderling 
MJJ  van  Vuren,  die  skenker  van  die  grond  waarop  die  kerksaal  gebou  moes 
word,  het  ingewillig  om  nog  een  jaar  uitstel  te  gee  aan  sy  voorwaardes. 


Vlnr.:  Johann,  mev  S de  Lange,  ds 
JC  de  Lange  en  Itha 

Op  18  November  1961  rapporteer  ds  De  Lange  aan  die  gemeente  dat  die 
boufonds  nou  op  £7500  (R1 5 000)  staan.  Ds  De  Lange  deel  die  vergadering  ook 
mee  dat  die  NHSV  £1000  (R2000)  het  en  dat  die  gemeente  ook  ’n  bemaking 
van  wyle  Carl  Lindenberg  van  £1000  (R2000)  ontvang  het.  Die  gemeente 
beskik  nou  oor  ’n  totaal  van  £9500  (R19  000).  Opdrag  word  aan  die  boukom- 
missie  gegee  om  tenders  te  vra  vir  die  werk  en  met  die  volgende  vergadering 
verslag  te  doen. 

Op  18  Augustus  1962  neem  die  gemeente  die  tender  van  die  firma  Jan  Fok- 
kens  aan,  vir  die  bedrag  van  R45  970  en  gee  aan  die  boukommissie  die  opdrag 
om  dadelik  te  begin  bou.  Die  gemeente  gee  ook  goedkeuring  om  ’n  lening  van 
R28  000  by  Santam  aan  te  gaan. 

Op  5 Oktober  1962  word  die  eerste  sooi  gespit  en  op  16  Februarie  1963,  na  die 
voorbereidingsdiens,  word  die  hoeksteen  deur  ds  De  Lanee  eele. 

’n  Paar  maande  later  is  die  kerksaal  ingewy.  Die  Hervormer  van  Oktober 
1963  berig  soos  volg  oor  die  inwyding  van  die  kerksaal: 

“Die  ingebruikneming  van  die  saal  was  ook  vir  die  gemeente  ’n  besondere 
geleentheid,  toe  hulle  aan  die  enigste  gemeentelid  wat  tot  sover  predikant 
geword  het,  nl  dr  LM  le  Roux,  ’n  huldebetuiging  kon  gee.  Dit  was  vir  die  ge- 
meente  voorwaar  ’n  voorreg  om  ’n  persoon  op  wie  hulle  baie  trots  is,  onder 
hulle  te  hê.  Dr  LM  le  Roux  het  voorts  op  ’n  skitterende  wyse  die  inwydingsrede 
gelewer. 

“Die  Konservatorium  vir  musiek  en  mnr  Hendrik  Vermooten  het  die  ope- 
ningskonsert  met  sang,  musiek  en  filmvertoning  gehou.  Die  gemeente  bly  hulle 
dankbaar  vir  hulle  optrede  en  het  die  program  baie  geniet. 

“Nou  staan  die  saal  klaar.  Dit  is  ’n  uitgemesselde  getuienis  van  harde  werk  en 
van  innige  dankbaarheid.  Daarin  het  elke  gemeentelid  sy  of  haar  stene 
gemessel.  Daarin  het  elke  vergadering  en  groep  sy  deel  bygedra.  Die  Kerkraad, 
NHSV,  Sondagskool  en  Jeugvereniging  het  elkeen  hulle  deel  gedoen.” 

Na  vyf  en  ’n  halwe  jaar  in  die  gemeente  neem  ds  De  Lange  ’n  beroep  aan  en 
op  Sondag  21  Junie  1964  hou  hy  sy  afskeidspreek  in  die  gemeente. 


Die  saal  gebou  gedurende  1963  onder  leiding  van 
ds  JC  de  Lange. 

HOOFSTUK  2 


Tydperk  1965  - 1968 


Ds  HR  Visser 

Na  die  vertrek  van  ds  De  Lange  het  die  kerkraad  baie  beroepe  uitgebring 
voordat  hulle  ’n  predikant  sou  kry.  Eers  met  die  elfde  beroep  wat  op  30  Maart 
1965  op  ds  HR  Visser  uitgebring  is,  was  daar  sukses.  Ds  Visser  word  op  22  Mei 
1965  in  die  gemeente  bevestig. 

Gedurende  sy  dienstyd  in  die  gemeente  word  vir  die  eerste  keer  gesing  na  die 
lees  van  die  Wet  en  die  Belydenis.  Op  ’n  kerkraadsvergadering  van  5 Junie 
1965  word  daar  besluit:  ‘Die  vergadering  aanvaar  die  vorm  van  erediens  soos 
deur  die  ringsvergadering  voorgestel  en  besluit  om  Gesang  59:1 1 te  sing  na  die 
lees  van  die  Wet  en  Gesang  80:6  na  die  geloofsbelydenis  vanaf  1 Augustus 


1965.’ 


Ds  HR  Visser 


Op  dieselfde  vergadering  word  ook  besluit  dat  die  gemeenteblad  wat 
maandeliks  uitgegee  is,  in  die  toekoms  net  kwartaalliks  sal  verskyn  en  dat  dit 
die  verantwoordelikheid  van  die  wyksouderling  sal  wees  om  dit  self  af  te  lewer. 
Ds  Visser  se  verblyf  in  die  gemeente  was  nie  baie  lank  nie,  want  in  November 
1965  word  hy  beroep  as  die  eerste  voltydse  kapelaan  by  die  Polisiekollege  in 
Pretoria  en  aanvaar  die  aanstelling. 

Ds  CJA  Simpson 

Op  4 Desember  1965  beroep  die  kerkraad  proponent  CJA  Simpson.  Ds  Simp- 
son  aanvaar  die  beroep  en  word  op  22  en  23  Januarie  1966  in  die  gemeente  ont- 

vang  en  bevestig. 

Op  die  eerste  kerkraadsvergadering  wat  ds  Simpson  op  29  Januarie  lei,  word 
onder  andere  die  volgende  besluite  geneem.  Ten  opsigte  van  die  onderrig  van 
die  finalejaar  katkisante  word  daar  die  volgende  besluit:  ‘Die  katkisante  sal 
voortaan  op  Woensdagmiddae  by  die  hoerskool  wees  vanaf  4 tot  5 nm,  op 
Sondae  bly  dit  soos  in  die  verlede  en  die  aanneme  sal  teen  die  einde  van  die  jaar 
geskied.”  Ekstra  onderrig  sou  dus  voortaan  aan  die  finalejaar  katkisante  gegee 
word,  bo  en  behalwe  die  onderrig  op  Sondae.  Die  voorsitter,  ds  Simpson,  doen 
verder  ook  ’n  beroep  op  die  vergadering  om  met  alle  eredienste  en  vergaderings 
amptelik  geklee  te  wees. 

Op  ’n  kerkraadsvergadering  gehou  op  30  Julie  1966  word  daar  ook  besluit: 
"...  om  voortaan  in  die  aand  ’n  kort  samevatting  van  die  Wet  en  die  Belydenis 
van  Nicea  te  lees.” 

Na  75  jaar  van  bestaan  en  met  so  ’n  ryke  geskiedenis,  kon  dit  ook  nie  anders 
nie.  In  die  jaar  1967  vier  die  gemeente  Wolmaransstad  dan  ook  sy  75  jaar  van 
bestaan.  ’n  Pragtige  feesprogram  is  beplan  deur  die  reelingskomitee  bestaande 
uit:  Ds  CJA  Simpson  (voorsitíer),  oudl  PJ  Rossouw  (sekretaris),  oudl  JH 
Fouche,  HJ  van  Rensburg,  mev  MG  Koekemoer,  mev  B Lubbe  en  mev  W 
Simpson. 

Gedurende  19  tot  23  April  1967  vier  die  gemeente  Wolmaransstad  met  groot 
dankbaarheid  fees.  Alhoewel  die  gemeente  met  groot  dankbaarheid  kan 
terugkyk  op  alles  wat  die  75  jaar  deur  die  genade  van  die  Heer  van  die  Kerk 
voltooi  en  bereik  is,  het  die  gemeente  voortgegaan  met  dieselfde  ywer  as  die 
eerste  75  jaar.  Op  ’n  kerkraadsvergadering  gehou  op  22  April  1968:  ‘...  word 
gevra  dat  die  broeders  sal  nadink  oor  die  bou  van  ’n  pastorie,  wat  dan  later 
bespreek  sal  word.’ 


Ds  en  mev  CJA  Simpson  met  die  tweeling. 

HOOFSTUK  3 


TYDPERK:  1969  - 1992 


Ds  JF  Mouton 

Op  9 Februarie  1969  word  ds  JF  Mouton  as  herder  en  leraar  van  die  gemeente 
beroep  en  word  hy  gedurende  Maart  1969  in  die  gemeente  ontvang. 

Nuwe  Pastorie 

Intussen  is  daar  by  die  Raad  van  Finansies  aansoek  gedoen  om  magtiging  vir 
die  bou  van  ’n  pastorie.  Met  ’n  gemeentebasaar  op  24  Oktober  1969  is  tussen 
R1  800-00  en  R1  900-00  ingebring  en  tydens  ’n  kerkraadsvergadering  op  27 
Oktober  1969  word  besluit  om  die  bestaande  pastorie  vir  R10  000-00  aan  mnr 
JJ  Lynch  te  verkoop.  Hierdie  gelde  het  die  kerkraad  in  staat  gestel  om  al  die 
skuld  op  die  kerksaal  af  te  betaal.  Daar  word  ook  besluit  om  dadelik  te  begin 
met  die  bou  van  ’n  nuwe  pastorie,  sodra  al  die  dokumente  in  orde  is. 

Vroeg  in  die  nuwe  jaar,  op  18  Januarie  1970,  word  ’n  lening  van  R25  000-00 
deur  die  kerkraad  goedgekeur  en  op  31  Januarie  besluit  die  kerkraad  om  die 
hoeksteen  van  die  ou  pastorie  uit  te  haal  en  te  bewaar  in  die  kerkmuseum  of 
kerksaal  saam  met  die  ou  kerk  se  hoeksteen.  Die  hoeksteen  van  die  ou  pastorie 
is  toe  nooit  verwyder  nie.  Advies  wat  ingewin  is,  het  daarop  gedui  dat  die  ver- 
wydering  van  die  steen  die  bouwerk  sou  verswak. 

’n  Paar  dae  later,  op  7 Februarie  1970,  net  na  die  voorbereidingsdiens,  word 
die  eerste  sooi  gespit  en  is  daar  met  alle  erns  begin  met  die  bou  van  die  nuwe 
pastorie.  Nog  in  dieselfde  jaar  is  die  pastorie  voltooi  - een  van  die  pragtigste 
pastorië  van  sy  tyd. 


Ds  en  mev  JF  Mouton 

Die  vierde  pastorie  gebou  in  die  dienstydperk  van  ds  Mouton 


Kategese 

Die  onderrig  en  opvoeding  van  die  gemeentekinders  in  die  Woord  van  God, 
blyk  nog  altyd  vir  die  gemeente  van  Wolmaransstad  ’n  prioriteit  te  gewees  het. 

Dat  die  kerkraad  en  veral  die  ouderlinge  hulle  opsigtaak  ten  opsigte  van 
kategese  besef  het  en  daarby  betrokke  was,  blyk  onder  andere  uit  ’n  kerkraads- 
besluit  van  18  Januarie  1969  rakende  die  finalejaar  katkisante.  As 
katkisasiemeesters  vir  1969  word  ouderlinge  JH  Fouché,  BG  Koekemoer  en  PJ 


Katkisasiemeesters 


Voor  vlnr.:  Ds  AAJ  Swart,  MJ  Koekemoer,  PJ  Rossouw,  HJ  de  Beer. 
Agter  vlnr.:  GJC  Visser,  BGM  van  Wyk. 

Rossouw  verkies.  Hierdie  katkisasiemeesters  sou  vir  agt  jaar  die  finalejaar 
kategese  hanteer  het,  totdat  ouderling  BG  Koekemoer  in  1976  ernstig  siek 
geword  het  en  ouderling  MJ  Koekemoer  in  sy  plek  verkies  is.  In  1980  is  ouder- 
ling  JH  Fouché  oorlede  en  is  ouderling  HJ  de  Beer  in  sy  plek  verkies.  Tans  is 
dit  ouderlinge  PJ  Rossouw,  MJ  Koekemoer  en  HJ  de  Beer  wat  steeds  as 
kategete  optree  vir  die  finalejaar  katkisante  saam  met  die  predikant.  BGM  van 
Wyk  behartig  reeds  vir  baie  jare  die  volwasse  katkisante  terwyl  ouderling  GJC 
Visser  ook  later  verkies  is  om  ouderling  Van  Wyk  behulpsaam  te  wees.  Ook  die 
verslae  van  die  katkisasiekommissie  aan  die  einde  van  elke  jaar  en  die  besluite 
wat  die  kerkraaad  daaromtrent  geneem  het,  wys  daarop  dat  die  kerkraad  veral 
met  die  finalejaar  katkisante  dit  ernstig  bedoel  het.  Gedurende  die  tydperk 
1969  -1978  was  daar  gevalle  wat  nie  toegelaat  is  om  belydenis  van  geloof  in  die 
betrokke  jaar  af  te  lê  nie. 

Saak  rakende  ds  Mouton 

Tydens  ’n  kerkraadsvergadering  op  26  Julie  1975  word  ’n  persoonlike  pro- 
bleem  van  ds  Mouton  vir  die  eerste  keer  onder  die  kerkraad  se  aandag  gebring. 
Dat  dit  ’n  moeilike  situasie  was,  is  goed  te  begryp.  Die  kerkwet  volgens  bepa- 
ling  100  het  egter  bepaal  dat  ‘...die  Kerkraad  oor  die  lidmate  en  die  ampsdraers 
van  die  gemeente’  die  kerklike  opsig  moes  uitoefen. 

’n  Paar  maande  later  is  die  probleem  deur  die  kerkraad  verwys  na  die 
ringskommissie.  Die  ringskommissie  asook  die  Kommissie  van  die  Algemene 
Kerkvergadering  het  aan  hierdie  probleem  aandag  gegee.  Dat  hierdie  probleem 
van  ds  Mouton  spanning  tussen  kerkraad  en  predikant  veroorsaak  het,  is 
duidelik  in  die  kerkraadsnotules  vervat.  Gelukkig  kon  hierdie  probleem  voor 
ds  Mouton  se  vertrek  uit  die  gemeente  oorkom  word. 

Na  byna  tien  jaar  in  die  gemeente  gee  ds  Mouton  op  12  Augustus  1979  sy  af- 
skeidspreek,  nadat  hy  ’n  beroep  na  die  gemeente  Kathu  aanvaar  het. 

Ds  AAJ  Swart 

Tydens  ’n  kerkraadsvergadering  op  13  September  1979  word  ds  AAJ  Swart 
van  Klerksdorp-Oos  gemeente  beroep.  Ds  Swart  neem  die  beroep  aan  en  word 
op  Vrydag  23  November  deur  die  gemeente  ontvang. 

Ongelukkigheid  oor  grensverskuiwing 

Reeds  tydens  ds  Mouton  se  dienstyd  is  daar  in  1978  deur  die  kerkraad  van 
Makwassie  by  die  ringsvergadering  aansoek  gedoen  om  ’n  grensverskuiwing 
tussen  Wolmaransstad  en  Makwassie.  Op  versoek  van  die  ringsvergadering  kry 
die  twee  gemeentes  Wolmaransstad  en  Makwassie,  wat  betrokke  is  by  so  ’n 
grensverskuiwing,  die  opdrag  om  ’n  nuwe  grens  tussen  die  twee  gemeentes  vas 
te  stel.  Die  doel  daarmee  is  om  Makwassie  so  te  versterk  dat  ’n  predikant- 
standplaas  geskep  kon  word. 

Ds  AAJ  Swart  en  mev  HJ  Swart. 


Albei  kerkrade  van  die  onderskeie  gemeentes  Wolmaransstad  en  Makwassie 
benoem  toe  ’n  kommissie  om  die  grensverskuiwing  te  bespreek  en  te  bepaal. 
Op  ’n  kerkraadsvergadering  van  27  November  1978  word  verslag  gedoen  oor 
die  ontmoeting  tussen  die  twee  kommissies  oor  die  grensverskuiwing. 

Die  kommissies  het  eenstemmigheid  bereik  oor  die  grensverandering  en  die 
kerkraad  aanvaar  die  nuwe  grens  soos  deur  die  kommissie  voorgelê.  Die 
kerkraad  van  Makwassie  is  skriftelik  in  kennis  gestel  van  die  aanvaarde  nuwe 
grens. 

Op  15  Januarie  1979  ontvang  die  kerkraad  van  Wolmaransstad  ’n  brief  van- 
die  kerkraad  van  Makwassie,  waarin  hulle  kla  oor  onduidelikheid  rakende  die 
grenslyn  wat  die  kerkraad  van  Wolmaransstad  in  sy  brief  op  22  Desember  1978 
aan  die  gemeente  van  Makwassie  gerig  het.  Aangesien  die  twee  kommissies  die 
saak  bespreek  het  en  ooreengekom  het,  besluit  die  kerkraad  ‘...  dat  daar  niks 
in  die  brief  is  wat  onduidelik  is  nie.  Die  skriba  moet  vir  hulle  skryf  dat  ons  ver- 
wag  nou  ’n  finale  antwoord,  aangesien  hierdie  saak  al  in  Oktober  1978  moes 
afgehandel  gewees  het.’ 

Twee  maande  later,  op  Sondag  11  Maart  1979,  neem  die  kerkraad  ’n  kon- 
sistoriebesluit:  ‘Die  skriba  moet  aan  die  gemeentelede  wat  met  die  grenswysi- 
ging  afgesny  is  Makwassie  toe  amptelik  laat  weet  dat  hulle  nou  aan  Makwassie 
behoort. 

Op  die  volgende  kerkraadsvergadering  die  2de  April  1979  is  ‘..  ’n  brief  van 

die  gemeente  Makwassie  waarin  hulle  vra  om  die  lyn  weer  te  hersien  sodat  die 
plase  Vlakplaas,  Rietpan,  Hartsfontein  en  die  hele  Cyfergat  ook  by  Makwassie 
sal  val,  voor  die  vergadering’.  Daar  word  besluit  om  vir  die  gemeente 
Makwassie  te  laat  weet  dat  ons  bly  by  die  vorige  ooreenkoms  van  die  twee 
gemeentes  se  kommissies.’ 

Intussen  het  die  skriba  reaksie  ontvang  van  sommige  van  die  lidmate  wat  met 
die  grenswysiging  na  Makwassie  toe  afgesny  is.  Dat  van  hierdie  lidmate  nie 
gelukkig  was  nie,  blyk  duidelik  uit  dié  brief  wat  die  skriba  van  een  van  die  lid- 
mate  terug  ontvang  het  met  dié  aanmerking  daarop:  ‘swak,  nul  uit  tien’. 

Van  hierdie  briewe  wat  ontvang  is,  is  fotostatiese  afdrukke  gemaak  en  aan  die 
ringskommissie  asook  die  kerkraad  van  Makwassie  gestuur. 


’n  Jaar  het  intussen  verloop,  want  met  die  volgende  ringsvergadering  word 
aan  die  ringskommissie  opdrag  gegee  om  saam  met  ’n  kommissie  uit  die 
kerkraad  van  Makwassie  en  ’n  kommissie  uit  die  kerkraad  van  Wolmaransstad 
die  saak  af  te  handel. 

Op  ’n  kerkraadsvergadering  van  22  Oktober  1979  word  ’n  brief  van  die 
ringskriba,  gedateer  3 September  1979,  aan  die  kerkraad  voorgelees  waarin  die 
ringskriba  vermeld:  ‘...dat  die  ringskommissie  op  sy  vergadering  van  31 
Augustus  1979  besluit  het  om  die  grens  tussen  die  twee  gemeentes  soos  volg  te 
bepaal: 

Vanaf  die  Schweizer-Reneke/Wolmaransstad  distrikgrens  met  die  grense 
langs  tussen  Vaalboschfontein/Vlakplaas.Rietpan/Vaalboschfontein,  Riet- 
pan/Goedgedacht,Zoutpan/Goedgedacht,Kareebosch/Hollowayrust, 
Louw/Hollowayrust,  Assegai/Leeufontein,  Welgevonden/Leeufontein, 
Vaalboschfontein/Leeufontein,  Roodepoort/Wolmaransstad  dorpsgebied  tot 
by  Makwassiespruit,  met  die  Makwassiespruit  suid  tot  by  Oersonskraalgrens, 
daarvandaan  Roodepoort/Oersonskraal,  Bezuidenhoutskraal/Roodepoort  tot 
by  die  Bosmansrust  grens.’  38  Lidmate  sou  na  aanleiding  van  hierdie 
grenswysiging  by  die  gemeente  van  Makwassie  aangesny  word.  Op  ’n 
kerkraadsvergadering  van  21  Januarie  1980  word  besluit  om  hierdie  lidmate  se 
attestate  aan  te  stuur. 

Hierna  het  van  die  ontevrede  lidmate  skrywes  gerig  aan  die  Kommissie  van 
die  Algemene  Kerkvergadering.  Die  Moderamen  het  die  ontevredenes  te 
Pretoria  te  woord  gestaan.  Aangesien  grenskwessies  binne  die  bevoegdheid 
van  ringskommissies  val,  doen  die  Moderamen  aan  die  hand  dat  oorweging 
geskenk  word  aan  die  vorming  van  ’n  kombinasie  tussen  die  gemeentes 
Bosmansrust,  Wolmaransstad  en  Makwassie  met  twee  predikantstandplase.  In 
so  ’n  kombinasie  kan  die  lidmate  die  vryheid  gegee  word  om  kerklike  voor- 
regte  te  geniet  waar  hulle  wil. 

Dat  hierdie  saak  nog  lank  nie  afgehandel  was  nie,  blyk  duidelik  te  wees.  Die 
kerkraadsnotule  van  19  Oktober  1981  vermeld  dat  die  kommissies  van 
Wolmaransstad,  Bosmansrust  en  Makwassie  die  ringskommissie  ontmoet  het. 

Voor  vlnr.:  BGM  van  Wyk,  GJC  Visser,  HJ  de  Beer,  MJ  Koekemoer,  ds  AAJ  Swart,  MW  Koekemoer,  PJ  Rossouw, 
GP  Rossouw,  HJ  Weyers. 

Tweede  ry  vlnr.:  HJ  Jacobs,  LS  van  d'er  Linde,  AC  Swanepoel,  PJJ  van  Vuuren,  J Steyn,  GJ  Visser,  GHC  van  Lill, 
GS  Rossouw,  PJ  Roodt,  HEP  Kotzee,  N Visser. 

Agter  vlnr.:  J Claase,  AKJ  Rossouw,  MSJ  van  Vuren,  FJ  Rossouw,  LJ  Fouché,  FGF  Jordaan. 


Die  Kategete  1991 

Van  links  na  regs. 

Voor:  HJ  de  Beer,  MJ  Koekemoer,  ds  AAJ  Swart,  PJ  Rossouw,  GJC 
Visser,  LJ  Fouché. 

Agter:  HC  Crafford,  FJ  Rossouw,  HE  Rossouw,  AE  Botha,  CE  Hud- 
son,  MMJ  Holtzhausen,  MMC  van  der  Westhuizen,  HM  Rossouw,  ME 
Muller. 

Heelagter:  HEP  van  der  Westhuizen,  CPJ  Roos  en  AKJ 
Rossouw(Hoof). 

Die  kommissie  van  Wolmaransstad  was  nie  te  vinde  vir  ’n  kombinasie  met 
twee  standplase  nie.  Bosmansrust  was  ook  nie  daarvoor  te  vinde  nie.  Hulle 
meen  dat  die  voortbestaan  van  die  gemeente  in  gedrang  kom. 

Hieruit  wil  dit  tog  voorkom  asof  baie  van  die  lidmate  nie  bereid  was  om  by 
die  gemeente  van  Makwassie  in  te  skakel  nie.  Moontlik  om  sentimentele  redes, 
want  van  hierdie  families  is  vir  ’n  paar  geslagte  al  deel  van  die  gemeente 
Wolmaransstad.  Van  hierdie  lidmate  is  ook  die  nageslag  van  stigterslede  van 
die  gemeente.  Moontlik  het  van  hierdie  lidmate  ook  gereken,  aangesien 
Wolmaransstad  die  dorp  is  waar  hulle  nog  altyd  hulle  besigheid  doen  en  waar 
hulle  kinders  op  skool  is,  dat  hulle  ’n  sterker  verbintenis  met  die  dorp 
Wolmaransstad  het  en  dat  hulle  eerder  graag  deel  van  die  gemeente 
Wolmaransstad  sou  wou  bly. 

Uit  die  kerkraadsnotule  van  19  Oktober  1981  wil  dit  voorkom  asof  die 
beplanning  vir  ’n  grensverskuiwing  terug  was  by  stap  een,  omdat  daar  gepraat 
word  van  ’n  kombinasie  met  twee  standplase.  Die  gemeentes  Wolmaransstad 
en  Bosmansrust  is  egter  nie  te  vinde  vir  so  ’n  kombinasie  nie.  Dit  is  natuurlik 
heeltemal  te  verstane,  want  uit  die  geskiedenis  het  albei  hierdie  gemeentes  baie 
geleer. 

Die  saak  rakende  die  grensverskuiwing  tussen  die  gemeentes  Wolmaransstad 
en  Makwassie  waartydens  die  kommissies  van  Wolmaransstad,  Bosmansrust 
en  Makwassie  asook  die  ringskommissie  bymekaar  was,  het  gelei  tot  die 
volgende  besluit:  ‘...  dat  Makwassie  baie  toeskietlik  moet  wees  as  van  die 
mense  wat  afgesny  is,  toestemming  vra  om  by  die  gemeente  Wolmaransstad  te 
bly.’ 

Hieraan  het  die  gemeente  van  Makwassie  gehoor  gegee,  want  tydens  ’n 
kerkraadsvergadering  van  27  Mei  1985  word  die  volgende  genotuleer:  ‘Daar  is 
verneem  dat  gemeente  Makwassie  die  lidmate  wat  ontevrede  is  met  die 
grensverskuiwing  en  nie  tevrede  is  in  Makwassie  gemeente  nie,  se  attestate  vir 
ons  sal  terugstuur.’  Dit  het  gebeur  nadat  met  groot  erns  deur  die  kerkraad  van 
Makwassie  met  elke  geval  gehandel  is. 

Eerste  vrouediakens 

Na  die  besluit  van  die  Algmene  Kerkvergadering  dat  dames  ook  in  die  amp 
van  diaken  en  ouderling  kan  dien,  het  die  gemeente  nie  dadelik  tot  die  verkie- 
sing  van  dames  in  die  kerkraad  oorgegaan  nie.  Dit  sou  eers  ’n  paar  jaar  daarna 
gebeur. 

In  Die  Hervormer  van  Oktober  1985  berig  ouderling  PJ  Rossouw  soos  volg 
oor  die  eerste  vrouediakens  van  die  gemeente  Wolmaransstad: 

“Toe  besluit  is  dat  dames  ook  tot  kerkraadslede  verkies  mag  word,  was  die 
gemeente  nie  oorhaastig  om  daarmee  te  begin  nie. 

“Dit  was  eers  op  10  Junie  1984  dat  daar  drie  dames  tot  diakens  verkies  is,  te 
wete  mev  SEJ  van  Vuuren,  mej  JE  Allan  en  mej  JE  Rossouw.  Op  Sondag  1 
Julie  1984  is  hulle  in  die  amp  deur  ds  AAJ  Swart  bevestig.  Hoewel  aldrie 
dames  ook  werk,  is  hulle  elke  maand  van  die  eerstes  wat  afdra. 

“Vir  ds  AAJ  Swart  was  Sondag  1 Julie  1984  ook  ’n  besondere  dag  in  sy 
predikantsloopbaan,  want  dit  was  die  eerste  keer  dat  hy  dames  as 
kerkraadslede  bevestig  het.” 


Eerste  drie  diakonesse 

Vlnr.:  Mej  JE  Rossouw,  Mev  S van  Vuuren,  J Allan. 

Nuwe  werkswyses 

Op  ’n  kerkraadsvergadering  van  27  Januarie  1986  deel  die  voorsitter,  ds 
Swart,  die  vergadering  mee  dat  hy  ‘...  met  die-eerste  diakenvergadering  drie 
diensgroepe  wil  instel.  ’n  Diensgroep  vir  bejaardes,  siekes  en  behoeftiges.’ 
Tydens  ’n  volgende  kerkraadsvergadering  op  24  Maart  1986  word  daar  gerap- 
porteer  dat  sulke  diensgroepe  wel  gestig  is. 

’n  Ander  nuwigheid  wat  tot  opbou  van  die  gemeente  gedien  het,  was  die  agen- 
da  vir  die  kerkraadsvergaderings  wat  vir  die  eerste  keer  volgens  die  kerkwet  se 
indelings  opgestel  is  en  vooraf  beskikbaar  gestel  is.  Op  so  ’n  manier  kon  die 
kerkraad  baie  beter  opsig  en  toesig  uitgeoefen  het  oor  die  verskillende  terreine 
van  gemeentewerk. 

Voortdurende  aandag  word  gegee  aan  die  verbetering  van  die  bywoning  van 
die  aanddienste.  Enige  poging  of  suggestie  wat  dui  op  afskaffing  of  afwatering 
van  die  aanddiens  word  deur  die  kerkraad  en  veral  ds  Swart  teengestaan. 
Tydens  ds  Swart  se  bediening  word  vir  die  eerste  keer  in  die  gemeente  se 
geskiedenis  ’n  begin  gemaak  met  die  aanbieding  van  Bybelstudie. 

Na  dertien  jaar  as  herder  en  leraar  van  die  gemeente  Wolmaransstad,  beleef 
ds  Swart  die  voorreg  om  saam  met  die  gemeente  haar  honderd  jaar  van  bestaan 
te  vier.  Reeds  vroeg  in  1991,  is  daar  met  groot  ywer  beplan  vir  die  eeufeesvie- 
ring  van  die  gemeente  Wolmaransstad  wat  op  26  April  1992  presies  honderd 
jaar  oud  is. 

Katkisante  3 November  1991 

Voor  vlnr.:  E Weyers,  WJ  van  Vuuren,  AJ  van  der  Westhuizen,  AFCM 
Basson,  oudl  HJ  de  Beer,  ds  AAJ  Swart,  oudl  MJ  Koekemoer,  oudlGJC 
Visser,  oudl  PJ  Rossouw,  CC  Kotzee,  MM  Wilmans,  AS  Higgs. 

Tweede  Ry  vlnr.:  N Wasserman,  HJ  Hattingh,  T Botha,  PA  van  de 
Putte,  HA  Meyer,  C Koekemoer,  AC  Koekemoer,  J Jacobs,  EP  Harm- 
zen,  CD  Kotzee,  T Geldenhuys. 

Derde  Ry  vlnr.:  LD  Erasmus,  G Geldenhuys,  M Engelbrecht,  JP 
Schiiltz,  HR  Scholtz,  DJ  van  der  Westhuizen,  J van  Rooyen,  JP  Botes, 
FE  Holtzhausen,  J van  der  Watt,  W Pretorius,  D Heenop,  C Levendal. 

HOOFSTUK  4 


DIE  HANTERING  VAN  DIE  KERKLIKE  TUG 
VANAF  1956  - 1992 

Gedurende  die  tydperk  vanaf  1956-1968  word  daar  in  die  kerkraadsnotules 
slegs  een  tugsaak  vermeld.  Geen  gevalle  van  owerspel  of  die  oortreding  van  die 
sewende  gebod  of  van  lidmate  wat  een  of  ander  vreemde  leer  aangehang  het, 
word  in  die  notules  van  daardie  jare  vermeld  nie.  Of  daar  glad  nie  sulke  gevalle 
was  nie  en  of  sulke  gevalle  net  nooit  genotuleer  is  nie,  kan  nie  met  sekerheid 
gese  word  nie.  Dit  is-eersj/anaf  1969  en  later  in  1979  toe  opsig  en  tug  ’n  staande 
punt  op  die  agenda  van  die  kerkraadsnotules  geword  het  dat  tugsake  meer 
genotuleer  is. 

Dit  alles  in  ag  genome,  word  daar  in  die  vefíoop^van  36  jaar,  tien  gevalle.van 
owerspel  en  twaalf  gevalle_yanjyrtreding  vandie  sewende  gebod  vermeid.  Met 
dïe  oortreding  van  die  sewendi’  gebod  is~voorhuwelikse  geslagsgemeenskap 
bedoel. 

Twee  van  die  gevalle  van  owerspel  is  onder  sensuur  geplaas,  terwyl  die  ander 
agt  gevalle  deur  ’n  kommissie  van  die  kerkraad  besoek  en  ernstig  vermaan  is. 
Uit  die  notules  is  dit  egter  nie  duidelik  hoe  lank  die  sensuur  presies  geduur  het 
nie. 

Met  die  oortreding  van  die  sewende  gebod  word  drie  gevalle  vermeld,  wat 
deur  ’n  kommissie  van  die  kerkraad  besoek  en  ernstig  vermaan  is.  Vyf  gevalle 
van  oortreding  van  die  sewende  gebod  het  self  aangemeld  by  die  kerkraad  deur 
middel  van  ’n  skrywe.  Die  ander  vier  gevalle  moes  voor  die  kerkraad  verskyn 
het,  gewoonlik  in  die  konsistorie,  waar  hulle  ernstig  vermaan  is. 

Uit  die  notules  is  dit  nie  duidelik  wat  die  norm  was,  waarom  party  gevalle 
voor  die  kerkraad  moes  verskyn  en  ander  gevalle  ’n  brief  van  skuld  en  berou 
kon  skryf  nie. 

Agt  gevalle  van  kwaaivriendskap  het  ook  in  die  tydperk  1956-1992 
voorgekom.  Behalwe  vir  drie  gevalle,  is  dit  opmerklik  dat  hierdie  probleem 
van  persoonlike  geskille,  almal  opgelos  was,  sonder  dat  verdere  tugstappe 
nodig  was.  Van  die  ander  drie  gevalle,  was  die  een  geval  eers  opgelos,  nadat  die 
spesifieke  geval  voor  die  kerkraad  verskyn  het.  Die  tweede  geval  van 
kwaaivriendskap  was  eers  opgelos,  nadat  die  aangeklaagde  voor  die  kerkraad 
verskyn  en  onder  sensuur  geplaas  was.  Die  derde  geval  het  egter  self  die  kerk 
verlaat. 

Twintig  gevalle  waar  lidmate  ’n  vreemde  leer  begin  aanhang  het,  word  in  die 
kerkraadsnotules  vermeld.  Die  meeste  van  hierdie  twintig  gevalle,  was  nadat  ’n 
kommissie  van  die  kerkraad  hulle  besoek  en  hulle  nie  gehoor  gegee  het  nie, 
gevra  om  voor  die  kerkraad  te  verskyn.  Nadat  hulle  ook  nie  gehoor  gegee  het 
aan  hierdie  oproep  van  die  kerkraad  nie,  is  hulle  onder  sensuur  geplaas  wat 
beteken  het,  dat  hulle  van  die  sakramente  ontse  was.  Dit  is  opmerklik  dat  die 

Voor  vlnr.:  I Gouws,  I van  Niekerk,  W Smit,  WHJ  Kotzee,  ds  AAJ  Swart,  CPJ  Roos,  PS  van  Tonder,  JP 
Koekemoer,  D van  Niekerk. 

Tweede  ry  vlnr.:  JH  Jooste,  /15  Crafford,  J Knoetze,  G van  Staden,  M Coetzee,  M Kotzee,  ME  Botes,  MW 
Oosthuizen,  G Swanepoel,  J Etsebeth,  GP  Barnard. 

Agter  vlnr.:  F van  der  Merwe,  D Visser,  MS  Koekemoer,  G Botes  en  P Bam. 


meeste  van  hierdie  gevalle,  weer  deur  ’n  kommissie  van  die  kerkraad  besoek 
was,  nadat  daar  steeds  nie  gehoor  gegee  was  nie. 

Drie  van  hierdie  gevalle  was  nadat  die  nodige  tugstappe  gevolg  is,  selfs  met 
die  uitspreek  van  die  ban  gewaarsku.  Uit  die  kerkraadsnotules  van  3 April 
1978  wil  dit  voorkom  asof  hierdie  drie  gevalle  wel  met  die  formulier  van  die 
ban  van  die  gemeente  afgesny  is.  ‘Dit  sal  van  die  kansel  afgekondig  word  dat 
hulle  onder  die  tug  is  en  as  iemand  binne  ’n  maand  daarna  ’n  rede  skriftelik  in- 
gedien  het  waarom  hulle  nie  met  die  formulier  van  die  ban  van  die  gemeente 
afgesny  behoort  te  word  nie,  sal  die  formulier  gelees  word  en  hulle  van  die  ge- 
meente  afgesny  word.’ 

In  die  tydperk  1956-1992  word  ook  nege  en  twintig  gevalle  vermeld  van  lid- 
mate  wat  glad  nie  eredienste  bywoon  nie.  Die  meeste  van  hierdie  lidmate  was 
deur  die  wyksouderling  asook  die  buitekerklike  kommissie  besoek.  Uit  die 
kerkraadsnotules  is  dit  duidelik  dat  die  meeste  van  hierdie  gevalle  steeds  nie  die 
eredienste  bygewoon  het,  nadat  hulle  gereeld  besoek  was  nie. 

Slegs  in  drie  gevalle  was  daar  amptelik  ’n  klag  by  die  kerkraad  gele,  waarvan 
die  een  geval  gehoor  gegee  het  en  daarna  wel  eredienste  bygewoon  het.  Die 
ander  twee  gevalle  was  opgeroep  om  voor  die  kerkraad  te  verkskyn.  Daarna 
was  sensuur,  met  ander  woorde  die  ontsegging  van  die  sakramente  op  die  een 
geval  toegepas,  omdat  daar  nie  gehoor  gegee  was  aan  die  oproep  van  die 
kerkraad  nie. 

Uit  al  hierdie  tugsake  en  probleme  is  dit  duidelik  dat  die  sake  heeltemal 
volgens  die  kerkwet  hanteer  was. 

Dit  is  egter  opmerklik  dat  heelwat  gevalle  van  tugsake  geweier  het  om  hulle  te 
onderwerp  aan  die  gesag  van  die  kerkraad,  deur  nie  op  te  daag  wanneer  hulle 
opgeroep  is  om  voor  die  kerkraad  te  verskyn  nie.  Met  so  ’n  spesifieke  geval  is 
daar  besluit  om  hom  nog  ’n  kans  te  gee  en  om  weer  met  hom  te  gaan  praat.  Ds 
CJS  van  Niekerk  wat  konsulent  was  op  daardie  stadium  het  tereg  opgemerk 
‘...  ons  skep  nou  ’n  presedent.  Enigiemand  wat  ons  in  die  vervolg  oproep  sal 
nie  opdaag  nie,  want  hulle  weet  hulle  word  nie  getug  nie.  Enige  reggeaarde  lid- 
maat  sal  gehoor  gee  as  hy  opgeroep  word.’ 

Dit  is  verder  ook  opmerklik  dat  gevalle  van  tugsake  insake  swak  ere- 
diensbywoning  minder  streng  hanteer  is  tydens  die  tydperk  1956-1992.  Van  die 
29  genotuleerde  gevalle  is  daar  slegs  teen  drie  gevalle  verdere  tugstappe 
geneem.  As  in  gedagte  gehou  word  dat  daar  met  van  hierdie  gevalle  selfs  etlike 
jare  gesukkel  word,  kan  met  reg  gevra  word  na  die  regte  benutting  van  die 
kerklike  tug  wat  een  van  die  sleutels  tot  die  Koninkryk  van  God  is. 

HOOFSTUK  5 


BARMHARTIGHEIDSDIENS  IN  DIE  GEMEENTE 
WOLMARANSSTAD  1956  - 1992 

As  daar  een  saak  is  wat  ’n  belangrike  plek  ingeneem  het  tydens  die  honderd 
jaar  van  bestaan  as  gemeente,  dan  is  dit  barmhartigheidsdiens.  Die  versorging 
van  alle  mense  in  nood  was  ook  tydens  die  tydperk  1956-1992  ’n  prioriteit  vir 
die  gemeente  van  Wolmaransstad  gewees. 

Binne  die  gemeente  word  daar  een  geval  van  gestremdheid  en  een  geval  van 
armsorg  pertinent  in  die  kerkraadsnotules  genoem.  Dat  daar  ook  nog  ander 
barmhartigheidswerk  binne  die  gemeente  gedoen  is,  blyk  onder  andere  uit  die 
verslag  oor  diakonaat  tydens  ’n  kerkraadsnotule  van  25  Maart  1991: 

‘Uit  die  finansiele  verslag  het  dit  geblyk  dat  ’n  bedrag  van  R1  895-82  in  ge- 
meenteverband  aangewend  is,  terwyl  ’n  bedrag  van  R8  138-41  na  diakonale  in- 
stansies  van  die  kerk  gegaan  het.’ 

Tydens  die  studiejare  van  vyf  seuns  uit  die  gemeente  of  seuns  wat  ’n  ver- 
bintenis  met  die  gemeente  Wolmaransstad  het,  is  daar  gereeld  donasies  gegee 
sodat  hulle  hulle  studies  kon  voltooi  en  as  predikante  in  die  kerk  kon  diens 
doen.  Die  gemeente  Wolmaransstad  het  ook  gereeld  tot  die  ringstudentefonds 
bygedra,  om  seuns  uit  die  Ring  van  Maquassi  te  help  met  hulle  studies. 

Teenoor  die  gemeenskap  van  Wolmaransstad  het  die  gemeente  nog  altyd  ’n 
oop  hand  gehad.  Dit  kan  onder  andere  gesien  word  aan  die  gereelde  bydraes 


Diakonale  Dienskomitee 

Voor  vlnr.:  MS  Koekemoer,  CG  Koekemoer, 
SM  Jacobs,  MEJ  van  Vuren. 

Agtervlnr.:  GJvan  Staden,  PS  van  Tonder,  CPJ 
Roos,  JP  Koekemoer(jr). 

aan  sommige  van  die  skole,  die  plaaslike  Kindersorgvereniging  asook  die 
Tehuis  vir  Bejaardes. 

Die  gemeente  Wolmaransstad  het  beslis  nie  net  na  binnegerig  gelewe  nie.  Uit 
die  notules  is  dit  duidelik  dat  ook  ander  gemeentes  vir  die  gemeente  van 
Wolmaransstad  saak  gemaak  het.  Aan  vyftien  ander  gemeentes  van  ons  Kerk 
is  gedurende  1956-1992  donansies  of  skenkings  gegee,  vir  die  instandhouding, 
die  restourasie  of  vir  die  bou  van  ’n  kerkgebou. 

Selfs  in  tye  wanneer  ’n  ramp  een  of  ander  deel  van  ons  l,and  getref  het,  was  die 
gemeente  van  Wolmaransstad  nog  altyd  bereid  gewees  om  ook  daar  barmhar- 
tigheidsdiens  te  verrig.  Deurkollektes  of  diakonale  fondse  is  byvoorbeeld  vir 
die  Laingsburg-ramp,  die  vloedramp  in  1988  asook  die  Welkom-ramp  in  1990 
afgestaan. 

Baie  ander  instansies  het  gereeld  skenkings  en  donasies  ontvang  nadat 
sorgvuldig  oorweging  geskenk  is  daaraan  deur  die  diakonie. 

Vanaf  1980  is  die  erediensdeurkollektes  afgesonder  vir  die  diens  van  barmhar- 
tigheid,  en  vanaf  1990  word  maandeliks  die  aanbevole  bedrae  gestuur  aan  die 
verskillende  diakonale  instansies  van  die  kerk. 

Ten  spyte  van  die  skuld  op  die  nuwe  kerkgebou  en  ander  bouprojekte  soos  die 
kerksaal,  die  nuwe  pastorie  wat  gevolg  het,  maar  ook  die  droogtes  wat  ’n  in- 
vloed  op  die  gemeente  se  fondse  gehad  het,  was  daar  steeds  gehoor  gegee  aan 
die  Bybelse  opdrag  om  barmhartigheid  te  bewys  teenoor  almal  in  nood. 


Finansiële  Kommissie  1992 

Voor  vlnr.:  JC  van  Staden,  ds  AAJ  Swart,  mev  HJ  Swart,  HJ  de  Beer, 
DCU  Treurnich. 

Agter  vlnr.:  GS  Rossouw,  JGM  Basson,  CPJ  Roos,  JP  Harmzen,  SJ 
Nel,  JP  Koekemoer(jr). 

DEEL  III 

Bouers  van  die  gemeente 


HOOFSTUK  1 

AMPSDRAERS 


Predikante 

Ds  J van  Belkum  1892-1903  konsulent 

In  Die  Hervormer  van  Mei  1984  skryf  prof  AD  Pont  die  volgende  oor  ds  Van 
Belkum:  “Ds  Van  Belkum  is  op  2 November  1851  te  Leeuwarden  in  Friesland, 
een  van  Nederland  se  noordelike  provinsies,  gebore.  Opgevoed  in  die  Old 
Burger  Weeshuis  in  sy  vaderstad  vanaf  1859,  vanwee  die  vroee  heengaan  van 
sy  ouers,  het  hy  in  1871  die  teologiese  studie  aan  die  Rijksuniversiteit  te 
Utrecht  begin.  In  1877  het  hy  predikant  in  die  Nederlandse  Hervormde  Kerk 
geword  nadat  hy  sy  doktorale  eksamen  in  die  NT-Wetenskap  afgele  het. 

“In  die  Nederlandse  Hervormde  Kerk  het  hy  moeilike  dae  geken,  want  in  die 
jare  1886-1888  het  die  afskeiding  wat  deur  dr  Abraham  Kuyper  deurgevoer  is 
in  Nederland  plaasgevind.  As  voorsitter  van  die  Provinsiale  Kerkbestuur  van 
Overijssel  moes  ds  Van  Belkum  verskillende  predikante  wat  saam  met  Kuyper 
gegaan  het,  uit  hulle  ampte  onthef.  Dit  het  terselfdertyd  meegebring  dat  ds 
Van  Belkum  hom  terdee  rekenskap  moes  gee  van  die  historiese  regte  en 
kerkregtelike  standpunt  van  die  NHK.  Dit  het  later,  in  ons  land,  meegebring 
dat  hy  met  ’n  groot  trefsekerheid  oor  die  sake  kon  oordeel. 

“Op  2 November  1890  op  sy  verjaarsdag,  het  ds  Van  Belkum  wat  toe  in  sy 
derde  gemeente,  Zierikzee,  gestaan  het,  ’n  beroep  na  die  gemeente  Rustenburg 
ontvang.  Hoewel  hy  in  Nederland  reeds  al  ’n  ^evestigde  predikant  was,  lid  van 
die  Sinode  en  allerwee  gerespekteer,  het  hy  tog  die  beroep  aangeneem.  Hy  het 
sy  besluit  as  volg  gemotiveer:  ‘Hier  in  ons  land  is  overal  gelegenheid  het 
Evangelie  te  hooren,  hier  zijn  vele  evangelie-dienaren;  ginds  zijn  er  weinige, 
ginds  hoort  men  vaak  slechts  een  maal  per  jaar  deze  heerlijke  prediking.’ 

“So  gebeur  dit  dat  ds  Van  Belkum  op  27  Mei  1891  in  Rustenburg  aangekom 
het.  Hy  het,  saam  met  ds  Goddefroy,  wat  predikant  van  Pretoria-Middelburg- 
Trichardtsfontein  was,  die  Hervormers  bearbei  wat  in  1885  nie  met  die 
kerkvereniging  saamgegaan  het  nie.  Dit  het  beteken  dat  hy  saam  met  Rusten- 
burg  ook  Zeerust-Marico  moes  bearbei,  die  kerklike  organisasie  weer  op  gang 
moes  kry  en  die  kerk  weer  moes  heropbou  volgens  die  voorwaardes  wat  die 
Algemene  Kerkvergadering  van  1888  neergele  het.  Saam  met  ds  CW  du  Toit 
van  Potchefstroom  was  ds  Van  Belkum  die  groot  herbouer  van  ons  Kerk  in 
Rustenburg,  Zeerust-Marico  en  Wes-Transvaal.” 

Ds  TFJ  Dreyer  (sr)  verwys  na  ds  Van  Belkum  as  ’n  persoon  wat  indruk 
gemaak  het.  Dit  was  nie  humorsin,  ’n  besonder  innemende  persoonlikheid  nie, 
maar  sy  opregtheid,  eerlikheid  en  warm,  groot  hart  wat  vir  hom  so  ’n  wye 
vriendekring  besorg  het.  ’n  Oppervlakkige  kennismaking  was  nie  in  sy  guns 
nie.  Hy  het  amper  die  indruk  gemaak  van  kortaf  en  selfs  ’n  bietjie  nors. 
Namate  ’n  mens  hom  beter  leer  ken  het  na  dieselfde  mate  het  ’n  mens  se 
waardering  en  hoe  agting  vir  hom  gestyg.  Hy  was  ’n  vriend  van  oud  ep  jonk, 
van  vernaam  en  gering,  van  ryk  en  arm. 

Op  26  April  1892  het  hy  die  eerste  diens  van  die  gemeente  Wolmaransstad 
gelei  te  Welverdiend,  die  plaas  van  mnr  en  mev  WC  de  Beer.  Hierdie  datum  is 
ook  die  stigtingsdatum  van  die  gemeente.  Nadat  ds  Van  Belkum  gedurende 
hierdie  tyd  in  die  gemeente  gewees  het,  staan  dit  geboekstaaf  in  Die  Hervormer 
van  Augustus  1923  dat  hy  tydens  die  Nagmaalsviering  van  22  Julie  1923  die 
eredienste  gelei  het,  en  dat  daar  groot  blydskap  was  om  hom  weer  in  die  ge- 
meente  se  midde  te  kon  gehad  het.  Hy  was  vanaf  April  1923  tot  Julie  1923  weer 
konsulent. 

Na  sy  groot  en  moeisame  arbeid  is  hy  ter  ruste  gelê  in  die  begraafplaas  van  die 
bekende  Heidelbergse  Kloof  gedurende  1933. 

Na  ds  Van  Belkum  tree  die  volgende  predikante  as  konsulente  op: 

Ds  A Murray  1903  - 1908,  ds  KT  van  den  Heever  1909  - 1916,  ds  S Vermooten 
1916  - 1918,  ds  PW  Ennis  1918  - 1920,  ds  SJ  Strydom  1920  -1923,  ds  PW  Ennis 
Januarie  1923  - April  1923,  ds  SJ  Strydom  Oktober  1923  - 1928,  ds  PW  Ennis 
1928  - 1929,  ds  PS  Grobler  1929  - 1934. 


Ds  FJZ  Booysen  (1935  - 1937) 

DS  FJZ  Booysen  was  die  eerste  vaste  predikant  van  die  gemeente 
Wolmaransstad.  Sy  en  mevrou  se  ontvangs  word  nog  goed  onthou  en  ’n  kleur- 
volle  beskrywing  daarvan  is  elders  in  die  boek  opgeneem. 

Ds  FJZ  Booysen  is  op  1 Oktober  1905  te  Knoppiesfontein  in  die  distrik 
Standerton  gebore.  Hy  matrikuleer  in  1924  aan  die  Hoërskool  Imker 
Hoogenhout,  Bethal. 

Sy  predikantsloopbaan  het  begin  met  sy  ordening  op  22  April  1932  deur  ds 
Jac  van  Belkum  te  Trichardtsfontein.  Daarna  was  hy  predikant  in  die  ge- 
meentes  Wolmaransstad  1935,  Witbank  1937,  Roodepoort  1949,  Eendracht 
1954,  Johannesburg  1960  en  Waterval  Boven  1966  tot  met  sy  emeritaat  op  23 
April  1972. 

Hy  is  in  die  huwelik  bevestig  met  Ester  Bredenkamp.  Met  sy  afsterwe  op  26 
September  1989  was  hy  en  mev  Booysen  57  jaar  getroud. 

Gedurende  ds  Booysen  se  dienstydperk  in  die  gemeente  skaf  die  gemeente  ’n 
ander  orrel  aan. 

Na  sy  vertrek  uit  die  gemeente  tree  ds  JP  van  den  Berg  op  as  konsulent  (1937 
-1938). 

Ds  JD  Storm  (1938  - 1947) 

e Jan  Dawid  Storm  is  op  14  Februarie  1905  te  Pietersburg  gebore  en  op  5 Julie 
1962  onderweg  van  Bronkhorstspruit  na  die  hospitaal  in  Pretoria  oorlede. 

In  1927  het  hy  die  matriekeksamen  afgelê,  waarna  hy  na  die  destydse  TUK  is 
vir  opleiding  as  predikant.  In  1934  word  hy  predikant  van  die  Nederduitsch 
Hervormde  Kerk  van  Afrika.  Sy  eerste  gemeente  was  Zwartruggens  en  in  April 
1938  neem  hy  ’n  beroep  na  Wolmaransstad  aan,  waar  hy  vir  nege  jaar  baie  vir 
die  gemeente  Wolmaransstad  beteken  het.  In  Oktober  1947  neem  hy  ’n  beroep 
na  Bronkhorstspruit  aan,  waar  hy  gebly  het  tot  met  sy  dood  in  Julie  1962. 
Ds  Sform  het  in  die  gemeente  Wolmaransstad  aangekom  in  ’n  tyd  van  moeilike 
ekonomiese  omstandighede.  Die  tekens  van  die  depressie  was  nog  oral  te  sien 
-die  mense  was  baie  arm.  Ten  spyte  hiervan  het  ds  Storm  hard  gewerk  en  met 
toewyding  sy  deel  gedoen  om  die  gemeente  op  te  bou.  Onder  sy  sorg  bou  die 
gemeente  ’n  nuwe  pastorie  wat  reeds  April  1939  voltooi  is.  Ook  gedurende  sy 
dienstyd  neem  die  gemeente  ’n  besluit  om  ’n  boufonds  te  stig  met  die  doel  om 
die  huidige  kerk  te  bou.  Ons  sien  dus  ten  spyte  van  die  armoede  het  hy  die  ge- 
meente  tot  groot  hoogtes  aangevoer. 

Ds  Storm  was  ’n  harde  werker  en  ’n  persoon  wat  gereeld  huisbesoek  gedoen 
het.  In  sy  dienstyd  stig  eers  Ottosdal  in  1938  en  toe  Makwassie  in  1947  van 
Wolmaransstad  af.  Hy  het  egter  steeds  hierdie  twee  gemeentes  bly  bedien.  Ds 
Storm  het  dus  op  hierdie  stadium  ’n  baie  groot  gebied  gehad  om  te  bedien. 
Behalwe  vir  sy  gemeentewerk  was  hy  ’n  paar  keer  deur  die  Kommissie  van  die 
Algemene  Kerkvergadering  afgevaardig  om  die  Hervormers  in  Angola  en 
Suidwes-Afrika  te  gaan  besoek.  In  1941  was  hy  vir  vyf  weke  en  in  1943  vir  ses 
weke  in  Suidwes-Afrika  en  in  1946  vir  3 maande  in  Angola.  Gedurende  hierdie 
tyd  moes  die  kerkraad  sy  plek  volstaan  en  is  daar  voor  die  tyd  gereël  watter 
ouderlinge  die  eredienste  sou  waarneem. 

Dat  ds  Storm  baie  geliefd  was  onder  die  Wolmaransstadters  is  nie  te  betwyfel 
nie,  want  in  Die  Hervormer  van  Oktober  1948  word  daar  geskrywe:  “Die 
kerkraad  wil  die  Bronkhorstspruit  gemeente  nou  so  stadigaan  attent  maak  dat 
ons  mense  is  van  ons  woord:  Ons  gaan  ons  predikant  maklik  weer  haal”.  Ds 
Storm  sal  altyd  onthou  word  vir  sy  jeugdige  gees  en  sy  trou  in  die  uitvoering 
van  sy  werk. 

Na  ds  Storm  se  vertrek  tree  ds  PW  Venter,  van  Klerksdorp  in  1947  - 1948  as 
konsulent  op. 


Ds  MM  Grobler  (1948  - 1951) 

Hy  is  in  Marico  gebore  en  was  op  Zeerust  in  die  skool.  Na  sy  universiteits- 
opleiding  tree  hy  in  1928  tot  die  bediening  toe  en  wel  aan  die  Oos-Rand  met  die 

pastorie  in  Brakpan.  Na  sestien  jaar  het  hy  ’n  beroep  na  Eendracht 
aangeneem.  Daarna  het  hy  die  gemeentes  Wolmaransstad,  Bulawayo  en  East 
Lynne  te  Pretoria  bedien. 

Hy  is  getroud  met  mej  Bosman  uit  die  Ventersdorpse  wêreld.  Hy  het 
uitgeblink  deur  die  trou,  volharding  en  die  toewyding  waarmee  hy  sy  werk  ver- 
rig  het. 

Na  ’n  groot  operasie  en  ’n  lang  siekbed  is  ds  MM  Grobler  op  7 Maart  1964  op 
64-jarige  leeftyd  oorlede. 

Gedurende  sy  dienstydperk  geniet  die  fondsinsameling  vir  die  nuwe 
kerkgebou  baie  aandag.  Ds  PW  Venter  word  weer  vanaf  1951  - 1952  kon- 
sulent. 


Ds  PARC  van  Wyk  (1951-1956) 

Ds  PM  Smith  skryf  in  Die  Hervormer  soos  volg  oor  ds  van  Wyk: 

“Ds  Petrus  Andries  Roelof  Cornelis  van  Wyk  is  op  23  Junie  1917  naby 
Marikana  gebore. 

“Sy  skoolopleiding  het  hy  aan  die  President  van  Rensburg  Laerskool  en 
Hoërskool  Rustenburg  ontvang. 

“Vir  vier  jaar  het  hy  in  die  staatsdiens  gewerk  voordat  hy  in  1940  by  die 
Universiteit  van  Pretoria  sy  studie  as  predikant  begin  het . Hy  het  sy  teologiese 
studies  in  1945  voltooi.  Gedurende  sy  studietyd  was  hy  voorsitter  van  die 
teologiese  vereniging  “Van  der  Hoff”. 

“Op  19  Januarie  1946  is  hy  in  Vliegepoort-gemeente  georden.  Daarna  is  hy 
op  20  April  1946  met  Magdalena  Johanna  du  Plessis  getroud.  Twee  kinders  is 
uit  die  huwelik  gebore,  waarop  vyf  kleinkinders,  waaronder  ’n  tweeling, 
gevolg  het. 

“Saam  het  die  egpaar  gedien  in  Belfast-kombinasie,  Wolmaransstad, 
Carletonville,  Bergsig,  Losberg  en  Rustenburg  waar  ds  Van  Wyk  op  6 Julie 
1986  emeritaat  aanvaar  het. 

“In  kerk  en  gemeenskap  het  hy  sy  plek  vol  gestaan  soos  blyk  uit  die  feit  dat  hy 
voorsitter  was  van  die  Raad  vir  Maatskaplike  Vraagstukke,  vir  25  jaar  voorsit- 
ter  en  ondervoorsitter  van  die  Raad  vir  Kategese,  ondervoorsitter  van  die  Raad 
vir  Bybelverspreiding  en  lid  van  die  Kommissie  vir  die  nasien  van 
kategesehandboeke.  Ook  in  ringsverband  was  hy  voorsitter  in  twee  en  skriba  in 
twee  ringe.  Op  onderwysgebied  het  hy  in  skoolrade,  beheerrade  en 
skoolkomitees  as  voorsitter,  ondervoorsitter  en  gewone  lid  gedien.  Hy  was 
voorsitter  van  vyf  Geloftefeeskommissies. 

“Ds  van  Wyk  sal  altyd  onthou  word  vir  sy  intense  erns,  maar  afgewissel  met 
’n  heerlike  skaterlag.” 

Gedurende  ds  Van  Wyk  se  verblyf  in  die  gemeente  is  die  huidige  kerkgebou 
opgerig. 

Ds  CJ  Labuschagné  (1957  - 1959) 

Ds  Labuschagné  is  gedurende  1957  as  predikant  van  die  gemeente  georden. 
Na  ’n  tydperk  van  getroue  en  toegewyde  dienswerk  word  hy  lektor  aan  die 

I 


Ds  JC  de  Lange  (1959  - 1964)  ^ 

Prof  JP  Oberholzer  skryf  soos  volg  oor  hierdie  vroeëre  predikant  van  die  ge- 
meente: 

“Op  10  April  1991  het  ds  JC  de  Lange,  skriba  van  die  Algemene 
Kerkvergadering  emeritaat  aanvaar.  Daarmee  is  ’n  pragtige  dienstyd  van  36 
jaar  tot  afsluiting  gebring.  In  die  gemeentes  waar  hy  gedien  het  en  in  die  Kerk 
as  geheel  was  daar  steeds  en  is  daar  nog  hoë  waardering  en  dankbaarheid  vir  sy 
gesindheid  en  werk.  Coen  de  Lange  is  ’n  dinamiese,  gebalanseerde,  toegewyde 
mens  vir  wie  die  kerklike  wêreld  altyd  prioriteit  geniet  het.  Dit  het  hom  nie 
verhinder  om  ook  aktief  te  wees  op  die  vlak  van  onderwys,  kultuur  en  plaaslike 
ontwikkeling  nie.  Gebore  en  gedoop  in  die  Gemeente  Trichardsfontein  waar  sy 
vader  lank  ouderling  en  voorsinger  was,  later  verhuis  na  Marble  Hall  waar  hy 
eintlik  sy  jeugjare  deurbring,  tree  hy  tot  die  bediening  toe  op  10  April  1954  in 
Wonderboompoort.  Daarna  volg  Turffontein,  Wolmaransstad  en  Witfontein. 
In  1981  aanvaar  hy  die  beroep  na  die  evangelisasiestandplaas  in  die  Pretoria- 
Pretoria-Suid-kombinasie  waar  hy  arbei  tot  in  1986  toe  die  skribaat  van  die 
Algemene  Kerkvergadering  ’n  voltydse  pos  geword  het.  As  skriba,  deeltyds  en 
voltyds,  het  hy  diens  gelewer  aan  die  hele  kerk  en  was  hy  in  baie  opsigte  herder 
van  die  hele  kerk.  Hy  gaan  gelukkig  voort  as  lid  en  voorsitter  van  die  Raad  van 
Finansies  en  sal  die  pastorale  hulpdiens  in  Wonderboompoort  voortsit.  Ons 
wens  hom  en  sy  eggenote  ’n  geseënde  emeritaatstyd  toe.  Die  van  ons  wat  saam 
met  hom  in  die  Kommissie  en  in  die  Raad  van  Finansies  gedien  het,  sal  dit  as  ’n 
groot  voorreg  onthou.” 

Onder  leiding  van  ds  De  Lange  is  die  pragtige  en  doelmatige  kerksaal  gebou 
wat  so  ontwerp  is  dat  dit  aanpas  by  die  bestaande  kerkgebou. 

Ds  HR  Visser  (1965) 

Gedurende  ds  Visser  se  dienstydperk  in  die  gemeente  Wonderboompoort  was 
onderhandelinge  aan  die  gang  wat  sou  uitloop  op  die  aanstelling  van  die  eerste 
kapelaan  van  die  Ned  Hervormde  Kerk  vir  die  Suid-Afrikaanse  Polisie.  Ds 
Visser  sou  daarvoor  afgesonder  word.  Hierdie  onderhandelinge  was  aan- 
vanklik  nie  suksesvol  nie.  Na  die  aanvaarding  van  die  beroep  na 
Wolmaransstad  het  daar  weer  verdere  verwikkelinge  gekom  wat  meegebring 
het  dat  ds  Visser  na  ’n  verblyf  van  agt  maande  in  die  gemeente,  beroep  is  as 
kapelaan,  welke  beroep  hy  hom  laat  welgeval  het. 

Hy  is  op  12  Februarie  1955  georden  as  predikant  en  bedien  die  gemeentes  Tza- 
neen,  Arusha,  Umtali,  Wonderboompoort  en  Wolmaransstad.  Hy  word  hier- 
na  polisiekapelaan  en  in  1977  Hoofdirekteur  Diens  van  Barmhartigheid. 

Ds  CJA  Simpson  (1966  -1968) 

Hy  word  op  22  Januarie  1966  te  Wolmaransstad  as  predikant  georden.  Die 
gemeente  onthou  hom  as  ’n  lewenslustige  en  ywerige  persoon  wat  diep  in  die 
harte  van  al  die  lidmate  gekruip  het. 

Onder  sy  leiding  vier  die  gemeente  sy  75-jarige  fees.  Hiermee  het  hy  ’n  groot 
bydrae  geíewer  tot  die  opdieping  van  die  gemeente  se  verlede,  wat  nou  met  die 
eeufees  van  onskatbare  waarde  is. 

Hulle  verblyf  in  die  gemeente  word  ook  onthou  vanweë  die  geboorte  van  hulle 
eerstelinge,  ’n  tweeling.  Ook  ’n  eerste  tweeling  wat  die  pastorie  van 
Wolmaransstad  oplewer. 

Vir  die  tweede  keer  staan  die  gemeente  ’n  predikant  af  aan  Bulawayo  toe  ds 
Simpson  ’n  beroep  daarheen  aanvaar. 

Ds  JF  Mouton  (1969  - 1979) 

Onder  leiding  van  ds  Mouton  bou  die  gemeente  die  vierde  pastorie.  Hierdie 
keer  word  daar  gesorg  vir  ’n  sierlike,  ruim  en  uiters  doelmatige  tuiste  vir  die 
predikant. 

Ds  Mouton  word  onthou  as  ’n  goeie  prediker,  aangename  en  joviale  persoon. 
Die  liefde  van  die  lidmate  vir  hom  blyk  uit  die  bystand  en  ondersteuning  wat 
hy  van  die  kant  van  die  kerk  ontvang  het  gedurende  ’n  moeilike  tydperk  in  sy 
lewe. 

Gedurende  1979  aanvaar  hy  na  ’n  verblyf  van  10  jaar  die  beroep  na  die  kom- 
binasie  Kuruman/Kathu.  Hierna  bedien  hy  die  gemeente  Pietersburg  waar  hy 
bedank  as  predikant  en  die  kerk  verlaat. 

Ds  AAJ  Swart  1979  tot  op  datum 

Ds  en  mev  AAJ  Swart  word  op  23  November  1979  in  die  gemeente  ontvang  en 
op  25  November  1979  lewer  hy  sy  intreepreek. 

Ds  Swart  is  gedurende  Januarie  1963  as  predikant  van  die  kerk  georden  in  die 
gemeente  Suidrand  deur  prof  FJZ  van  Zyl.  Hierna  word  hy  predikant  van 
Klerksdorp-Oos  waar  hy  na  elf  jaar  die  beroep  na  Wolmaransstad  aanvaar. 
Hy  is  gebore  en  het  opgegroei  te  Fontainebleau,  tans  deel  van  Randburg  en  toe 
die  gemeente  Louis  Brandt.  Hy  word  as  lidmaat  bevestig  in  hierdie  gemeente 
deur  dr  BJ  Engelbrecht. 

Op  17-jarige  leeftyd  word  hy  verkies  tot  diaken  en  dien  ook  as  skriba  van  die 
gemeente  voordat  hy  begin  met  sy  studies  aan  die  Universiteit  van  Pretoria. 

Kerkraadslede 

Badenhorst  WBJ;  Badenhorst  BJ  (WBJ  seun);  Badenhorst  BJ  (BJ  seun); 
Badenhorst  BJ  (voorgenoemde  BJ  seun  en  agterkleinkind  van  WBJ); 
Badenhorst  BPH;  Badenhorst  JP  (broer  van  BPH);  Badenhorst  CSP; 
Badenhorst  JT;  Bam  PADE;  Barnard  CH;  Barnard  GF  (broer  van  CH;  Bar- 
nard  GF  (GF  seun);  Barnard  TI;  Barnard  GP;  Basson  NJS;  Basson  FG  (NJS 
seun);  Basson  NJS  (FG  seun);  Basson  JGM  (FG  seun);  Bezuidenhout  D; 
Bezuidenhout  GP;  Bloem  DC;  Booysen  JF;  Boshoff  H (vader  van  dr  PB 

BJ  Badenhorst(sr), 
seun  van  WBJ 


BJ  Badenhorst(jr), 
seun  van  BJ(sr) 


BJ  Badenhorst  seun 
van  BJ(jr) 


B Botha(sr) 


B Botha(jr) 


J Knoetze  en  JP  Botha 

Boshoff  en  ds  FJ  Boshoff);  Botes  JJ;  Botes  P (broer  van  JJ);  Botes  GP;  Botes 
DFJ;  mev  Botes  GMM;  Botha  A;  Botha  BJ;  Botha  BJ  (seun  BJ  en  skoonseun 
van  Siener);  Botha  JP  (voorgenoemde  BJ  seun);  Botha  AJJ  (BJ  seun);  Botha 
JC;  Botha  DE;  Botha  CJJ;  Botha  W;  Botma  EC;  Botma  LJ  (Lood);  Botma  LJ 
(Piet  en  broer  van  Lood);  Bredenham  GP;  Brits  A;  Buys  PJN. 

Camper  MJ;  Cilliers  G;  Claase  NJ;  Claase  JH  (broer  van  NJ);  Claase  JC  (JH 
seun);  Cloete  MJ;  Coertze  GJR  (stigterslid);  Coertze  RJ  (GJR  seun  en 
belydenis  van  geloof  afgelê  met  stigting  van  gemeente  op  26  April  1892); 
Coetzee  GJ;  Coetzee  JC  (GJ  seun);  Coetzee  GF:  Coetzee  PH;  Coetzee  MA; 
Coetzee  MC;  Coetzer  WS;  Combrink  GF;  Combrink  JC;  Crafford  HC;  Craf- 
ford  AS.  De  Beer  WC  (stigterslid  in  wie  se  woning  stigting  plaasgevind  het); 
De  Beer  FC  (broer  van  WC  en  een  van  die  bouers  van  die  eerste  kerkgebou); 
De  Beer  PS  (ds  PS  Esterhuizen  se  grootvader  van  moederskant);  De  Beer  MG 
(PS  se  seun);  De  Beer  HJ;  De  Beer  JA;  Deetlefs  LJ;  De  Koker  GP;  De  Koker 
MJ  (broer  van  GP);  De  Koker  GP  (GP  seun);  De  Lange  T;  De  Lange  MC  (T 
seun);  De  la  Port  CGJ;  De  Nyschen  DJ;  De  Waal  BF;  De  Wet  CR;  Dreyer  A; 
Dreyer  CJ  (broer  van  A);  Du  Plessis  P;  Du  Preez  H;  Du  Toit  GJ;  Du  Toit  LH; 
Du  Toit  M;  Du  Toit  P;  Du  Toit  PA;  Du  Toit  PJV. 

Jacobs  C;  Jacobs  PJ;  Jacobs  DJ;  Jacobs  ES  (DJ  seun);  Jacobs  MJ;  Jacobs 
HJ;  Jacobson  IM;  Jooste  NJ;  Jooste  JP  (NJ  seun);  Jooste  JH  (JP  seun);  Jor- 
daan  FGF;  Jordaan  MD  (broer  van  FGF);  Jordaan  HJ;  Joubert  FJ. 

Engelbrecht  CL;  Engelbrecht  CJ;  Engelbrecht  WA;  Erasmus  FE;  Esterhuizen 
AH  (vader  van  ds  PS  Esterhuizen);  Esterhuizen  JJ  (broer  van  AH); 
Esterhuizen  HC  (JJ  seun);  Esterhuizen  AJH  ; Esterhuizen  DJ;  Etsebeth  JMM. 

Fouché  LJ;  Fouché  JH  (LJ  seun);  Fouché  LJ  (JH  seun);  Fouché  JE;  Fouché 
PM;  Fouché  MG  (PM  kleinseun);  Fouché  PJ;  Fouché  PAM;  Furstenburg 
FJD. 

Geldenhuys  PJ;  Geldenhuys  JA  (Johnie  PJ  seun);  Geldenhuys  PJ  (Johnie 
seun);  Geldenhuys  JA;.  Geldenhuys  NW  (JA  seun);  Geldenhuys  JA  (JA  Klein- 
seun);  Geldenhuys  PS;  Gouws  I J ; Greyling  MC;  Grobler  DP;  Grobler  AJ. 

Harmse  B;  Harmse  GJR;  Harmzen  JP;  Herbst  MJC;  mev  Holtzhausen 
MMJ;  Hudson  RJ;  Hudson  RJ  (RJ  seun);  Huizer  P. 


NJ  Jooste,  JP  Jooste  en  JH  Jooste  met 
kind  op  skoot  (vierde  geslag) 

Knight  HA;  Knoetze  JH;  Knoetze  JH  (kleinseun  van  JH);  Knoetze  JG; 
Koekemoer  MW  (stigterslid  en  eerste  kassier  gekies  in  1895);  Koekemoer  JP 
(MW  seun);  Koekemoer  JP  (Rooi  Peet  JP  seun);  Koekemoer  JP  (Rooi  Peet 
seun);  mev  Koekemoer  AC  (JP  vrou);  Koekemoer  OC  (MW  seun);  Koekemoer 
MW  (OC  seun);  Koekemoer  MJ  (OC  seun  en  vader  van  ds  JJC  Koekemoer); 
Koekemoer  OC  (MJ  seun);  Koekemoer  BG  (eerste  kassier  MW  seun); 
Koekemoer  MW  (BG  seun);  Koekemoer  GS  (MW  kleinseun);  Koekemoer  CL 
(kleinseun  van  MW);  Koekemoer  MS  (agterkleinseun  van  MW,  eerste  kassier); 
Koekemoer  MW  (PF  seun  en  kleinseun  van  stigter  MW);  Kotze  HD  (skoon- 
seun  van  stigterslid  WC  de  Beer);  Kotzé  HD  (HD  seun);  Kotzé  J;  Kotzé  TJ 
(vader  van  dr  ECB  Kotzé);  Kotzee  WHJ;  Kotzee  WHJ  (H  seun  en  kleinseun 
van  WHJ);  Kotzee  WHJ  (WHJ  seun  en  kleinseun  van  WHJ);  mev  Kotzee  MM 
(vrou  van  voorgenoemde  WHJ);  Kotzee  TJ;  Kotzee  HEP  (TJ  seun);  Kotzee 
HEP  (PA  seun);  Kotzee  CJS;  Kotzee  GJ;  Kriel  D;  Kriel  HJ;  Kruger  G;  Kruger 
OJJ;  Kuhn  PD. 

Labuschagne,  GP;  Labuschagne  GP  (GP  seun);  Labuschagne  PAM  (GP 
seun);  Labuschagne  JA;  Labuschagne  F;  Labuschagne  ME. 

Lazenby  JA;  Leonard  JJ;  Le  Roux  C;  Le  Roux  H (vader  van  dr  LM  le  Roux); 
Le  Roux  PA  (H  seun);  Le  Roux  HJ  (Manie  Boet);  Le  Roux  TL  (agterkleinkind 
van  H);  Levendal  JG;  Liebenberg  JJ;  Liebenberg  GP;  Liebenberg  MG  (GP 
seun);  Lombard  DHJ;  Lubbe  HJ;  Lutzke  FWA. 

Marais  AL;  Marais  CPF;  Meyer  LJ  (grootvader  van  ds  LJ  Meyer  sr);  Meyer 
AJR;  Mienie  CJ;  Mienie  LJ  (CJ  seun);  Mienie  LJ  (LJ  seun);  Mostert  BD; 
Mostert  MJP;  Mulder  CF;  Muller  HJ;  Muller  JH;  Muller  PS. 

Nel  GA;  Nel  P;  Nel  WA;  Nel  SJ;  Nieuwoudt  GS  (Swart  Org,  stigterslid  en 
eerste  ouderling);  Nieuwenhuys  JF;  Mej  Nieuwenhuys  CA;  Nortje  EP, 
Oberholzer  I;  Olivier  JJ;  Olivier  WJ  (broer  van  JJ);  Oosthuizen  BJ; 
Oosthuizen  EH  (BJ  seun);  Oosthuizen  MW;  Otto  JBR; 

Peens  JJ;  Piek  O;  Potgieter  SA;  Pretorius  DA;  Pretorius  DJ;  Pretorius  JL; 
Pretorius  PGD;  Pretorius  WA  (PGD  seun). 

Raats  AT;  Renke  DA;  Roodt  HJ;  Roodt  PJ  (HJ  kleinseun);  Roodt  IJ;  Roodt 
HJ  (IJ  seun);  Roos  CPJ;  Roos  MJ;  Rossouw  GP  (stigterslid);  Rossouw  GP 
(GP  seun  genoem  oom  Gaal);  Rossouw  GP  (oom  Gaal  se  kleinseun);  Rossouw 
GS  (GP  seun  en  bekend  as  oom  Gerrie);  Rossouw  PJ  (GS  seun);  Rossouw  GS 
(PJ  seun);  mej  Rossouw  JE  (PJ  dogter);  Rossouw  GP  (kleinseun  van 
stigterslid  en  bekend  as  Gaaf);  Rossouw  AKJ  (Gaaf  se  seun);  Rossouw  GS 
(Gawie  seun);  Rossouw  GS  (Dirk  seun);  Rossouw  FJ  (agterkleinseun  van 
stigterslid);  Rossouw  FP  (Gawie  kleinseun);  Rossouw  JF;  Rossouw  JJ; 
Rossouw  JF  (broer  van  JJ);  Rossouw  PH;  Rudolph  GP. 

Scheepers  CCW;  Scheepers  HEP;  Scholtz  DJ;  Scholtz  PE  (DJ  broer);  Smit 
CJ;  Smit  DS;  Smit  JF;  Smit  MJ;  Smit  W;  Smith  AA;  Smith  BF;  Smith  WA 
(BF  broer);  Smith  FA;  Smith  PL  (FA  seun);  Snyman  HJ;  Stears  LJ;  Steyn  JH; 
Steyn  JJ  (broer  van  JH);  Steyn  PP  (broer  van  JH);  Steyn  JH  (PP  kleinseun); 
Steyn  T (PP  kleinseun);  Steyn  J;  Stols  GJ;  Strauss  A;  Strydom  GRJ;  Strydom 
GRJ  (seun  GRJ);  Swanepoel  PJL;  Swanepoel  AC  (PJL  seun);  Swanepoel  CL; 
Swanepoel  GS;  Swart  JH  (dogter  van  ds  AAJ  Swart). 

Terblanché  AB;  Tredoux  DJ;  Treurnicht  DCU;  Treurnicht  GJC  (DCU  seun). 


A van  Aarde 


AB  van  Aarde 


AM  van  Aarde 


Van  Aarde  A;  Van  Aarde  A (A  seun);  Van  Aarde  AM  (voorgenoemde  seun); 
Van  den  Berg  CL;  Van  den  Bergh  MSJ;  Van  den  Berg  NJ;  Van  den  Heever 
CM;  Van  der  Linde  LS;  Van  der  Merwe  AJ;  Van  der  Merwe  DJ;  Van  der 
Merwe  WJ  (DJ  seun);  Van  der  Merwe  SW;  Van  der  Merwe  FJR;  Van  der 
Westhuizen  AJ;  Van  der  Westhuizen  AP;  Van  der  Westhuizen  DD;  Van  der 
Westhuizen  LC;  Van  der  Westhuizen  DB  (LC  seun);  Van  der  Westhuizen  HJ; 
Van  der  Westhuizen  JA  (HJ  seun);  Van  der  Westhuizen  JF;  Van  der 
Westhuizen  HEP;  Van  der  Westhuizen  HEP  (HEP  seun);  Van  der  Westhuizen 
TGH;  Van  der  Westhuizen  P;  Van  der  Westhuizen  J;  Van  Eeden  PJA;  Van 
Eeden  PJA  (PJA  seun);  Van  Graan  B;  Van  Lill  GHC;  Van  Nieuwenhuizen 
PB;  Van  Niekerk  CJ;  Van  Niekerk  DJM  (CJ  seun);  Van  Niekerk  GJC;  Van 
Niekerk  IM;  Van  Rensburg  NJJ  (Siener);  Van  Rensburg  GFJ;  Van  Rensburg 
GJD;  Van  Rensburg  J;  Van  Rensburg  JHJ  (J  seun);  Van  Rensburg  HJJ;  Van 
Rensburg  PJ;  Van  Rensburg  PMF;  Van  Rensburg  PNJ;  Van  Rensburg  JFJ; 
Van  Rensburg  NJ;  Van  Rooyen  IFO;  Van  Staden  JC;  Van  Staden  GJ  (JC 
seun);  Van  Tonder  PS;  Van  Vuren  DRJ  (sr);  Van  Vuren  DRJ  jr  (DRJ  seun); 
Van  Vuren  JP  (DRJ  sr  seun) ; Van  Vuren  GPJ  sr  (stigterslid);  Van  Vuren  MJJ 
(GPJ  seun);  Van  Vuren  GPJ  jr  (MJJ  seun);  Van  Vuren  MJJ  (GPJ  Jnr  seun); 
Van  Vuren  MSJ  (vader  Van  ds  MSJ  van  Vuren);  Van  Vuuren  B;  Van  Vuuren 
CJJ;  Van  Vuuren  CNGJ;  Van  Vuuren  CSJ;  Van  Vuuren  PJJ;  mev  Van 
Vuuren  SEJ  (PJJ  vrou);  Van  Vuuren  SJJ  (CNGJ  broer); 

Van  Wyk  AM;  Van  Wyk  BGM;  Van  Wyngaard  LP;  Van  Zyl  N;  Venter  A; 
Venter  JA;  Venter  JD;  Venter  JM;  Venter  PM  (vader  van  prof  PM  Venter); 
Victor  PW;  Viljoen  H;  Viljoen  HJ;  Viljoen  JRH;  Visser  JA;  Visser  GJC;  (JA 
seun);  Visser  GJ  (JA  seun);  Visser  JA  (JA  seun);  Visser  JA  (JA  jr  seun);  Visser 
GP  (grootvader  van  ds  GP  Visser  en  ds  S Visser);  Visser  DF;  Visser  NM; 
Vogan  GS;  Volschenk  PC. 

Waldeck  JGC  (stigterslid);  Wessels  JM;  Wessels  W;  Weyers  HJ;  Wieneke  JF; 
Willemse  JA;  Wilmans  JC;  Wilson  AC;  Wolfaardt  DCH;  Wright  AR. 
Zastron  C. 

Funksionarisse 


Skribas: 

Dit  wil  voorkom  of  die  gemeente  met  die  begin,  en  vir  ’n  hele  aantal  jare  daar- 
na,  sonder  ’n  skriba  was.  Die  notules  tot  ongeveer  1899  is  almal  deur  ds  Jac 
van  Belkum  geskrywe  en  deur  hom  as  voorsitter  geteken.  Elke  keer  is  die 
notule  deur  een  van  die  kerkraadslede  ook  onderteken.  In  191 1 is  FW  Konig 
blykbaar  gekies  as  skriba,  want  in  die  Kerkalmanak  van  1912  word  sy  naam 
vermeld  as  skriba.  Die  Almanakke  van  1917  en  1918  dui  ds  SJ  Vermooten  aan 
as  skriba.  Eers  in  1918  word  ’n  skriba  gekies  wat  die  gemeente  baie  jare  in  hier- 
die  hoedanigheid  gedien  het.  Hy  het  die  taak  verrig  tot  in  1935.  Dit  was  JH 
Steyn.  Hierna  het  die  volgende  persone  as  skribas  gevolg: 

LJ  Fouché  1935  - 1953;  PB  van  Nieuwenhuizen  1953  - 1957;  DA  Pretorius 
1957  - 1968;  PJN  Buys  1968  - 1969;  PJ  Rossouw  1969  - 1987;  mev  AC 
Koekemoer  1988  - 1989;  GS  Rossouw  1989  tot  op  datum. 


JH  Steyn  LJ  Fouche  DA  Pretorius  PJN  Buys 


Sekretariele  Beamptes  en  Skribas 

Voor  vlnr.:  GS  Rossouw,  JH  Swart,  PJ  Rossouw. 

Agter  vlnr.:  V van  der  Merwe,  CA  Koekemoer,  MM  Kotzee. 

Kassiere 


Die  eerste  kassier  van  die  gemeente  was  MW  Koekemoer.  Vanaf  1916  verrig 
die  volgende  persone  hierdie  taak:  JH  Steyn  1916  - 1917;  JP  Koekemoer  (MW 
seun)  1917  - 1947;  MJJ  van  Vuren  1947  - 1966;  DA  Pretorius  1966  - 1968;  PJN 
Buys  1968  - 1971;  PJ  Rossouw  1972  - 1987;  Mev  AC  Koekemoer  1988  - 1989; 
PM  Fouche  en  mev  V van  der  Merwe  1989;  mev  MM  Kotzee  1990  - 1991;  mev 
HJ  Swart  1991  tot  op  datum. 

Skribas  vir  registrasie 

LJ  Fouché  1948  - 1953;  PB  van  Nieuwenhuizen  1953  - 1957;  JH  Fouché  1957 
-1980;  PJ  Rossouw  1980  - 1987;  mev  AC  Koekemoer  1988  - 1989;  PM  Fouché 
en  mev  V van  der  Merwe  1989;  mev  MM  Kotzee  1990  - 1991;  mev  HJ  Swart 
1991  tot  op  datum. 

Kosters 

Volgens  oorlewering  was  die  eerste  koster  van  die  gemeente  Cornelius  van  der 
Westhuizen.  Daarna  het  die  volgende  persone  hierdie  dienswerk  verrig:  J de 
Beer  1911  - 1913;  BC  Lottering  1913-1919;  SJ  Niemand  1919-  1920;  BC  Lot- 
tering  1920  - 1935;  TJ  Nel  1935  - 1963;  H Viljoen  1963  - 1964;  PS  Geldenhuys 
1964  - 1967;  GP  de  Koker  1968  - 1971;  PJ  Rossouw  1972  - 1982;  mev  AC 
Botha  1982  - 1986;  mev  HJ  Swart  1986  - 1989;  mev  ME  Gouws  1989  tot  op 
datum. 


Tobie  Nel 


Mnr  GP  de  Koker 


PS  Geldenhuys 

Kosters 


Voor  vlnr.:  HJ  Swart,  PJ  Rossouw,  ME  Gouws  en  A Botha 

Orreliste(s) 

Die  volgende  persone  het  die  gemeente  met  die  orrel  in  die  erediens  begelei: 
Mej  S Dunn  1913  - 1915;  mej  S Steyn  1918  - 1921;  WBJ  Badenhorst  1922 
-1925;  mej  E Combrink  1927  - 1930;  mej  N Roos  1930  - 1934;  mev  Cilliers  1934 
- 1935;  J de  Wet  1936  - 1938;  mev  (ds)  Storm  1938  - 1947;  mev  H Boshoff 
1948  - 1949;  mev  (ds)  Grobler  1949  - 1951;  mej  M de  Beer  1952;  mej  I Nel  1953 
-1954;  mej  S Postma  1955  - 1956;  SJH  Venter  1956  - 1958;  PJN  Buys  1959 
-1973;  mev  W Crafford  1974  - 1980;  mej  SR  van  Zyl  1980  tot  op  datum. 


Orrelistes 


W Crafford  en  S van  Zyl 

Voorlesers 


Hoewel  baie  van  die  bejaarde  lidmate  dit  in  herinnering  kan  roep  dat  ouder- 
ling  JH  Steyn  reeds  voor  1929  die  taak  verrig  het,  maak  die  Almanak  vir  die 
eerste  keer  melding  van  ’n  voorleser  in  1929.  Sy  naam  word  dan  aangedui. 
Neem  ons  die  Almanak  van  1929  as  vertrekpunt  dan  kan  die  volgende  persone 
as  voorlesers  in  die  gemeente  geboekstaaf  word: 

JH  Steyn  (oom  Koot)  1928  - 1935;  LJ  Fouché  1938  - 1953;  DA  RenJce  1953 
-1958.  Hierna  volg  die  reeling  dat  ouderlinge  om  die  beurt  voorlees. 

Superintendente  vir  Kategese 

GS  Rossouw  1916  - 1952;  DA  Renke  1952  - 1958;  JA  Visser  1958  - 1974;  PNJ 
van  Rensburg  1975  - 1981;  BGM  van  Wyk  1982  - 1986;  AKJ  Rossouw  1987  tot 
op  datum. 


Superintendente  vir  Kategese 


Vlnr.:  AKJ  Rossouw,  PNJ  van  Rensburg,  BGM  van  Wyk 


Ouderlinge  vir  Jeugwerk 

Alhoewel  die  kerklike  Almanak  eers  later  die  jeugouderlinge  vermeld,  wee‘ 
ons  dat  die  jeug  reeds  vroeg  in  die  gemeente  se  geskiedenis  baie  aktief  was. 
Ouderling  CJJ  van  Vuuren  blyk  die  eerste  ouderling  te  gewees  het  wat  die  jeug 
as  arbeidsveld  gehad  het.  Hierna  het  die  volgende  persone  gevolg: 

JA  Visser  1957;  JC  Combrink  1958  - 1965;  JP  Botha  1966  - 1967;  JA  Visser 
1968;  PJ  Rossouw  1969  - 1970;  AKJ  Rossouw  1971  - 1973;  AKJ  Rossouw  en 
MS  Koekemoer  1974  - 1975;  JA  Visser  jr  en  MS  Koekemoer  1976;  PNJ  van 

Ouderlinge  vir  jeugwerk 


Voor  vlnr.:  MS  Koekemoer,  LJ  Fouche,  JP  Botha,  PJ  Rossouw  en  PNJ 
van  Rensburg 

Agter  vlnr.:  AKJ  Rossouw,  LS  van  der  Linde,  HJ  Jacobs. 


Rensburg  en  MS  Koekemoer  1977;  NW  Geldenhuys  en  PNJ  van  Rensburg 
1978;  DB  van  der  Westhuizen  en  PNJ  van  Rensburg  1979  - 1980;  NW 
Geldenhuys  en  PNJ  van  Rensburg  1981;  DB  van  der  Westhuizen  en  AKJ 
Rossouw  1982  - 1986;  DB  van  der  Westhuizen  en  LJ  Fouche  1987;  LJ  Fouche 
1988  - 1989;  JH  Jacobs  en  LS  van  der  Linde  1990  tot  op  datum. 


Kolporteurs 

NJ  Jooste  1962  - 1967;  JE  Fouché  1967  - 1971;  PJ  Rossouw  1972  - 1987;  mev 
AC  Koekemoer  1988  - 1989;  PM  Fouché  en  mev  V van  der  Merwe  1989;  mev 
MM  Kotzee  1990  - 1991;  mev  HJ  Swart  tot  op  datum. 

HOOFSTUK  2 


DIE  VROU  IN  DIE  GEMEENTE 
Tydperk  1892  - 1944 

Dit  is  moeilik  om  ’n  duidelike  beeld  te  kry  van  watter  rol  die  vrou  in  die  lewe 
van  die  gemeente  gespeel  het  gedurende  die  jare  1892  tot  1944.  Die  NHSV  het 
nog  nie  bestaan  nie  en  daarom  is  daar  ’n  gebrek  aan  bronne  om  fynere 
besonderhede  te  verkry. 

Tog  sal  moet  aanvaar  word  dat  die  rol  wat  die  vrou  gespeel  het  betekenisvol 
en  opbouend  gewees  het.  Sy  het  nog  nie  gedurende  hierdie  tydperk  so  sterk  op 
die  voorgrond  getree  nie.  In  stilte  was  sy  die  stukrag  en  het  onder  moeilike 
omstandighede  probeer  om  alles  bymekaar  te  hou. 

Word  in  gedagte  gehou  dat  gedurende  hierdie  tydperk  verskillende 
gebeurtenisse  plaasvind  in  die  volksbestaan,  wat  die  huislike  en  kerklike  lewe 
erg  ontwrig  en  hoe  eise  stel  aan  die  vrou  as  vrou  en  moeder,  dan  besef  ’n  mens 
dat  daar  in  stilte  gebou  is  op  gemeentelike  terrein. 

Die  stigting  van  die  gemeente  in  die  huis  van  mnr  en  mev  WC  de  Beer  in  1892 
bring  ons  reeds  by  ’n  noemenswaardige  en  merkwaardige  vrou  wat  by  die  ouer 
garde  bekend  gestaan  het  as  ’n  persoon  met  ’n  groot  liefde  vir  die  Nederduitsch 
Hervormde  Kerk.  As  ’n  vermoende  weduwee  wat  met  Wessel  de  Beer  getroud 
is,  het  sy  volgens  oorlewering  ook  baie  te  doen  gehad  het  met  die  optrede  van 
haar  man  in  die  kerklike  lewe  gedurende  die  aanvangsjare  van  die  gemeente. 
Sy  het  met  hulp  van  ds  Jac  van  Belkum  die  eerste  Kanselbybel  aan  die  ge- 
meente  geskenk. 

Lees  ’n  mens  al  die  berigte  in  Die  Hervormer  oor  die  jare  waarin  verslag 
gegee  word  van  die  Nagmaalsvierings,  wat  gepaard  gegaan  het  met  groot 
voorbereidings  vir  die  naweek  se  staan  met  tentwaens  op  die  kerkplein,  ver- 
sorging  van  besoekende  predikante,  begin  ’n  beeld  van  diensbaarheid  na  vore 
kom. 

Hoewel  nie  op  so  ’n  duidelike  georganiseerde  wyse  en  met  die  doel  om  te  help 
met  die  diens  van  barmhartigheid  soos  in  die  geval  van  die  latere  NHSV  nie, 
het  die  vrou  gedurende  hierdie  tyd  ’n  groot  bydrae  gelewer  ten  opsigte  van  die 
verkryging  van  fondse  vir  die  voortgang  van  die  evangelie.  Elke  jaar  was  daar 
basaar  gehou;  somtyds  twee.  Talle  berigte  in  Die  Hervormer  maak  gewag  van 
’n  “Mannebasaar  en  ’n  vrouebasaar.”  Aansienlike  bedrae  geld  is  deur  die 
vroue  op  hierdie  wyse  ingesamel.  Sonder  die  leiding  van  ’n  predikantsvrou  het 
die  vroue  deur  hartlike  samewerking  en  ondernemingsgees  in  stilte  ’n  groot  en 
belangrike  rol  gespeel  in  die  opbou  van  die  gemeente.  Die  eerste  vaste 
predikantspaar  was  ds  en  mev  FJZ  Booysen  wat  in  1935  ontvang  is.  Onder 
haar  leiding  was,  volgens  berigte  in  Die  Hervormer,  suksesvolle  funksies 
gehou.  ’n  Ander  vrou  wat  gedurende  hierdie  tyd  sterk  leiding  geneem  het,  was 
mev  dr  Bodenstein. 

Mev  JD  Storm  (1944  - 1947) 


Volgens  mevrou  JD  Storm  is  ’n  tak  van  die  Nederduitsch  Hervormde 
Sustersvereniging  omstreeks  1944  in  hierdie  gemeente  gestig.  Hierdie  medede- 
ling  word  bevestig  deur  die  notule  van  ’n  kerkraadsvergadering  van  2 
Februarie  1944  waarin  kennis  geneem  word  deur  die  kerkraad  van  die  stigting 
van  die  NHSV.  Mevrou  ds  JD  Storm  was  die  eerste  voorsitster,  mevrou  Joey 
de  Castarro  die  eerste  sekretaresse  en  mevrou  dr  N Bodenstein,  wie  reeds  voor 
die  stigting  van  die  NHSV  ’n  leidende  rol  onder  die  vroue  gespeel  het,  die 
eerste  vise-voorsitster. 

Die  eerste  paar  notules  is  op  los  velle  papier  gehou  waarvan  sommige  verlore 
moes  gegaan  het.  Dit  is  daarom  nie  moontlik  om  te  kon  vasstel  wie  almal 
stigterslede  was  nie.  Die  eerste  notule  beskikbaar  is  die  van  ’n  bestuursverga- 
dering  wat  gehou  is  op  3 April  1945.  Die  bestuur  bestaan  tydens  hierdie 
vergadering  uit  die  volgende  dames:  mev  ds  JD  Storm  (voorsitster),  mev  dr  N 
Bodenstein  (vise-voorsitster),  mej  A Botha  (sekretaresse),  mev  H Boshoff 
(tesouriere)  en  mev  PB  van  Nieuwenhuizen  (addisionele  lid). 

Die  werwing  van  lede  vir  die  NHSV  en  die  opstel  van  huishoudelike  reels 
geniet  hierdie  vergadering  se  aandag.  Die  doelstellings  van  die  vereniging  word 
aangedui  as:  Bevordering  van  ons  gemeentebelange.  Dit  word  nader  omskrywe 
as  (a)  Armsorgwerk  (b)  Sieke-  en  hospitaalbesoek  (c)  Sondagskoolwerk  en 
Jongeliedevereniging  (d)  deur  gesellige  samekomste  sal  gestrewe  word  om  die 
samehorigheidsgevoel  van  die  gemeente  te  bevorder  asook  die  onderlinge 
vriendskap. 

By  die  besteding  van  fondse  word  die  volgende  opgemerk:  (a)  in  belang  van 
ons  gemeente  (b)  armsorg  en  ondersteuning  van  inrigtings  van  ons  kerk,  Blinde 
Instituut,  Melaatse  en  Doofstomme  Inrigtings. 

Die  laaste  paragraaf  van  die  huishoudelike  reels  lui  soos  volg: 

‘Ons  gaan  uit  van  die  standpunt  dat  dit  ’n  Christengemeente  is  wat  wag  - en 
wat  gereed  moet  wees,  vir  die  koms  van  die  Bruidegom.  Dus,  al  neem  ons  nie 
die  geestelike  werk  van  die  predikant  of  kerkraad  uit  hulle  hande  nie,  sal  ons 
tog  tevergeefs  werk  indien  ons  nie  soos  vroue  en  Godvrugtige  vroue  en 
moeders  ons  werk  verrig  nie,  altyd  deur  Sy  Gees  gelei  en  besiel  met  die  ywer 
van  Sy  Diens.  Vol  ywer,  altyd  overvloedig,  uw  arbeid  zal  in  Onzen  Heer,  niet 
ijdel  wezen.  Hem  zij  d’eer.’ 

Dit  is  duidelik  dat  ’n  gebrek  aan  fondse  ’n  stremmende  faktor  was  in  die  uit- 
voering  van  die  opdrag  van  die  NHSV.  Daarom  moes  onmiddellik  aandag 
gegee  word  aan  die  verkryging  van  fondse.  Die  eerste  funksie  word  gereel  vir 
hierdie  doel.  Dit  is  ’n  braaivleisaand  op  7 Junie  1946. 

Op  23  Mei  1946  kom  ’n  werkklas  en  teekring  onder  leiding  en  op  inisiatief  van 
mev  Storm  tot  stand.  Die  aktiwiteite  van  die  werkklas  sal  naald-  en  breiwerk 
wees  wat  verkoop  kan  word  vir  insameling  van  fondse. 

Gedurende  hierdie  jaar  ontvang  die  NHSV  ook  opdrag  van  die  kerkraad  om 
met  £100.0.0  (R200)  wat  deur  die  kerkraad  bewillig  is,  gordyne  en  blinders  vir 
die  kerk  aan  te  koop  en  die  nodige  te  doen. 


98 


Op  3 September  1947  lei  mev  Storm  haar  laaste  vergadering  in  hierdie  ge- 
meente  voor  hulle  vertrek  na  Bronkhorstspruit. 

Die  predikantsvroue  wat  as  voorsitsters  van  NHSV  - takke  opgetree  het  met 
die  stigting  van  die  NHSV,  het  ’n  groot  voorreg  gehad.  Dat  dit  ook  ’n  moeilike 
taak  was  om  die  werksaamhede  van  die  NHSV  op  dreef  te  kry,  val  ook  nie  te 
betwyfel  nie.  Dit  is  ook  waar  ten  opsigte  van  mevrou  Storm.  Met  die  lees  van 
die  notules  word  dit  gou  duidelik  dat  sy  met  groot  bekwaamheid,  aansteeklike 
ywer  en  bewonderingswaardige  ondernemingsgees  die  NHSV  in  Wolmarans- 
stad  op  ’n  vaste  baan  geplaas  het,  en  daartoe  bygedra  het  dat  die  vrou  op  ’n 
georganiseerde  wyse  dienswerk  kon  lewer.  Die  notules  getuig  van  sterk  leiding, 
korrekte  vergaderingsprosedure  en  deeglikheid  in  die  hantering  van  die  finan- 
sies.  Aangesien  ds  en  mev  Storm  vir  tien  jaar  in  die  gemeente  was,  het  sy  nie 
net  die  mense  goed  geken  nie,  maar  het  sy  ook  daarin  geslaag  om  reeds  voor 
die  stigting  van  die  tak  ’n  saamhorigheidsgevoel  by  die  vrouelidmate  te  ontwik- 
kel.  Die  NHSV  van  Wolmaransstad  kyk  met  dankbaarheid  terug  na  die  jare 
waarin  dit  vir  haar  beskore  was,  deur  die  genade  van  God,  om  hierdie  diens- 
orgaan  in  die  gemeente  te  kon  begin  en  te  kon  vestig  sodat  daar  verder  op 
gebou  kon  word. 

In  die  afwesigheid  van  ’n  predikantsvrou  gaan  die  werk  onverpoosd  voort 
onder  leiding  van  mev  N Bodenstein.  Vir  die  eerste  keer  word  afgevaardigdes 
gekies  vir  ’n  kongres.  Volgens  kongresstukke  het  mevroue  MC  Botma  en  B; 
Pretorius  die  kongres  te  Potchefstroom  op  3,4  en  5 Maart  1948  bygewoon. 

Die  funksies,  bakatelaande,  werkklas  en  teekring  het  momentum  gekry  en 
verantwoordelik  gewees  vir  ’n  groei  in  inkomste.  Die  vereniging  kon  daarom 
begin  om  meer  geld  aan  hoofbestuur  te  stuur  vir  ’n  groterwordende  ver- 
skeidenheid  van  organisasies.  Twee  rolle  materiaal  is  verwerk  vir 
noodlydendes  in  Duitsland,  en  vir  die  eerste  keer  word  deur  die  NHSV  aandag 
gegee  aan  behoeftiges  in  die  gemeente  en  hulp  verleen  in  die  vorm  van 
komberse  en  bedlinne. 


Mev  MM  Grobler  (1949  - 1951) 

By  die  bestaande  wyses  van  fondsinsameling  word  nou  nog  twee  bygevoeg. 
Dit  is  straatkollektes  en  móremarkte  waarvoor  toestemming  van  die  Stadsraad 
verkry  moes  word.  Dit  word  ge-inisieer  deur  mev  ds  MM  Grobler  wat  op  3 
Februarie  1949  haar  eerste  vergadering  in  hierdie  gemeente  lei. 

Die  Verenigingslied  word  deur  mevrou  Grobler  bykans  met  elke  vergadering 
laat  sing. 

Die  dienswerk  van  die  NHSV  word  nou  wyer.  Besoeke  aan  lidmate  in  nood, 
van  welke  aard  ook  al,  moet  deur  lede  van  die  NHSV  gebring  word.  Met  elke 
vergadering  word  twee  lede  aangewys  vir  hospitaalbesoek  met  verslaggewing 
tydens  vergaderings. 

’n  Groot  getal  vrouelidmate  word  ingeskrewe  lede  gedurende  hierdie  tydperk. 
Januarie  1949  word  ’n  ledetal  van  49  geboekstaaf. 

Op  30  April  1949  word  vir  die  eerste  keer  melding  gemaak  van  die  stigting  van 
’n  boufonds  vir  die  nuwe  kerk. 

’n  Begin  word  gemaak  met  demonstrasies.  Mevrou  Bodenstein  neem  sterk 
leiding  ten  opsigte  hiervan.  Demonstrasies  ten  opsigte  van  blommerangskikk- 
ing,  bak  van  koeke,  terte,  koeksisters,  koekversiering  en  maak  van  poedings 
geniet  die  meeste  aandag. 

Vir  die  eerste  keer  word  ’n  funksie  vir  bejaardes  gereël  wat  gehou  is  op  7 
September  1951. 

Op  1 Junie  1951  lei  mev  Grobler  haar  laaste  vergadering  in  hierdie  gemeente 
voor  hulle  vertrek  na  Bulawayo. 

Onder  leiding  van  mev  Grobler  kon  die  NHSV  verder  voortbou  op  die  fon- 
damente  wat  gelê  is.  Uit  haar  optrede  en  leiding  wat  sy  gegee  het,  kom  haar  fyn 
aanvoeling  vir  die  nood  van  ander,  liefde  vir  musiek,  deeglikheid  en  fermheid 
duidelik  na  vore.  Ook  sy  het  daartoe  bygedra  dat  die  sake  van  die  NHSV 
ordelik  verloop.  Die  NHSV  het  hier  plaaslik  nader  beweeg  aan  die  bereiking 
van  die  doelstellings. 

Mev  PARC  van  Wyk 

Op  8 Februarie  1952  lei  mev  PARC  van  Wyk  haar  eerste  vergadering  in  die 
gemeente.  Onmiddellik  word  aandag  gegee  aan  die  behoefte  aan  tafels  vir 
basaar-  en  moremarkdoeleindes.  Hierdie  is  maar  een  voorbeeld  van  hoe  die 
Sustersvereniging  telkens  behoeftes  geidentifiseer  het  en  daadwerklik  pogings 
aangewend  het  om  daarin  voorsiening  te  maak.  Dikwels  het  dit  gepaard 
gegaan  met  fondsinsamelings  om  die  planne  ten  uitvoer  te  bring. 

Op  verskillende  interessante  wyses  word  nou  fondse  ingesamel  vir  die 
boufonds  wat  nader  omskryf  word  as  bankefonds.  Genoeg  fondse  word  vir  die 
kerk  se  banke  gevind  en  aandag  word  ook  gegee  aan  die  meubilering  van  die 
nuwe  kerk  se  moederskamer. 

Gedurende  hierdie  tydperk  geniet  die  diens  van  barmhartigheid  die  hoogste 
prioriteit.  Tydens  elke  vergadering  word  aandag  gegee  aan  behoeftige  persone 
en  gesinne  in  die  gemeente.  Dit  het  tot  gevolg  dat  nouer  samewerking  gesoek 
word  met  die  diakonie.  Vir  die  eerste  keer  word  NHSV-lede  benoem  om  saam 
met  die  diakens  oor  hierdie  sake  te  beraadslag. 

By  twee  geleenthede  besoek  mev  ds  JA  Viljoen  van  Windhoek  die  tak,  en 
bring  die  nood  van  die  mense  van  Angola  onder  die  aandag  van  lede.  Hiervoor 
word  ruimskoots  fondse  bewillig. 

Behalwe  vir  ’n  groot  getal  organisasies  waarvoor  fondse  aan  die  hoofbestuur 
gestuur  word,  word  ook  baie  op  plaaslike  vlak  in  die  gemeenskap  gedoen. 

’n  Komitee  word  in  die  lewe  geroep  om  nuwe  intrekkers  te  besoek.  Hierdie 
komitee  het  ook  die  opdrag  om  lede  te  besoek  wat  nie  gereeld  vergaderings  by- 
woon  nie. 

Baie  aandag  word  gegee  aan  die  wyse  waarop  basaars  gereel  word  sodat  alle 
pogings  suksesvol  van  stapel  gestuur  word. 

Die  bou  van  die  nuwe  kerk  verg  baie  aandag  en  opoffering.  Dit  is  ’n  blye  dag 
en  dankbare  oomblik  as  mev  PARC  van  Wyk  die  deure  van  die  kerk  oopsluit. 

By  al  die  drukke  werksaamhede  word  daarin  geslaag  om  dit  waaroor  dit  gaan 
vir  die  NHSV,  nie  te  verloor  nie.  Wanneer  mev  van  Wyk  op  4 Mei  1956  haar 
laaste  vergadering  in  die  gemeente  hou,  word  ’n  besondere  tydperk  afgesluit. 
Gedurende  hierdie  tydperk  is  die  plaaslike  tak  gevoer  na  die  bereiking  van  al 
die  doelstellings.  Daar  is  omgesien  na  die  behoeftes  van  die  gemeente,  na  die 
behoeftes  van  noodlydendes  in  die  gemeente,  asook  in  die  gemeenskap.  Die 
verskillende  diakonale  instansies  het  die  nodige  aandag  gekry.  Vrouelidmate 
wat  nie  ingeskrewe  lede  is  nie,  is  op  verskillende  maniere  betrek. 


NHSVvan  1955 

Voorste  ry  vlnr.:  Johanna  Basson,  Johanna  Nel,  mev  Bloem,  Lettie  Jooste, 
Seus  Lahuschagne,  Bettie  Pretorius,  Gertie  van  Eeden,  mev  ds  van  Wyk,  Mag- 
gie  Botma,  Annie  Kotzee,  Hester  Nieuwenhuys,  Drien  van  Staden,  Anna  van 
Aarde,  Annie  van  Vuren. 

Tweede  ry  vln.:  Fien  de  Beer,  Kotie  Badenhorst,  Lettie  Kotze,  Dienie 
Koekemoer,  Kotie  O’Reilly,  Sannie  van  der  Westhuizen,  Mina  deKoker,  Bella 
Lubbe,  Babs  Gouws,  J Venter,  Hannetjie  van  Rensburg,  H Campher,  Ella 
Botes,  Hester  van  der  Merwe,  Alie  Smit,  Lissie  Botha,  Miem  Barnard,  Lina 
Olivier,  Truie  Nel,  Louisa  Kriel,  Mollie  Renke,  Lenie  Visagie,  Das  Roodt,  Let- 
tie  van  Rensburg,  Lettie  Bezuidenhout. 

Agterste  ry  vlnr.:  Johanna  van  Vuren,  Mat  van  Vuren,  Rina  van  Staden,  Tok- 
kie  Fouche,  Hester  Geldenhuys,  Malie  Badenhorst,  Nan  de  Koker,  Nannie  van 
Staden. 

Mev  CJ  Labuschagné  (1957  - 1958) 


Opvallend  van  die  tydperk  van  ds  en  mev  CJ  Labuschagne  se  verblyf  in  die 
gemeente,  was  die  afname  van  die  drukke  werksaamhede  van  fondsinsame- 
lingsprojekte.  Funksies,  straattafels  en  straatkollektes  het  nog  plaasgevind, 
maar  dit  was  uitsluitlik  bedoel  om  genoegsame  fondse  te  vind  om  hulp  te 
verleen.  A1  die  werksaamhede  van  die  NHSV  soos  hospitaalbesoek,  bystand 
aan  mense  in  nood,  het  rustig  voortgegaan. 


Mev  JC  de  Lange  (1959  - 1964) 

Op  6 Maart  1959  word  mev  de  Lange  in  die  vergadering  verwelkom.  Sy  neem 
die  voorsitsterstoel  in  en  gee  van  die  begin  af  sterk  leiding.  Administratiewe 
sake  geniet  dadelik  aandag.  Notulering  van  finansiele  verslae  en  goedkeuring 
van  alle  uitbetalings  word  van  nou  af  ’n  vereiste  by  elke  vergadering. 

’n  Besondere  fondsinsamelingswyse  word  van  stapel  gestuur.  Daar  word 
£1-0-0  (R2)  aan  vrywilligers  gegee  om  mee  te  woeker.  Die  fonds  wat  hiermee 
“gestig  word,  sal  wees  toerustingsfonds.”  Hierdie  toerusting  waarna  verwys 
word,  is  benodigdhede  vir  die  kerksaal  wat  in  die  vooruitsig  gestel  word.  Dit 
blyk  uit  die  notules  dat  £23-0-0  (R46)  gegee  is  en  dat  £188-0-0  (R376)  ontvang 
is. 

Die  toerustingsfonds  word  verder  gestyf  deurdat  koeverte  met  die  afdruk  van 
die  stoof  wat  in  die  saal  sal  kom,  aan  al  die  getroude  vroue  in  die  gemeente 
gegee  word.  Die  bedoeling  is  dat  die  koeverte  terug  moet  kom  met  geld  daarin. 
Wykskompetisies  word  gehou  ten  opsigte  van  hierdie  koeverte.  Dit  gaan  nie 
oor  watter  wyk  die  meeste  geld  oplewer  nie,  maar  om  watter  wyk  se  koeverte 
eerste  alles  in  is.  Op  22  Januarie  1960  word  gemeld  dat  die  koeverte  reeds 
£140-4-6  (R280-45)  opgelewer  het. 

Op  30  Junie  1960  word  vir  die  eerste  keer  gepraat  oor  spyseniering  vir  ’n 
troue.  Die  spyseniering  vind  plaas  op  23  Julie  1960  en  word  bestempel  as  ’n 
groot  sukses.  Meer  spysenierings  volg  en  beteken  ’n  vermeerdering  van  fondse. 

’n  Aanvang  word  weer  gemaak  met  wyksfunksies.  Fondse  word  ingesamel  vir 
die  eetgerei  van  die  saal. 

Die  gedagte  is  ge-opper  om  ’n  mooi  tafeldoek  vir  die  hooftafel  in  die  saal  te 
hekel.  Dit  moet  bestaan  uit  gehekelde  insetsels  in  die  vorm  van  madeliefies  en 
sal  afgerond  word  met  ’n  gehekelde  val  rondom.  Om  dit  te  verwesenlik  word 
die  Madeliefie-klub  tot  stand  gebring.  Om  lid  te  word,  is  dit  nodig  om 
minstens  een  bol  hekelgare  en  een  hekelnaald  vir  die  bedrag  van  37  en  ’n  half 
sent  by  die  pastorie  af  te  haal.  Die  patroontjie  word  ook  voorsien.  Die 
patroontjie  bestaan  uit  vyf  rytjies  en  dan  is  een  madeliefie  klaar.  Hierdie 
onderneming  was  ’n  groot  sukses.  In  ’n  artikel  in  Die  Hervormer  van  Oktober 
1963  op  bladsy  23,  word  gemeld  dat  55  dames  gehekel  het  aan  3 gehekelde 
tafeldoeke  wat  uit  5,520  madeliefies  bestaan. 

Mevroue  ME  Gouws,  J Koekemoer,  B Koekemoer  en 
HJ  Swart  hou  die  gehekelde  tafeldoek  vas  wat  deur 
hulle  voorgangers  gehekel  is. 


Met  die  hoeksteenlegging  asook  die  inwyding  van  die  saal,  het  nie  net  NHSV- 
lede  nie.  maar  ook  gemeentesusters  en  -dogters  op  smaakvolle  wyse  gesorg  vir 
verversings. 

Die  susters  van  die  gemeente  wou  graag  ’n  gerieflike  kombuis  he.  Daarvoor 
het  hulle  R2000-00  beskikbaar  gestel.  Hulle  het  ook  ongeveer  R2000-00 
eetgerei  aangekoop.  Die  tafels  ten  bedrae  van  R450-00  het  hulle  betaal.  En  aan 
die  tuinkomitee  het  hulle  ’n  R 1000-00  beskikbaar  gestel  om  die  tuin  te  verfraai. 
Hulle  het  ook  die  kaartjiekantoor  laat  maak. 

Sorgvuldige  aandag  is  gegee  aan  voorwaardes  vir  die  verhuur  van  die  saal  en 
alles  wat  daarmee  gepaard  gaan.  Mev  Babs  Gouws  word  aangewys  as  eetgerei- 
en  tafeldoekopsigster. 

Nieteenstaande  al  hierdie  bedrywighede  gaan  die  normale  werk  van  die 
NHSV  as  hulporgaan  vir  die  diens  van  barmhartigheid  onverminderd  voort,  en 
beantwoord  hulle  aan  die  doelstellings.  Dat  daar  gewaak  is  om  ’n  goeie  balans 
te  handhaaf,  word  duidelik  uit  die  volgende  aanhaling  uit  die  notule  van  ’n 
vergadering  wat  gehou  is  op  16  Mei  1964: 

“Daar  is  vandag  in  die  vergadering  ’n  besluit  geneem  dat  daar  in  die  toekoms 
’n  sekere  gedeelte  van  ons  tyd  afgestaan  moet  word  aan  geestelike  gesprekke. 
Voorsitster  het  vandag  vir  ons  die  twee  susters  van  Lasarus  geskets.  Die 
dienende  een  was  Martha,  die  meer  geestelike  een  was  Maria.  Sy  het  ons  op 
baie  treffende  wyse  gemaan  om  nie  net  aan  die  uiterlike  en  sigbare  dinge  ons 
aandag  en  tyd  te  bestee  ten  koste  van  ons  godsdiensbeoefening  nie.  In  daardie 
geval  moet  ons  minder  van  ons  Martha-element,  waarmee  ons  as  susters  goed 
bedeel  is,  maak,  en  oorslaan  na  die  voorbeeld  wat  Maria  aan  ons  gestel  het.” 

Op  16  Mei  1964  lei  mev  de  Lange  haar  laaste  vergadering  in  die  gemeente. 
Hierna  sou  mev  B Lubbe,  die  visevoorsitster,  die  leiding  moes  neem  vir  ’n  jaar 
lank. 

Mev  HR  Visser  (1965) 


Op  5 Junie  1965  hou  mev  Visser  haar  eerste  vergadering.  Hulle  verblyf  as 
pastoriegesin  is  baie  kort,  want  op  4 Desember  1965  neem  sy  afskeid. 
Gedurende  hierdie  tydperk  gaan  die  werksaamhede  van  die  NHSV  voort.  Geen 
besondere  projekte  word  onderneem  nie. 

Mev  CJA  Simpson  (1966  - 1968) 

Hoewel  die  gemeente  reeds  gedurende  Januarie  1966  hulle  nuwe  predikant  in 
die  persoon  van  ds  CJA  Simpson  kon  ontvang,  sou  die  predikantsvrou  eers  op 
23  April  1966  die  leiding  in  die  NHSV  kon  neem.  Ds  Simpson  was  ongetroud 
en  het  eers  gedurende  Maart  1966  getrou. 

Baie  gou  het  mev  Simpson  op  ’n  bekwame  wyse  die  leiding  geneem  en  gesorg 
dat  die  NHSV  getrou  aan  hulle  roeping  hulle  werk  verrig. 

Aandag  is  gegee  aan  huishoudelike  reels.  ’n  Komitee  om  alle  bejaardes  bo  65 
jaar  geluk  te  wens,  is  in  die  lewe  geroep,  en  die  gebruik  om  nuwe  intrekkers  op 
te  soek  is  weer  aangemoedig. 

Die  NHSV,  wat  nou  bekendheid  verwerf  het  vir  smaakvolle  en  keurige  ónt- 
hale,  neem  die  spyseniering  waar  by  ’n  funksie  met  geleentheid  van  die 
herdenking  van  die  dorp  se  75-jarige  bestaan. 

Die  aankoop  van  drie  twee  waentjies  vir  die  saal,  voorsiening  van  die  rame  vir 
die  foto’s  van  predikante  in  die  konsistorie  en  die  aankoop  van  ’n  stofsuier  vir 
die  kerk,  word  deur  die  NHSV  onderneem. 

Met  geleentheid  van  die  gemeente  se  herdenking  van  die  75-jarige  bestaan,  is 
NHSV-lede  en  gemeentesusters  verantwoordelik  vir  die  bediening  van  ’n 
vingerete  vir  tussen  500  en  600  gaste. 

Op  7 September  1968  neem  mev  Simpson  afskeid  van  die  NHSV. 

Die  werksaamhede  van  die  NHSV  gaan  voort  onder  leiding  van  mev  B Lubbe. 

Mev  JF  Mouton  (1969  - 1979) 

Mev  Mouton  word  verwelkom  op  die  vergadering  van  14  Mei  1969. 

Gedurende  hulle  verblyf  in  die  gemeente  skenk  die  NHSV  aandag  aan  alle 
sake  wat  van  die  kant  van  die  hoofbestuur  verwys  word.  Fondse  word  bewillig 
vir  verskillende  organisasies.  Die  kerk  se  eie  inrigtings  en  instansies  geniet  altyd 
voorkeur.  Beurse  word  gegee  aan  seuns  van  die  gemeente  wat  studeer  vir 
predikante.  Redelike  bedrae  geld  word  aan  die  kerkraad  gegee  vir  gemeentelike 
doeleindes. 

Spysenierings  en  ander  fondsinsamelingswyses  sorg  vir  fondse  sodat  kaste  vir 
breekgoed  in  die  kombuis  van  die  saal  aangebring  kan  word.  Die  geriewe  van 
die  saal  word  verder  uitgebrei  met  die  installering  van  die  louoond. 

Vir  die  pastorie  word  kantgordyne  voorsien  en  nuwe  tafeldoeke  word  gemaak 
vir  die  Nagmaaltafels. 

Voorsiening  word  gemaak  in  die  behoefte  wat  bestaan  aan  gehoortoestelle  vir 
dowes  vir  gebruik  by  die  luidsprekerstelsel  van  die  kerk.  Om  sake  by  die 
vleisbewerking  met  basaars  te  vergemaklik,  word  ’n  elektriese  vleissaag 
aangekoop. 

Op  22  Oktober  1969  vra  die  plaaslike  NG-Gemeente  die  samewerking  van  die 
NHSV  in  verband  met  die  oprigting  van  ’n  tehuis  vir  bejaardes.  Samewerking 
vind  plaas  en  die  NHSV  neem  deel  aan  die  beplanning  en  aankoop  van  die 
eerste  gordyne  van  die  tehuis,  wat  gedurende  Februarie  1980  betrek  word. 

Op  17  Augustus  1979  neem  mev  Mouton  afskeid  van  die  NHSV  en  neem  mev 
J Meyer,  die  vise-voorsitster,  die  leiding. 

Mev  AAJ  Swart  (1980  - Tot  op  datum  (1992)) 

Mev  Swart  se  eerste  vergadering  vind  plaas  op  11  Januarie  1980.  Onder  haar 
leiding  word  volhard  met  die  hoe  standaard  wat  die  NHSV  reeds  bereik  het.  A1 
die  diakonale  instansies  van  die  kerk  word  op  verskillende  wyses  bevoordeel. 
Plaaslik  geniet  die  skole,  die  kindersorgvereniging,  die  tehuis  vir  bejaardes  en 
talle  ander  welsynsgeoriënteerde  liggame  ondersteuning.  Voortdurende  aan- 
dag  word  gegee  aan  ’n  stroombelynde  administrasie.  Die  samewerking  is 
hartlik  en  daar  word  deurgaans  gepoog  om  al  die  susters  in  die  gemeente  by 
werksaamhede  te  betrek. 

Op  7 Maart  1980  word  erelidmaatskap  toegeken  aan  mev.  A van  Vuren  vir 
haar  lang  en  opofferende  diens  oor  ’n  tydperk  van  bykans  veertig  jaar.  Sy  was 
die  eggenote  van  wyle  ouderling  MJJ  van  Vuren  wat  bekendheid  verwerf  het 
vir  sy  liefde  vir  die  kerk,  en  vir  die  mildelike  wyse  waarop  hy  sy  offers  gebring 
het. 


AJ  van  Vuren 

’n  Paar  van  die  noemenswaardige  projekte  wat  aangepak  en  deurgevoer  is, 
was  die  voorsiening  van  die  kerkbanke  van  kussings,  die  maak  van  ’n  nuwe 
kansellap,  die  aankoop  van  nuwe  gordyne  vir  die  saal,  die  vervanging  van 
tafeldoeke  vir  sowel  die  saal  as  die  Nagmaaltafels.  Die  pastorie  is  ook  weer  van 
nuwe  kantgordyne  voorsien. 

Met  die  dorp  se  eeufeesvieringe  word  die  NHSV  weer  by  talle  funksies  betrek 
vir  spyseniering. 

Talle  wyses  van  fondsinsameling  word  benut  om  voorsiening  te  maak  vir  al 
die  behoeftes.  Die  kerkraad  ontvang  elke  jaar  ’n  betekenisvolle  bedrag  vir  ge- 
meentelike  doeleindes. 

Om  die  rol  wat  die  vrou  in  die  gemeente  gespeel  het  in  sy  volle  omvang  te 
beskrywe,  kan  nie  maklik  aan  voldoen  word  nie.  Alleen  hy  wat  al  die  notules 
met  al  die  werksaamhede  en  bedrae  wat  ingesamel  en  uitbetaal  is  onder  oe  kry, 
kom  onder  die  indruk  van  die  opofferende,  liefdevolle  en  bekwame  wyse 
waarop  vrouens  in  die  gemeente  diensbaar  was. 

Die  volgende  dames  het  sedert  die  stigting  in  1944  in  die  verskillende  poste  ge- 
dien: 

Vise-voorsitsters:  N Bodenstein  1944-1952;  E Pretorius  1952-1961;  B Lubbe 
1961-1975;  J Meyer  1976-1980;  HS  Fouché  1981-1988;  J Koekemoer  1989  tot 
op  datum. 

Sekretaresses:  J de  Castarro;  A Botha  1944-1945;  M van  Vuuren  1946;  Mur- 
ruay  1946-1947;  MC  Botma  1948-1958;  E du  Toit  1959-1965;  Y Buys 
1966-1969;  HS  Fouché  1970-1979;  AC  Koekemoer  1980-1984;  JA  Rudolph 
1985-1986;  M Wieneke  1987;  EP  Harmzen  1988-1989;  B Koekemoer  1990  tot 
op  datum. 


M Botma 


E du  Toit 


B Lubbe 

AC  Koekemoer  J Meyer  EP  Harmzen  JA  Rudolph 

Tesourieres:  H Boshoff  1944  - 1948;  A Bloem  1944  - 1955;  H van 
Nieuwenhuizen  1956  - 1957;  J Jooste  7 Februarie  1958  tot  op  datum.  Dit 
beteken  ’n  dienstydperk  van  vier  en  dertig  jaar  waarin  getroue  en  akkurate 
werk  gelewer  is.  Sy  is  die  weduwee  van  wyle  JP  Jooste,  wat  ook  lank  in  die 
kerkraad  gedien  het.  Aangesien  laasgenoemde  se  vader,  NJ  Jooste  ook  in  die 
kerkraad  gedien  het,  en  daar  op  die  oomblik  ’n  seun,  JH  Jooste,  as  diaken 
dien,  tel  hierdie  familie  onder  ’n  hele  paar  families  waar  drie  geslagte  of  meer 
in  die  kerkraad  was. 

Mev  E Gouws  is  tans  die  langsdienende  lid.  Vir  die  afgelope  25  jaar  is  sy  en 
haar  man  verantwoordelik  vir  die  bak  van  die  brood  vir  die  Nagmaal.  Tans  is 
sy  ook  koster  in  die  gemeente.  Haar  eggenoot,  oom  Sakkie  soos  hy  bekend  is, 
dien  reeds  vir  baie  jare  as  diaken.  Hy  is  die  oudste  diaken. 


J Jooste 


Sakkie  en  Babs  Gouws 

OPVALLENDE  FAMILIES  EN  PERSONE 
Enkele  Stigterslede  en  hulle  nasate 
WC  de  Beer  en  MGMSP  Jansen  van  Vuren 

Johannes  Petrus  van  Vuren,  gebore  op  8 November  1824  in  George  se  wêreld, 
maak  as  twaalfjarige  seun  die  Groot  Trek  mee  en  vestig  hom  uit- 
eindelik  op  die  plaas  Nooitgedacht  by  Klerksdorp.  Op  9 Mei  1876  is  hy  te 
Nooitgedacht  oorlede  in  die  ouderdom  van  twee  en  vygtig  jaar. 

Hy  was  getroud  met  Magdalena  Gertruida  Maria  Susanna  Petronella  Brits, 
gebore  op  27  Augustus  1832. 

Uit  hierdie  huwelik  is  daar  13  kinders,  ses  seuns  en  sewe  dogters,  gebore.  A1 
sewe  dogters  trou  met  lidmate  van  die  Hervormde  Kerk.  Een  seun  word  lid- 
maat  van  die  verenigde  kerk,  maar  van  sy  nasate  word  weer  Hervormers  elders 
en  in  die  gemeente  Wolmaransstad. 

Na  die  afsterwe  van  haar  eggenoot  verhuis  sy  na  Wolmaransstad  waar  sy 
onder  andere  die  plaas  Welverdiend  koop. 

Wessel  Cornelius  de  Beer  is  op  17  Januarie  1848  gebore.  Oorlewering  wil  dit 
he  dat  hy  uit  die  Vrystaat  afkomstig  is,  en  gedurende  die  laaste  gedeelte  van  die 
vorige  eeu  transportryer  was.  Dit  is  juis  hierdie  werk  van  hom  wat  lei  tot  die 
kennismaking  met  die  Van  Vuren  - familie  van  Nooitgedacht,  Klerksdorp. 

Wessel  de  Beer  tree  in  die  huwelik  met  die  weduwee  Van  Vuren  en  die  egpaar 
vestig  hulle  op  Welverdiend.  Die  waenhuis  aan  hulle  woning  word  op  26  April 
1892  die  plek  waar  die  gemeente  gestig  is. 

Later  verhuis  die  egpaar  na  De  Put.  Die  murasie  van  hierdie  woning  is  nog  te 
sien  aan  die  noordekant  van  die  begraafplaas  waar  die  egpaar  begrawe  lê, 
langs  die  teerpad  tussen  Wolmaransstad  en  Schweizer-Reneke. 

Hierdie  egpaar  was  bestem  om  ’n  betekenisvolle  rol  te  speel  in  die  bestaan  van 
die  gemeente  gedurende  die  beginjare.  Hý  is  met  die  stigting  van  die  gemeente 
verkies  tot  die  eerste  diaken.  Sý  het  met  die  hulp  van  ds  Van  Belkum  die  eerste 
Kanselbybel  vir  die  gemeente  bekom  en  aan  die  gemeente  geskenk. 

Sáám  was  die  egpaar  verantwoordelik  vir  die  skenking  van  twee  erwe  in 
Leaskstraat  aan  die  gemeente  waarop  die  eerste  en  later  die  tweede  kerkgebou 
opgerig  is.  Hý  het  met  die  bou  van  die  tweede  kerk  die  koste  gedra  van  die 
oostelike  vleuel.  Dit  is  die  vleuel  wat  tans  nog  staan  en  die  kantore  van  die 
Kinder-  en  Gesinsorgvereniging  huisves. 

Mev  De  Beer  kom  op  17  Januarie  1901  te  sterwe  en  word  op  De  Put  begrawe. 
Haar  sterfdatum  val  saam  met  Wessel  se  verjaardag.  Wessel  trou  met  die 
weduwee  Anna  Sophia  Eigeman,  gebore  op  8 Desember  1870.  Sy  was  ’n  nooi 
Coertze.  Die  egpaar  bly  woon  op  De  Put  en  die  eerste  Nagmaal  na  die  Anglo- 
Boereoorlog  word  op  3 Mei  1903  in  dié  egpaar  se  huis  gehou. 

Met  die  vereniging  van  die  gemeentes  Wolmaransstad  en  Makwassie 
(Bosmansrust)  beywer  Wessel  hom  saam  met  ander  vir  die  selfstandige  voort- 
bestaan  van  die  gemeente.  Gedurende  1910  en  aan  die  begin  van  1911  dien  hy 
in  die  boukommissie  vir  die  oprigting  van  die  tweede  kerkgebou.  Hierdie  kerk 
is  op  14  Januarie  1911  ingewy  en  op  10  Augustus  1911  is  hy  oorlede  in  die 
ouderdom  van  63  jaar.  Sy  weduwee  trou  met  Carel  Niemand  en  kom  op  23 
Julie  1926  te  sterwe  en  word  ook  op  De  Put  in  die  familiekerkhof  ter  ruste  gelê. 

Op  die  oomblik  (1991)  is  ’n  agterkleinkind  van  Wessel  de  Beer,  mevrou 
Wesselina  Cornelia  Visser  (gebore  De  Beer)  lidmaat  van  die  gemeente.  Haar 
eggenoot,  Dawid  Visser,  dien  tans  in  die  kerkraad. 

Die  Familie  Jansen  van  Vuren 

Baie  van  die  nageslagte  van  die  Van  Vuren-egpaar,  na  wie  hierbo  verwys  is, 
het  in  die  gemeente  Wolmaransstad  gewoon  of  woon  nog  steeds  hier.  Meer  as 
’n  twintigtal  van  hulle  nasate  het  in  die  kerkraad  gedien  en  van  hulle  dien  nog 
steeds  daarin.  Vier  van  die  nasate  het  predikante  in  die  Nederduitsch  Hervorm- 
de  Kerk  geword.  Hulle  is:  di  PS  de  Beer  van  Kroonstad,  MSJ  van  Vuren  van 
Duncanville,  JJC  Koekemoer  van  Harrismith  en  PDM  le  Roux  van 
Ventersdorp. 

Ouderling  GPJ  van  Vuren 

Gert  Pieter  Jansen  van  Vuren  is  gebore  op  9 September  1869  as  die  tiende 
kind  van  die  egpaar  Van  Vuren.  Oom  Gerrie,  soos  hy  alombekend  was,  was 
teenwoordig  toe  die  gemeente  in  sy  moeder  se  waenhuis  gestig  is.  Hy  was 
getroud  met  Maria  Glaudina  de  Beer,  en  uit  hierdie  huwelik  is  daar  vyf  kinders 
gebore.  Hy  word  gedurende  1905  diaken  en  gedurende  1906  ouderling,  welke 
amp  hy  met  onderskeiding  beklee  tot  in  1935. 

Uit  die  notules  word  dit  spoedig  duidelik  dat  hy  ’n  groot  liefde  vir  die  Her- 
vormde  Kerk  gehad  het  en  die  belange  van  die  gemeente  voortdurend  op  die 
hart  gedra  het.  Hy  het  betekenisvolle  bydraes  op  verskillende  terreine  gelewer. 
Hy  het  in  verskillende  kommissies  gedien. 

Qom  Gerrie  is  op  19  Julie  1954  te  Welverdiend  oorlede  na  ’n  lewe  van 
toegewyde  dienswerk  in  die  gemeente. 

Ouderling  MJJ  van  Vuren 

Matthys  Johannes  Jansen  van  Vuren  is  die  tweede  kind  van  GP  en  MG  van 
Vuren.  Hy  is  gebore  op  18  Augustus  1895  en  tree  in  die  huwelik  met  Anna 
Maria  le  Roux,  gebore  op  20  September  1903.  Haar  ouers  is  Hermanus 
Jacobus  en  Magrieta  Johanna  le  Roux.  Haar  vader  staan  bekend  as  Manie 
Boet. 

Oom  Thys,  soos  hy  alombekend  was  in  die  gemeente,  was  ’n  ware  steunpilaar 
in  die  gemeente.  Behalwe  dat  hy  diaken  en  ouderling  in  die  gemeente  was, 
word  hy  in  1947  verkies  tot  kassier,  en  hierdie  taak  verrig  hy  met  nougesetheid 
en  deeglikheid  tot  in  1966.  Sy  leiding  en  wyse  raad  in  die  finansiële  kommissie 
en  boukommissie  se  waarde  kan  nie  maklik  oorskat  word  nie.  Verder  het  hy 
voortgebou  op  die  offervaardigheid  van  die  familie  Van  Vuren.  Hy  het  onder 
andere  die  grond  waarop  die  huidige  kerkgebou  staan  aan  die  gemeente 
geskenk.  Die  egpaar  was  tot  voorbeeld  vir  almal  ten  opsigte  van  hardwerkend- 
heid  en  offerbereidheid.  Op  ’n  stil  en  beskeie  wyse  het  hulle  dienswerk  verrig 
tot  opbou  van  die  gemeente.  Met  die  oprigting  van  die  huidige  kerkgebou  het 
hy  die  orrel  wat  in  die  vorige  kerkgebou  diens  gedoen  het  vir  ’n  bedrag  van 
£200  (R400)  gekoop  en  dit  aan  die  gemeente  Schweizer-Reneke  geskenk. 

Tant  Annie  was  een  van  die  stigterslede  van  die  NHSV  in  1944.  Op  7 Maart 
1980  word  erelidmaatskap  aan  haar  toegeken  nadat  sy  onafgebroke  in  hierdie 
vereniging  opofferende  werk  verrig  het. 

Oom  Thys  is  op  3 Junie  1969  oorlede  en  sy  vrou  op  27  Augustus  1985. 

Uit  hierdie  huwelik  is  net  een  kind,  ’n  seun,  gebore.  Hy  is  Gërt  Pieter.  Hy  is 
getroud  met  Susanna  van  Wyk  uit  welke  huwelik  vyf  kinders  gebore  is.  Ger- 
tjie,  soos  hy  bekend  is,  se  seun  Thys  met  sy  gesin,  en  ’n  dogter,  Susan,  met 
haar  gesin  is  nog  in  die  gemeente.  Gertjie  word  op  23  Oktober  1954  verkies  tot 
diaken  en  verrig  hierdie  taak  totdat  hy  gedurende  1985  ouderling  word.  Getrou 
aan  die  tradisie  van  die  Van  Vurens  was  hy  nog  altyd  ’n  stille  krag  in  die  ge- 
meente. 

Ouderling  MJJ  van  Vuren  en  sy  eggenote  Annie.  Die  egpaar 
het  onder  andere  die  grond  waarop  die  kerk  en  saal  gebou  is 
aan  die  gemeente  geskenk. 


Jansen  van  Vurens  - 1992 


Voor  vlnr.:  MSJ  en  ME  van  Vuren,  SJU  en  GP  van  Vuren,  DS  van 
Vuren  met  Thylana  en  Sunita  op  skoot. 

Agter  vlnr.:  S Deetlefs,  Monica  en  Leon  Deetlefs,  Villene  en  MJ  van 

Vuren. 

M&- 

Georg  Sebastian  Nieuwoudt  - Die  eerste  ouderling 

Hy  is  gedurende  Julie  1850  in  Namakwaland  gebore.  Hy  was  nog  ’n  Voor- 
trekkerseun  wat  op  negejarige  leeftyd  saam  met  sy  ouers  na  die  Vrystaat  getrek 
het.  Hulle  het  hulle  op  die  plaas  Wagenaarsvlei  in  Hoopstad  se  distrik  gevestig. 

Hy  vestig  hom  omstreeks  1890  in  Transvaal.  Met  die  stigting  van  die  ge- 
meente  was  hy  met  sy  gesin  woonagtig  op  Makouwskop. 

Hy  was  getroud  met  Helena  Gysberta  van  Niekerk.  Twee  van  hulle  kinders  se 
name  kom  in  die  doopregister  van  hierdie  gemeente  voor.  Hulle  is:  Helena 
Gysberta,  gebore  op  24  Augustus  1893  en  gedoop  op  5 Junie  1894  te  Diamant- 
doorns  deur  ds  Jac  van  Belkum,  en  Helétjie  Aletta  Jacoba,  gebore  9 Februarie 
1896  en  gedoop  op  28  Februarie  1896  te  Wolmaransstad  deur  ds  Van  Belkum. 

In  ’n  koerantberig  van  1 Februarie  1938  word  hy  beskryf  as  ’n  persoon  wat  sy 
volk  met  hart  en  siel  gedien  het.  Hy  is  op  26  Januarie  1938  op  die  plaas 
Grasvlakte  in  Hertzogville  se  omgewing  oorlede  waar  hy  ook,  volgens  die 
berig,  onder  blyke  van  groot  belangstelling  begrawe  is.  Ons  het  daarin  geslaag 
om  kontak  te  maak  met  een  van  sy  kleindogters,  mev  HG  Mann,  van 
Ventersdorp  se  Hervormde  gemeente. 

Presies  wanneer  die  gesin  die  gemeente  verlaat  het  met  hulle  verhuising  na  die 
plaas  Twisfontein  in  die  distrik  van  Ventersdorp,  is  nie  bekend  nie.  Volgens 
bogenoemde  kleindogter  het  die  graniet  wat  gebruik  is  by  die  kerkgebou  van 
Ventersdorp  van  hierdie  plaas  van  Org  gekom. 

Dit  is  vermeldenswaardig  dat  in  die  lys  van  ouderlinge  wat  gedien  het  in  die 
gemeente  Ventersdorp  ’n  G Nieuwoudt  voorkom. 

Die  Familie  Koekemoer 

Mattheus  Johannes  (Hans)  Koekemoer  maak  die  Groot  Trek  mee  en  neem 
deel  aan  die  Slag  van  Bloedrivier.  Hy  is  getroud  met  Maria  Elizabeth  Opper- 
man.  Hierdie  egpaar  vestig  hulle,  na  die  anneksasie  van  die  Republiek  Natalia 
deur  Brittanje,  op  die  plaas  Stilfontein  by  Klerksdorp,  ’n  buurplaas  van 
Nooitgedacht  waar  die  Van  Vurens  gewoon  het.  Uit  die  huwelik  van  Hans  en 
Elizabeth  is  daar  drie  kinders  gebore.  Twee  van  hierdie  kinders  is 
vermeldenswaardig  met  die  doel  om  die  verbintenis  van  die  Koekemoers  met 
die  Van  Vurens  aan  te  dui. 

Marthinus  Wessel,  gebore  op  10  Oktober  1858,  tree  in  die  huwelik  met 
Magdalena  Gertruida  Jansen  van  Vuren,  gebore  15  Augustus  1863,  en 
woonagtig  te  Nooitgedacht.  Uit  hierdie  huwelik,  wat  op  29  Oktober  1878  in  die 
Nederduitsch  Hervormde  Kerk  van  Potchefstroom  voltrek  is,  is  twaalf  kinders 
gebore  met  ’n  verdere  42  kleinkinders  wat  almal  in  Wolmaransstad  omgewing 
opgegroei  het. 

Maria  Magdalena,  ’n  dogter  van  Hans,  tree  in  die  huwelik  met  Roelof  Johan- 
nes  Jansen  van  Vuren.  Hier  het  dus  ’n  dubbele  verbintenis  tussen  die  familie 
Koekemoer  en  Van  Vuren  plaasgevind. 

Na  die  dood  van  Maria  Elizabeth  is  Hans  Koekemoer  weer  getroud  met 
Elizabeth  Otto  en  uit  hierdie  huwelik  is  daar  vier  kinders  gebore.  Na  hierdie 

vrou  se  afsterwe,  tree  Hans  in  die  huwelik  met  die  weduwee  van  Johannes 
Waldeck. 

Gedurende  die  laat  tagtigerjare  van  die  vorige  eeu  volg  Marthinus  Wessel  sy 
vader  Hans  na  die  distrik  Wolmaransstad.  Hans  het  hom  reeds  vroeër  op  die 
plaas  Roodepan  gevestig  en  Marthinus  en  sy  swaer  Roelof  van  Vuren  kom 
vestig  hulle  nou  op  die  plaas  Kameelbult,  ’n  buurplaas  van  Welverdiend  waar 
die  weduwee  Van  Vuren  (eggenote  van  WC  de  Beer)  reeds  vroeër  kom  woon 
het. 

Daar  het  die  afgelope  100  jaar  25  direkte  afstammelinge  van  Hans 
Koekemoer  in  die  gemeente  Wolmaransstad  se  kerkraad  gedien,  en  nog  ’n 
verdere  7 aangetroude  nasate. 


MJ  Koekemoer  (Hans)  en  sy  vrou,  voorheen  Waldeck,  met  ’n 
dogter  wat  uit  haar  huwelik  met  Waldeck  gebore  is. 

Ouderling  MW  Koekemoer 

Marthinus  Wessel  Koekemoer  na  wie  hierbo  verwys  is,  word  reeds  in  1895  tot 
die  amp  van  diaken  verkies.  Tydens  ’n  kerkraadsvergadering  van  6 Junie  1895 
word  hy  tot  eerste  kassier  van  die  gemeente  gekies.  Hy  het  ongeveer  20  jaar 
lank  as  kerkraadslid  gedien.  Drie  van  sy  seuns,  oor  wie  hieronder  gehandel  sal 
word,  het  in  die  kerkraad  gedien  en  voortreflike  werk  gedoen. 

Gedurende  die  Tweede  Vryheidsoorlog  was  hy  in  die  kommando  van  generaal 
Koos  de  la  Rey.  Hy  was  egter  nooit  gevang  gedurende  die  oorlog  nie  en  het  tot 
die  einde  toe  geveg.  ‘Alhoewel  sy  huis  op  die  familieplaas  Kameelpan  deur  die 
Kakies  afgebrand  is,  het  die  kerk  se  boeke  wat  in  sy  sorg  was,  behoue  gebly. 
Hy  het  die  boeke  ongeveer  70  meter  ten  ooste  van  sy  huis  in  ’n  seil  toegedraai, 
in  ’n  wakis  geplaas  met  ’n  sinkplaat  daaroor  om  water  en  vog  van  bo  af  uit  te 
hou  en  toe  die  gat  vol  sand  gegooi.’ 

Martiens  was  ’n  stil  persoon,  wat  sonder  vertoon  sy  kerk  gedien  het.  Hy  was 

MW  Koekemoer,  die  eerste  kassier,  en  sy  eg- 
genote  Magdalena  Gertruida,  gebore  Jansen 
van  Vuren 

by  uitnemendheid  kerkmens  en  Afrikaner.  Sy  stempel  is  ook  afgedruk  op  sy 
kinders. 

Hy  het  gereeld  eredienste  bygewoon,  totdat  liggaamskragte  dit  vir  hom  on- 
moontlik  gemaak  het.  Op  Sondag,  17  September  1939,  is  hy  in  die  ouderdom 
van  81  jaar  oorlede.  Die  gemeente  kan  met  dank  terugdink  aan  hierdie  oud- 
ouderling  wat  meegehelp  het  met  die  opbou  van  die  gemeente,  veral  in  ’n 
tydperk  toe  die  bestaan  van  die  gemeente  grootliks  te  danke  was  aan  die 
leidende  rol  van  die  kerkraad. 

Die  volgende  drie  seuns  van  die  egpaar  het  in  die  kerkraad  gedien  met  van 
hulle  nageslagte: 

Ouderling  JP  Koekemoer 

Johannes  Petrus  Koekemoer  is  gebore  op  16  Mei  1887  op  die  plaas 
Nooitgedacht,  in  die  distrik  Klerksdorp.  Later  het  sy  ouers,  Marthinus  Wessel 
Koekemoer  en  Magdalena  Gertruida  Jansen  van  Vuren  verhuis  na  Kameelbult, 
distrik  Wolmaransstad,  waar  hy  as  jong  seun  opgegroei  het.  Op  8 Februarie 
1908  is  hy  getroud  met  Anna  Sophia  Coetzee.  Uit  hierdie  huwelik  is  daar  vyf 
seuns  en  twee  dogters  gebore. 

Op  8 Januarie  1916  word  hy  tydens  ’n  gemeentevergadering  as  diaken  gekies 
en  twee  jaar  later  as  kassier.  ‘Vir  33  jaar  het  hy  gedien  as  kassier  van  die  ge- 
meente  en  in  hierdie  33  jaar  was  daar  nooit  op  ’n  ringsvergadering  fout  gevind 
met  die  gemeente  se  kasboek  nie.’  Voorwaar  ’n  prestasie  vir  iemand  met  so 
min  skoolopleiding. 

In  1936  word  hy  deur  die  gemeente  verkies  as  ouderling.  Hy  was  ook  dikwels 
afgevaardig  na  die  Algemene  Kerkvergaderings  en  ringsvergaderings.  As 
wyksouderling  het  hy  gedien  tot  in  1938,  toe  sy  jonger  broer  Ocker  Cornelius 
Koekemoer,  tydens  ’n  gemeentevergadering  in  sy  plek  gekies  is  as  wyksouder- 
ling.  Peet  Koekemoer  het  steeds  as  ouderling  aangebly,  maar  in  ’n  besondere 

diens.  Hy  is  deur  die  kerkraad  afgesonder  om  voortaan  die  siekes  in  die 
hospitaal  te  besoek.  Eers  in  1959  sou  hy  as  ouderling  bedank  weens  swak 
gesondheid.  In  hierdie  tyd  tot  en  met  sy  dood  op  31  Desember  1966  het  hy 
steeds  gehelp  met  die  kerk  se  boekhouding. 

Oom  Peet,  soos  hy  ook  bekend  was,  was  ’n  man  met  min  woorde  en  ’n  man 
wat  getrou  was  aan  sy  kerk.  Die  gemeente  kan  dankbaar  wees  vir  die  lewe  van 
so  ’n  man. 

Oom  Peet  se  seun,  ook  Johannes  Petrus,  gebore  op  16  Maart  1914,  word  op 
18  April  1959  tot  ouderling  verkies  en  hierdie  ampswerk  verrig  hy  tot  in  1983. 
Oom  Peet,  of  Rooi  Peet  soos  hy  alombekend  is,  het  as  ouderling  in  sy  wyk 
waardevolle  werk  verrig.  Sý  groot  bydrae  wat  hy  gelewer  het,  lê  op  die  terrein 
van  die  finansiële  kommissie  en  boukommissies  waarin  hy  gedien  het.  Oom 
Rooi  Peet  is  getroud  met  Maria  Glaudina  van  Vuren.  Uit  hulle  huwelik  is  ’n 
seun  en  ’n  dogter  gebore.  Die  seun,  ook  Johannes  Petrus,  dien  reeds  vir  ’n 
paar  jaar  as  diaken  en  verrig  ook  waardevolle  dienswerk  in  verskillende  kom- 
missies.  Na  die  afsterwe  van  Maria  Glaudina  tree  oom  Peet  in  die  huwelik  met 
Anna  Christina  de  Koker,  die  moeder  van  die  eggenote  van  sy  seun  Peet. 


Vlnr.:  Ouderling  JP 
Koekemoer,  die  tweede 
kassier,  sy  moeder  en  sy 
eggenote  Anna  Sophia, 
gebore  Coetzee 


2x3  Geslagte 

Voor  vlnr.:  Ouderling  JP  Koekemoer  en  sy  eggenote  AC,  voorheen  de 
Koker. 

Agter  vlnr.:  JP  Koekemoer,  JP  Koekemoer,  AC  Koekemoer,  AC 
Koekemoer. 

Oudérling  OC  Koekemoer 

Ocker  Cornelius  Koekemoer  is  gebore  op  26  November  1892  en  getroud  met 
Aletta  Maria  Gagiano.  Uit  hierdie  huwelik  is  ses  kinders  gebore.  Na  die 
afsterwe  van  sy  vrou  Aletta  tree  hy  in  die  huwelik  met  die  weduwee  J (Hansie) 
van  der  Merwe.  Hy  is  gebore  in  dieselfde  jaar  as  wat  die  gemeente  in  sy  groot- 
moeder  (MGMSP  de  Beer)  se  huis  gestig  is,  en  is  op  ses  en  negentigjarige  leef- 
tyd  oorlede  - net  vier  jaar  voor  die  gemeente  se  eeufees  gevier  sou  word. 

Hy  word  in  1938  as  ouderling  verkies  en  verrig  hierdie  ampswerk  vir  ongeveer 
twintig  jaar.  Hy  was  ’n  getroue  ouderling  en  hy  en  sy  tweede  vrou  het  byna  tot 
op  die  laaste  van  hulle  lewe  die  eredienste  gereeld  bygewoon.  Hy  het  met  sy 
helder  denke  tot  op  die  laaste  ’n  lewendige  belangstelling  bly  behou  vir  ge- 
meentesake.  Hierdie  liefde  vir  sy  kerk  het  hy  ook  by  sy  kinders  tuisgebring. 

Ocker  Koekemoer  word  ook  onthou  vir  sy  liefde  vir  sy  volk.  Daarom  het  hy 
hom  ook  onderskei  as  volksman.  Saam  met  sy  broers  Petrus  en  Marthinus 
neem  hy  aan  die  Rebellie  van  1914  deel  en  beland  so  in  die  tronk  te  Kimberley. 

Twee  van  sy  seuns  dien  op  die  oomblik  in  die  kerkraad.  Marthinus  Wessel  is 
nie  net  tans  die  oudste  persoon  in  die  kerkraad  nie,  maar  verjaar  ook  op 
dieselfde  dag  as  wat  die  gemeente  gestig  is.  Op  26  April  1992  sal  hy  vyf  en 
sewentig  jaar  oud  wees,  net  ’n  kwarteeu  jonger  as  die  gemeente. 

Die  ander  seun,  Mattheus  Johannes,  dien  reeds  vir  baie  jare  as  ouderling  in 
dieselfde  wyk.  Hy  is  ook  vir  meer  as  twaalf  jaar  katkisasiemeester.  Sy  een 
seun,  Ockert,  het  vir  ’n  geruime  tyd  in  die  kerkraad  gedien.  ’n  Ander  seun, 
Johan,  het  predikant  geword  en  bedien  tans  die  gemeente  Harrismith.  Hy  was 
verantwoordelik  vir  die  optekening  van  die  geskiedenis  van  die  gemeente 
Wolmaransstad. 


Ouderling  OC  Koekemoer  en  sy 
eggenote  AM,  gebore  Gagiano 


Ouderling  MW  Koekemoer,  seun 
van  OC  Koekemoer,  en  sy 
eggenote  Johanna.  Ouderling 
Koekemoer  verjaar  saam  met  die 
gemeente  op  26  April 

Ds  JJC  Koekemoer  en  sy  ouers  Hans  en  Corrie.  Hans  is  ’n  seun  van 
Ocker  Koekemoer 


Ouderling  BG  Koekemoer 

Barend  Gerhardus  Koekemoer,  gebore  21  Junie  1908  is  die  jongste  seun  van 
Marthinus  Wessel  Koekemoer.  Hy  is  op  15  Oktober  1955  verkies  tot  diaken  en 
daarna  op  29  Augustus  1959  verkies  tot  ouderling.  Hy  staan  bekend  as  ’n  per- 
soon  wat  groot  erns  gemaak  het  met  die  amp  wat  hy  beklee  het.  Vir  ’n  lang  tyd 
was  hy  ook  katkisasiemeester,  ’n  taak  waarvan  hy  hom  skitterend  gekwyt  het. 
Hy  is  getroud  met  Maria  Visser,  en  uit  hierdie  huwelik  is  drie  kinders  gebore. 
Die  enigste  seun,  Marthinus  Wessel,  het  vir  baie  jare  in  die  kerkraad  gedien  en 
is  een  van  ’n  groot  groep  persone  wat  reeds  langer  as  vyftig  jaar  in  die  ge- 
meente  is.  Een  van  die  dogters  van  Barend  Gerhardus,  Alida,  is  getroud  met 
PS  de  Beer.  Laasgenoemde  egpaar  is  die  ouers  van  ds  PS  de  Beer  van 
Kroonstad. 


BG  Koekemoer 


MW  Koekemoer  en  sy  eggenote  MJA 

Koekemoers  - 1992 

Voor  vlnr.:  MJ  en  CG  Koekemoer,  MW  en  JE  Koekemoer,  SE  en  CL 
Koekemoer,  MAG  Rossouw  (geb  Koekemoer),  MG  du  Toit  (geb 
Koekemoer),  PA  du  Toit,  AC  en  JP  Koekemoer  (sr),  JP  Koekemoer. 
Middel  vlnr.:  MS  Koekemoer,  AC  en  JP  Koekemoer  (jr),  AC 
Koekemoer,  JME  Koekemoer. 

Agter  vlnr.:  MJ Koekemoer,  OCen  CJ Koekemoer,  ECMinnie,  LJ  Min- 
nie  (moeder  was  Koekemoer),  HM  en  BG  Koekemoer,  MS  en  BMJ 
Koekemoer,  ME  Koekemoer,  CJS  Koekemoer. 


Ouderling  PA  le  Roux 

Pieter  Andries  le  Roux  is  op  20  November  1905  op  die  plaas  Lukaskraal  in  die 
distrik  van  Wolmaransstad  gebore.  Sy  vader  was  Hermanus  Jacobus,  gebore 
30  April  1867,  en  sy  moeder  was  Anna  Coertze,  gebore  op  6 September  1868. 
Sy  was  ’n  dogter  van  Gert  Coertze  wat  een  van  die  stigterslede  van  hierdie  ge- 
meente  was.  Na  sy  geboorte  het  die  gesin  verhuis  na  die  plaas  Tweepan  waar 
Pieter  opgegroei  het.  Op  17  September  1929  is  hy  getroud  met  Helena 
Petronella  le  Loux.  Sy  is  ’n  dogter  van  Hermanus  Jacobus  le  Roux  en 
Elizabeth  Christina  Volschenk.  Hulle  was  lidmate  van  die  Ned  Herv  of 
Gereformeerde  Kerk.  Sy  het  oorgekom  na  die  Ned  Herv  Kerk  en  met  hart  en 
siel  as  lidmaat  van  die  gemeente  haar  man  getrou  bygestaan  tot  vandag  toe. 

Die  egpaar  het  hulle  destyds  op  Tweepan  gaan  vestig,  maar  as  gevolg  van  die 
swak  ekonomiese  toestande  verhuis  die  egpaar  na  Wolmaransstad  gedurende 
1943.  Hier  tree  oom  Piet  in  diens  van  die  munisipaliteit  waar  hy  vir  27  jaar 
werksaam  is  tot  met  sy  aftrede. 

Op  23  Oktober  1948  word  hy  gekies  as  diaken.  Hierdie  taak  het  hy  met  die 
grootste  getrouheid  gedoen.  Op  15  Oktober  1955  word  hy  gekies  as  ouderling 

en  vervul  hierdie  ampswerk  met  bekwaamheid  totdat  hy  aan  die  einde  van  1989 
hom  nie  weer  verkiesbaar  stel  nie. 

Op  17  September  1989  het  die  gemeente  saam  met  die  egpaar  en  hulle  kinders 
die  herdenking  van  hulle  sestigste  troudag  gevier.  Oom  Piet  en  tant  Nellie  is  die 
egpaar  wat  die  langste  getroud  is  in  die  gemeente.  Oom  Piet  is  sedert  sy 
geboorte  deel  van  die  gemeente  en  dit  maak  hom  die  lidmaat  wat  die  langste 
tydperk  in  die  gemeente  is,  naamlik  86  jaar. 


PA  en  HP  le  Roux 


Voor  vlnr.:  PA  le  Roux,  ASJonker,  kleinkind  van  Lag  Manie,  S Scholtz, 
’n  dogter  van  Gawie  Boet,  dr  LM  le  Roux. 

Agter  vlnr.:  Ds  PDM  le  Roux  en  sy  broer  L le  Roux,  agterkleinkinders 

van  Lag  Manie. 

Uit  hulle  huwelik  is  een  seun  en  twee  dogters  gebore. 

Aangesien  verskillende  families  met  die  van  van  Le  Roux  in  hierdie  omgewing 
en  in  die  gemeente  voorkom,  word  ook  ten  opsigte  van  hierdie  families  ’n  oor- 
sigtelike  beskrywing  gegee. 

Die  le  Roux-familie  was  eintlik  in  drie  kampe  verdeel.  Oom  Piet  se  pa  het  op 
Tweepan  gebly  en  het  die  bynaam  Lag  Manie  gehad  vanwee  sy  vriendelikheid. 
Hy  het  agt  seuns  en  vier  dogters  gehad.  Behalwe  die  een  seun,  Pieter,  oor  wie 
hierbo  gehandel  is,  word  Lourens  Matthys  ook  hier  vermeld.  Hy  is  naamlik  die 
baie  bekende  dr  LM  le  Roux  wat  tans  die  oudste  van  die  gemeenteseuns  is  wat 
predikant  geword  het. 

Op  Swartrust  het  oom  Gawie  Boet  gebly.  Hy  was  die  vader  van  die  baie 
bekende  oom  Manie  Boet  wat  vanaf  1918  tot  en  met  sy  dood  in  1934  in  hierdie 
kerkraad  gedien  het.  Oom  Manie  Boet  het  agt  kinders  gehad,  ook  almal  gebore 
en  getoe  in  hierdie  gemeente.  Die  oudste  dogter  van  hom  is  getroud  met  die 
baie  bekende  oom  Thys  van  Vuren. 

Die  derde  gesin  was  die  van  oom  Manie  Kleinkoppie.  Hulle  het  op  Doornpan 
gebly.  Hierdie  egpaar  het  15  kinders  gehad.  Tant  Nellie  is  een  van  hulle. 

Die  Familie  Rossouw 

Gabriel  Petrus  Rossouw,  gebore  1 Januarie  1844,  en  sy  vrou  Carolina 
Elizabeth  Janse  van  Rensburg,  gebore  op  5 Februarie  1845,  het  hulle 
omstreeks  die  jaar  1870  op  die  plaas  Cyfergat,  in  die  distrik  van 
Wolmaransstad,  kom  vestig.  Hier  het  hulle  gebly  tot  hulle  dood.  Hulle  was 
vurige  Hervormers  wat  hulle  kerk  liefgehad  het.  Hulle  tel  ook  onder  die 
stigterslede  van  die  gemeente.  Vanaf  1894  tot  na  die  oorlog  in  1903  het  hy  as 
ouderling  gedien  toe  hy  weens  swak  gesondheid  moes  bedank. 


Kinders  van  Gabriël  en 


Carolina  Rossouw 

Voorvlfir.:  Gabriël  Petrus,  Mar- 
thinus  Jacob,  Jan  Johannes  en 
Gert  Stephanus 

Agter  vlnr.:  Anna  Magrietha, 
Aletta  Josina  en  Magdalena  Ca- 
tharina 

Die  egpaar  het  sestien  kinders  gehad,  waarvan  vyf  op  ’n  baie  jong  leeftyd 
dood  is.  Sestien  van  die  nasate  van  hierdie  egpaar  het  gedurende  die  eeu  in  die 
kerkraad  gedien.  Tans  is  vyf  van  die  afstammelinge  nog  dienende.  Een  van  die 
nasate,  mejuffrou  JE  Rossouw,  het  een  van  die  eerste  diakonesse  in  die  ge- 
meente  geword.  Twee  van  die  nakroos  het  predikante  geword  van  die  kerk. 
Hulle  is  PS  Esterhuizen  en  PS  de  Beer.  Laasgenoemde  tel  ook  as  afstammeling 
van  die  familie  Koekemoer  en  Van  Vuren  vanwee  die  verbintenis  wat  hy  het 
met  die  families  van  moederskant. 

Ouderling  GS  Rossouw 

Kerkraadslede  - ouderlinge  en  diakens  - het  deur  die  hele  geskiedenis  van  die 
kerk  ’n  groot  taak  vervul.  Met  ’n  voortdurende  tekort  aan  predikante  moes  die 
ouderling  normaalweg  die  werk  van  die  predikant  ook  doen.  Juis  hierin  het 
Gerrie  Rossouw  ’n  groot  bydrae  gelewer. 

Gert  Stephanus  Rossouw  is  gebore  op  7 Februarie  1882  op  die  plaas  Cyfergat 
aan  die  Bamboesspruit  in  die  distrik  Wolmaransstad.  Hy  was  die  tiende  van 
die  sestien  kinders  van  Gabriel  Petrus  Rossouw  en  Carolina  Elizabeth  Janse 
van  Rensburg.  Na  sy  geboorte  was  sy  ouers  op  ’n  dag  op  reis  gewees  met  die  wa 
en  osse.  Langs  die  pad  ontmoet  hulle  ds  GW  Smits.  Net  daar  is  die  doopfor- 
mulier  gelees  en  is  Gert  gedoop.  Van  kindsbeen  af  was  daar  in  hom  ’n 


Die  gesin  van  oom  Gerrie  Rossouw 

Voorvlnr.:  Pieter,  oom  Gerrie,  sy  eggenote  met 
Lettie  op  skoot  en  Carolina 
Agter  vlnr.:  Dirk,  Gawie  en  Gert 

besondere  liefde  vir  sy  kerk.  Op  19  Februarie  1898  le  hy  belydenis  van  geloof 
af  onder  ds  Jac  van  Belkum . Op  1 1 Julie  1904  tree  hy  in  die  huwelik  met  Aletta 
Sophia  Fredrika  van  Niekerk.  Uit  hierdie  huwelik  is  vier  seuns  en  drie  dogters 
gebore,  waarvan  die  jongste  seun,  Piet,  reeds  vir  baie  jare  op  dieselfde 
kerkraad  dien.  Na  die  dood  van  Gerrie  se  vrou  in  Desember  1946,  is  hy  in  1948 
weer  getroud  met  die  weduwee  Annie  Benade,  wat  twee  maande  na  hom  in 
1958  oorlede  is. 

In  1905  word  hy  verkies  tot  diaken  en  onmiddellik  daarna  gekies  as 
katkisasiemeester.  Dit  is  baie  interessant  dat  hierdie  taak  vandag  deur  ’n 
ouderling  en  predikant  behartig  word.  Eers  op  17  April  1918  is  hy  tot  ouder- 
ling  verkies  - ’n  amp  wat  hy  saam  met  katkisasiemeester  tot  met  sy  dood  op  1 1 
Julie  1958  behartig  het.  Die  rede  waarom  hy  as  diaken  reeds  katkisasiemeester 
was,  was  omdat  daar  nie  so  ’n  bekwame  persoon  in  die  gemeente  was  nie.  Hy 
het  ’n  uitsonderlike  parate  kennis  van  die  Bybel  gehad,  sodat  hy  daarvoor 
bekend  was  dat  hy  sonder  teks  klasgegee  het.  Op  15  April  1916  word  hy  verkies 
as  vise-voorsitter  van  die  kerkraad.  Dit  was  in  hierdie  hoedanigheid  waar  hy 
die  leemte  van  ’n  eie  predikant  in  die  gemeente,  baie  goed  gevul  het. 

Op  27  Januarie  1917  word  hy  gekies  as  die  eerste  Sondagskoolsuperintendent 
van  die  gemeente  en  dit  bly  hy  tot  in  1953.  As  superintendent  het  hy  groot  werk 
verrig,  aangesien  die  Sondagskool  op  daardie  stadium  nie  die  nodige  aandag 
ontvang  het  nie.  As  gevolg  van  die  geweldige  ver  afstande  was  Sondagskool  op 
verskillende  plekke  gehou,  onder  andere  op  Wolmaransstad,  Makwassie, 
Kareepan,  Goedgedacht,  Rietpan,  Bezuidenhoutskraal  en  Rietkuil.  A1  hierdie 
plekke  het  hy  gereeld  een  keer  per  jaar  besoek. 

Behalwe  al  hierdie  werk  het  hy  ook  op  baie  ander  kommissies  van  die  ge- 
meente  gedien;  dikwels  ook  as  afgevaardigde  na  rings-  en  Algemene 
Kerkvergaderings.  Hy  was  aityd  bereid  om  te  dien. 

Ouderling  Gerrie  Rossouw  was  ’n  nederige,  gelowige  mens.  Sy  liefde  vir  sy 
kerk  en  sy  liefde  vir  sy  werk,  het  hom  een  van  die  grootste  figure  gemaak  in  die 
gemeente  se  geskiedenis.  Veral  ook  in  ’n  tyd  toe  die  kerk  gedra  was  deur 
ouderlinge.  Mense  soos  hy  se  gedagtenis  lewe  in  die  kerk. 

Oom  Gerrie  se  seun,  Pieter  Johannes,  na  wie  hierbo  verwys  is,  is  gebore  as  die 
sesde  kind  van  die  egpaar  op  31  Julie  1917.  Vanaf  sy  geboorte  is  hy  woonagtig 
in  hierdie  gemeente  waar  hy  gedoop,  belydenis  van  geloof  afgele  het  en 
getroud  is  met  Johanna  Etrizia  Jordaan. 

Op  1 1 Januarie  1947  word  hy  bevestig  as  diaken  en  sedert  hierdie  datum  dien 
hy  onafgebroke  in  die  kerkraad  van  Wolmaransstad.  Dit  is  ook  noemenswaar- 
dig  dat  hy  vanaf  1959  lid  is  van  die  katkisasiekommissie. 

Hy  was  een  van  die  eerste  sekretariele  beamptes  in  die  kerk  nadat  die  aanstel- 
ling  van  sekretariele  beamptes  deur  die  Algemene  Kerkvergadering  aanbeveel 
is.  In  hierdie  hoedanigheid  was  hy  skriba,  kassier,  skriba  vir  registrasie  en 
kolporteur.  Vir  die  grootste  gedeelte  van  hierdie  tydperk  was  hy  ook  koster. 
Nadat  hy  hierdie  taak  vir  sestien  jaar  met  groot  toewyding  verrig  het,  le  hy  op 
31  Desember  1987  die  tuig  neer.  Met  sy  vyf  en  veertig  jaar  in  die  kerkraad  is  hy 
tans  die  lid  wat  die  langste  dien.  Sy  seun,  Gert  Stephanus,  is  tans  skriba  van  die 
gemeente. 

Ouderling  Piet  Rossouw  en  sy  eggenote  Johanna 


5 van  die  nasate  van  Gabriel  Rossouw 

Voor  vlnr.:  GP  Rossouw,  PJ  Rossouw 

Agter  vlnr.:  JF  Rossouw,  GP  Barnard,  GS  Rossouw,  AKJ  Rossouw 

Die  Rossouw-familie  - 1992 

Voor  vlnr.:  MM  en  GS  Rossouw,  GS  Rossouw,  PJ  Rossouw  met 
kleinkind  op  skoot  en  JE  Rossouw,  MAG  Rossouw,  EM  en  GP 
Rossouw. 

2de  ry  vlnr.:  JC  Rossouw,  JE  Rossouw,  ME  en  HM  Rossouw,  J 
Rossouw. 

3dery  vlnr.:  JF Rossouw,  GS  Rossouw,  AKJ  Rossouw,  JAC  Rossouw. 
Agter  vlnr.:  MJ  Rossouw,  GS  Rossouw,  H Rossouw,  M Rossouw. 


Ander  Families 

Ouderling  FG  Basson  - Nageslag  van  FG  Wolmarans 

Dr  HM  Rex,  in  lewe  argivaris  en  kurator  van  die  Argiefbewaarplek  en  SP 
Engelbrecht-museum  van  die  Nederduitsch  Hervormde  Kerk,  skryf  in  Die 
Hervormer  1970  ’n  artikel  wat  handel  oor  die  wakis  van  ouderling  FG 
Wolmarans.  Aangesien  die  artikel  ook  volledig  handel  oor  die  Basson-gesin, 
word  ’n  gedeelte  daarvan  geplaas. 

“Op  1 1 Augustus  1970  was  die  kurator  aangenaam  verras  toe  mnr  FG  Basson 
en  sy  seun,  mnr  JGM  Basson,  van  die  plaas  Hollowaysrust  in  die  distrik 
Wolmaransstad  by  die  Argiefbewaarplek  opgedaag  en  die  mededeling  gedoen 
het  dat  hulle  die  rit  na  Pretoria  onderneem  het  om  - naas  ander  sake  wat  hulle 
in  die  hoofstad  moes  afhandel  - die  wakis  van  ouderling  FG  Wolmarans  aan 
die  kurator  van  die  SP  Engelbrecht-museum  te  besorg.  Die  geelhout  wakis  wat 

meer  as  130  jaar  gelede  sy  weg  na  Transvaal  gevind  het  en  oorspronklik  in  besit 
was  van  een  van  die  vooraanstaande  leidsliede  in  die  Nederduitsch  Hervormde 
Kerk  en  die  Zuid-Afrikaansche  Republiek,  is  ’n  pragtige  aanwins  vir  die  SP 
Engelbrecht-museum.  Die  skenking  wat  deur  die  gesin  Basson  gemaak  is,  is 
van  heel  besondere  betekenis  en  vermeldenswaardig. 

Die  skenker:  Mnr  FG  Basson 

“Die  skenker  van  die  wakis,  die  heer  Frederik  Gerhardus  Basson,  wat  die 
naam  dra  van  sy  beroemde  oorgrootvader,  FG  Wolmarans,  is  op  21  November 
1899  op  die  plaas  Vogelstruisfontein  naby  Greylingstad,  in  die  teenwoordige 
distrik  Standerton,  gebore,  en  is  deur  ds  MJ  Goddefroy  op  Heidelberg 
gedoop.  Sy  vader  was  Nicolaas  Johannes  Salomon  Basson.  Hy  is  op  14 
Desember  1858  op  die  plaas  Kafferskraal  in  die  distrik  Rustenburg  gebore  en  is 
•op  24  Septermber  1939  oorlede.  Hy  was  getroud  met  Dorathea  Johanna 
Jacoba  Wolmarans,  ’n  kleindogter  van  FG  Wolmarans,  wat  in  Potchefstroom 
gebore  en  gedoop  is  en  later  in  1873  na  Standertondistrik  verhuis  het. 
Daarheen  het  haar  aanstaande  man,  NJS  Basson,  ook  verhuis.  Dié  verhuising 
het  in  1872,  die  sterfjaar  van  FG  Wolmarans,  vanaf  Rustenburg  plaasgevind. 
Die  grootvader  van  die  skenker,  het  dieselfde  name  as  sy  vader  gehad,  ook 
NJS  Basson.  Hy  is  in  1830  in  die  Kaapkolonie  gebore  en  in  1913  in  die 
Standerton-distrik  oorlede.  Hy  was  getroud  met  Louisa  Petronella  Hattingh 
van  Standerton. 

“Mnr  FG  Basson,  die  skenker  van  die  wakis,  het  getrou  gebly  aan  sy  afkoms 
en  kerklike  verlede.  Vanaf  die  tweede  helfte  van  die  twintiger  jare  tot  die  helfte 
van  die  sestiger  jare,  het  hy  op  die  Kerkraad  van  die  Nederduitsch  Hervormde 
Gemeente  Wolmaransstad  gedien,  eers  as  diaken  en  toe  as  ouderling.  Die 
Almanak  van  1931  maak  melding  van  diaken  FG  Basson  van  Wolmaransstad- 
gemeente.  Volgens  ’n  mededeling  van  mnr  Basson  blyk  dit  egter  dat  die  30- 
jarige  FG  Basson  reeds  teen  die  einde  van  1929  as  diaken  gekies  is.  Op  daardie 
tydstip  was  die  gemeentelike  statistiêke  vir  die  Almanak  ten  opsigte  van  1930 
waarskynlik  reeds  in  besit  van  die  redakteur  of  die  drukkers  van  die  Almanak. 
Blykens  die  gegewens  in  die  verskillende  jaargange  van  die  Almanak,  het  FG 
Basson  tot  in  1942  as  diaken  gedien.  Sy  naam  ontbreek  egter  in  die  Almanakke 
van  1934  en  1939  en  kom  ook  nie  voor  vanaf  1943  tot  1959  nie.  In  1959  het  hy 
ouderling  geword  en  het  in  daardie  hoedanigheid  diens  gedoen  tot  in  1965. 
Vanaf  1966  kom  sy  naam  nie  meer  as  ouderling  in  die  Almanak  voor  nie. 
Vanaf  daardie  jaar  kom  die  naam  van  sy  oudste  seun,  Nicolaas  Johannes 
Basson,  as  diaken  voor  en  sit  hy  sodoende  die  mooi  familietradisie  van  die 
Wolmarans-  en  aanverwante  families  voort,  naamlik  kerkvastheid  en 
getrouheid  aan  die  Kerk  van  hul  vaders.  Dit  is  waarskynlik  dat  die  jonger  seun, 
Johannes  George  Machiel  Basson,  wat  saam  met  sy  vader  die 
Argiefbewaarplek  op  11  Augustus  besoek  en  die  wakis  oorhandig  het,  metter- 
tyd  ook  in  die  voetspore  van  sy  broer,  vader  en  voorvaders  sal  volg  en  op  die 
Kerkraad  dieiï.  As  ouderling  het  mnr  FG  Basson  sy  gemeente  op 
Ringsvergaderings  verteenwoordig.  Hy  het  steeds  ’n  lewende  belangstelling  in 

NJS  Basson,  H Basson,  C Basson,  W Basson 


kerksake  aan  die  dag  gelê.  Sy  dienstyd  as  kerkraadslid  is  ongelukkig  deur 
siekte  onderbreek.  Mnr  Basson  is  getroud  met  Johanna  Margaretha  Coertze. 
In  sy  jarelange  werk  as  diaken  en  ouderling,  het  hy  steeds  die  getroue  steun  en 
aanmoediging  van  sy  eggenote  ondervind. 

Die  Wakis 

“Mnr  FG  Basson  het  die  historiese  wakis  van  sy  moeder,  Dorathea  Johanna 
Jacoba  Basson,  gebore  Wolmarans,  ontvang.  Toe  sy  in  1968  oorlede  is,  het  sy 
die  hoë  geseënde  ouderdom  van  99  jaar  5 maande  en  6 dae  bereik.  Sy  het  die 
wakis  op  haar  beurt  van  haar  vader,  Andries  Bernardus  Wolmarans 
(1830-1920)  ontvang.  Hy  was  die  jongste  seun  en  elfde  kind  van  FG 
Wolmarans.  As  diaken  en  ouderling  wat  agtereenvolgens  in  die  Nederduitsch 
Hervormde  Gemeentes  Potchefstroom,  Heidelberg  en  Trichardtsfontein 
(Standerton)  gedien  het,  het  hy  die  baanbrekerswerk  van  sy  beroemde  en  eer 
biedwaardige  vader  voortgesit. 

“Die  wakis  dateer  uit  die  jare  voor  die  Groot  Trek  van  1838.  FG  Wolmarans 
wat  so  ’n  belangrike  rol  in  kerk-  en  staatsake  van  die  Voortrekkergemeenskap 
en  in  die  Zuid-Afrikaansche  Republiek  gespeel  het,  het  met  die  wakis  uit  die 
Kaapkolonie  getrek.  Die  regter  bokantste  hoek  van  die  kis,  waar  ’n 
koperbeslag  was,  is  ietwat  beskadig.  Volgens  familie-oorlewering  het  ’n 
assegaai  van  ’n  naturel  op  ’n  keer  tydens  ’n  aanval  op  die  laer  waarin  die 
Wolmaranse  was,  die  wakis  getref  en  sy  merk  gelaat. 

“Die  afmetings  van  die  geelhout  wakis,  wat  nog  in  ’n  puik  toestand  verkeer 
en  pragtig  vertoon  nadat  mnr  Basson  na  veel  moeite  verskillende  lae  verf  ver- 
wyder  het,  is  32  duim  by  28  duim  aan  die  bokant.  Dit  loop  skuins  na  onder  en 
aan  die  onderkant  is  die  afmetings  20  en  ’n  half  duim  by  18  duim  terwyl  die  kis 
18  duim  diep  is.  Die  stewige  toestand  waarin  die  wakis  verkeer,  is  deels  seker  te 
danke  aan  die  deeglike  voeë  en  die  koperbeslag  op  die  vier  hoeke. 

“Waar  dit  in  die  loop  van  die  jare  vanaf  die  permanente  vestiging  van  FG 
Wolmarans  en  sy  kinders  in  Transvaal,  vir  ’n  verskeidenheid  van  funksies 
gebruik  is  - soos  die  berging  van  linneware  en  ander  huishoudelike  artikels  - het 
dit  gedurende  die  Groot  Trek  uit  die  Kaapkolonie  waarskynlik  as  veilige 
bewaarplek  van  die  Statebybel,  godsdienstige  geskrifte  en  waardevolle  private 
dokumente  van  FG  Wolmarans  gedien. 

“Die  ou  wakis  is  vir  die  Wolmarans-  en  Basson-familie  van  groot  historiese 
en  sentimentele  waarde.  Die  gesin  Basson  van  Wolmaransstad  kom  daarom  lof 
toe  dat  hulle  die  familie-erfstuk  deur  al  die  jare,  te  midde  van  oorloë  en  ander 
woelinge,  so  mooi  bewaar  het  tot  op  die  dag  dat  mnr  FG  Basson  en  sy  seun  dit 
aan  die  kurator  van  die  SP  Engelbrecht-museum  vir  veilige  bewaring  en 
uitstalling  oorhandig  het.” 


FG  Basson  by  die  wakis  van  FG  Wolmarans 

Die  seun,  Johannes  George  Machiel,  het  inderdaad,  soos  voorspel  deur  dr 
Rex  hierbo,  lid  van  die  kerkraad  geword,  eers  as  diaken  en  daarna  as  ouder- 
ling.  Tans  dien  hy  in  die  finansiële  kommissie  waar  hy  ’n  ware  steunpilaar  is. 
Hy  is  getroud  met  AFCM  Swanepoel,  wie  se  vader  in  die  kerkraad  gedien  het. 
Haar  broer,  AC  Swanepoel,  is  tans  lid  van  die  kerkraad.  Laasgenoemde  se 
moeder  is  ’n  dogter  uit  die  Kotzee-Knoetze-verbintenis  waarna  by  die  familie 
Kotzee  verwys  word. 

Oom  Frik,  soos  hy  bekend  was,  se  eggenote  het  hom  op  25  November  1971 
ontval,  waarna  hy  getroud  is  met  die  weduwee  Ella  van  Deventer,  voorheen 
Botes,  gebore  Fouché.  Hy  is  op  1 September  1986  oorlede  op  86-jarige  ouder- 
dom. 

Voor  vlnr.:  FG  Basson,  kleinkind  Frikkie, 

JM  Basson 

Agter  vlnr.:  JGM  Basson,  NJS  Basson  en  S 
Basson 

Die  Familie  Fouché 

Hoewel  familie  van  mekaar,  kan  hierdie  familie  in  drie  groepe  verdeel  word. 
Louis  Joachim  Fouché  is  gebore  op  17  Junie  1885,  op  die  plaas 
Bezuidenhoutskraal.  Hy  is  op  8 Desember  1908  getroud  met  Hester  Magdalena 
Dreyer,  gebore  1 Junie  1893.  Uit  hierdie  huwelik  is  tien  kinders  gebore. 


LJ  en  HM  Fouche 

Later  het  hulle  verhuis  na  Katdoringplaat  en  op  10  Oktober  1925  intrek 
geneem  op  die  plaas  Rooibult,  Wolmaransstad.  Op  29  Januarie  1921  word  hy 
verkies  tot  diaken  en  op  16  Januarie  1926  tot  ouderling.  Vanaf  1935  tot  1953  is 
hy  skriba  van  die  gemeente.  Talle  berigte  in  Die  Hervormer  gedurende  hierdie 
tydperk  uit  sy  pen  oor  die  gemeentesake,  getuig  van  sy  bekwaamhede  en 
belangstelling  in  kerksake.  Hy  word  in  1938  deur  die  kerkraad  aangewys  as  die 
amptelike  voorleser  by  eredienste  en  hy  verrig  hierdie  taak  tot  in  1953. 

Hy  was  ’n  man  vurig  van  gees.  Gloedvol,  met  die  oortuiging  van  sy  hart,  kon 
hy  ’n  saak  bepleit,  wat  hy  as  reg  beskou  het.  Hy  word  dikwels  deur  die 
kerkraad  na  die  Algemene  Kerkvergadering  afgevaardig.  Op  ringsvergaderings 
was  hy  ’n  alombekende  persoon.  Altyd  was  sy  godsdiens  die  innerlike  krag  in 
sy  lewe.  Navolgenswaardig  was  sy  optrede,  om  wanneer  hy  ontdek  het  dat  hy 
iemand  deur  woord  of  daad  te  na  gekom  het  sy  regte  spyt  te  kenne  te  gegee  het, 
privaat  of  in  die  openbaar,  al  moes  hy  homself  ook  daardeur  diep  verneder. 

Op  28  September  1953,  voordat  die  huidige  kerkgebou  opgerig  is  waarna  hy 
met  brandende  begeerte  uitgesien  het  om  te  beleef,  is  hy  oorlede.  Tant  Pop,  sy 
vrou,  het  op  26  Desember  1969  tot  sterwe  gekom. 

Een  van  die  egpaar  se  seuns,  Johannes  Hendrik,  verdien  verdere  aandag. 

Ouderling  Johannes  Hendrik  Fouché 

Johannes  Hendrik  Fouché  is  gebore  op  14  Januarie  1910  op  die  plaas 
Bezuidenhoutskraal  in  die  Makwassierante. 

Hy  was  die  eerste  kind  van  Louis  en  Hester  Fouché,  beter  bekend  as  oom 
Lewies  en  tant  Pop. 

Johannes  Fouché  was  ’n  man  wat  gehandel  het  volgens  wat  hy  as  reg  beskou 
het.  Daarom  het  hy  met  die  uitbreek  van  die  laaste  oorlog  onmiddellik  sy 
dienste  beskikbaar  gestel  en  in  die  eerste  divisie  as  sersant-majoor  gedien.  Hy 
het  ook  deelgeneem  aan  die  slag  van  Tobruk  en  El-Alamein  onder  generaal 
Dan  Pienaar. 

Na  die  oorlog  was  hy  te  Kaapstad  gestasioneer,  waar  hy  ’n  verpleegster,  Tok- 
kie  van  Wyk,  ontmoet  het,  met  wie  hy  op  8 Februarie  1946  in  die  huwelik  ver- 
bind  is.  Aangesien  hy  ’n  boer  was  in  murg  en  been,  het  hy  teruggekom  plaas 
toe  en  kom  boer. 

Op  17  Oktober  1953  is  hy  verkies  tot  diaken  en  op  13  November  1965  tot 
ouderling,  wat  hy  ook  gebly  het  tot  met  sy  dood.  Op  die  kerkraad  was  hy  ’n 
ware  steunpilaar,  en  het  hy  nie  geskroom  om  te  veg  vir  dit  wat  hy  uit  oortui- 
ging  as  reg  beskou  het  nie,  al  het  hy  ook  alleen  gestaan. 

Ook  was  hy  vir  baie  jare  skriba  vir  registrasie  en  het  hy  die  werk  met  die 
grootste  nougesetheid  gedoen.  Vanaf  1960  was  hy  ’n  baie  toegewyde 
katkisasiemeester.  Hy  het  ’n  besondere  liefde  gehad  vir  die  Nuwe  Testament. 

By  hom  was  sy  kerk  eerste  en  het  hy  die  belange  van  sy  kerk  op  die  hart  gedra. 
Offervaardigheid  het  by  hom  nie  ontbreek  nie.  Hy  het  graag  ’n  weldaad  aan  sy 
medemens  bewys  en  wou  met  almal  in  vrede  leef. 

Ons  het  hom  geken  as  ’n  vriendelike  mens,  wat  altyd  ’n  grappie  op  sy  tyd 
geniet  het.  Hy  is  op  21  April  1980  op  sy  plaas  ter  ruste  gelê. 


130 


Wyle  oom  Johannes  se  eggenote  is  nog  steeds  in  die  gemeente,  en  is  reeds  vir 
die  afgelope  38  jaar  lid  van  die  NHSV.  Sy  was  vir  baie  jare  sekretaresse  en  het 
ook  gedien  as  vise-voorsitster. 

Uit  hierdie  huwelik  is  vier  kinders  gebore.  Die  oudste,  Louis  Joachim,  met  sy 
gesin,  bly  op  die  familieplaas  en  dien  reeds  ’n  geruime  tyd  in  die  kerkraad  as 
ouderling. 


JH  Fouche  HS  Fouche 


Die  tweede  groep  van  die  familie  Fouché  is  van  Witpoort  se  gemeente 
afkomstig.  Johannes  Petrus  Jacobus  Fouché,  getroud  met  Cornelia  Zacharia 
Rossouw,  verlaat  gedurende  1936  die  plaas  Wolwekop  en  vestig  hom  in 
Wolmaransstad.  Uit  hierdie  huwelik  is  12  kinders  gebore,  maar  sewe  van  hulle 
is  op  ’n  baie  jong  leeftyd  oorlede  gedurende  die  Anglo-Boereoorlog  van 
1899-1902.  Twee  dogters  trou  met  Hervormers  en  was  aktiewe  en  meelewende 
lidmate  van  die  gemeente.  Een  van  die  seuns,  Pieter  Marthinus,  gebore  21 
September  1903,  tree  in  die  huwelik  met  Johanna  Elizabeth  Botes,  gebore  op 
17  Julie  1908.  Uit  hierdie  huwelik  is  vyf  kinders  gebore  wat  almal  in 
Wolmaransstad  gebore  en  getoë  is.  Na  die  afsterwe  van  Johanna,  verbind  hy 
hom  in  die  eg  met  mejuffrou  Lettie  Grobbelaar  uit  welke  verbintenis  een  seun 
gebore  word.  Na  haar  dood  trou  hy  met  die  weduwee  Uys,  gebore  Van  der 
Merwe. 

Pieter  Marthinus  of  Piet  Fouché  soos  hy  bekend  is,  word  op  19  Januarie  1951 
as  ouderling  verkies  en  bly  ouderling  tot  kort  voor  sy  dood  in  1972.  Sy  suster 


PM  Fouche  en  JE  Fouche 

Ella  is  met  JJ  Botes  getroud,  en  later  met  die  bekende  Frederik  Gerhardus 
Basson.  Sy  ander  suster,  Gertruida,  is  getroud  met  die  baie  bekende  Tobie  Nel, 
wat  vir  28  jaar  koster  in  die  gemeente  was. 

’n  Seun  van  Pieter  Marthinus,  ook  Pieter  Marthinus,  en  sy  vrou  en  dié  egpaar 
se  twee  seuns  met  hulle  gesinne,  is  tans  woonagtig  in  die  gemeente.  Een  van  die 
seuns  het  al  in  hierdie  kerkraad  gedien  as  diaken. 

Die  derde  groep  het  op  2 Februarie  1939  vanaf  die  plaas  Brandhoek,  in  die 
destydse  gemeente  Makwassie,  intrek  geneem  op  Kameelpan,  Wolmaransstad. 

Johannes  Jacobus  Fouché,  gebore  op  20  Oktober  1892,  was  die  seun  van 
Pieter  Andries  Marthinus  Fouché  en  Gertruida  Susara  Pretorius.  Hy  tree  in  die 
huwelik  met  Annie  Ellen  Wilson,  gebore  op  23  Oktober  1897.  Uit  hierdie 
huwelik  is  vyf  kinders,  almal  seuns,  gebore.  Twee  van  die  seuns  met  hulle 
gesinne  is  nog  in  die  gemeente. 

Een  van  die  seuns,  Johannes  Edward,  gebore  op  25  April  1918,  word  op  6 
Februarie  1965  tot  diaken  verkies  en  dien  ’n  geruime  tyd  in  die  bestuur  van  die 
diakonie.  Hy  word  later  ouderling  en  verrig  die  kolporteurstaak  vanaf  1967  tot 
aan  die  begin  van  1971.  Hy  kom  op  14  September  1985  te  sterwe  na  ’n 
smartlike  lyding  waarin  sy  onwrikbare  geloof  tot  openbaring  kom.  Sy 
weduwee  Nellie  en  hulle  seun  Jan,  met  sy  gesin,  is  nog  in  die  gemeente. 

Later  volg  Pieter  Andries  Marthinus  Fouché,  broer  van  Johannes  Jacobus 
Fouché  hierbo  vermeld.  Sý  weduwee,  Johanna,  is  nog  in  die  gemeente. 


Fouches  - 1992 


Voor  vlnr.:  PM  en  SCAC  Fouche  met  twee  kleinkinders,  JCFouche,  JJ 
en  AF  Fouche  met  kleinkind,  HP  Fouche,  JC  Fouche,  HS  Fouche. 
Tweede  ry  vlnr.:  H Fouche,  AJ  Fouche  'met  dogtertjie,  Marlien  en 
Yolandi  Fouche,  Heleen  en  Pieter  Theunissen. 

Agter  vlnr.:  PM  Fouche  en  kind,  MG  Fouche,  HJ  en  M Fouche,  J en  A 
Theunissen  (geb  Fouche),  LJ  en  DA  Fouche  met  drie  seuns,  Johan, 
Jansen  en  Louis  voor  hulle,  JJME  Jacobs  (geb  Fouche)  suster  van  ds  MJ 
Fouche  van  St  Helena,  Welkom. 

Die  Familie  Kotzee 


Presies  wanneer  die  familie  Kotzee  in  die  omgewing  van  Wolmaransstad  kom 
woon  het,  is  nie  met  sekerheid  te  vermeld  nie.  Dat  dit  gedurende  die  faaste 
helfte  van  die  negentiende  eeu  moes  wees,  kan  met  alle  stelligheid  aanvaar 
word.  In  sy  boek:  Geslagregister:  TJ Kotzee  en  MG  Louw,  word  vermeld  deur 
HP  Kotzé  dat  Theunis  Johannes  Kotzee  op  2.4.1873  oorlede  is  te  Bam- 
boesspruit,  en  dat  dié  se  seun  Hermanus  Egbert  Pieter  op  6.11.1885  te 
Hollowaysrust,  Wolmaransstad  oorlede  is.  Twee  van  die  seuns  van 
laasgenoemde  uit  sy  huwelik  met  Helétje  Hendrika  van  Zyl,  oorlede  op 
19.12.1910,  is  van  belang  vir  die  doeleindes  vir  hierdie  gedenkboek. 

1 Willem  Hendrik  Johannes  Kotzee,  gebore  op  2.4.1858,  trou  met  Rachel 
Charlotte  Elizabeth  Hanekom.  Uit  hierdie  huwelik  is  8 kinders  gebore,  en 
hulle  34  kleinkinders  lê  almal  belydenis  van  geloof  in  Wolmaransstad  af. 
Willem  word  op  25  Oktober  1919  diaken  en  op  24  April  1920  ouderling. 

Een  van  sy  aangetroude  kleinkinders,  Flip  Swanepoel,  het  ook  vir  baie  jare  in 
die  kerkraad  gedien.  Dié  se  seun,  AC  Swanepoel,  dien  reeds  vir  baie  jare  in  die 
kerkraad. 

Een  van  die  kleinseuns  van  Willem,  ’n  naamgenoot,  het  vanaf  1966  tot  in 
1977  in  die  kerkraad  gedien,  terwyl  ’n  ander  kleinseun  en  naamgenoot  tans  as 
diaken  betekenisvolle  werk  verrig. 


WHJ  Kotzee,  sy  eggenote  RC,  gebore 
Hanekom,  met  die  seun  Hendrik  Johannes. 

WHJ  Kotzee  en  sy  eggenote  Miem.  Hy  is  ’n 
ander  seun  van  WHJ  Kotzee. 

2 Hendrik  Gideon  Kotzee,  gebore  25.5.1853,  trou  met  Jacoba  Maria 
Hanekom,  ’n  suster  van  die  eggenote  van  Willem  Hendrik  Johannes. 

Uit  hierdie  huwelik  is  vyf  kinders  bekend.  Een  van  die  vyf  word  hier  vermeld. 
Hy  is  Theunis  Johannes  Kotzee,  gebore  11  Julie  1896. 

Hy  tree  in  die  huwelik  met  Anna  Maria  Elizabeth  van  der  Westhuizen,  gebore 
op  22  Oktober  1904.  Hulle  bly  op  die  plaas  Goedgedacht  tot  1936,  waarna 
hulle  verhuis  na  die  plaas  Klippan  waar  hulle  begrawe  is.  Drie  kinders  lê 
belydenis  van  geloof  in  die  gemeente  af.  Oom  Theuns,  soos  hy  bekend  was,  het 
vir  ses  en  twintig  jaar  in  die  kerkraad  gedien  en  ’n  waardevolle  bydrae  gelewer 
in  die  opbou  van  die  gemeente. 

Hermanus  Egbert  Pieter,  een  van  sy  seuns,  dien  ook  reeds  vir  baie  jare  as 
ouderling. 


Theunis  en  Annie  Kotzee 

Kotzees  - 1992 


Voor  vlnr.:  HEP  en  SCA  Kotzee,  BS  en  HP  Kotzee,  JA  en  PA  Kotzee. 
Middel:  SC  Kotzee,  WHJ,  Anneli  en  AC  Kotzee,  Lea,  Bennie  en  Hen- 
drik  Kotzee. 

Agter:  Leana,  Marietjie  en  Maansie  Kotzee. 


Die  Families  van  der  Westhuizen 

Tussen  die  jare  1850  en  1860  het  ’n  boer,  Daniël  David  Jacobus  Rudolph  van 
der  Westhuizen,  gebore  10  Septemer  1831,  uit  Prins  Albert  se  wêreld  weg- 
getrek.  Hy  het  gekom  tot  op  die  plaas  Goedgedacht,  Wolmaransstad,  waar  hy 
by  ’n  sekere  Hans  Coetzee,  ’n  oujongkêrel,  woonplek  gekry  het.  Hy  het  hier 
gebly  tot  met  sy  dood  op  9 September  1885.  Hy  was  getroud  met  Elizabeth 
Heibrecht  Kotzee,  gebore  12  Augustus  1843  en  oorlede  op  1 Desember  1902. 

Na  die  afsterwe  van  Daniël  is  Elizabeth  getroud  met  voornoemde  Hans 
Coetzee.  Hy  was  die  eienaar  van  die  hele  Goedgedacht,  wat  4400  morge  groot 
is.  Later  het  hy  2200  morge  aan  Zacharias  de  Beer  verkoop  “voor  de  somma 
van  200  egte  ponden.”  Die  ander  2200  morge  het  hy  later  bemaak  aan  die  vier 
van  der  Westhuizen-kinders  wat  uit  die  huwelik  van  Daniël  en  Elizabeth 
gebore  is. 

Hierdie  vier  kinders  bring  24  kinders  voort  wat  almal  in  Wolmaransstad 
gebore  en  getoë  is,  en  van  wie  daar  ncg  steeds  baie  afstammelinge  in  die  ge- 
meente  is  soos  afgelei  kan  word  van  die  foto.  Nege  afstammelinge  van  Daniël 
David  Jacobus  Rudolph  en  sy  vrou  Elizabeth  het  gedurende  die  eeu  in  die 
kerkraad  gedien. 

In  die  omgewing  van  Bloemhof  het  ook  ’n  sekere  Nicolaas  George  van  der 
Westhuizen  ingetrek  en  ’n  tyd  daar  gewoon.  Een  van  sy  seuns,  Jasper,  was  ’n 
lid  van  president  Paul  Kruger  se  lyfwag.  Die  ander  het  hulle  later  in  die  distrik 
van  Wolmaransstad  gevestig.  Gegewens  oor  die  vroeëre  geskiedenis  van  hier- 
die  groep  van  der  Westhuizens  it  skaars.  Vier  van  die  seuns  is  bekend. 

Jacob  van  der  Westhuizen  het  agt  kinders  gehad  waarvan  twee  ’n  belangrike 
rol  gespeel  het  in  die  geskiedenis  van  Wolmaransstad.  Die  eerste  een  wat  ons 
wil  vermeld,  is  Andries,  wat  op  Bosplaas  gewoon  het.  Voor  1912  dien  hy  al  in 
die  kerkraad.  Hy  word  onthou  as  ’n  dinamiese  persoonlikheid  wat  die  gawe 
ontvang  het  om  met  gemak  voor  mense  op  te  tree  en  oor  leerstellinge  met 
mense  te  redeneer.  Telkens  kom  sy  naam  in  notules  van  sy  dienstydperk  voor 
waar  hy  dien  in  kommissies  of  een  of  ander  leidende  rol  vervul.  Ongelukkig 
kom  hy  in  botsing  met  die  kerkraad  oor  sy  bywoning  van  en  belangstelling  in 
die  eredienste  van  ’n  sektariese  groepering.  Gedurende  1946  verlaat  hy  die 
kerk. 

Die  tweede  seun  is  Petrus.  Hy  het  nooit  in  die  kerkraad  gedien  nie,  maar  het 
’n  bydrae  gelewer  op  die  gebied  van  die  kategese.  Hy  was  ’n  delwer  en  het  vir 
baie  jare  vir  die  kinders,  wat  by  die  delwerye  gewoon  het,  kategese  gegee. 

Nadat  sy  oudste  seun,  Stephanus,  belydenis  van  geloof  afgelê  het,  het 
laasgenoemde  vir  die  jonger  kinders  Sondagskool  gehou,  en  Petrus  vir  die 
groter  kinders  en  katkisante. 

Petrus  het  die  gawe  gehad  om  dwaalleringe  te  weerlê  en  was  in  hierdie  opsig 
vir  die  predikante  van  sy  tyd  tot  groot  ondersteuning.  Stephanus  is  nog  in  die 
gemeente  met  sy  vrou  en  een  van  sy  kinders. 

Johannes  Jacobus  Matthysen  van  der  Westhuizen,  ’n  ander  seun,  het  ses 
kinders  gehad,  waarvan  een  seun  en  een  kleinseun  in  die  kerkraad  gedien  het. 
Een  van  sy  seuns,  Jacob  Jacobus  en  sy  vrou,  woon  nog  in  die  gemeente  en  is 
gedurende  die  feesjaar  twee  en  tagtig  jaar  oud.  Hy  is  vanaf  sy  geboorte  in  die 
gemeente. 

Marthinus,  die  vierde  seun  waarna  verwys  is,  het  vier  kinders  gehad,  waarvan 
een  seun,  Andries,  se  nageslag  nog  in  die  gemeente  is. 


Petrus  van  der  Westhuizen  en  sy 
eggenote  EH  van  der  Westhuizen 

Van  der  Westhuizens  - 1992 

Voor  vlnr.:  JJ  van  der  Westhuizen,  CJ  van  der  Westhuizen,  GM 
Scheepers,  ME  van  der  Westhuizen,  SM  van  der  Westhuizen,  JF  van  der 
Westhuizen  met  kleinkind  op  skoot,  HSS  van  der  Westhuizen,  HEP  van 
der  Westhuizen(sr),  HEP  van  der  Westhuizen(jr),  A van  der  Westhuizen 
met  Rachel  op  skoot,  JJ  van  der  Westhuizen. 

Tweede  ry  vlnr H van  der  Westhuizen,  A van  der  Westhuizen,  JF  van 
der  Westhuizen,  N van  der  Westhuizen,  J van  der  Westhuizen,  A 
Botesfgeb  van  der  Westhuizen),  E Swanepoelfgeb  van  der  Westhuizen), 
H Swanepoel,  R van  der  Westhuizen,  HEP  van  der  Westhuizen  en  Hvan 
der  Westhuizen. 

Derde  ry  vlnr.:  C van  der  Westhuizen  en  sy  eggenote  Letitia,  Heleen  en 
Cornelius  van  der  Westhuizen,  Louis(met  baba)  en  Jacobie  van  der 
Westhuizen,  Joey  en  Lourens(met  baba)  van  der  Westhuizen. 

Agter:  JF  van  der  Westhuizen,  HEP  en  sy  vrou  Hannetjie  van  der 
Westhuizen,  C van  der  Westhuizen,  Mienie  Hattingh(geb  van  der 
Westhuizen)  en  haar  dogter  Adri,  Hennie  van  der  Westhuizen  en  sy  ouers 
Magdalena  en  Japie  van  der  Westhuizen. 


Ouderling  NJJ  (Siener)  van  Rensburg 

Die  man  wat  as  ’n  profeet  van  God  bekend  gestaan  het;  die  man  wat  hoog  by 
die  generaals  aangeskryf  was;  die  man  wat  in  die  kommervolle  en  onsekere 
tydperk  van  sy  kerk  en  volk  se  geskiedenis,  ’n  onvergeetlike  legendariese  figuur 
geword  het  - hierdie  man  was  Niklaas  (Siener)  van  Rensburg. 

Sy  lewe 

Nikolaas  Johannes  Jansen  van  Rensburg  is  gebore  op  30  Augustus  1864  naby 
Leeukop  in  Bosmansrus  (Witpoort)  se  omgewing.  Vir  die  grootste  gedeelte  van 

sy  lewe  woon  hy  op  Rietkuil,  naby  Ottosdal.  Hy  was  getroud  met  Anna  Sophia 
Kruger.  Uit  hierdie  huwelik  is  tien  kinders  gebore,  waarvan  twee  in  die  konsen- 
trasiekamp  oorlede  is.  Een  van  sy  seuns  sterf  tydens  die  Rebellie  in  die  in- 
terneringskamp  in  Kimberley. 

Gedurende  die  Tweede  Vryheidsoorlog  en  die  Rebellie  het  Niklaas  Van 
Rensburg  sterk  na  vore  getree  as  ‘profeet’  en  ‘krygsman’.  Die  profetiese  insig 
waarmee  hy  bedeeld  was,  was  ’n  gawe  waaroor  niemand  ’n  afdoende  oordeel 
kan  fel  nie. 

Soos  aan  OC  Botha  oorvertel  is  deur  sy  moeder  EAJ  (van  Rensburg)  Botha, 
moes  Siener  van  Rensburg  as  twaalfjarige  die  beeste  op  Rietkuil  naby  Ottosdal 
gaan  oppas  het.  Die  Korannastam  was  op  daardie  stadium  nog  woonagtig  in 
Ottosdal  se  omgewing,  die  destydse  Korannafontein.  As  klein  seuntjie  was  hy 
baie  bang  vir  al  die  gevare  in  die  natuur  asook  vir  die  Korannas.  Daarom  word 
vermoed  dat  hy  ’n  intense  vrees  van  die  gevaar  beleef  het. 

Omdat  hy  alleen  was,  behalwe  vir  die  swarte  wat  saamgekom  het  om  te  help 
met  die  beeste,  het  hy  niemand  gehad  na  wie  hy  hom  kon  wend  nie  - behalwe 
God.  Daarom  word  vermoed  dat  in  hierdie  besef  van  volkome  afhanklikheid 
en  geloofsvertroue  in  God,  die  vermoë  in  hom  ontwikkel  het  om  later  die 
verloop  van  die  geskiedenis  te  voorspel. 

Die  “Profeet”,  derde  van  links,  op  die  stoep  van  ’n  winkel  op  Rietkuil. 
Mense  het  hulle  graag  om  hom  geskaar. 


Sy  werk  in  die  kerk 

Die  Van  Rensburgs  was  ook  van  die  mense  wat  oorspronklik  saamgegaan  het 
met  die  kerkvereniging  in  1885,  maar  was  baie  dankbaar  toe  die  geleentheid 
hom  voordoen  om  weer  terug  te  keer  na  die  Nederduitsch  Hervormde  Kerk. 
Dit  was  juis  hier  waar  Siener  van  Rensburg  ook  ’n  groot  bydrae  sou  lewer  in 
die  moeilike  ontstaansgeskiedenis  van  die  gemeente  Wolmaransstad. 

Uit  die  notules  blyk  dit  dat  Siener  van  Rensburg  reeds  in  1895  as  diaken  op  die 
kerkraad  gedien  het.  Hy  het  ongeveer  dertien  jaar  op  die  kerkraad  gedien, 
want  in  1908  bedank  hy  as  ouderling.  Na  die  Rebellie  was  Niklaaas  weer  as 
ouderling  voorgestel.  Ds  S Vermooten  was  op  daardie  stadium  konsulent  van 
Wolmaransstad.  Ds  Vermooten  het  die  hoop  uitgespreek  dat  Van  Rensburg 
nie  sou  aanneem  as  ouderling  nie,  aangesien  hy  ’n  rebel  was  en  dit  onenigheid 
kon  veroorsaak.  By  ’n  ontmoeting  op  die  kerkplein  sê  ds  Vermooten  vir  hom: 
“Ek  hoor  oom  Niklaas  het  toe  nie  aangeneem  nie.”  Niklaas  se  antwoord  was: 
“Ja  ds  wou  mos  nie  gehad  het  ek  moes  aanneem  nie.” 

Indertyd  was  dit  die  gebruik  in  die  gemeente  Wolmaransstad  dat  die  oud- 
ouderlinge  steeds  voor  in  die  kerk  gesit  het.  Met  Niklaas  se  dood  het  die 
kerkraad  sy  manel  oor  sy  stoel  voor  die  preekstoel  gehang.  Hieruit  is  dit 
duidelik  hoeveel  respek  en  agting  die  gemeente  teenoor  hom  as  oud-ouderling 
gekoester  het. 

Sy  werk  op  die  Volksakker 

Wie  sy  volle  gewig  ingooi  in  die  kerklike  lewe,  word  dikwels  ook  gevind  op 
ander  terreine  waar  daar  gedien  moet  word.  So  was  Siener  van  Rensburg  ook 

intens  teenwoordig  in  die  stryd  om  die  behoud  van  sy  vaderland.  Dit  was  aan 
sy  raad  en  waarskuwings  te  danke  dat  rrianne  soos  generaals  De  la  Rey,  De  Wet 
en  Kemp  glansryke  oorwinnings  kon  behaal.  So  is  hy,  Siener  van  Rensburg, 
geroep  om  ’n  belangrike  rol  te  speel  in  die  geskiedenis  van  die  Boerevolk. 

Een  van  die  belangrikste  veldslae  waarin  Siener  van  Rensburg  ’n  groot  bydrae 
gelewer  het,  was  die  slag  van  Tweebosch  op  7 Maart  1902,  toe  lord  Methuen 
verslaan  en  verwond  is.  ‘Oom  Niklaas  het  vir  generaal  Kemp  voor  die  slag 
beduie  dat  hy  ’n  rooi  bul  die  bult  sien  afstorm,  maar  dat  die  bul  later 
terughardloop  met  gebreekte  horings  en  een  kreupel  voorbeen.  Sy  verklaring 
hiervan  was  dat  die  Boere  met  die  Engelse  slaags  sou  raak,  en  dat  die  Boere  sou 
oorwin  en  een  van  sy  grootmanne  sou  verwond.  Die  gebreekte  horings  was  toe 
die  verlies  van  die  Engelse  laer  en  die  kreupel  been  was  die  gewonde  generaal.’ 

‘Met  die  Nagmaal  in  Juliemaand  1914,  het  oom  Niklaas  nie  kerk  toe  gekom 
nie.  Sy  seun  sê  toe:  “My  pa  sê  ons  gaan  uitmekaar  gejaag  word.”  Daardie 
middag  is  die  burgers  opgekommandeer  en  was  dit  die  begin  van  die  Rebellie.’ 

Die  hele  Rebellie  het  Niklaas  saam  met  die  ander  burgers  deurgemaak.  Na  die 
slag  by  Upington  het  die  rebelle  die  onderspit  gedelf.  Siener  van  Rensburg  se 
woorde  het  waarheid  geword:  ‘Ek  sien  ook  dat  daar  suiker  aan  ons  in  Uping- 
ton  uitgedeel  word  en  dat  ons  met  ’n  ander  pad  na  Transvaal  toe  teruggaan 
met  ysterwaens  wat  vinnig  reis...’  So  beland  die  rebelle  in  die  swartkampongs 
in  Kimberley  en  die  offisiere  en  generaals  in  die  fort  in  Johannesburg.  Omdat 
Niklaas  so  ’n  legendariese  figuur  was,  selfs  onder  die  regeringsmense,  word  hy 
saam  met  die  offisiere  en  generaals  opgesluit  in  die  fort  in  Johannesburg. 

Sy  dood 

’n  Rukkie  voor  sy  dood,  het  Niklaas  na  Gerrie  Rossouw,  die 
katkisasiemeester,  gegaan  met  die  versoek  om  sy  laaste  kind  te  katkiseer  om 
belydenis  van  geloof  af  te  lê.  Hy  het  geweet  hy  sou  nie  meer  lank  lewe  nie.  Sy 
woorde  aan  Gert  Rossouw  was:  ‘Ek  sien  die  kinders  delf  en  haal  wit  kluite  uit 
en  onder  in  die  gat  lê  ’n  lang  diamant.’  Op  11  Maart  1926  verloor  die 
Afrikanervolk  een  van  sy  groot  seuns  in  die  ouderdom  van  62  jaar. 

NJJ  (Siener)  van  Rensburg  het  alles,  met  sy  volk,  sy  kerk  en  sy  mense  belewe. 
Sy  geskiedenis  sal  steeds  ’n  onderwerp  vir  ondersoek  bly,  omdat  dit  so  uit- 
sonderlik  was. 

Sy  nasate  in  die  kerkraad 

Sy  nasate  in  die  gemeente  wat  ons  hier  vermeld  vanweë  hulle  verbintenis  met 
die  kerkraad  is  die  volgende: 

Barend  Johannes  Gerhardus  Botha,  ’n  afstammeling  van  MGMSP  van 
Vuren,  tree  in  die  huwelik  met  EAJ  van  Rensburg,  ’n  dogter  van  Siener.  Uit 
hierdie  huwelik  is  tien  kinders  gebore.  Twee  van  hierdie  kinders  met  hulle 
gesinne  is  nog  in  die  gemeente  woonagtig.  Hulle  is: 

Johannes  Petrus  Botha,  getroud  met  Johanna  M van  Wyk.  Uit  hierdie 
huwelik  is  twee  kinders  gebore.  Hy  het  vir  baie  jare  in  die  kerkraad  gedien;  en 

Anna  Sophia,  getroud  met  Jan  J Knoetze.  Uit  hierdie  huwelik  is  drie  kinders 
gebore  waarvan  een  seun  tans  in  die  kerkraad  dien. 

Adam  JJ,  ’n  ander  seun,  het  ook  vroeër  in  die  gemeente  gewoon  en  in  die 
kerkraad  gedien. 

Roelof  Johannes  Coertze  wat  belydenis  van  geloof  afgelê  het  met  die  stigting 
van  die  gemeente  op  26  April  1892,  trou  met  ’n  dogter  van  Siener.  Sy  is  Hester, 
die  oudste  dogter  wat  bekend  was  as  tant  Pop.  Roelf  het  ook  as  ouder- 
ling  in  die  gemeente  gedien  tot  en  met  afstigting  van  Ottosdal  in  1938. 


Die  gesin  van  Rensburg  ongeveer  1910 

Agter  vlnr.:  WJJ  van  Rensburg,  Cornelius  van  Rensburg,  Nicolaas  PJ 
van  Rensburg,  Elizabeth  A van  Rensburg,  Anna  S van  Rensburg. 
Middel  vlnr.:  Anna  S van  Rensburg  (vrouyan  Siener),  NJJ  van  Rensburg 
(Siener),  WJJ  van  Rensburg  (vader  van  Siener),  Roelf  Coertze  (skoon- 
seun  van  Siener),  Hester  Coertze  (gebore  van  Rensburg)  met  haar  dogter 
Hester  op  die  skoot. 

Voor  vlnr.:  Hansie  en  Nellie  van  Rensburg,  Gert  Coertze  (seun  van  Roelf 
en  Hester). 

Ouderling  JA  Visser 


Jan  Andries  Visser,  gebore  op  24/10/1908,  tree  in  die  huwelik  met  Johanna 
Sophia  Maritz.  Aanvanklik  vestig  die  egpaar  hulle  in  Bloemhof  se  omgewing. 
Gedurende  die  begin  van  die  veertigerjare  kom  woon  hulle  in  Wolmaransstad. 
Uit  hierdie  huwelik  is  ses  kinders  gebore. 

Op  12  Januarie  1946  word  Jan  verkies  tot  diaken  en  op  23  Oktober  1948  tot 
ouderling.  Hierdie  ampswerk  vervul  hy  tot  in  1981  toe  hy  weens  swak  gesond- 
heid  die  tuig  moes  neerle. 

Byna  vanaf  die  begin  van  sy  verkiesing  as  kerkraadslid  raak  hy  gemoeid  met 
die  kategese.  Vanaf  1958  tot  1974  is  hy  hoof  van  die  kategese. 

Sy  vrou  ontval  hom  op  2/2/1971,  waarna  hy  trou  met  die  weduwee  Christina 
Magdalene  Jacobs.  Op  21/2/1989  kom  hy  tot  sterwe. 

Drie  van  sy  seuns  het  ’n  geruime  tyd  saam  met  hom  in  die  kerkraad  gedien.  ’n 
Kleinseun  en  naamgenoot  van  oom  Jan  het  ook  later  as  diaken  gedien.  Tans 
dien  twee  van  die  seuns,  Gert  en  Gys,  met  volle  oorgawe  en  toewyding  as 
ouderlinge.  Gert  is  reeds  vir  baie  jare  betrokke  by  die  kategese. 


Voor  vlnr.:  Diak  GJC  Visser  oudste  seun,  oudl  JA 
Visser,  oudl  GJ  Visser  tweede  oudste  seun. 

Agter:  Oudl  PJ  Pretorius  skoonseun,  Vereeniging, 
diak  JA  Visser  jr  jongste  seun,  Wolmaransstad,  oudl 
JW  Pretorius,  skoonseun,  Sekunda. 

50  Jaar  en  langer  in  die  gemeente 

Voor  vlnr.:  (70  jaar  en  langer  in  die  gemeente).  DJ  van  Niekerk,  JJ 
Knoetze,  JJ  van  der  Westhuizen,  GS  Rossouw,  PJ  Rossouw,  JE 
Rossouw,  MAG  Rossouw,  PA  le  Roux  (86  jaar  in  gemeente),  MW 
Koekemoer,  MG  du  Toit,  MM  Jordaan,  JP  Koekemoer,  JP  Koekemoer, 
SM  van  der  Westhuizen. 

Middel:  (60  jaar  en  langer  in  die  gemeente)  GPJ  van  Vuren,  JJ  Fouché, 
PA  Kotzee,  HEP  Kotzee,  JHClaase,  GH  Filmalter,  JJ Esterhuizen,  JSM 
Esterhuizen,  HA  Esterhuizen,  MCP  Barnard,  JC  Fouché,  AFC 
Badenhorst,  JP  Badenhorst. 

Agter:  (50  jaar  en  langer  in  die  gemeente)  M van  Vuuren,  BS  Kotzee, 
WHJ  Kotzee,  AKJ  Rossouw,  PS  Muller,  GS  Rossouw,  PE  Scholtz,  LJ 
Mienie,  ME  van  der  Westhuizen,  HSS  van  der  Westhuizen,  JF  van  der 
Westhuizen,  ME  Gouws,  MS  van  Staden,  JC  van  Staden,  CL 
Koekemoer. 


J Jooste,  P Fouche,  AP  Jordaan  en  C van  Rensburg 

DEEL  IV 
Interessanthede 

HOOFSTUK  1 

LEWENDE  GETUIES 


Met  die  bou  van  die  tempel  deur  Salomo  word  ’n  uitvoerige  beskrywing  gegee 
van  die  toerusting  vir  die  huis  van  die  Here  wat  hy  laat  maak  het.  Hierdie 
toerusting  kan  ook  aangedui  word  met  woorde  soos  voorwerpe  in  die  tempel, 
of  tempelgereedskap . Hierdie  toerusting  het  ’n  belangrike  rol  vervul  in  die 
diens  tot  eer  van  die  Here.  Vandag  kan  ons  ons  ook  nie  ’n  kerkgebou  voorstel 
sonder  hierdie  toerusting,  voorwerpe  of  die  sogenaamde  “tempelgereedskap” 
nie.  Ons  dink  hier  aan  die  klok,  die  orrel,  die  preekstoel  met  sy  behangsel,  die 
voorlesersbank  en  die  doopvont.  Soos  mense  gekom  en  gegaan  het,  so  het  hier- 
die  toerusting  ook  gekom  en  gegaan.  Mense  het  gesterwe  maar  hierdie 
toerusting  het  hulle  oorlewe.  Daarom  word  na  hulle  verwys  as  lewende  getuies. 
Ons  wil  ’n  oomblik  vertoef  by  hierdie  lewende  getuies  en  stel  hulle  wat 
klankhebbend  is  self  en  eerste  aan  die  woord. 

Die  Klok 

Ek  kan  nie  meer  onthou  gedurende  watter  jaar  ek  in  julle  land  en  dorp 
aangekom  het  nie.  Dit  is  moontlik  dat  dit  gedurende  1911  kon  wees,  want  ek 
verstaan  dat  daar  ’n  inskrywing  in  die  kasboek  van  die  jaar  is  wat  aandui  dat  ’n 
bedrag  van  £4-10-0  (R9)  aan  FC  de  Beer,  die  bouer,  betaal  is  ten  opsigte  van 
my.  Ek  vermoed  dat  dit  vir  die  oprigting  van  my  was.  Die  moontlikheid  be- 
staan  ook  dat  ek  van  die  vorige  kerkgebou  af  oorgebring  is  na  die  tweede 
kerkgebou.  Indien  dit  die  geval  is,  beteken  dit  dat  my  oorsprong  in  die  vorige 
eeu  le.  Ek  beskou  die  datum  van  my  indienstreding  as  14  Januarie  1911  met  die 
inwyding  van  die  tweede  kerkgebou. 

Ek  kom  van  ’n  ander  land  ver  oor  die  see.  Die  firma  wat  my  gemaak  het,  het 
bekend  gestaan  as  “The  CS  Bell  Co.”  Hierdie  mense  het  baie  klokke  gemaak, 
sommige  was  klein  en  ander  was  groter.  Die  verskillende  grootte  klokke  het 
verskillende  nommers  gekry  waarmee  hulle  grootte  aangedui  is.  Op  alles 
waaruit  ek  bestaan,  word  aangedui  dat  ek  nommer  28  is. 

Ek  is  deur  die  bouers  op  my  plek  geplaas  aan  die  straat  se  kant  by  die  nuwe 
kerk  wat  gebou  is  in  Leaskstraat.  Dit  het  daartoe  gelei  dat  ek  baie  keer  deur 
skoolkinders,  tot  groot  verontwaardiging  van  die  predikant  en  inwoners  van 
die  dorp,  gelui  is  in  die  nag.  Van  hierdie  kwaaddoeners  het  later  eerbiedwaar^ 
dige  kerkraadslede  geword.  Kon  ek  maar  skryf  dan  sou  ek  vandag  kon  se 
presies  hoeveel  keer  ek  mense  opgeroep  het  tot  die  opkom  na  die  erediens, 
hoeveel  mense  se  begrafnisse  ek  aangekondig  het,  en  met  enkel  en  afgemete 
slae  die  vertrek  van  die  stoet  van  die  kerk  begelei  het.  Ek  sou  boekdele  kon 

skryf  oor  die  Nagmaalnaweke  met  al  die  gewoel  en  gewerskaf  op  die  kerkplein. 
Ek  sou  kon  probeer  uitbeeld  het  die  stralende  troupare  vir  wie  ek  die 
spreekwoordelike  huweliksklok  laat  klink  het. 

Nadat  ek  vir  bykans  vier  en  veertig  jaar  getrou  my  diens  verrig  het,  lui  ek  vir 
die  laaste  keer  op  hierdie  plek  toe  die  gemeente  van  die  ou  kerkgebou  vertrek 
het  na  die  nuwe.  Dit  was  op  16  April  1955.  Oom  Tobie  Nel  het  my  aanhoudend 
laat  lui  terwyl  die  mense  op  pad  was  na  die  nuwe  kerkgebou.  Ek  het  gedink  dit 
is  die  einde  van  my  werk.  Gelukkig  was  dit  nie.  Hiervandaan  is  ek  na  die  ge- 
meente  Bloemhof,  nadat  CH  Barnard  my  gekoop  en  aan  die  gemeente  geskenk 
het,  waar  ek  vir  baie  jare  my  werk  verrig  het.  Met  die  bou  van  Bloemhof  se 
nuwe  kerk  het  ek  gedink  dat  ek  weer  sou  moes  plek  maar  vir  ’n  ander  en  beter 
klok.  Gelukkig  was  dit  nie  die  geval  nie.  Knap  ambagsmanne  het  ’n  paar 
veranderinge  aangebring  aan  my,  en  ek  is  gemonteer  hoog  bo  in  die  toring  van 
die  nuwe  kerkgebou.  Ek  kyk  nie  net  uit  oor  die  hele  dorp  nie,  maar  ook  oor  die 
groot  dam  by  Bloemhof. 

Ek  is  baie  bly  dat  ds  AAJ  Swart  en  ouderling  Gys  Visser  van  Wolmaransstad 
gekom  hetz  die  trappe  van  die  hoe  leer  na  my  aangedurf  het,  en  by  my  kom 
besoek  afle  het  in  my  verhewe  posisie.  Hulle  het  my  ook  vereer  deur  ’n  paar 
foto’s  van  my  te  neem.  Ek  hoop  die  foto’s  is  bruikbaar  want  die  ruimte  is  baie 
min  en  dit  verhinder  dat  ek  in  geheel  op  ’n  foto  vasgele  kan  word.  Die  ander 
dele  van  my  wat  in  die  slag  gebly  het  met  my  verhoging,  is  ook  opgespoor. 


My  werk,  die  weet  ek,  is  betekenisvol.  Elke  keer  as  my  klank  weergalm  dan 
wil  ek  se:  Op  hierdie  plek  word  God  se  Woord  verkondig.  Ek  word  opgewonde 
as  die  gemeente  ver  onder  my  jubelend  sing: 

Ons  hoor  die  Paasfeesklokke,  Hul  lui  van  vroegdag  af,  Hul  jubel  oor  die 
wereld,  Die  Heer  is  uit  die  graf. 

Vir  een  en  tagtig  jaar  verrig  ek  al  hierdie  taak.  Ek  sal  dit  graag  wil  doen  totdat 
’n  ander  klank  aan  alles  hier  ’n  einde  sal  bring  - die  geluid  van  die  laaste  ba- 
suin. 

Die  eerste  Orrel 


My  naam  is  Guelph.  My  oorsprong  voer  ons  terug  na  die  dorp  Ontario  in 
Kanada,  waar  ek  deur  die  firma  “Darter  & Sons”  vervaardig  is.  ’n  Ander  fir- 
ma  in  Kaapstad,  “Piano  and  Organ  Factors”,  het  as  agente  opgetree.  Hoe  ek 
in  Wolmaransstad  gekom  het,  weet  ek  nie  presies  nie,  ook  nie  presies  wanneer 
nie.  Dit  kan  nie  baie  lank  na  191 1 wees  nie.  Ek  het  £35-10  gekos,  welke  bedrag 
vinnig  gekollekteer  is. 


Die  eerste  orrel  Die  tweede  orrel 


Ek  het  probeer  om  na  die  beste  van  my  volume  die  gemeente  in  die  erediens 
behulpsaam  te  wees  met  hulle  sang  tot  eer  van  die  Here.  Dit  het  somtyds 
moeilik  gegaan  as  die  kerk  met  Nagmaal  baie  vol  was. 

Gedurende  1937  kon  ek  nie  meer  heeltemal  voldoen  aan  die  eise  wat  aan  my 
volume  gestel  is  nie.  Die  gemeente  het  gegroei,  die  kerkgebou  is  vergroot,  maar 
ek  het  klein  gebly.  Ek  moes  plek  maak  vir  ’n  groter  orrel. 

Met  die  afstigting  van  Ottosdal  is  ek  aan  die  nuutgestigte  gemeente  gegee. 
Hier  het  ek  vir  baie  jare  my  deel  bygedra  om  die  kerkgangers  te  help  in  hulle 
verering  van  die  Here  in  sang  en  lied. 

Met  die  bou  van  die  nuwe  kerkgebou  moes  ek  plek  maak  vir  ’n  groot  pypor- 
rel.  Gelukkig  het  ek  nie  van  gemeente  verwissel  nie.  Ek  het  in  die  nuwe 
kerkgebou  ’n  plekkie  gekry  en  vervul  nog  steeds  ’n  diens  wanneer  die  elektriese 
krag  ontbreek  om  my  jonger  en  groter  kollega  stemhebbend  te  maak. 

Die  tweede  Orrel 


Ek  is  vervaardig  deur  die  “Estey  Organ  Co”  in  Amerika.  Die  agent  in  Suid- 
Afrika  wat  my  aan  die  gemeente  Wolmaransstad  voorsien  het,  was  “MacKay 

Bros”  in  Johannesburg.  Op  welke  wyse  ek  in  die  dorp  aangekom  het,  weet  ek 
nie.  Dit  was  in  die  jaar  1937.  Ds  FJZ  Booysen  was  die  predikant  wat  hom 
beywer  het  om  my  hier  te  kry.  Hy  het  self  geld  ingesamel  om  my  aan  te  koop. 
Wat  my  aankoopprys  was,  word  nie  vermeld  nie.  Dit  moes  in  die  omgewing 
van  £200  (R400)  gewees  het. 

Uit  die  notule  wat  ek  gehoor  het  na  my  aankoms  in  die  kerkgebou,  was  almal 
nie  tevrede  dat  ’n  nuwe  orrel  met  “voetnote”  aangeskaf  word  nie.  Die  een 
beswaar  was  dat  die  toenmalige  orrelis  my  nie  sal  kan  bespeel  nie.  ’n  Ander 
vrees  was  dat  die  orrelis  meer  betaling  sal  wil  he  om  hierdie  nuwe  orrel  te 
bespeel.  Gelukkig  het  die  predikant  verduidelik  dat  geen  probleme  ondervind 
sal  word  met  die  orrelis  as  ek  aangekoop  word  nie. 

My  blaasbalk  voorsien  die  wind  wat  my  my  stem  laat  verhef.  Hierdie 
blaasbalk  word  in  werking  gestel  deur  ’n  slinger  te  draai  hier  aan  my  regtersy. 
Baie  van  die  manne  in  die  gemeente  kan  daarop  roem  dat  hulle  hierdie  slinger 
gedraai  het. 

Tot  verdere  versiering  van  my,  reeds  so  pragtig  met  my  soliede  eikehout,  het 
die  kerkraad  dit  goed  gedink  om  in  1938  mooi  pype  op  my  aan  te  bring.  Nou 
lyk  ek  soos  ’n  opregte  pyporrel.  Met  die  bou  van  die  nuwe  kerkgebou  in  1955 
moes  ek  plek  maak  vir  die  nuwe  pyporrel.  Gelukkig  het  ouderling  MJJ  van 
Vuren  my  gekoop  vir  £200  (R400)  en  geskenk  aan  die  gemeente  Schweizer- 
Reneke.  In  Schweizer-Reneke  se  gemeente  doen  ek  nog  my  werk  met  volle 
oorgawe.  Soos  tye  verander  en  modern  word,  het  ek  ook  modern  geword.  Met 
elektriese  krag  tot  ons  beskikking,  is  dit  nie  meer  nodig  om  die  slinger  te  draai 
nie.  Indien  dié  dryfkrag  ontbreek,  kan  ek  nog  steeds  my  deel  doen  met  die 
draai  van  die  slinger. 

Die  eerste  Preekstoel 

Die  eerste  preekstoel  van  die  gemeente  is  gegee  aan  die  gemeente  Makwassie 
en  het  gedurende  die  sewentigerjare  weer  teruggekeer  na  Wolmaransstad.  Die 
kerkraad  het  die  preekstoel  van  die  hand  gesit  en  niemand  weet  waar  hierdie 
preekstoel  ’n  tuiste  gevind  het  nie. 

Die  tweede  Preekstoel  en  sy  Lap 

Die  tweede  preekstoel  wat  in  die  tweede  kerkgebou  van  die  gemeente  diens 
moes  lewer,  staan  op  die  oomblik  (1992)  in  die  gemeente  Upington.  Hierdie 
preekstoel  het  ’n  besondere  geskiedenis. 

Dit  is  waarskynlik  deur  dieselfde  persoon  ontwerp  as  die  een  van  die  gemeente 
Pretoria.  As  dit  so  is,  beteken  dit  volgens  prof  HG  van  der  Westhuizen  se  ar- 
tikel  in  die  Bulletin  van  die  gemeente  Upington,  Augustus  1991  bladsy  3,  dat 
niemand  anders  as  die  beeldhouer  Anton  van  Wouw  verantwoordelik  moes 
wees  vir  hierdie  indrukwekkende  skepping  nie. 

Die  preekstoel  is  oorspronklik  vir  die  gemeente  Krugersdorp  gebou.  ’n 
Oorlewering  uit  daardie  omgewing  lui  dat  die  voormalige  staatspresident,  Paul 

Kruger  op  ’n  keer  ’n  rede  vanaf  hierdie  preekstoel  uitgespreek  het. 

In  die  jare  toe  ds  Jac  van  Belkum  as  konsulent  van  Krugersdorp  opgetree  het, 
was  dit  al  in  gebruik.  Dit  beteken  dat  die  preekstoel  uit  die  vorige  eeu  dateer. 
Hierna  het  ds  SJ  Strydom  en  ds  PS  Grobler  die  Woord  vanaf  die  kansel  be- 
dien. 

Terwyl  ds  PS  Grobler  gedurende  die  jare  1929  tot  1934  konsulent  van 
Wolmaransstad  was,  het  daar  ’n  besondere  band  tussen  die  gemeente  en  hom 
ontstaan.  Deur  sy  bemiddeling  het  die  gemeente  Wolmaransstad,  ongeveer 
gedurende  die  jaar  1934,  hierdie  waardevolle  geskenk  van  die  gemeente 
Krugersdorp  ontvang.  Die  gemeente  Krugersdorp  het  toe  ’n  nuwe  kerk  gebou. 

Die  preekstoel  uit  eikehout  vervaardig,  was  met  sy  aankoms  buitengewoon 
hoog.  Dit  was  nodig  om  dit  met  drie  trappe  te  verlaag.  Broeder  GFJ  van 
Rensburg  het  die  taak  verrig.  ’n  Deur  is  aangebring,  dit  is  van  agter 
toegemaak,  en  die  klankbord  wat  daarmee  saam  ontvang  is,  is  weer  op  sy  plek 
gemonteer. 

Met  die  ingebruikneming  van  die  nuwe  kerkgebou  in  1955  was  daar  nie  werk 
vir  hierdie  preekstoel  nie.  Gelukkig  dat  dit  waar  is  dat  goeie  vriende  mekaar 
nooit  vergeet  nie.  Die  heer  Van  Rensburg  het  verhuis  na  Pretoria  waar  hy  hom 
in  die  gemeente  Bergsig  gaan  vestig  het.  Die  gemeente  het  gedurende  1956  hulle 
kerkgebou  voltooi,  en  op  die  beleefde  versoek  van  ouderling  GFJ  van 
Rensburg,  het  die  kerkraad  van  Wolmaransstad  die  preekstoel  aan  Bergsig 
geskenk. 

Met  die  inwyding  van  die  gemeente  Bersig  se  nuwe  kerkgebou,  moes  hierdie 
preekstoel  weer  plek  maak  vir  ’n  nuwe.  Met  ’n  goeie  woord  van  dr  HG  van  der 
Westhuizen,  toe  leraar  van  Sannieshof  en  Upington,  is  die  preekstoel  uit 
Bergsig  na  Upington  toe  waar  dit  nog  steeds  sy  funksie  verrig. 

Die  kansellap  wat  dit  behang  het,  dateer  uit  die  vroeëre  jare  van  die  gemeente 
Wolmaransstad.  Ten  tye  toe  ds  KT  van  den  Heever  nog  predikant  van  die  Her- 
vormde  Kerk  was  en  hy  die  gemeente  Makwassie  (Bosmansrust)  bedien  het,  en 
konsulent  van  Wolmaransstad  was,  was  die  hanglap  reeds  ingebruik.  Dit 
dateer  dus  uit  die  jare  1912  - 1913. 

Voorlesersbank 

Volgens  ouderling  GFJ  van  Rensburg,  wat  verantwoordelik  was  vir  die  netjie- 
se  optekening  van  die  geskiedenis  van  al  die  stukke  wat  na  Bergsig  gegaan  het, 
dateer  die  kateder  uit  die  jare  1912  -1915.  Dit  is  vervaardig  deur  ’n  timmer- 
man,  meneer  Rooster. 

As  gekyk  word  na  die  jaartal,  dan  moes  hierdie  kateder  nie  lank  na  die  in- 
gebruikneming  van  die  tweede  kerkgebou  begin  diens  doen  het  nie.  Dit  het  sy 
werk  verrig  alhier  tot  in  1955  toe  dit  saam  met  die  preekstoel  na  Bergsig 
geneem  is,  waar  dit  nou  nog  diens  doen  in  die  kerksaal. 


Voorlesersbank 


Die  doopvont 

Doopvont 


Die  doopvont  het  sy  oorsprong  in  Wolmaransstad.  Toe  die  preekstoel  in  1934 
van  die  gemeente  Krugersdorp  verkry  is,  is  hierdie  stuk  deur  ouderling  GFJ 
van  Rensburg,  toe  in  hierdie  gemeente,  gemaak  om  by  die  preekstoel  aan  te 
pas.  Dit  is  saam  met  die  preekstoel  na  Bergsig  en  is  tans  die  stille  getuie  van  die 
doop  van  kinders  te  Kuruman. 

Die  doopbak  wat  daarin  was,  is  deur  ouderling  Van  Rensburg  in  Johan- 
nesburg  aangekoop  vir  die  bedrag  van  65  sent. 

Die  horlosie 

Die  horlosie  wat  sy  rol  moes  vervul  in  die  vorige  kerkgebou,  is  geskenk  deur 
ouderling  LJ  Fouché.  Met  die  inwyding  van  die  nuwe  kerkgebou  het  ouderling 
Johannes  Fouché,  die  seun  van  ouderling  LJ  Fouché,  die  horlosie  terug  ont- 
vang.  Dit  is  tans  in  die  besit  van  ’n  seun  van  wyle  ouderling  JH  Fouché. 


Die  horlosie 


Olielampe 

Die  olielampe  wat  deur  almal  wat  hulle  geken  het  as  “pragtig”  beskrywe 
word,  is  aan  die  gemeente  Ottosdal  geskenk  in  1938.  Die  getal  word  aangegee 
as  vyf.  Nadat  hulle  vir  lank  daar  diens  gedoen  het,  het  hulle  in  onbruik  geraak 
en  tans  kan  nie  een  opgespoor  word  nie. 

Banke 

Die  banke  van  die  vorige  gebou  is  aan  die  Geloftefeeskomitee  van  Welver- 
diend  verkoop  en  dien  nog  steeds  in  die  feeshuis  hulle  doel. 

HOOFSTUK  2 


WETENSWAARDIGHEDE 


Sewe  seuns  van  die  gemeente  word  predikante 


Voor:  Dr  LM  le  Roux,  Prof  PM  Venter 
Agter:  Di  PS  Esterhuizen,  JJC  Koekemoer 


á jfc 

Dr  ECB  Kotze 


Ds  MSJ  van  Vuren 


Drie  gemeentedogters  trou  met  predikante 

Egpaar  Viljoen 

Fredrika  Johanna  Botma  trou  op  12/1/1952  met  ds  Jacobus  Adriaan  Viljoen. 
Die  huwelik  is  bevestig  deur  ds  G van  Staden.  Sy  is  op  12/3/1932  te 
Vaalboschfontein  gebore.  Haar  ouers  was  alombekend.  Hulle  is  Rassie  en 
Maggie  Botma.  Haar  moeder  het  vir  baie  jare  as  sekretaresse  van  die  NHSV 
groot  werk  verrig. 

Die  egpaar  word  predikantspaar  in  die  gemeente  Windhoek  in  1952  en  bly 
daar  werk  tot  in  1988  toe  ds  Viljoen  emeritaat  aanvaar. 

Hulle  is  tans  verbonde  aan  Huis  De  la  Rey,  die  kerk  se  tuiste  vir  ongehude 
moeders. 

Uit  die  huwelik  is  ’n  dogter  en  ’n  seun  gebore. 

Egpaar  Basson 

Ina  Pretorius  trou  op  7 Januarie  1966 
met  ds  Albert  Basson,  ’n  staandemag- 
kapelaan  van  die  Ned.  Geref.  Kerk  te 
Potchefstroom,  waar  sy  dosent  is  in 
liggaamlike  opvoeding  aan  die  Onder- 
wyskollege.  Sy  is  op  25  April  1940  in 
Wolmaransstad  gebore  en  gaan  hier 
skool  tot  sy  haar  matriekeksamen  aflê. 
Haar  ouers  was  Corrie  en  Dina 
Pretorius. 

Die  huwelik  is  bevestig  deur  ds  Carel 
Willemse,  ’n  swaer  van  ds  Basson.  Van 
Potchefstroom  vertrek  hulle  na  Jan 
Kempdorp.  Hierna  is  hulle  in 
Pietersburg,  Verwoedburg  en  Wel- 
lington.  Ds  Basson  het  sy  doktorsgraad 
behaal  en  bedien  tans  die  moederge- 
meente  van  die  Ned.  Geref.  Kerk  te 
Wellington. 

Uit  hierdie  huwelik  is  vyf  kinders 
gebore. 


Egpaar  Smit 

Elize  Scholtz  trou  op  7 September 
1985  met  teologiese  student  Geo  Smit. 
Die  huwelik  is  bevestig  deur  ds  P van 
Wyk.  Sy  is  op  22:2:1962  te  Mietjies- 
doorns  gebore  en  is  die  dogter  van  wyle 
DJ  en  JB  Scholtz.  Geo  voltooi  sy 
studies  aan  die  Universiteit  van 
Pretoria  aan  die  einde  van  1985.  Nadat 
hy  sy  weermagverpligtinge  nagekom 
het,  vertrek  die  egpaar  na  die  gemeente 
Losberg.  Gedurende  1991  vertrek  hulle 
na  die  gemeente  Potchefstroom-Suid. 
Uit  die  huwelik  is  tot  dusver  een  dogter 
gebore. 

Twee  huwelike  tussen  Kerkraadslede 


Egpaar  van  Vuren 

Ouderling  Fasie  van  Vuren  trou  met 
diakones  Esmé  Labuschagné  op  16 
Desember  1988.  Die  huwelik  is  bevestig 
deur  Fasie  se  seun,  ds  MSJ  van  Vuren 
van  Duncanville. 


Egpaar  Kotzee 

Diaken  WHJ  Kotzee  trou  met  mev 
Marion  Labuschagné,  ’n  diakones,  op 
18  Maart  1989.  Die  huwelik  is  bevestig 
deur  ds  AAJ  Swart. 

Eerste  pastoriedogter  trou  in  die  gemeente 


Zelda  trou  op  14  Desember  1986  met  Theuns  Schreuder.  Die  egpaar 
woon  in  Pretoria.  Uit  die  huwelik  is  reeds  twee  kinders  gebore.  Die 
huwelik  word  deur  haar  vader,  ds  AAJ  Swart,  bevestig  in  die  kerkgebou 
van  Wolmaransstad. 


Seun  gebore  op  dag  van 
hoeksteenlegging  van  nuwe 
kerkgebou. 

Johannes  Hendrik  Badenhorst,  die 
seun  van  Johannes  Petrus  en  Anna 
Badenhorst,  gebore  op  8 Mei  1954, 
dieselfde  dag  as  toe  die  hoeksteen  van 
die  huidige  kerkgebou  gelê  is.  Hier  sit 
hy  by  die  hoeksteen  met  sy  mondigwor- 
ding. 

Die  oudste  lidmaat  in  die 
gemeente 

Jeanetta  Hendrina  Claase  is  op  24 
Augustus  1894  gebore.  Sy  lê  in  1914 
belydenis  van  geloof  af  te  Witpoort. 
Na  haar  troue  vestig  die  egpaar  hulle  in 
die  distrik  van  Wolmaransstad.  Nadat 
hulle  vir  ’n  aantal  jare  weg  was,  kom 
woon  sy  weer  in  Wolmaransstad  na 
haar  man  se  dood.  Sy  is  reeds  vir  die 
afgelope  11  jaar  ’n  inwoner  van  die 
plaaslike  Tehuis  vir  Bejaardes.  Een  van 
haar  seuns  woon  nog  in  die  gemeente 
en  die  se  seun  is  tans  ouderling. 


Die  meeste  dopelinge  in  baie  jare 

Op  3 November  1991  het  tien  ouerpare  hulle  kinders  ten  doop  gehou. 


Vlnr.:  Egpaar  TJ  van  der  Merwe,  egpaar  H Roodt,  egpaar  SL  de  Villiers, 
egpaar  RA  du  Raan,  egpaar  LM  van  der  Westhuizen,  egpaar  LJ  van  der 
Westhuizen,  egpaar  GP  Geldenhuis,  egpaar  GS  Swanepoel,  egpaar  DS 
Smit,  egpaar  GP  Barnard. 

Vier  geslagte  Meyers 

Agter  (links)  staan  LJ  Meyer,  die  vader 
van  ds  LJ  Meyer  (regs),  tans  (1992) 
predikant  van  Rustenburg-Oos.  Voor 
sit  die  grootvader  van  ds  Meyer  met 
laasgenoemde  se  seun,  Lukas,  op  sy 
skoot.  Hiérdie  baba  het  aan  die  einde 
van  1990  afstudeer  as  predikant  van  die 
kerk.  Hulle  dra  almal  die  naam  Lukas. 
Die  oupa  het  as  ouderling  gedien  in  die 
gemeente. 

HOOFSTUK  3 


DIE  GEMEENTE  VIER  FEES 

Die  gemeente  staan  by  beginpunt 

Op  12  Januarie  1992  het  die  gemeente  se  eerste  feesverrigtinge  plaasgevind. 
Daar  is  nie  net  vir  ’n  wyle  stilgestaan  by  sommige  van  die  hooffigure  rondom 
die  stigting  van  die  gemeente  nie,  maar  ook  by  die  plek  waar  die  gemeente 
gestig  is. 

Eerstens  is  ’n  besoek  gebring  aan  die  begraafplaas  op  die  plaas  De  Put,  waar 
Wessel  Cornelius  de  Beer  en  twee  van  sy  eggenotes  begrawe  lê.  Die  betekenis 
wat  hierdie  persone  vir  die  gemeente  gehad  het,  is  reeds  in  ’n  ander  hoofstuk  in 
hierdie  boek  beklemtoon. 

Die  voorneme  om  hierdie  begraafplaas  te  besoek,  het  groot  werksaamhede  tot 
gevolg  gehad.  Verval  het  ingetree  ten  opsigte  van  die  grafte  en  die  begraafplaas 
oor  die  algemeen.  Baie  moeite  is  gedoen  deur  afstammelinge  van  hierdie 
oorledenes  om  alles  op  te  knap  vir  die  kransleggingplegtigheid,  waarvoor  daar 
groot  waardering  is. 

Twee  kranse  is  gelê  namens  die  gemeente  op  die  grafte  van  WC  de  Beer  en  sy 
eggenote  M de  Beer,  voorheen  Van  Vuren.  Dit  was  in  die  waenhuis  aan  hierdie 
egpaar  se  woning  waar  die  gemeente  gestig  is. 

Óp  die  graf  van  WC  de  Beer  het  mevrou  WC  Visser,  ’n  agterkleinkind  van 
Wessel  de  Beer,  ’n  krans  namens  die  gemeente  gelê.  Ouderling  PJ  Rossouw, 
die  langsdienende  kerkraadslid  (45  jaar),  het  op  mevrou  M de  Beer  se  graf 
namens  die  gemeente  ’n  krans  gelê. 

Afstammelinge  van  die  oorledenes  het  namens  die  verskillende  families  ook 
kranse  gelê.  Wessel  Cornelius  de  Beer,  ’n  kleinkind  van  WC  de  Beer  en  tans 
woonagtig  op  De  Put,  het  namens  die  de  Beer-familie  ’n  krans  op  sy  graf  gelê. 
Laasgenoemde  se  suster,  mevou  AS  van  Heerden  van  Klerksdorp,  het  ’n  krans 
gelê  op  die  graf  van  Anna  Sophia  de  Beer,  die  laaste  vrou  van  WC  de  Beer. 
Mevrou  Lettie  Grobbelaar  het  op  die  graf  van  WC  de  Beer  ’n  krans  gelê 
namens  die  Kotzé-familie.  Een  van  Wessel  se  skoonseuns  was  ’n  Kotzé.  Hy  en 
sy  seun  het  in  die  kerkraad  gedien. 

Namens  die  Van  Vurens  en  al  die  ander  nasate  van  mevrou  M de  Beer, 
voorheen  Van  Vuren,  het  ouderling  MSJ  van  Vuren  en  oud-ouderling  JP 
Koekemoer  onderskeidelik  kranse  gelê. 

Vier  predikante  van  die  Ned  Herv  Kerk  is  afstammelinge  van  mevrou  M de 
Beer.  Drie  van  hulle  was  teenwoordig  en  het  ook  ’n  krans  gelê.  Hulle  is  di  PS 
de  Beer  van  Kroonstad,  MSJ  van  Vuren  van  Duncanville,  PDM  le  Roux  van 
Ventersdorp  en  JJC  Koekemoer  van  Harrismith. 

Onder  al  die  grafte  in  hierdie  begraafplaas  tel  ook  die  graf  van  ’n  broertjie 
van  Wessel  de  Beer  wat  nog  op  De  Put  woonagtig  is.  Op  hierdie  graf  het  Corné 
Erasmus,  ’n  kleinseun  van  laasgenoemde  Wessel,  ’n  krans  gelê. 

Mev  WC  Visser  lê  ’n  krans  op  die  graf  van  WC  de  Beer 


Ouderling  PJ  Rossouw  lê  ’n  krans  op  die  graf  van  mev  M de  Beer 


Di  JJC  Koekemoer,  PS  de  Beer  en  PDM  le  Roux  lê  ’n  krans  op  die  graf  van 
mev  De  Beer,  gebore  Van  Vuren. 


Ouderling  MJ  Koekemoer,  dr  LM  le  Roux,  PJ  Rossouw,  PA  le  Roux  en  J 
Coetsee  by  die  gedenksteen  wat  onthul  is. 

Hiervandaan  het  die  verrigtinge  verskuif  na  Welverdiend  waar  die  gemeente 
die  geleentheid  gehad  het  om  op  die  plek  te  wees  waar  die  gemeente  ’n  honderd 
jaar  gelede  gestig  is. 

Ouderling  MJ  Koekemoer,  oud-ouderling  JP  Koekemoer  en  ouderling  BGM 
van  Wyk  het  ’n  monumentjie  opgerig  van  die  klip  van  die  fondasie  van  die 
waenhuis  waarin  die  gemeente  gestig  is.  ’n  Gedenksteen  wat  geskenk  is  deur 
meneer  J Coetsee,  ’n  plaaslike  begrafnisondernemer,  is  deur  ouderling  PA  le 
Roux,  ’n  broer  van  dr  LM  le  Roux,  onthul. 

Die  doek  wat  die  gedenkteken  bedek  het,  was  in  die  vorm  en  kleure  van  die 
vlag  van  die  ZAR,  om  daarmee  die  noue  verbintenis  wat  bestaan  het  gedurende 
daardie  jare  tussen  die  kerk  en  staat  tot  uitdrukking  te  bring. 

Met  hierdie  geleentheid  het  ds  AAJ  Swart  ’n  groeteboodskap  aan  die 
aanwesiges  voorgehou,  wat  op  versoek  van  die  Kommissie  van  die  Algemene 
Kerkvergadering  opgestel  is,  vir  deursending  via  die  Kommissie  van  die  Ring 
van  Maquassi  aan  die  gemeente  Potchefstroom,  wat  gedurende  Maart  1992  sy 
honderd  en  vyftigjarige  bestaan  herdenk. 

Dr  LM  le  Roux,  die  oudste  (82  jaar)  van  die  gemeenteseuns  wat  predikant 
geword  het,  het  die  erediens  gelei. 

Afgerolde  stukke  met  die  Hollandse  weergawe  van  Psalms  en  Gesange  is  ook 
beskikbaar  gestel  en  die  aanwesiges  het  uit  volle  bors  gesing  tot  eer  van  God. 
Ouderling  PJ  Rossouw  het  die  Wet  en  Geloofsbelydenis  in  Hollands  aan  die 
gemeente  voorgehou.  Dr  LM  le  Roux  het  die  Skriflesing  uit  Markus  2:1  tot  12 
ook  in  die  Hollands  voorgelees. 

Na  die  verrigtinge  het  die  mense  op  die  ou  werf  gesellig  rondgekuier  en  ete 
geniet. 

By  hierdie  geleentheid  was  vier  van  die  sewe  seuns  wat  predikante  geword  het, 
teenwoordig.  Hulle  is  dr  LM  le  Roux,  prof  PM  Venter,  di  PS  Esterhuizen  en 
JJC  Koekemoer. 

Ds  JGM  Coertze  en  sy  eggenote  aan  wie  die  plaas  behoort,  was  ook  teenwoor- 


’n  Gedeelte  van  die  feesgangers 

dig.  Ds  Coertze  is  predikant  van  die  NG  Kerk  te  Northam.  Sy  oupagrootjie, 
GJR  Coertze,  was  ’n  stigterslid.  Mev  Coertze  is  ’n  agterkleinkind  van  mevrou 
M de  Beer,  en  dra  die  naam  en  noemnaam  van  haar  grootmoeder  Johanna 
Petronella  (Hansie).  Mev  Coertze  is  die  erfgenaam  van  dié  gedeelte  van  die 
plaas  Welverdiend  waarop  die  huis  gestaan  het  waarin  die  gemeente  gestig  is. 

By  hierdie  geleentheid  was  baie  van  die  nasate  van  die  verskillende  stigterslede 
teenwoordig.  Mev  HG  Mann,  ’n  kleindogter  van  die  eerste  ouderling,  Swart 
Org  Nieuwoudt,  was  ook  teenwoordig.  Sy  is  van  die  gemeente  Ventersdorp. 
Hierdie  gemeente  vier  gedurende  Februarie  1992  sy  eeufees.  Namens 
Ventersdorp  het  ds  PDM  le  Roux  ’n  groeteboodskap  aan  Wolmaransstad 
oorgedra.  Hy  het  ook  ’n  Gedenkalbum  van  die  gemeente  Ventersdorp  oorhan- 
dig. 

Toe  die  gemeente  op  so  ’n  wyse  die  arbeid  en  optrede  van  mense  by  die 
stigting  met  dankbaarheid  in  gedagtenis  geroep  het,  is  onmiddellik  die 
genadige  bemoeienis  van  God  daaragter  besef.  Die  ontstaan  en  voortbestaan 
van  die  gemeenskap  van  gelowiges  is  te  danke  aan  God,  wat,  deur  Sy 
onuitspreeklike  genade  geopenbaar  in  Jesus  Christus,  deur  Woord  en  Gees  vir 
Hom  ’n  gemeente  byeenroep  uit  die  wêreld.  As  ons  besig  is  met  die  dade  van 
mense  wat  gedring  word  deur  die  liefde  van  Christus,  wil  ons  ook  Paulus  se 
dankgebed  wat  hy  bid  vir  die  gemeente  te  Korinte  ons  eie  maak:  “Ek  dank 
God  altyd  oor  julle  vir  die  genade  wat  hy  in  Christus  Jesus  aan  julle  geskenk 
het.” 

Gedenkteken 

Die  gedenkteken  wat  die  kerkraad  laat  ontwerp  het,  is  in  die  vorm  van  ’n 
spuitfontein.  Dit  is  ’n  staalstruktuur  met  7 bakke  wat  op  drie  vlakke 
gerangskik  is.  Hierdie  struktuur  staan  in  ’n  grondbak  van  steen.  Die  boonste 
vlak  bestaan  uit  een  bak  wat  die  gemeente  Wolmaransstad  voorstel.  Die  ander 
twee  vlakke  het  elkeen  drie  bakke  wat  al  die  gemeentes  rondom 
Wolmaransstad  voorstel.  Elke  bak  is  so  geplaas  dat  dit  in  die  rigting  van  die 
gemeente  wat  dit  voorstel  wys.  Die  grondbak  simboliseer  die  wêreld. 

Hiermee  wil  die  gemeente  simbolies  tot  uitdrukking  bring  hoe  die  evangelie 
(die  water)  uitgedra  is  en  watter  gevolge  die  Woord  van  God  het.  Die  evangelie 
laat  groei  en  toeneem  en  veroorsaak  opborreling  so  ver  as  dit  gaan.  Die 
boonste  bak  se  water  (Wolmaransstad)  val  in  al  die  bakke  en  ook  in  die  grond- 
bak  (wêreld),  terwyl  al  die  ander  bakke  se  water  ook  in  die  grondbak  val.  A1 
die  gemeentes  het  die  opdrag  om  aan  die  wêreld  die  evangelie  te  verkondig. 

Twee  Skrifgedeeltes  het  hierdie  ontwerp  ten  grondslag  gelê.  Die  eerste  is 
Esegiël  47  waarin  melding  gemaak  word  van  die  water  wat  uit  die  tempel  vloei, 
al  sterker  word  so  ver  dit  gaan  en  ook  lewe  bring  waar  dit  kom.  Selfs  die  Dooie 
See  se  water  word  vars  en  daar  kom  lewe. 

Die  tweede  Skrifgedeelte  is  Johannes  4:13  en  14  wat  soos  volg  lui: 

“Maar  Jesus  antwoord  haar:  “Elkeen  wat  van  hierdie  water  drink,  sal  weer 
dors  kry;  maar  wie  van  die  water  gedrink  het  wat  Ek  hom  sal  gee,  sal  in  alle 

ewigheid  nooit  dors  kry  nie.  Nee,  die  water  wat  Ek  hom  sal  gee,  sal  in  hom  ’n 
fontein  wees  met  water  wat  opborrel  en  hom  die  ewige  lewe  gee.” 

Feesprogram 

Die  feesvieringe  begin  DV  op  Vrydag  24  April  1992  om  18:30  met  die  onthul- 
ling  en  inwerkingstelling  van  die  gedenkteken  wat  aan  die  voorkant  van  die 
kerk  opgerig  is.  Direk  na  hierdie  verrigtinge  vind  die  feesdiens  plaas  wat  gelei 
word  deur  ds  JC  de  Lange.  Na  afloop  van  die  diens  word  verskillende 
groeteboodskappe  oorgedra  namens  verskillende  instansies.  Na  die  verrigtinge 
in  die  kerk  word  ’n  vingerete  in  die  saal  aangebied.  Vir  Saterdag  25  April  word 
’n  feesbasaar  beplan  wat  beloof  om  prettig  en  interessant  te  wees. 

Ds  CJA  Simpson  lei  die  voorbereidingsdiens  Saterdagaand  om  19:00.  Tydens 
hierdie  diens  sal  daar  ook  bevestiging  van  lidmate  plaasvind. 

Nagmaal  word  Sondagoggend  26  April  1992  om  9:30  gevier.  Ds  PARC  van 
Wyk  is  die  prediker  by  hierdie  geleentheid  en  word  bygestaan  by  die  tafels  deur 
die  teenwoordige  gemeenteseuns  wat  predikante  geword  het  en  ander 
predikante  wat  teenwoordig  is. 

Met  die  dankseggingsdiens  wat  gelei  word  deur  ds  HR  Visser  sal  ook  die 
geleentheid  gebied  word  aan  voornemende  doopouers  om  hulle  kinders  ten 
doop  te  hou. 

’n  Ete  word  na  afloop  van  hierdie  erediens  in  die  saal  aangebied. 


Katkisante  in  die  feesjaar 

Voor  vlnr.:  Jaqueline  Botes,  Yolandi  Hudson,  Cornelia  Tolmay, 
Melanie  Heenop,  Marietjie  Botes,  Marlene  Rossouw,  Martie  Muller, 
Joanita  van  Rooyen. 

Agter:  Koos  van  der  Westhuizen,  Gert  Labuschagné,  Jaco  Roos,  Hennie 
van  der  Westhuizen,  Hennie  Foster. 

Tweede  ry  vlnr.:  PJJ  van  Vuren,  S van  Vuren,  B Koekemoer,  J Roos,  HJ  Sxvart,  ds 
AAJ  Sxvart,  J Koekemoer,  ME  Gouws,  AC  Koekemoer. 

Agter  vlnr.:  D Visser,  MS  Koekemoer,  G van  Staden,  HJ  Jacobs,  PS  van  Tonder, 
JGM  Basson,  JP  Harmzen,  CPJ  Roos. 


’n  Dankbare  Terugblik 


Ds  en  mev  PARC  van  Wyk 

Saam  met  die  Nederduitsch  Hervormde  Gemeente,  Wolmaransstad,  kyk  ons 
terug  op  die  afgelope  100  jaar  met  ’n  danklied:  “Allerhoogste  Hemel  - Vader, 
lofgesange  prys  U Naam;in  ons  kerke,  in  ons  huise  loof  ons,  dank  ons  U 
tesaam.  Hoor  die  loflied,  vreugdesange,  neem  dit  aan  in  Jesus  Naam.” 

En  ’n  gebed:  ‘ Werk  in  U gemeente  Here  - Vader,  Seun  en  Heil’ge  Gees,  reinig 
ons  deur  U genade,  laat  ons  offers  heilig  wees; 

U is  heilig,  maak  ons  heilig  deur  die  werking  van  U Gees’  - Ges  336:1  en  2. 
Ja,  inderdaad,  in  besonder  die  jare  1951  - 1956,  waarin  ons  lief  en  leed  met  die 
Gemeente  gedeel  het,  waarin  ons  saamgebid  en  saamgewerk  het,  onder  die 
seënende  hand  van  die  Heer,  bevat  vir  ons  ’n  kosbare  skat  van  mooi  herin- 
neringe,  wat  meehelp  om  ons  in  die  silwerjare  gelukkig  te  maak. 

Toe  ons  die  beroep  daarheen  aangeneem  het,  het  sommige  van  ons  vriende 
gesê.  Julle  gaan  nou  na  die  Verre  Weste,  ander  het  gesê:  Die  Wilde  Weste, 
maar  dit  het  ons  nie  lank  geneem  om  uit  te  vind  ons  is  nou  in  Die  Goue  Wesíe 
nie. 

Die  hand  van  die  Goeie  Gewer:  Het  ons  gevoed,  gelei.  Hy  was  naby  in  al  ons 
wedervare,  in  elke  moeilikheid  naby. 

Gedurende  daardie  tydperk  is  ons  seun  en  ons  dogter  gebore  en  kon  ons  die 
vreugde  van  ouerskap  smaak. 

Die  gemeente  was  vir  ons  goed,  baie  goed.  Baie  beter  as  wat  ons  ooit  verdien 
het.  Sowat  van  oop  hande  vir  die  kerk  het  ons  dikwels  verstom  laat  staan,  veral 
met  die  insameling  van  die  kerkboufonds. 

Oom  Thys  van  Vuren,  daardie  groot  Hervormer,  wou  aanvanklik  die  ou 
kerkgebou  sloop  en  die  nuwe  daar  laat  oprig  omdat  sy  ouma  die  grond  geskenk 
het.  Tog  het  hy  later  self  die  pragtige  nuwe  terrein  gekoop,  op  sy  koste  vir  Rex 
Ferrus  van  Bloemfontein  laat  kom  om  water  te  wys,  laat  boor,  die  boorgat 
toegerus,  ’n  dam  gebou  en  daardie  selfde  jaar  nog  £3000  vir  die  boufonds 
gegee. 

Sy  seun  Gerrie  het  die  pragtige  pyporrel  geskenk.  Oom  Gerrie  van  Niekerk 
het  eers  sy  span  osse  aangebied,  maar  later  £300  gegee,  die  volgende  jaar  £400 
en  die  derde  jaar  ’n  tjek  geteken  waarmee  ons  die  matte  kon  koop.  Oom 
Lewies  Fouché,  die  skriba,  het  hom  baie  beywer  vir  die  kerkbou  en  sy  hart  het 
gebrand  om  die  nuwe  kerk  te  sien,  maar  dit  was  nie  vir  hom  beskore  nie. 
Gedurende  die  boutydperk  is  hy  onder  blyke  van  groot  belangstelling  te  ruste 
gelê. 

Met  enkele  uitsonderings,  het  elkeen  in  die  gemeente  sy  of  haar  deel  gedoen 
en  die  samewerking  was  prysenswaardig,  bv:  Ons  het  op  die  Rand  al  die 
sierstene  gaan  uitsoek.  Die  Vrydagmiddag  skakel  die  stasiemeester  my  en  sê 
daar  is  vier  trokke  sierstene,  wat  destyds  een  vir  een  versigtig  met  die  hand 
hanteer  moes  word  om  te  verhoed  dat  hulle  afsplinter.  Hy  sê  ons  het  net  tyd  tot 
Maandagaand  om  dit  af  te  laai,  anders  moet  ons  groot  boete  betaal  vir  die 

oorstaan.  Saterdagmóre  om  10  uur  skakel  hy  my  weer  en  waarsku  dat  daar  nog 
niks  aan  gedoen  is  nie.  Maandagmóre  dou-voor-dag  word  die  trokke  se  klappe 
afgeslaan  en  staan  die  boere  se  vragmotors  tou.  Om  halftwee  was  alles  kant  en 
klaar  en  streep  hulle  vrywillig  na  Vaalrivier  vir  bousand. 

Die  jaarlikse  gemeentebasaar  was  vir  ons  ’n  belewenis.  Daaraan  het  die 
Susters  ook,  behalwe  hulle  baie  ander  aktiwiteite,  ’n  reuse  aandeel  gehad.  Dit 
is  goed  geadverteer  deur  middel  van  die  skole.  Vrydag  is  die  stadsaal 
gereedgemaak,  alles  netjies  uitgestal,  en  gesluit.  Om  sewe-uur  die  aand,  wan- 
neer  ons  kom  oopsluit,  het  die  reuse  skare  ingestroom  en  so  by  half-tien  se 
kant  was  alles  afgehandel. 

Oom  Gerrie  Rossouw,  daardie  eerbiedwaardige  kerkman,  wat  meer  as  70 
weke  op  die  kerkplein  uitgekamp  het  vir  katkisasie,  wou  eers  niks  weet  van  ’n 
nuwe  kerk  nie.  Sy  argument  was  ons  kan  die  Here  net  so  goed  aanbid  in  die  ou 
kerk.  Op  ’n  keer  vra  ek  of  hy  dit  nie  sal  oorweeg  om  ’n  aandenking  te  gee  vir 
die  nuwe  kerk  in  die  vorm  van  ’n  hoeksteen  nie.  Hy  het  dadelik  £25  belowe  en 
ons  kon  verder  op  sy  volle  samewerking  reken. 

Die  bouery  deur  NHW  Bouers,  onder  die  bestuur  van  ’n  skitterende  Ad- 
ministrateur,  mnr  AB  van  N Herbst,  het  glad  verloop  en  die  inwyding  was  vir 
Oom  Gerrie  as  gelowige  ’n  onvergeetlike  dag  in  sy  lewe. 


Oom  Gerrie  Rossouw  en  sy 
eggenote  op  die  kerkplein.  Na 
berekening  het  hy  70  weke  op  die 
kerkplein  gekamp  gedurende  sy 
dienstydperk  as  katkisasiemeester 


Mag  ons  altyd  in  gedagte  hou,  dat  die  kerk  wat  gebou  is  en  al  die 
werksaamhede  in  die  Gemeente,  het  maar  een  doel,  nl.  dat  die  Evangelie  van 
Jesus  Christus,  deur  middel  van  Gods  Woord  en  Gees,  sy  loop  sal  hê  in 
menseharte  en  menselewens,  sodat  die  gelowige  volk  van  God,  steeds  sal  groei 
in  aantal  en  in  deug. 

Ds  Vermooten  het  eenkeer  in  ’n  preek  tydens  ’n  groot  kerkvergadering  gesê: 
“Ons  kerk  word  maar  geringgeskat  in  ons  land  en  in  die  wêreld,  maar  as  van 

hom  gesê  kan  word  wat  op  ’n  keer  van  Johannes  die  Doper  gesê  is:  Johannes 
het  geen  wonders  gedoen  nie,  maar  wat  hy  van  Jesus  gesê  het,  was  waar,  dan  is 
daar  vir  hom  ook  ’n  bestaansreg.”  Want  alleenlik  in  die  geloof  in  Jesus 
Christus  vind  ons  ons  enigste  troos,  sekerheid,  uitsig,  hoop  in  lewe  en  in 
sterwe. 

Ons  sien  met  verlange  uit  na  die  komende  Eeufeesvieringe.  Mag  die  Koning 
van  die  Kerk,  in  sy  groot  genade,  dit  ryklik  seën,  tot  sy  eer  en  tot  heil  en  troos 
vir  baie. 

Ondertussen  is  ons  goeie  wense  aan  Pastorie,  Kerkraad  en  Gemeente.  Mooi 
herinnerings  van  die  verlede,  goeie  gedagtes  vir  die  hede,  en  vir  die  toekoms: 
Heilbede! 

Van  twee  dankbare  Oud-Wolmaransstadters. 


Ds  JC  de  Lange  en  gesin 

Met  die  eeufees  van  die  gemeente  Wolmaransstad  in  1992  roep  die  huisgesin 
van  ds  De  Lange  hulle  dienstyd  aldaar  dankbaar  in  herinnering.  Die  volgende 
hoogtepunte  uit  so  baie  wat  ter  sprake  sou  kon  kom,  word  aangestip. 

Uit  die  gemeentelike  lewe 

Gedurende  1963  is  die  kerksaal  in  gebruik  geneem.  Die  kerksaal  is  deur  mnr 
Hendrik  Vermooten,  ook  die  argitek  van  die  kerkgebou,  ontwerp  om  in  alle 
opsigte  by  die  kerkgebou  aan  te  pas.  Met  die  kerksaal  ingebruik,  het  die  ge- 
meente  beskik  oor  van  die  beste  kerk-  en  saalgeriewe  in  die  hele  Hervormde 
Kerk. 

Uit  die  gemeenskapslewe 

Betrokkenheid  van  die  gemeente  by  die  gemeenskapslewe  was  van  hoog- 
staande  gehalte.  Die  driegang  ete  wat  aangebied  is  vir  die  eerste 
polisiereserviste-eenheid  in  die  RSA  wat  voltallig  beman  was  (ongeveer  80 
man)  in  die  kerksaal  onder  ’n  massiewe  blommerangskikking  in  die  vorm  en 
kleure  van  die  polisiewapen,  was  werklik  ’n  hoogtepunt.  Dan  moet  in  gedagte 
gehou  word  dat  die  tafeldoek  vir  die  groot  hooftafel,  gemaak  is  van  gehekelde 
madeliefies.  Hiervoor  is  ’n  Madeliefie  - hekel  - klub  gestig  waaraan  selfs  mans 
behoort  het,  al  het  hulle  net  die  hekelgare  voorsien. 

Uit  die  gesinslewe 

Die  huisgesin  van  ds  De  Lange  het  uit  vyf  lede  bestaan  naamlik  ds  De  Lange, 
mevrou  De  Lange,  Johann,  Alta  en  mev  Rheeder  (moeder  van  mevrou  De 

Lange).  Johann,  toe  drie  jaar  oud,  het  ’n  groot  operasie  waartydens  een  ribbe- 
been  met  ’n  gewas  aan  verwyder  is,  ondergaan.  Hy  het  dus  in  Wolmaransstad 
’n  regte  Adam,  sonder  een  ribbebeen,  geword. 

Dienswerk  in  die  gemeente  Wolmaransstad  was  werklik  ’n  vreugde.  Dit  is  vir 
enige  persoon  ’n  voorreg  om  God  saam  met  die  gemeente  te  dien  en  te  aanbid. 


Ds  Tony  Simpson 


Een  van  die  gebeurtenisse  wat  altyd  in  die  geheue  sal  bly,  het  kort  na  my 
bevestiging  in  Wolmaransstad  gedurende  Januarie  1966  op  huisbesoek 
plaasgevind.  Dit  was  een  van  daardie  droeë  jare  waar  alles  op  die  lande  ver- 
skroei  het.  Baie  boere  het  laat  geplant  in  die  hoop  dat  die  reën  wat  weggebly 
het  uiteindelik  sal  kom.  Ons  het  pas  die  vorige  week  ’n  biddag  vir  reën  gehou. 
Die  oggend  was  ek,  Rooi  Peet  Koekemoer  en  John  Fouché  besig  met 
huisbesoek  in  die  wyk.  Dit  het  aanvanklik  saggies  begin  reën  en  die  pad  by 
Welverdiend  was  al  effens  glad.  Namate  die  dag  gevorder  het,  het  dit  al  hoe 
meer  gereën.  Toe  ons  laatoggend  op  pad  na  Gawie  le  Roux  op  Tweepanne  was, 
het  die  water  al  dik  in  die  pad  geloop. 

Die  baie  plaashekke  het  gemaak  dat  John  elke  keer  moes  uitklim  om  hekke 
oop  te  maak.  Ons  was  almal  in  ons  kisklere  uitgedos.  Die  twee  kerkrade  in 
hulle  swart  pakke  met  strikkies  en  al.  By  Gawie  se  plaashek  was  die  water  so 
diep  dat  John  besluit  om  sy  skoene  en  kouse  uit  te  trek  en  sy  broekspype  op  te 
rol.  So  het  hy  dan  ook  die  dag  daar  huisbesoek  gedoen.  Hoe  verder  ons  gery 
het,  hoe  natter  het  die  pad  geword  en  die  nuwe  dominee  met  sy  splinter  nuwe 
Vauxhall  al  meer  en  meer  ongelukkig  oor  die  modder  wat  onder  die  kar 
vasgekoek  het  van  al  die  geploeg  deur  die  modder.  Mettertyd  het  ook  hierdie 
ontevredenheid  plek  gemaak  vir  groter  gelatenheid  namate  daar  in  die  vreugde 
oor  die  goeie  reën  met  die  plaasboere  gedeel  kon  word.  Die  modder  is  die 
volgende  dag  afgewas  en  die  kar  weer  mooi  skoon  gemaak.  Gemeentewerk  op 
plaaspaaie  het  deel  van  die  Vauxhall  se  lewe  geword  en  sy  moes  daarby  aanpas. 
Uiteindelik  is  die  Vauxhall  by  Hoofweg  Motors  met  Apie  van  Staden  se  hulp 
ingeruil  op  ’n  wit  Chevelle.  Die  Vauxhall  het,  alhoewel  nog  in  ’n  goeie  toe- 
stand,  lank  op  die  vloer  bly  staan.  Elke  keer  as  ’n  koper  vra  wie  die  vorige 
eienaar  was  en  gehoor  het  dat  dit  aan  die  predikant  behoort  het,  is  daar  na  ’n 
ander  kar  gekyk.  Die  rede  was  dat  almal  dit  as  ’n  “heilige  kar”  bestempel  het, 
omdat  hulle  gehoor  het  dat  die  dominee  die  duiwel  uit  hierdie  Vauxhall  gery 
het.  Later  het  ’n  sekere  mnr  De  Beer  die  kar  gekoop  omdat  die  prys  toe  al 
heelwat  verlaag  het.  Op  ’n  vraag  of  hy  met  die  kar  tevrede  was,  het  hy  geant- 
woord:  Puik,  ek  kan  nie  verstaan  dat  iemand  anders  haar  lankal  gekoop  het 
nie.  Hierdie  motor  was  ’n  tipiese  “Woensdag”  kar.  Goed  aanmekaar  gesit  en 
uiters  betroubaar.  So  het  mnr  De  Beer  self  later  uitgevind. 

Kinders  in  die  kategese  gedurende  die  feesjaar  - 1992 


Lidmate  van  die  gemeente  in  die  Tehuis  vir  Bejaardes  1992. 

Hierdie  album  is  geset  deur  Overvaal  Nuus  van 
Wolmaransstad  in  samewerking  met  ds  AAJ 
Swart  (regs  agter).  Die  personeel  van  Overvaal 
Nuus  is  Jannie  Rossouw  (eienaar),  Marien 
Lategan  en  Marietha  Scholtz. 


170 


LITERATUUR  VERW  Y SINGS 


Almanak  en  Bybelse  Dagboek  van  die  Nederduitsch  Hervormde  Kerk  (Alle  uitgawes  vanaf  1909  tot  1991  is 
gebruik  vir  die  vasstelling  van  die  name  van  ampsdraers  en  funksionarisse  en  artikels  oor  ampsdraers.en  persone). 
Botha,  S sj.  Profeet  en  krygsman.  Die  lewensverhaal  van  Siener  van  Rensburg.  Johannesburg:  Die  Afrikaanse 
Pers  Bpk. 

Coetzer,  JS  1986.  Die  Geskiedenis  van  Wolmaransstad  tot  met  Uniewording  1910.  Potchefstroom. 

Die  Hervormer.  Verskeie  uitgawes  is  gebruik  vir  artikels  oor  ampsdraers  en  berigte  van  die,  Gemeente 
Wolmaransstad. 

Diensboek  vir  gebruik  in  die  Nederduitsch  Hervormde  Kerk  van  Afrika  1977. 

Duvenage,  A 1978.  Die  Institusie  van  Calvyn.  Goodwood  Kaap:  Nasionale  Boekdrukkery. 

Engelbrecht,  SP  1936.  Geskiedenis  van  die  Nederduitsch  Hervormde  Kerk  van  Afrika.  2de  uitg.  Pretoria:  Firma 
JH  de  Bussy. 

Herinneringe  van  NJJ  van  Rensburg.  X/72.  SP  Engelbrecht  - versameling,  Argiefbewaarplek  Pretoria. 

Kemp,  JCG  1946.  Vir  Vryheid  en  vir  Reg.  Kaapstad:  Nasionale  Pers  Bpk. 

Kerkwet  van  die  Nederduitsch  Hervormde  Kerk  van  Afrika  1951.  Krugersdorp:  Ned  Herv  Weeshuis  -Pers. 
Kerkwet  van  die  Nederduitsch  Hervormde  Kerk  van  Afrika  1954.  Krugersdorp:  Ned  Herv  Weeshuis  - Pers. 
Kotze,  HP  1987.  Geslagregister:  TJ  Kotzee  en  MG  Louw.  Pretoria. 

Miiller,  JJP  1964.  Die  voorleser  in  die  Nederduitsch  Hervormde  Kerk  van  Afrika.  HTS  19/111  en  IV,  81  - 102. 
Notule  Algemene  Kerkvergadering  1888  - 1899.  AII/3.  Pretoria:  NHK  Argief 
Notule  Algemene  Kerkvergadering  1903  - 1905.  AII/4.  Pretoria:  NHK  Argief 

Notule  van  de  Comkisjie  der  Algemene  Kerkvergadering  van  de  Nederduitsch  Hervormde  Kerk  in  de  Zuid- 
Afrikaansch  Republiek  1899  - 1921.  BI/2.  Pretoria:  NHK  Argief. 

Notulen  van  den  Kerkeraad  den  Nederduitsch  Hervormde  Gemeente  van  Wolmaransstad  1892  -1899.  1/2/1. 
Pretoria:  NHK  Argief. 

Notulen  boek  der  Nederduitsch  Hervormde  Gemeente  van  Witpoort  (Makwasjie)  1896  - 1923.  Gemeentelike 
argief  Nederduitsch  Hervormde  Gemeente  Bosmansrust. 

Notuleboek  van  die  Nederduitsch  Hervormde  Gemeente  Wolmaransstad.  1/1/1.  Pretoria:  NHK  Argief. 
Notuleboek  Wolmaransstad  1932  - 1937.  1/1/2.  Pretoria:  NHK  Argief. 

Notuleboek  van  die  Nederduitsch  Hervormde  Gemeente  Wolmaransstad  1938  - 1947.  1/1/3.  Pretoria:  NHK 
Argief. 

Notuleboek  van  die  Nederduitsch  Hervormde  Gemeente  Wolmaransstad.  1947  - 1963.  1/1/4.  Pretoria:  NHK 
Argief. 

Notuleboek  van  die  Nederduitsch  Hervormde  Gemeente  Wolmaransstad.  1972  -1976.  1/2/3.  Pretoria:  NHK 
Argief. 

Notuleboek  van  die  Nederduitsch  Hervormde  Gemeente  Wolmaransstad.  1977  - 1984.  1/2/1.  Pretoria:  NHK 
Argief. 

Notuleboek  van  die  Nederduitsch  Hervormde  Gemeente  Wolmaransstad.  1984  - 1991.  Gemeentelike  Argief. 
Notuleboeke  van  die  NHSV-Wolmaransstad.  1944  - 1992.  Gemeentelike  Argief. 

Notule  Ring  van  Potchefstroom  1929  - 1937.  F4/3.  Pretoria:  NHK  Argief. 

Pont,  AD  1981.  Die  Historiese  Agtergronde  van  ons  kerklike  Reg.  Pretoria:  HAUM  uitgewery. 

Potgieter,  FJ  1958.  Die  vestiging  van  die  blanke  in  Transvaal  (1837  - 1886)  met  spesiale  verwysing  na  die 
verhouding  tussen  mens  en  omgewing.  Deel  II.  Pretoria:  NHK  Argief. 

Rossouw,  PJ  1967.  Gemeente  Wolmaransstad.  Die  geskiedenis  van  die  totstandkoming  van  die  gemeente  1892  - 
1967.  Krugersdorp:  NHW  - Pers. 

Sizoo,  A sj.  Johannes  Calvyn  Institusie.  3de  deel.  Delft:  WD  Meinema  BV. 

The  Westem  Transvaal  Record  21  September  1984.  MJ  Koekemoer  - die  eerste  blanke  bl.  32. 

Van  Zyl,  PHS  1966.  Die  Geskiedenis  van  Wolmaransstad.  Potchefstroom:  Potchefstroom  Herald. 

Westelike  Ring  Nederduitsch  Hervormde  Kerk  1910  - 1928.  F3/1.  Pretoria:  NHK  Argief. 

Wetten  en  Bepalingen  voor  de  Nederduitsch  Hervormde  Kerk  van  Zuid  Afrika  1914.  Potchefstroom:  Het  Westen 
- Drukkerij. 

Wetten  en  Bepalingen  voor  de  Nederduitsch  Hervormde  Kerk  van  Zuid  Afrika  1917. 

Potchefstroom:  Het  Westen  - Drukkerij. 


171 


